
Sera, tamen tacitis poena venit pedibus. 

Božie mlyny melú pomaly, ale isto. 

JANUÁR 1990
 Drahá moja Mária!!! 
 Úvodom môjho listu Ťa čo najsrdečnejšie pozdravujem. Dlho si tu nebola, ani malú som už dlho nevydel. Čo je s tebou? Čo sa neukážeš, šak náštevi môžem mať každý mesiac jednu, tak čo sa neukážeš? Nemusíš každý mesiac, ale raz za pol roka by si mohla, aj za štvrť roka, aj častejšie ale ako mislíš. Viemže vlak je drahý a tak celkovo, šecko je drahé ale raz za pol roka by si mohla. 
 Ešte máš tú robotu nie? Rodíš v školskej jedálni nie? Aspoň máte dosť jedla, my tu tiež občas máme dosť jedla, no nie vždy. Ani si mi nepísala, ani dosť dlho nemám od teba odpoveď. Asi máš dosť starostí s malou. Si mi hovorila naposledy na nášteve, tak viem že bola chorá, ale dúfamže už je zdravá. 
 Ja som v poriadku, nemusíš sa strachovať. Nič nepotrebujem, balík neposielaj, aj tak polovicu vždy zožerú bachari, tak nič neposielaj. Mám všetko čo potrebujem. Minulý týždeň som mal horúčku a sopel ani som sa nepítal doktorovi, načo prešlo to aj samo. 
 Už som v poriadku. V čera na vychádzke na dvore do mňa zase skákali, vieš ktorý, som ti hovoril keď si tu naposledy bola ale Dušan zase pomohol a už je pokoj od nich. Vieme sa uchrániť aj si pomôcť, Dušan je super kamoš. Aj minule mi došli cigarety, dva dni som bol odrezaný od army, nič som si nemohol kúpiť a on ma zachránil a zásobil ma aj cigamy aj všetkým. Tak si tu pomáhame, inak tu nevyžiješ, je to tu tvrdé ale za tie roky tu už mám nejaké postavenie a viem sa obracať. Aj minule v sprchách tiekla teplá voda iba desať minút ale ja som sa dostal dopredu takže ucháni sa triasli pod studenou ale ja som mal teplú celých desať minút som nikoho nepustil. Aby si vedelaže tu nie som iba hovno ale niekto. 
 Tak mi napíš konečne, čo je u vás nové, ako sa máš a ako sa má malá. Viemže už nie je malá, že za ten čas vyrástla, ale ja jej furt hovorím malá. Jedenásť rokov je veľa, to je doba, teraz má jedenásť, tak to je fakt doba a už je veľká tak čo mám robiť. Je to už veľká baba. Ani si ju neviem predstaviť aká je veľká. Ani sa nebude musieť postaviť na špičky, keď sa konečne stretneme a bude ma chcieť objať. Dúfamže ma bude chcieť objať, šak som jej otec. 
 Toto by bolo všetko o mne a teraz ti napíšem to najlepšie. Tak už to prišlo!!! V Leopoldove to vrie! Vyhlásili sme okupačný štrajk a niektorý chalani vyhlásili aj hladovku, lebo protestujeme proti neludským podmienkam tu v base. A bachari nevydržali! 
 Už to máme potvrdené aj zvonku, budú nás prepúšťať! Tešíš sa? 
 Dúfamže áno. Ja strašne že vás konečne zase uvidím a už nebudem musieť odísť do tej skurvenej cely ale za vami. Ako po každej návšteve, keď som musel ísť do tej skurvenej cely a ty sama domov taký kus cesty. Stále už budeme spolu. Čítaš novini že? 
 Havel dal totálnu amnestiu. Kurva toje chlap! Zaslúži si biť prezident, je to najlepší prezident akého sme mali! Mária chodíš ešte do kostola? Chodíš šak viem. Tak vieš čo, keď tam pojdeš tak sa za neho pomodly aj zapál sviečku, zaslúži si. Je to super chlap, má svoje odsedené a rozumie nám, vie čo potrebujeme, tak nám dal totálnu amnestiu. Ideme konečne von!! 
 Prídem už domov a začneme nový život. Zoženiem prachy a všetko ti aj malej vynahradím. Tie kurvi komunistické ma zavrely ale už skončily, teraz sa všetko zmení, pustia ma a už budeme stále spolu. Začnem podnikať, budem podnikateľ, kapitál zoženiem a všetko vám kúpim, neboj sa. 
 Zakladáme tu v Leopoldove výbor VPN, som vo výbore, aj mi tu vnútri chceme bojovať proti totalite a za demokraciu a spravodlivosť, tak som sa dal prehovoriť a som členom výboru VPN. 
 To je verejnosť proti násiliu, šak vieš keď pozeráš televízor. Založil to Kňažko a Budaj a všetci na tom námestí a bojujú za nás a mi za nich a sme všetci proti komunistom a sviniam, čo zatvárajú nevinných do basy. Tak iba aby si vedela čo tu teraz robím. Neboj sa, nedal som sa na politiku, to tu iba tak blbneme zo solidariti s našimi spolubojovníkmi tam vonku na námestí. Alebo možno sa dám na politiku, prečo by som sa aj ja nemohol rozvážať v šestotrinástke ako ozajstní papaláš? Veď je konec totality, začína demokracia, tak prečo by som nemohol? Ešte uvidím keď ma prepustia. Neboj sa, všetko sa zmení, idem von a postarám sa o vás. 
 Preto ti píšem, lebo ti chcem niečo povedať. Dušana Kobzu, čo je so mnou na cimre pustia, už na budúci týždeň, ja tu ešte ostanem asi týždeň. Vieš, musím z vychovávateľom doriešiť tú poslednú bitku, ale povedali my, že sa na to vyserú a tiež ma pustia. Dušan pôjde skôr a nemá kam ísť, preto ti píšem. Dobre ma počúvaj a urob všetko ako ti píšem. Dušan príde k nám domov, nechaj ho u nás, daj mu najesť aj prenocovať, nech ma tých pár dní doma počká. Keď prídem domov dáme sa s Dušanom do kopy a začneme podnikať, šak vieš, že som už dávno chcel podnikať, ale tie kurvy komunistické my to zakázali, ešte ma aj zavreli. Tak Dušan nech ma počká u nás, už sme sa dohodli, všetko je dohodnuté, tak aby si aj ty o tom vedela. Počká ma u nás, tam sa stretneme a všetci začneme noví život. 
 Teším sa na vás, kedy sa už konečne uvidíme a začneme nový život aj s malou, vďaka Havlovi. Je to veľký človek, tak mu zapál tú sviečku ako som ti už písal. 
 To je asi všetko čo som ti chcel napísať, už ti nemám viac čo napísať v mojom liste tak už budem pomali končiť. 
 Tvoj milujúci Gregor
 PS: Čakaj ma, už idem domov! 

„Súdruh Kobza...“
„Áno?“
„Dušan, čo tu robíte?“
„Akože čo, súdruh vedúci? Idem vyložiť, čo mi prikážete.“
Vedúci prevrátil oči stĺpkom. Aby nestratil glanc a aby v očiach blbca aj ďalej vyzeral ako vedúci, čo všetko vie a všetko má pod palcom, zalistoval vo veľkom zošite. Nelistoval v ňom zľava doprava, listoval zdola nahor. Zošity zľava doprava boli pre žiačikov, on bol vedúci, takí listujú zdola nahor. Nadvihol dva listy, jeden pustil, prikývol, akože všetko si písomne overil, a oboril sa na previnilca. 
„Dušan! Dnes tu nemáte čo robiť!“
„Akože nemám? Vy ste ma medzitým prepustili? Som bez roboty?“
„Nikto vás neprepustil. To sa ani tak ľahko nedá.“
„Potom nerozumiem. Mali sme dnes vykladať zemiaky z Popradu do vagóna do Brna. Sám ste mi povedali, aby som sa pripravil, že to bude fuška na celú noc, ešte ste mi aj pridelili dvoch pomocníkov.“
„Dušan! Poďte sem!“ zrúkol vedúci, ani mu nedal dohovoriť. 
„No...“
„Sem! Bližšie. Ešte bližšie. Dýchnite!“
Dušan dýchol. 
„No doriti!“
„Ja...“ previnilo sklopil zrak, prúser bol na obzore. 
„Dušan! Ale okamžite čelom vzad a odchod z peróna! 
Nech vás nezachytí nejaký rušeň! Dnes nič nevykladáte!“
„Ale nie som až taký opi...“
Ani nestihol dopovedať, vedúci mu naivnú, hlúpu výhovorku uťal razantným gestom ako katovskou sekerou. 
„Nie pre chľast! Chcem povedať, nielen pre chľast. Je to priestupok ako hrom, jasné, ale nielen preto. Tie zemiaky prekladáme až zajtra!“
„Ako – zajtra? Prečo zajtra? Povedali ste mi, aby som prišiel vo štvrtok na nočnú, o desiatej večer...“
„Dušan! Dnes je streda, desať pätnásť večer. Ani vám nemôžem vyčítať, že štvrťhodinu meškáte, lebo ste prišli o dvadsaťtri a trištvrte hodiny skôr, bohavášho!“
„Streda?“ nechápal pomocný robotník na dráhe. 
„Dušan, okamžite odchod! Vyspať, čo sa dá, a zajtra o tomto čase tu, budeme mať roboty vyše hlavy. A nedokrmovať! Už ani poldeci! Jasné!?“
„Jasné, šéfe.“
Dušan Kobza zahanbene sklonil hlavu a odpochodoval z peróna. Toto sa mu ešte nestalo. S chľastom už povyvádzal kadečo, ale aby prišiel na nočnú o deň skôr, to tu ešte nebolo. 
Pred hlavnou stanicou v bufete na stojáka si za posledné drobné kúpil malé pivo na vyklinenie. Na jeden hlt vypil polovicu, hlasno si odgrgol, hlasno si vzdychol, ako po ozajstnej fuške. Druhú polovicu pohára si šanoval, na viac nemal. 
Uvažoval. Čo to zase bolo za akciu? Čo zase pili? Čučo, lacnú vodku, Fero priniesol alpu, potom niekto zohnal pivo, a ak si dobre pamätá, tak z bandasky pil aj domáce červené, ale horké, asi zlomené. Potom... 
Kedy to vlastne pili? V nedeľu? Nie, v pondelok. Alebo... 
Ani sa presne nepamätal, pil niekoľko dní. Aj spal. Raz, možno aj dvakrát. Keď sa rozpil, a rozpitý bol v poslednom čase stále, a potiahol šnúru, dni sa mu zlievali, noci tiež, ale aby sa pomýlil o celý deň? Mal byť štvrtok, a je iba streda, to musela byť opica ako vyšitá. 
Druhú polovicu pohára dopil na tri šporovlivé hlty, smutno sa zahľadel na dno, ešte raz prevrátil a vycucal aj posledné kvapky. Koniec, na viac nemal. Dal by si ešte aj tri, no na viac nemal. 
Blbec pri taxíku odhodil cigaretu, bola ešte dlhá, alebo taxík prišiel privčas, tak či tak, na chodníku ostal ohorok, ktorý si zaslúžil pozornosť. Ani ho nezašliapol, stále horel, nemusel zháňať zápalky. Schuti si potiahol. A ďalší blbec nechal na pulte kus klobásy a skoro celú horčicu, tak sa ponáhľal na rýchlik. Rožok zožral, pes jeden, ale nič to, klobása s horčicou zadarmo chutí aj bez rožka. Aj trochu piva nechal na dne papierového pohára. 
Dušan si zgustol, odrazu mal všetko, čo potreboval. Hlavná stanica bola požehnaním pre kreatúry, ako bol Dušan, prírodná rezervácia, chránené územie, raj hojnosti, kde sa človek zadarmo najedol, napil, pofajčil si, a keď sa zjavila uslintaná Darina, aj... 
Počkal na autobus. Stál pri zadných dverách, hoci bolo miesto aj v strede, aj vpredu. Dokonca vpredu voľné miesta aj na sedenie. Nechcelo sa mu sedieť. Vždy stál pri zadných dverách, lebo odtiaľ najlepšie videl na revízorov, a aj keby nejaký nastúpil vzadu, vždy mal dosť času, aby ho zložil, roztiahol dvere a hoci aj za jazdy vyskočil. Za jazdy vyskakoval zriedka, možno iba trikrát, väčšinou začal s tým, že hľadá lístok, potom s revízorom vyjednával a na najbližšej zastávke mu zdrhol. Už sa mu stalo, že boli dvaja, dokonca aj traja v jednom autobuse, ale stačilo zložiť jedného a ostatní zaradili spiatočku. 
S Dušanom Kobzom sa len tak ľahko nedalo pobiť. Dalo, ale výsledok bol vždy rovnaký. 
Dušan stál pri zadných dverách a sledoval autobus. Tí, čo chceli sedieť, sedeli, tí, čo mali stáť, stáli, nikde ani náznak pohybu, ani stopa po revízorovi. Mal šťastie, ako skoro vždy, načierno prešiel pol mesta a vystúpil pod barakom. 
Dal by si ešte pivo, ale nemal ani floka a ako na potvoru na chodníku nestretol nikoho známeho. Aj sa zastavil, aj sa poobzeral, no nič, žiadny sponzor na obzore. 
Srať na to! Na kamarátov aj na pivo! Rozhodol sa – raz za čas môže dokvitnúť domov aj normálne a vyspať sa dotriezva. Prekvapiť manželku, skoro triezvy sa o niečo pokúsiť. Však zajtra zarobí, možno si aj niečo požičia, a zase bude na fľaštičku. 
Výťah nepoužil, nikdy nechodil výťahom, býval na prvom. Prešiel popri schránkach, iba zo zvyku nazrel do svojej, ako vždy – nič. Schránku vyberala žena. Vybehol po schodoch, zalovil vo vrecku, vybral zväzok kľúčov, našiel ten pravý so žltou plastovou krytkou. Chystal sa vraziť kľúč do zámky a rozšafne napochodovať do bytu, čau, manželka, čau, synátor, ako sa máte, čo nové v škole, som tu v rozumnom čase a triezvy, tak sa po dlhšom čase zahráme na vzornú rodinu a užijeme si, že sme všetci spolu... no v poslednej chvíli sa zháčil. Koľko je vlastne hodín? Zo zvyku pozrel na zápästie. 
Nič. Aha! Hodinky dal do frcu už minulý mesiac. Nič to, čas sa dá odhadnúť aj inak. Vedúci ho poslal domov o štvrť na jedenásť, dal si malé pivo, vtedy mohlo byť tak pol jedenástej, polhodina cesty v autobuse, plus pár minút horeolu... Jedenásť, možno štvrť na dvanásť. 
Malý už bude spať, žena asi drieme pri televízore, možno žehlí, možno varí nazajtra. V každom prípade nebol vhodný čas na prepadovky s rozšafným entrée. Skôr naopak, aj keď sa po dlhom čase chystal prikvitnúť triezvy, mal by držať hubu a neprovokovať. Hubovej polievke sa aj tak nevyhne, ale keď príde ako trpiaci baránok, bude to poľahčujúca okolnosť a oveľa lepšia východisková pozícia pre možné manželské radovánky, než keby prišiel s rachotom ako bulo. 
Rozhodol sa – vojde potichu. 
Kľúč zasunul s opatrnosťou profesionálneho vlamača. 
Dvere nevrzli, ani keď ich zavrel. Svetlo z chodby od výťahov ho upozornilo na prekážku – vešiaková stena voľne opretá o panel. Pozor, nezakopnúť! Áno! Dobre! Už si spomenul! Nevedel trafiť do hajzla, motal sa v chodbe, od zúrivosti zdrapol vešiakovú stenu a všetky štyri hmoždinky vytrhol jedným myknutím. V pátraní po záchode mu to nepomohlo, spadol, vešiaková stena naňho, pošťal sa a do rána spal mokrý, prikrytý iba doskami a kabátmi. Žena sa ho bála v takom stave zachraňovať, každý sa ho v takom stave bál čo len dotknúť. Keď bol opitý alebo zúrivý, neodolal ani betón, ani drevo. 
Obišiel vytrhnutú vešiakovú stenu, kabát iba tak prehodil cez skrinku na topánky, slušne sa vyzul, potme vošiel do predsiene. V kuchyni tiež tma, asi sa nevarí, v obývačke pustený televízor. Prvoradý je syn. Po špičkách prešiel k dverám, otvoril – posteľ prázdna. 
Aha! Niečo sa mu vynorilo z hlbín pamäti – syn mal ísť do školy v prírode, týždeň nebude doma, no netušil ktorý týždeň. Asi tento. Opatrne zamieril do obývačky, zase po špičkách. Otvoril, nazrel. Iba televízor stíšený napoly, nejaký prírodopisný seriál. Na sedačke ani žena, ani deka. 
Asi sa unavila, išla si ľahnúť a zabudla televízor vypnúť. 
Nič to, prekvapí ju v spálni, možno sa ešte bude dať zobudiť a použiť, ak nie dnes, tak zajtra ráno. Veď ráno býva múdrejšie než večer. 
Pohybovať sa nepozorovane, nehlučne po bytoch bol jeho chlebíček, toto umenie ovládal dokonale, chytili ho iba raz, a aj to dostal podmienku. Opatrne otvoril dvere do spálne... 
Prekvapenie to teda bolo, no nielen pre ženu, pre oboch, vlastne pre všetkých troch! V prítmí spálne sa na jeho posteli jasne rysoval biely zadok, rytmicky sa mykal horeolu. Nebol to jeho zadok, kolená z ľavej a pravej strany zadku boli kolená jeho manželky, to áno, ale ten zadok nebol jeho – asi to ho tak popudilo. Namiesto pozdravu celkom nespoločensky zreval: „Kurva!“ A vrhol sa na posteľ k nim. Asi mali v pláne niečo úplne iné než švédsku trojku, lebo muž sa začal brániť. Zahnal sa a neuvážene trafil Dušana lakťom do hlavy. 
„Doboha! Ty chuj vyjebaný!“ Dušan sa naozaj naštval. 
Nielenže mu obrába vlastnú ženu v jeho vlastnej posteli, ešte aj bitku dostane!? To určite! 
Zdrapol muža za plecia a v snahe stiahnuť votrelca z manželky mykol. Prsty sa mu šmykli po spotenej koži, iba ho poškriabal. 
„Aúú... doriti!“
„Ja ti dám aú!“
Zdrapol ho za krk. Aj ten bol spotený, no Dušan zovrel a ťahal. Muž sa začal dusiť, sám sa teperil z postele. 
„Dušan, prosím ťa!“ jačala žena, no Dušana pramálo zaujímalo, o čo prosí, teraz na ňu nemal čas. 
„Dušan!“
„Drž hubu! Len vydrž, však aj na teba príde...“
Muž využil chvíľu nepozornosti, postavil sa. 
„Dušan...“
„Ty hajzel! Pre teba nie som žiadny Dušan!“ Rozhorčený domáci pán sa zahnal a udrel. Zasiahol bradu, mužovi odletela hlava do záklonu, zapotácal sa a zviezol sa na zem vedľa nočného stolíka. Dušan kopol. 
„Aú...“ teraz zastonal on, zabudol, že sa vyzul. 
Muž sa snažil znova vstať, Dušan zaútočil z výhodnej pozície, znova udrel. Ťažká päsť dopadla navrch hlavy, muž si ju zabalil do rúk, namáhavo vstával. Sprevádzala ho spŕška boxerských úderov do žalúdka, zboku do rebier, keď sa zvrtol, aj zozadu do ľadvín. Po každom údere ho odhodilo dozadu na stenu, pri jednom nemotornom úhybnom manévri zhodil z nočného stolíka stolnú lampu, pri druhom prevrhol celý stolík, pri treťom sa predklonil a objal útočníka okolo pása s hlavou hlboko schovanou medzi plecami. Zatlačil, Dušan zaspätkoval, nohy sa mu zaplietli do rozhádzaných zvrškov, padal naznak. Muž to využil, zatlačil viac, Dušan sa roztiahol na koberci, muž si obkročmo sadol naňho. 
Vtedy urobil chybu – udrel. Keby sa iba bránil, keby si v spŕške úderov pozbieral šaty a vybehol, keby prosil o odpustenie, keby spravil čokoľvek iné, mohlo sa všetko skončiť iba modrinami a krvavým nosom, no on udrel. Zovretou päsťou z celej sily do Dušanovho líca. Hlava mu odletela nabok, adrenalín stúpol, zlosť v ňom vzkypela. 
„Kurva! Ty ma budeš mlátiť v mojom vlastnom byte!? 
Ty...“
Muž sa znova zahnal, Dušan uhol, využil stratu protivníkovej rovnováhy, nadvihol sa, zaprel sa nohami, zamostoval ako profesionálny zápasník voľného štýlu, prehodil záškodníka cez seba. Vstal o niečo svižnejšie než súper, takže zaútočil z podobnej výhodnej pozície ako pred chvíľou, lenže oveľa tvrdšie. Po prvom údere do tváre sa ozvalo suché prasknutie – zlomil mu nos, druhý úder minul hlavu, dopadol na krk, muž zachrapčal. Tretí úder išiel zboku do rebier a prudká bolesť návštevníkovi signalizovala, že aspoň jedno rebro je zlomené. 
Muž pochopil – hoci boli rovnaká váhová kategória, Dušan bol lepší bitkár, viac času venoval pouličnému tréningu, navyše ho pochytila zlosť, presnejšie, zúrivosť, ktorá zatemňuje mozog, blokuje bolesť, znižuje schopnosť rozpoznať nebezpečenstvo konania, robí z človeka zviera. Nelenil, na ďalší úder už ani nepomyslel, zvrtol sa, vybehol zo spálne, ako ho Boh stvoril. Dušan za ním. Casanova zablúdil, poplietol si smer, namiesto na chodbu ku vchodovým dverám vbehol do kuchyne. Dušan si naňho posvietil, nacvičeným pohybom iba naslepo udrel dlaňou po vypínači. 
Nahý muž zahnaný do rohu ku kuchynskej linke zdrapil stoličku a hodil. Dušan ju odrazil, nebezpečne sa blížil. 
Druhú stoličku muž nehodil, oháňal sa ňou ako kyjakom, no aj tú Dušan zachytil – chvíľu sa preťahovali ako malé decká o poslednú voľnú stoličku v školskej družine. Dušan mykol, muž nepopustil, mykol silnejšie, muž sa predklonil, jeho hlava sa dostala do nebezpečnej blízkosti, Dušan to využil a poslal mu basistický pozdrav – úder čelom na koreň nosa. Už aj tak krvácajúci nos sa rozpľasol, návštevník zareval od bolesti, dlaňami si prikryl tvár, zavrel oči, stratil orientáciu. Dušan priskočil, chystal sa vykopnúť a trafiť ho do holého rozkroku, no spomenul si na bolesť v spálni – naboso boleli kopance aj jeho, okrem toho v ponožkách riskoval, že sa na vyšliapanom linoleu pošmykne a spadne. Rozmyslel si to, žiadne kopance, radšej dobre mierený úder, ale kam? Nahý muž si zakryl tvár dlaňami, hlavu schoval medzi plecia, schúlil sa. 
„Nejeb sa, Dušan!“ snažil sa mumlavo vyjednávať pomedzi dlane. „Všetko ti vysvetlím! Nechaj ma odísť, nechcem sa biť!“
„Ty sa nebudeš biť, neboj sa! Teba budú biť, sleduj ako!“
Dušan spustil spŕšku úderov na hlavu, bolo mu jedno, že neboli účinné, lebo ich tlmili ruky ako mäkký obal, bolo mu jedno, že prosíka, že sa zvíja – mal už iba jednu snahu, zložiť ho na zem a doraziť ho! 
„Dušan!“
Návštevník zúfalo zreval, odrazu sa z ničoho nič vzpriamil a nečakane kopol. Jeho bolesť nohy nezaujímala, bola určite menšia než tá, čo práve zažíval. Kopol, trafil presne do žalúdka. Dušan odletel, nohy mu podrazila prevrhnutá stolička. Najprv si treskol hlavu o hranu stola, potom tvrdo dopadol na chrbát. Pár hviezdičiek a fialové roztočené špirály mu pripomenuli, že po hlave to bolí. 
„Ty sviňa jedna štepená...“ Dušan syčal od zúrivosti. Pri vstávaní si pomáhal rukami, chytil sa hrany stola, presne tej, do ktorej sa udrel. Keď chňapol kúsok ďalej, nahmatal rúčku. 
„Nie! Toto nie! Dušan, spamätaj sa, nôž nie!“
Dušan ho počul akoby z diaľky, vlastne ani nerozumel, čo brboce. Ústa mal plné krvi, na perách sa mu robili bublinky, vôbec mu nebolo rozumieť. A keby aj, Dušanovi už bolo jedno, prekročil hranicu, už sa na svet pozeral cez červenú hmlu, nebolo návratu... 
Priskočil, zahnal sa, bodol zospodu pod rebrá. Čepeľ dlhého kuchynského noža nasmeroval nahor. Bez odporu vnikla do tela až po rúčku. Muž sa oprel o linku, ruky objali domáceho okolo pliec, hlava padla do záklonu, ruky sa zviezli pozdĺž tela, kolená sa podlomili. 
„Dušan, nie!“ zvrieskla manželka vo dverách. Narýchlo zabalená do obdratého župana – kúpil jej ho po svadbe, alebo ešte pred – vbehla do kuchyne. Priskočila, ponáhľala sa ratovať. Dušanovi nebolo jasné koho. 
„Na, tu máš!“ Z otočky jej šmahom zarezal do krku. 
Odskočila, chytila sa za krk. Pomedzi prsty vytryskla krv, stekala po hánkach, po zápästí, kvapkala na zem, mizla v rukáve obdratého župana. Bleskovo sa zvrtla, vybehla. 
Dušan počul, ako búcha na susedove dvere, počul krik, hlasnú vravu, jačavý hysterický vresk nejakej ženy. Nešiel za ňou, neprenasledoval ju – načo? Nech búcha, nech zbuntoší celý dom, nech zavolajú fízlov, nech! Nebude utekať. 
Načo – a kam? Tu na nich počká, vo svojej kuchyni, nech ho len zatknú, nebude klásť odpor. Nech sa stane, čo sa má stať. 
„Nebudem utekať, sviňa,“ povedal krvavej mŕtvole na zemi, a aby svojim slovám dodal vážnosť, kopol. Ani jeho už bolesť nohy nezaujímala, aj on už zažíval oveľa väčšiu... 
Sudca krajského súdu vstal, napravil si talár, prehodil pár listov. Vstali všetci. 
„Vypočujte si rozsudok v mene republiky...“
Sudca zhrnul zločiny, ktoré prokuratúra dávala Dušanovi za vinu, vymenoval dôkazy, ktoré obžalovaného jednoznačne usvedčovali z vraždy a z ťažkého ublíženia na zdraví, uznal ho za vinného. 
„... za čo sa obžalovaný Dušan Kobza odsudzuje na trest odňatia slobody v trvaní trinásť rokov nepodmienečne. 
Na výkon trestu sa obžalovaný zaraďuje do tretej nápravnovýchovnej skupiny!“

Poslanec Milan Dufek si hodinu pred smrťou dotiahol kravatu, odkašľal si do zovretej päste, spakruky si utrel spotené čelo, chytil manželku za lakeť a naznačil jej, aby išla kúsok bokom od hlučného davu. 
„Čo je zase!?“ rozčúlila sa Hilda, rýchlo sa usmiala, aby si nikto z hostí nič nevšimol. 
„Ja mu musím zavolať!“
„Milan! Doboha!!“ znovu sa usmiala, aj sa ustráchane rozhliadla, či jej výbuch nezačuli iní hostia reprezentačného plesu. „Sme na plese! Ľudia nás pozorujú, uvedom si to! Čo panikáriš!? Čo zmätkuješ?“
„Bojím sa, nečuduj sa! Ide o plyn – s plynom nie sú žarty! 
Uvedom si, že nám môže celý dom vyletieť do vzduchu!“
„Do vzduchu, do vzduchu... Milan, prosím ťa,“ snažila sa chlácholiť manžela miernejším hlasom. „Nedramatizuj.“
„Hilda, idem za usporiadateľom, požiadam ho o telefonát. Musím mať istotu,“ rozhodol sa. 
Hilde bolo jasné, že manžel sa už rozhodol a akékoľvek iné riešenie odmietne, námietky nebude akceptovať. Poznala ho, musí byť podľa neho. Aj tak sa ho už chcela zbaviť, iba čo okolo nej šíril atmosféru napätia a paniky. A ona si pritom práve dnes tak dala záležať! Aj na zovňajšku 
– u kaderníčky sedela tri hodiny; aj na garderóbe – šaty jej šili skoro mesiac, skúšok bolo požehnane; aj na atmosfére 
– ako manželka predsedu obvodného národného výboru a poslanca národnej rady rozdávala úsmevy na všetky strany, recipročne si užívala obdivné pohľady prítomných dám a vyzývavé pohľady mladých mužov. Hilda bola krásna žena, uvedomovala si to a spoločenský obdiv si vedela vychutnať. 
Dnešný reprezentačný ples bol vyvrcholením sezóny a každý sa snažil podľa názvu reprezentovať, ukázať sa v tých najlepších farbách – len ona musí mať po boku zúfalého panikára! 
„Choď a rýchlo sa vráť!“ poslala ho, aby sa ho zbavila, aby už konečne dal pokoj. 
Milan pustil manželkin lakeť, rázne zamieril do chodby. 
„Súdruh Malatinec! Súdruh Mala...“
„Nech sa páči, súdruh predseda! Ako vám môžem pomôcť?“ ponáhľal sa riaditeľ obvodného kultúrneho strediska. 
„Telefón! Potrebujem telefón! Dá sa odtiaľto telefonovať?“
„Prosím vás, pán poslanec, čo je to za otázka? Náš kultúrny dom sme stavali podľa najmodernejších projektov, máme tu všetko, čo pracujúci ľudia potrebujú na kvalitný spoločenský oddych po práci. Vrátane telefónov. Ale tie dolu vo vestibule ste asi nemali na mysli...“
„Nie! Veď preto vás otravujem.“
„Neotravujete. Nech sa páči, hore po schodoch do mojej kancelárie. Môj telefón je vám k dispozícii, pán poslanec.“
Riaditeľ kultúrneho strediska nechal poslanca Dufeka v kancelárii osamote, iba mu k telefónu prisunul popolník. 
„Počkám vonku.“
„Ďakujem.“
Poslanec Dufek zalovil vo vnútornom vrecku saka, vybral peňaženku, z nej lístoček. Na lístočku stálo: Molnár 
– plyn – 37791. Pod číslom ešte jedno číslo, pri ňom meno Kiš, no nevytočil ani jedno. Uvedomil si, že už je pokročilý čas, a keď chce plynára Molnára odchytiť, musí volať domov. K nemu domov. 
Spamäti vytočil. 
„Túúúú...“
Nechal zvoniť. Vytrvalo nechal zvoniť. Vytrvalo fajčil a vyzváňal. Nič. 
„Hajzel!“ zúrivo tresol slúchadlo do vidlice. 
Niektorí ľudia chodia v sobotu večer na plesy, tí vyvolení, pravda, tí, čo na to majú, iní iba tak normálne do krčmy na pivo. Poslanec Dufek dobre vedel, že normálny Molnár sa mohol iba tak normálne zastaviť po fuške na pivo, ale dohoda bola, že mu dá vedieť, že sa zastaví v kulturáku, alebo niekoho pošle, no nezastavil sa ani nikoho neposlal. 
Poslanec Dufek stále nevedel, či mu plyn v dome uniká alebo nie. Bez tejto preňho životne dôležitej informácie sa nedokázal na reprezentovanie sústrediť. 
Pritiahol si popolník, zapálil si ďalšiu cigaretu, pretrel si čelo, uvažoval. 
Problém sa začal dve hodiny pred odchodom na ples. 
Ešte behal v slipoch, aj Hilda bola hore na poschodí iba v negližé. Holil sa dolu v kúpeľni. Najprv ovoňal žiletku, potom mydlo na holenie, potom ruky, jednu, druhú... 
„Hilda!“
„No?“
„Necítiš niečo?“
„Trtkali sme pred hodinou, už to prešlo... A už sa mi nechce!“
„Myslím plyn.“
„Si si prdol?“
„Nie, myslím normálny, vykurovací!“
„Nie, tu hore necítim nič.“
„Doprdele...“
Rozhodol sa pátrať. Logicky začal v kotolni – aj tam skončil. V kotolni bol zápach unikajúceho plynu najsilnejší. Syčanie nepočul, ani keď k prívodným rúrkam priložil ucho – dobré znamenie, únik asi nebude dramatický, možno iba tesnenie, no v každom prípade to nemohol nechať tak. S plynom nie sú žarty! 
„Už to mám, Hilda,“ zakričal hore schodmi. 
„Čo?“ ozvalo sa zhora. 
„No čo asi? Ten plyn!“
„A?“
„Ide to z kotolne!“
„V kuchyni si bol?“
„Ešte nie! Skontrolujem aj kuchyňu, aj hornú kúpeľňu, ale v kotolni určite uniká.“
Pre istotu skontroloval svoju kúpeľňu dolu, manželkinu na poschodí, napokon plynový sporák v kuchyni. 
„Je to kotolňa,“ uzavrel pátranie. Už nekričal, stáli v kuchyni, manželka v župane sa tiež zúčastnila pátrania. 
„Čo teraz, Milan? Je sobota, o chvíľu odchádzame.“
„Volám Molnárovi. Kde mám ten zošit s menami majstrov?“
„Tu,“ otvorila zásuvku, podala mu zošit v tvrdých čiernych doskách. 
„Vidíš – oplatilo sa písať si ich mená a telefónne čísla. 
Novostavba na krku – a bez majstrov? Ani nápad! Poznáme našich majstrov, narýchlo sfušovať robotu, natrčiť dlaň a fujasatias! Nič také, chlapci, pekne si za nedorobky ponesiete zodpovednosť,“ šomral si pri listovaní. 
„Aj tak to bol môj nápad.“
„Tvoj, ale písať som začal ja! Marek... elektrina...“ šomral si pod nos, prstom išiel riadok po riadku, „Mečiar, schody... 
Molnár!“ zvolal s úľavou. „Tu ho máme! Molnár – plyn! Daj bližšie telefón!“
Prisunula mu ho bližšie. 
„Zavolať dokážeš sám alebo ti mám svietiť pri riti.“
„Nebuď zbytočne vulgárna!“
„Odrazu aká citlivka. Dobre, dobre! Idem sa hore dorobiť!“
Vytáčal číslo, sústredil sa, už jej nevenoval pozornosť. 
„Choď sa dorobiť...“
V telefóne sa ozval vyzváňací tón. Poslanec Dufek tŕpol, na druhej strane u Molnárovcov iba zvonilo, ani náznak... 
„Irena Molnárová, prosím,“ ozvalo sa v slúchadle. 
Poslanec Dufek až nadskočil na stoličke. 
„Pani Molnárová!“
„Áno, Molnárová, prosím. Kto je tam?“
„Tu je Dufek, predseda národného výboru a...“
„Viem, viem, pán... ehm, súdruh predseda.“
„Som rád, že som sa dovolal!“
„Aj ja...“ pripustila nesmelo, hoci netušila, prečo by mala byť rada. 
„Prosím vás, pani Molnárová, súrne potrebujem hovoriť s vaším manželom!“
„Je mi ľúto, ale nie je doma.“
„Nie je...“ nedopovedal. S takou možnosťou nerátal. Čo teraz? Rýchlo uvažoval. „Nie je doma,“ zopakoval. „A kde je? Prosím vás, ja s ním musím hovoriť! V súrnej veci!“
„Ale on vážne nie je doma.“
„Prosím vás, kde je?“
„No...“
No kde by asi tak mohol byť majster plynár v sobotu večer? Ale ako má predsedovi národného výboru povedať, že manžel je na fuške? Veď fušky boli zakázané, bol to nezdanený príjem, štátna pokladnica z toho nemala ani halier, okrem toho nikto, kto chodil na fušky, nekupoval materiál v obchode, na fušky sa používal materiál nakradnutý v robote. Každý, kto chodil na fušky, sa vystavoval nebezpečenstvu trestného stíhania – a za daňové úniky a rozkrádanie majetku v socialistickom vlastníctve boli pálky ako za vraždu, niekedy aj horšie. Ako mu má povedať, že... 
„Ja viem, ja viem,“ pochopil poslanec Dufek. „Prepáčte, až teraz mi to došlo, pani Molnárová. Ja viem, je na... 
je v práci.“
„No... tak nejako.“ Bola rada, že pochopil aj sám a nemusí mu nič vysvetľovať, zvlášť nie do telefónu. 
„Pani Molnárová, počúvajte ma! Uniká mi v dome plyn. 
Viete, že váš manžel mi robil... ehm...“
„Isto, viem, čo vám v dome robil,“ teraz pre zmenu pomohla ona jemu, aby nemusel zbytočne vysvetľovať do telefónu. 
„Nečudujte sa, že ho zháňam.“
„Nečudujem, ale...“ naťahovala čas. Urputne premýšľala, ako mu pomôcť a pritom nepodraziť manžela. Odbiť ho nemohla, bol to papaláš, a nie hocijaký. 
„Mám nápad,“ vynašiel sa predseda. „Tam, kde je teraz, majú telefón?“
Manžel jej vždy povedal, u koho bude cez víkend, a ak tam už bol zavedený telefón, nadiktoval jej aj číslo. Dvakrát sa to oplatilo – raz si syn na poľovačke zlomil nohu a bolo ho treba odviezť z lesa do nemocnice, druhý raz rodila dcéra. Možno toto je tretí prípad... 
„Majú.“
„Dáte mi číslo a ja sa s ním už nejako spojím. Som si istý, že keď ide o havarijnú situáciu, nebude sa na vás hnevať.“
Tým si nebola celkom istá, ale na druhej strane, keby ho zatajila a poslancovi by vyletel dom do vzduchu, mohli by mať poťahovačky, a za to by ju manžel určite nepochválil. 
„Píšte si...“
„Moment!“ Nerátal s písaním. „Moment, skočím si po pero a papier. Len chvíľku, nepoložte!“
Vstal, pošmátral si po vreckách na saku, uvedomil si, že pero nemá, a nenájde ho ani v gatiach, lebo ani tie nemal, veď pobehoval iba v slipoch. 
„Hilda! Hilda!“ zareval hore schodmi. „Hilda! Kde máme niečo na písanie?“
„Písací stroj máš u seba v izbe na stole,“ nechápala otázku. „Si slepý?“
„Pero, doboha! Potrebujem si rýchlo zapísať číslo!“
„Jáj! Druhá zásuvka odvrchu, stredný rad.“
„V obývačke?“
„V kuchynskej linke! Už tu bývame pol roka, kedy sa konečne zorientuješ?“
„Dobre, dobre...“ frflal, nemal čas ani chuť teraz počúvať jej výčitky. 
Našiel pero aj papier. 
„Pani Molnárová?“ S obavou si priložil slúchadlo k uchu. 
„Tu som.“
Uľavilo sa mu. 
„Počúvam.“
„Píšte si, Kiš...“
Poznačil si meno a číslo. 
„Veľmi pekne vám ďakujem za trpezlivosť.“
„To je v poriadku, súdruh poslanec. Nech vám starý pomôže, držím palce.“
„Ešte raz ďakujem. Dopočutia.“
„Dovidenia.“
Položil, okamžite vytočil nové číslo. Nečakal ani dve sekundy, domáci musel stáť pri telefóne, možno ho práve prenášal z miesta na miesto, ako sa to na novostavbe robí. 
„Kiš, prosím.“
„Dobrý večer, prosím vás, mohli by ste mi dať k telefónu plynára Molnára?“
„Mol... A vy ste kto? Odkiaľ máte toto číslo?“
„Dufek, ja som...“ zaváhal. Teraz mu funkcie asi nepomôžu, dokonca mal obavu, že by mohli uškodiť, vystrašiť, donútiť domáceho klamať a zatajovať. „Som jeho dobrý kamarát. Viem, že je u vás, hovoril som s jeho manželkou, preto mám vaše číslo. O nič nejde, iba sa s ním potrebujem na niečom dohodnúť.“
„Aha, od manželky... Tak počkajte.“
V slúchadle počúval vzdialené hlasy a hrmot – na stavbe sa zrejme finišovalo. Čakal dlho. 
„Molnár.“
„Dobrý večer, pán Molnár, tu je Dufek. Milan Dufek, robili ste mi...“
„Viem, viem,“ prerušil ho, aby do telefónu zbytočne nekvákal. 
„Mám problém.“
„Počúvam.“
„Uniká mi plyn.“
„Kde?“
„V kotolni.“
„Syčí?“
„Nie, nič nepočuť, iba smrdí.“
„Iba smrdí? Veľmi?“
„Cítiť to, neviem, čo je veľmi.“
„Dá sa tam dýchať? Keď ste sa nadýchli, štípalo vás v hrdle? Točila sa vám hlava?“
„Nie, iba zápach.“
„To je dobre, nebude to vážne.“
„Ale riešiť to treba, nie?“
„To určite.“
„Takže... kedy prídete?“
„Ja? Ale ja som... ja som... veď viete. V Malackách. Mám tu rozrobený celý vykurovací systém, nemôžem odísť uprostred roboty.“
„Chápem, ale pochopte aj vy mňa! Niečo s tým musím robiť, veď mi vybuchne dom! Čo mi radíte? Mám zavolať havarijnú službu?“
„Havarijná služba iba odstaví plyn v celej ulici a kašle na to, oni vám nič opravovať nebudú, preto sa volajú havarijná služba. To nie je riešenie.“
„Aj mne sa zdá. Ale niečo...“
„Počkajte,“ prerušil ho majster, „premýšľam. Koľko je hodín? Pol siedmej... Pol siedmej... To znamená... tu budem ešte...“ naťahoval vety, medzitým uvažoval, ako pomôcť prominentnému zákazníkovi, ktorého si v žiadnom prípade nechcel pohnevať. Jednak pre jeho funkcie, jednak pre jeho peňaženku – platil v hotovosti, bez reptania, bez vyjednávania, všetko, čo si zapýtal, a zapýtal si teda poriadne. „Viete čo, spravíme to takto. Ja tu skončím asi o desiatej. Cestou sa ešte musím zastaviť po syna na chate, viete, išiel na poľovačku a sme dohodnutí, že ho mám vyzdvihnúť, takže medzi jedenástou a dvanástou, najneskôr o polnoci som u vás...“
„Ale ja nebudem doma!“
„Nebudete? A kde... Alebo čo mám teda robiť? Bude niekto doma? Manželka...“
„Nebude! Ideme na ples.“
„Na ples. A tam budete až do rána, čo? Ale potom...“
„Viete čo, pán Molnár, nevadí. Viem, ako to urobíme. 
Bránku nechám otvorenú, pred vchodovými dverami sú dva kvetináče s tujami. Pod ľavým nechám kľúč. V dome sa viete orientovať, veď ste u nás boli.“
„Bol, bol, veľakrát.“
„... takže kotolňu nájdete, aj všetky prípojky, sám ste ich inštalovali.“
„Sám, sám.“
„To znamená, že svietiť vám nemusím. Príďte, urobte, čo treba, jediné, o čo vás poprosím, aby ste sa cestou od nás zastavili v obvodnom kultúrnom stredisku, vyhľadali ma, vrátili kľúč a oznámili mi výsledok. Aj sa hneď vyrovnáme.“
„Dohodnuté. Pán... súdruh Dufek, ešte pár pokynov. Nemôžete iba tak odísť z domu a nechať unikať plyn, to by sa mohlo vypomstiť. Urobte niečo pre svoju bezpečnosť.“
„Čo?“
„Viete, kde máte plynomer? Ukazoval som vám ho.“
„No...“
„Na päte domu, v múre.“
„Už si spomínam.“
„Viete ho otvoriť, nechal som vám kľúč, také téčko.“
„Kľúč? Téčko?“ habkal. „Hilda ho nájde,“ vynašiel sa poslanec. 
„Otvoríte skrinku a dolu pod hodinami je uzáver, také koliesko. Otočíte ho doprava, ako sa len bude dať.“
„Otočím.“
„Potom to isté urobíte v kotolni, uzáver je vpravo od kotla dolu pri zemi.“
„Pri zemi,“ zopakoval. 
„Tým by mal byť plyn odstavený. V kotolni máte okno.“
„Mám.“
„Otvoríte ho aspoň na vetračku.“
„Aha, to je dôležité.“
„Dvere do kotolne zavriete, nezamknete, iba zavriete, a zavriete aj tie druhé dvere do chodbičky.“
„Aj tie do chodbičky.“
„A iba pre istotu necháte otvorené ešte jedno alebo dve okná na prízemí. Nie dokorán, iba na vetračku. Nebojte sa, keď budem odchádzať, všetko pozatváram a skontrolujem.“
„Výborne!“
„Sme dohodnutí.“
„Dohodnutí! Pán Molnár, neviem, ako sa vám poďa kovať!“
„Viete...“
„Aha,“ pochopil poslanec. „Samozrejme, ako som povedal, príďte za mnou, neostanem vám nič dlžný.“
Poslanec Dufek si pritiahol popolník, zapálil si ďalšiu cigaretu, pretrel si čelo, uvažoval. Toto všetko sa stalo o pol siedmej, teraz je... pozrel na hodinky. Pol jednej – a Molnára nikde. Ani neberie telefón. On všetky pokyny dodržal, uzavrel plyn, pravda, za výdatnej pomoci Hildy, ale uzavrel, aj okná pootváral, no Molnár sľub nedodržal! Nič neopravil, na plese sa neukázal, neberie telefón, teda u nich nie je ani nebol. 
Zvažoval, či má zavolať k Molnárovi domov, pre istotu si na lístoček ku Kišovi odpísal zo zošita aj jeho číslo. Nevedel sa rozhodnúť, čas už pokročil, okrem toho sa mu zdalo neuveriteľné, že by zabudol a z fušky by išiel rovno domov. 
Poznal Molnára ako seriózneho majstra, mal ho už odskúšaného, to by určite neurobil. 
Nezavolá znovu tomu Kišovi z Malaciek? No keď Molnár povedal, že od neho odíde o desiatej, tak polhodinka horeolu, o pol jednej v noci tam už aj tak nebude. Môže byť iba v jeho dome. Tam by mal byť! 
Poslanec Dufek znovu vytočil domáci telefón. Túúú... 
Vytrvalo dokola. 
„To nemá význam!“ nasrdene tresol slúchadlo do vidlice. 
Na chodbe poďakoval usporiadateľovi za ochotu, v sále vyhľadal Hildu, zdrapol ju za lakeť a odtiahol od spoločnosti. 
„Ale už mám toho naozaj dosť! Milan...“
„Neberie – a mňa žerú mrle! Niečo sa stalo, niečo neklaplo, niečo sa posralo! Idem domov! Skočím do auta, preveziem sa horeolu, skontrolujem dom, zistím, či tam bol, alebo sa na nás vykašlal. Ale ti hovorím, ak ma odrbal, horko zaplače!“
„Choď, prosím ťa, choď už, len nerob rozruch, sme všetkým na očiach, uvedom si...“
Ani jej nedal dohovoriť, vôbec ho nezaujímalo, čo si má uvedomiť, zvrtol sa na podpätku a vybehol z tanečnej sály. 
Poslancovi Dufekovi ostávala ešte polhodina života. 







4
Auto ešte ani poriadne nestálo a poslanec už vyskakoval. 
Už z diaľky kontroloval okná, ani v jednom sa nesvietilo. 
Keď vystúpil, stačil jeden pohľad, aby sa uistil – vnútri nie je ani noha, žiadny majster, žiadny vydrbaný Molnár! Pekne ho dobehol! Nasľuboval, a neprišiel! 
Drgol do bráničky – otvorená, ako ju nechal. Pri dverách si čupol, šmátral pod tujou vľavo – no jasné! Kľúč bol tam, súdruh majster sa neunúval. No veď počkaj... Skončil si s fuškami, milý zlatý! Hospodárska kriminálka si na tebe zgustne ako na bonbóniku s mandličkou navrchu. 
Odomkol, vošiel, rozsvietil v chodbe, potom v obývačke. Uprostred koberca zastal s rukami v bok. Zhlboka nasal vzduch – nič. Aspoňže zastavil únik, plyn už nebolo cítiť. 
Poobzeral sa, ani nevedel, čo má vlastne spraviť. Ísť do kotolne nemalo význam. Čo tam? V rúrkach sa nevyznal, keby sa vyznal, pomohol by si aj bez Molnára. 
No nič, keď som už tu, aspoň pozatváram okná a všetko zamknem, nech sa môžem pokojne venovať pohárikom, pomyslel si. Venovať sa im chcel, a zodpovedne. Bol taký vytočený, že jedine poriadna dávka alkoholu mu zníži tlak. To zas bude ráno, to bude nedeľa! Možno si na pondelok zoberie voľno, tak zodpovedne sa chystal na plesové poháriky. 
Zašiel do kuchyne, prešiel k linke, nahol sa k vyklápačke nad doskou... Moment! Vyklápačka bola otvorená úplne, ležala na doske, ale on nechal okno otvorené iba na vetračku! Cúvol, naklonil hlavu. 
„Doriti...“ vykĺzlo mu. 
Žeby Hilda? Trikrát sa vrátila, trikrát si pri aute spomenula na niečo, čo ešte zabudla – vrátila sa a otvorila vetračku dokorán? Blbosť! Povedala by mu... 
V chodbe niečo buchlo. Vybehol z kuchyne. 
„Je tu niekto? Pán Molnár, to ste vy?“
Odpoveď neprichádzala. 
„Pán Molnár!“
Teraz začul podozrivý šuchot z obývačky. 
„Pán Molnár!“ vbehol do obývačky. 
Vo dverách do chodby ku kúpeľni zbadal čierny kabát. 
Iba chrbát v čiernom kabáte. 
Molnár by pred ním neutekal. 
„Hej! Stojte! Kto ste? Čo tu robíte?! Hej!“
Poslanec Dufek sa nerozbehol za kabátom, vybehol z obývačky druhými dverami, aby mu nadbehol. V chodbičke sa skoro zrazili čelami. Nebolelo by to – muž mal na hlave čiernu kuklu. 
„Krista! Kurvachlape! Čo máte v tej taške!? Kto ste, čo tu ro...“
Muž pustil koženú tašku na zem, zaútočil. Päsťou udrel poslanca do brady. Poslanec neodletel, lebo pol sekundy pred úderom ho inštinktívne chytil za klopy kabáta. Iba ním myklo dozadu, no udržal sa na nohách. Na veľké prekvapenie útočníka aj domáceho, Dufek uštedril mužovi obranný úder – tiež do brady. Muž sa uhol, dostal do líca, no aj tak mu hlava poskočila nabok. 
„Ty sviňa zlodejská!“ rozzúril sa domáci, zahnal sa na druhý úder. 
Muž ho predbehol, tentoraz trafil presnejšie a silnejšie, čistý knokaut odporúčal domáceho k zemi. Útočník sa zohol, zdrapol koženú tašku a... A nič! Dufek sa pozviechal, prevalil sa na brucho, a hoci omráčený, chňapol po mužovej nohe. Chňapol a pevne zovrel. Trhol dozadu. Muž stratil rovnováhu, v snahe vykročiť sa navalil dopredu a spadol. Zvalil sa na tašku. 
„Au...“ zastonal. 
Poslanec Dufek bol vrtkejší, stál na nohách, jeho súper iba kľačal. Poslanec nikdy nebol dobrý bitkár, už ako chalanovi mu prvému tiekla krv z nosa, no hral futbal a v tom bol celkom dobrý. Teraz si spomenul na staré umenie vykopnúť loptu z vlastnej šestnástky až na polovicu protihráča – rozohnal sa a kopol. Našťastie netrafil, kam mieril, na bradu, inak by zlodejovi zlomil väzy. Špička plesovejpoltopánky zavadila o hrudník a do mužovej brady sa dostala sotva polovica energie. Ľahol ako podťatý. 
„Okamžite prestaňte! Človeče, vzdajte sa! Volám políciu!“
Výzva aj vyhrážka sa minuli s účinkom, muž vstal, nechystal sa vzdať, naopak. Ani strašenie políciou mu nezabránilo, aby priskočil a zasypal hlavu domáceho zdrvujúcimi údermi. Poslanec si ju zabalil do rúk, predklonil sa, aby si kryl ohryzok. Po jednom bočnom údere do sluchy sa mu zatmelo pred očami, po druhom na temeno sa mu pred očami roztancovali fialové špirály. 
Nohy sa podlomili, nevládali uniesť celé telo, znova spadol. 
„Zostaň ležať, debil!“
Ako keby doňho napumpovali liter čistého adrenalínu. 
A just nie! V tomto dome zlodeji rozkazovať nebudú! 
Namáhavo si kľakol, váhu preniesol najprv na jednu, potom na druhú nohu, vstal. Až teraz si všimol svietnik na komode. Iba na jednu sviečku, zato z ťažkej liatiny. 
Zlodej sledoval jeho pohľad. 
„Len to nie,“ poradil mu chladným hlasom, akoby ani nekradol v cudzom dome. 
„Len si ho vezmi,“ počul domáci vnútorný hlas. 
Obaja sa vrhli na svietnik, poslanec tu bol doma, mal prednosť. Zahnal sa, sviečka odletela, úder dopadol na súperovo predlaktie. Mal dobrý postreh, uhol sa, inak by sa už váľal v krvi s prebitou hlavou. Uskočil, vyhol sa druhému úderu, nechal domáceho zluftovať a predkloniť sa. Stiahla ho zotrvačná sila svietnika. S tým nerátal, zato zlodej áno 
– bez problémov mu zachytil nebezpečnú ruku a vykrútil vražedný nástroj. Chcel ho odhodiť, ale... 
„Ste doma, súdruh Dufek? Svieti sa, tak sme vošli! Pán domáci...!“ ozvalo sa z chodby. 
„Molnár!! Pomó...!“
Muž sa zahnal a udrel, domácemu uťal vetu v polovici. Pri korienkoch vlasov sa mu zjavil prúžok krvi, na čele zrýchlil, na nose sa už rozbehol tak, že odkvapkával na dlažbu, už ani netrafil na pery a bradu. 
„Mol...“ hlesol poslanec v snahe privolať si pomoc. 
Muž sa zahnal druhý raz – udrel. Poslanec Dufek padol na zem, útočník zdrapol koženú tašku, vybehol po schodoch na poschodie. V poslednom momente, lebo v tej chvíli vošiel do chodbičky plynár Molnár. 
„Pán domáácíí!!“ kričal. „Ste do...“ nedopovedal. 
Domáci pán ležal v kaluži krvi, bez pohnutia, bez známok života. 
„Emilko, vybehni do auta po pušku!“ zhrozene zasyčal plynár Molnár na mladého muža po pravici. 

„Tati, nie je už neskoro? Jedna po polnoci!“
„Emilko, sľúbil som, čo mám robiť? Keby som nesľúbil, tak ho kašlem, ale nástojil. Vieš sám, že s plynom sa neoplatí zahrávať, a sám si neporadí.“
„Ja viem, ja len, že dve noci som poriadne nespal...“
„A nestrelil si ani tchora!“
„Tati, ale ten dvanástorák!“
„Som rád, že si nestrieľal. Také sa nestrieľajú. Ak bol naozaj taký, ako hovoríš, urobil si správne, bola by ho škoda. 
Bude lepší na semeno než na guláš.“
„Niečo si ma naučil.“
„Na to som hrdý! Emilko, tam! Už sme tu, zaparkuj tam pri tom bielom plote.“
„Tatko...“
„No?“
„Hovoril si, že išli na ples, ale dolu sa svieti.“
Emilko zaparkoval, vypol motor. Molnár sa nahol, aby lepšie videl cez predné sklo. 
„Máš pravdu, svieti sa. Aj auto tu stojí. Buď sa vrátili, alebo vôbec nešli. Tak či tak dobre, že sme prišli, aspoň uvidia ochotu a serióznosť.“
„Serióznosť o jednej v noci...“ frflal mladý Molnár. 
„Kušuj už! Keď mi pomôžeš, za hodinku sme hotoví a celú nedeľu môžeš dospávať.“
„Radšej si ma mal vyložiť doma.“
„Ďalšia zachádzka, ďalšia hodina zdržania. Kedy by som sem prišiel a kedy by som sa dostal do postele ja? A zajtra musím dorobiť tie Malacky, tak nefrfli už!“
„Už som ticho. Ako ti mám pomôcť?“
„Nič, brašnu si odnesiem aj sám.“
„Mám zobrať pušku?“
„Načo, v takej nóbl štvrti sa nekradne. Poriadne zamkni auto, za hodinku sa nemôže nič stať.“
„Ako myslíš.“
Otec a syn, plynári, vystúpili z auta, otec si vzal z kufra montérsku brašnu, drgol do bránky. Podľa dohovoru 
– otvorená. Po schodoch vyšli k vstupným dverám. Molnár sa zohol, kľúč pod kvetináčom nenašiel. Skúsil kľučku. 
„Sú doma, je otvorené.“
Vošli. Z domu k nim doliehal podozrivý lomoz. 
„Ste doma, súdruh Dufek? Svieti sa, tak sme vošli! Pán domáci!“ zavolal plynár z chodby. 
„Molnár!! Pomó...!“
Plynári sa zháčili. 
„Počul si?“ zašepkal otec synovi. „Akoby niekto volal o pomoc.“
„Prečo šepkáš?“
„Ani neviem. Išlo to odtiaľ, zozadu, za obývačkou.“
„Tak poďme. A nešepkaj, tati.“
„Ty šepkáš!“
„Ja len kvôli tebe. Ty si začal.“
„Tak už nebudem.“
Vošli do obývačky, potom do chodby za obývačkou. 
„Pán domáácíí!!“ kričal plynár cestou. „Ste do...“ nedopovedal. 
Domáci pán ležal v kaluži krvi, bez pohnutia, bez známok života. 
„Emilko, vybehni do auta po pušku!“ zhrozene zasyčal plynár Molnár na syna po pravici. 
Syn vybehol ako namydlený blesk, okamžite sa prebral, ožil, už sa mu odnechcelo spať. Otec začul dupot z poschodia, vybehol po schodoch, nazrel do prvých otvorených dverí. Práve včas, aby v okne zbadal čierny kabát. Kabát sa odrazil a z čierneho štvorca zmizol. 
„Emilko! Sem hore! Emil! Rýchlo!“
Hoci bežal k autu aj celou cestou na poschodie, chvíľu to trvalo. 
„Sem! Emil! Tam beží!“ ukazoval plynár von oknom do tmy. 
„Vidím, ale... Otec, môžem strieľať? Na človeka?“
„Emilko, páľ! Na moju zodpovednosť! Na dvanástoráka nikdy, ale na takúto sviňu vždy!“
Mladý poľovník zamieril, oko pritlačil na optiku, zadržal dych, stlačil spúšť. 
Prominentnou štvrťou sa pár minút po jednej v noci ozval výstrel ako z dela. 

Operatívny pracovník poručík Eduard Burger mal pohotovosť – dvadsaťštyrihodinovú službu. Jeho neskorší kolegovia to mali ľahké, osem hodín z dvadsaťštvorky strávili v kancelárii, ostatné odslúžili doma na telefóne. On slúžil ešte v časoch, keď musel ostať na pracovisku celý čas. 
Práve sa vrátil z operačného strediska. Vypil si s chlapcami kávu, jednému zjedol polovicu večere, ale výčitky svedomia nemal, sám mu ponúkol – jeho žena to s prídelom zase prehnala, pozrel si televízor, dávali francúzsku detektívku s Delonom, ako vždy v sobotu, a odporúčal sa. 
„Idem k sebe hore, chlapci, keby dačo, stačí zavolať,“ kývol operačnému na rozlúčku. 
Burger zhasol, kancelársku temnotu riedila iba sliepňajúca stolová lampa. Zvalil sa na služobný gavalec, napravil si vankúš pod hlavou, zabalil sa do deky, skontroloval hodinky na zápästí a zavrel oči. Mal pocit, že ľavé viečko sa ani poriadne nezavrelo, keď zazvonil telefón. 
„Je to možné?“ kŕčovito sa posadil, no nemohol sa vymotať z deky. „Už, už... vydrž,“ prosil telefón, aby neprestal, inak by za porušenie dosahu mohol mať vytriasačky. 
Konečne sa postavil, vykročil, palcom trafil nohu stoličky. 
„Kurv... do pi...“ ubolene syčal iba polovice nadávok, no aj tak doskackal k telefónu včas. „Tu som!“ zareval do slúchadla. 
„No dlho nebudeš, chlapče!“ prorokoval mu operačný. 
„Na Lieskovskej v rodinnom dome máš mŕtvolu.“
„Videl ju lekár? Nie je to infarkt?“
„Aj lekár, aj hliadka z miestneho oddelenia. Rozmlátená hlava, hektolitre krvi, samovražda vylúčená, zásah cudzej osoby potvrdený.“
„No prosím! A taká pekná sobota sa ukazovala!“
„Je nedeľa, ale na zdravotný stav nebožtíka to nebude mať žiadny vplyv.“
„Na jeho veľkú smolu. Idem na to, ozvem sa ti z miesta činu.“
„Obratom! Ide totiž o nejakého papaláša, o pár minút očaávam zvrchu prvé telefonáty – ako to, že ešte nemáte páchateľa! Takže si švihni a pravidelne mi podávaj hlásenie.“
„Jasné, zahlásim sa.“
Kriminalista Eduard Burger, službukonajúci operatívy dôstojník vo výjazde, sa venoval obhliadke miesta činu, ako mu ukladali predpisy, no zo soboty na nedeľu sa nevypalo viac kriminalistov. Detektívi v tom čase ešte neboli, presnejšie, boli, ale iba za západnou hranicou, u nás sa tento názov nesmel používať, takže náčelník odboru násilnej kriminality si do práce posťahoval samých kriminalistov, a veľa, lebo zavraždený nebol iba tak hocikto. 
Burger zaisťoval stopy v dome poslanca Dufeka, ale kolegovia ho priebežne informovali, ako prebieha pátranie po horúcej stope, takže bol stále v obraze. S technikom ešte ani neporozkladali okolo mŕtvoly všetky čísla a už mu hlásili, že pes sa chytil. Mladý strelec s guľovnicou mal dobrú mušku, trofej farbila, čo – preložené z poľovníckeho žarónu do normálnej reči – znamenalo, že páchateľ bol ranený a krvácal. 
Sotva urobili prvé fotografické zábery, už vedeli, že pes doviedol kriminalistov na kraj prominentnej štvrte, kde stávali taxíky. Nájsť toho pravého trvalo pár minút, pomohli vysielačky a nadštandardné kontakty na dispečingu taíkov. Taxikár potvrdil, že pred druhou v noci viezol zo stanovišťa na kraji štvrte jedného muža. Sedel na zadnom sedadle do kríža. Nie, sedadlo po ňom nekontroloval ani nečistil, nebol opitý, nerobil neprístojnosti, nič vzadu nejedol ani nepil, nepovracal sa, nebol dôvod niečo kontrolovať. 
Chlapci kriminalisti to spravili zaňho – na gumenej roožke našli pár kvapiek krvi. Z toho vydedukovali, že muž má ranenú nohu, pravdepodobne od kolena nižšie, inak by zafarbil aj sedadlo. A niekde si musel ranu obviazať, lebo v tráve za domom bolo krvi viac – keby krvácal naplno, aj na rohožke by muselo byť viac krvi. 
Nasledovala séria rýchlych otázok smerujúca k opisu páchateľa. 
„Bola tma, súdruhovia príslušníci, a okrem toho videl som ho iba v spätnom zrkadle. Pri platení som si viac všímal bankovky ako jeho, viete, títo noční zákazníci radi klamú, akože sa pomýlili, dúfajú, že taxikár si to v tme nevšime, ale ja si hotovosť poriadne prerátam! No, ako vyzeral... 
Normálny chlapík, niečo medzi tridsať a štyridsať, čierny kabát, gate som si nevšimol. Krátke hnedé vlasy česané nabok. Nie, nerozprávali sme sa, celú cestu čumel z okienka. 
Nie, neskučal, nestonal. Nie, žiadnu tašku ani batoh nemal. Nie, nepotil sa, nevšimol som si, žeby bol zranený.“
Nakoniec nasledovala najdôležitejšia otázka. Odpoveď všetkých sklamala: „Vyložil som ho v centre na zastávke nočných spojov. Asi na viac nemal.“
„Nie je blbý,“ konštatovali kriminalisti, „nedal sa odviezť až domov.“
Nasledovalo ďalšie kolo pátrania po horúcej stope. 
„Chlapci, má náskok necelé dve hodiny, musíme to vyžiť. Nepustíme si ho ďalej. Dvaja bleskom na dopravný dispečing, zistite, aké autobusy odchádzali zo zastávky o štvrť na tri, prípadne pár minút potom. Nebude ich veľa, nočáky chodia raz za hodinu, ale z tej zastávky v centre asi tri, možno štyri linky, až také ľahké to zas mať nebudeme,“ rozdával úlohy náčelník odboru násilnej kriminality. 
Sám sa ujal prípadu nie preto, žeby bol zbytočne aktívny 
– pokyn zhora. 
Našli troch vodičov, v treťom autobuse pod poslednými sedadlami trochu krvi. Vodič nočného spoja sa len usmial: 
„Chlapci, to sa v nočnom spoji stáva pravidelne. Šabľa alebo krv. Neviete si predstaviť, v akom stave niektorí grázli nastupujú. Vlastne viete, veď ste príslušníci. Kto sedel vzadu, netuším, mal som plný autobus, až tak dozadu na zadné sedadlá cez speťátka nedovidím. Čierny kabát a hnedé vlasy? Medzi tridsať a štyridsať? Nebláznite, takých bola skoro polovica. Ranená noha... Počkajte...“
Spozorneli. Autobus mali, tým si boli istí, teraz len odhadnúť páchateľovu cieľovú zastávku. 
„Na Kazanskej vystúpil jeden chlapík a musel sa na zatávke oprieť. Myslel som si, že je ožratý, nebolo by to nič výnimočné. Všímame si ožratých, práve pre znečisťovanie autobusov. Keby sa vyšabľoval vnútri, volal by som vašu hliadku, ale nikto nič nehlásil, takže som mu nevenoval pozornosť. Keď vykročil zo zastávky, kríval, nepotácal sa, tak som sa upokojil. Áno, mohol byť ranený, nie opitý. Kam išiel? Kým som ho videl, mieril na Dudvážsku, k tomu dlému vysokému paneláku, ale potom som sa pohol a nesledoval som ho. Neviem, do ktorej brány vošiel.“
„To už nechajte na Aslana. Ďakujeme vám, veľmi ste nám pomohli, súdruh vodič.“
Vodič nočného spoja nechápavo pokrútil hlavou. Čo za otca dá svojmu synovi meno Aslan – a ešte z neho spraví aj fízla? Niektorí otcovia by vôbec nemali mať deti! 
Aslan bol trieda, jeho otec za meno vôbec nemohol. 
Aslan vyhral všetky súťaže, už dobrých päť rokov patril k stopárskej špičke, dokonca aj z medzinárodnej kynoloickej súťaže za účasti kolegov z Poľska a Maďarska priniesol zlatú medailu! Pobehal po zastávke, chvíľu sa zdržal pri stĺpiku, ktorý im označil vodič, zaskučal a rozbehol sa po chodníku. Kolegov priviedol až pred bránu, tu museli pomôcť, až taký dokonalý nebol, aby si vedel sám otvoriť. 
„Sem, pozrite sem!“
Na schránkach našli krvavý odtlačok dlane. 
„Až sem sa dopotácal, tu sa musel oprieť. Sme dobre, chlapci! Otvorte výťahy!“
V malom nenašli nič, no v nákladnom sa v rohu niekto pokúsil vreckovkou alebo servítkou utrieť linoleum. 
„Je to krv. Utretá, ale krv, a čerstvá!“
„Tak výťahom hore a po schodoch dolu. Aslan musí ovoňať každé dvere.“
Eduard Burger končil obhliadku miesta činu. Už vyšlo slno. Opieral sa o bránku, unudene fajčil. Premýšľal, či zaistili všetko, či na niečo nezabudli. Sledoval technika, ako zoaďuje igelitové vrecká so zaistenými stopami. 
Prišlo operatívne auto z obvodu, dvaja kriminalisti vytúpili, usmievali sa. Nevyspaté oči žiarili radosťou. 
„Už ho majú, už ho šijú. Museli ho zobrať na Kramáre. 
Iba hladký priestrel lýtka, kosti sú celé, ale zašiť to bolo treba, lebo krvácal jak prasa, sviňa jedna hnusná.“
Burger sa ponaťahoval, odfrčkol ohorok. Zbožňoval prípady, ktoré mali takýto hladký priebeh. Na oddelení si ušetria zbytočné nervy, určite budú šťavnaté odmeny, vrchnosť dá pár dní pokoj. 
V prípade zadržania páchateľa kriminálna služba končia, prípad preberalo oddelenie vyšetrovania. Ich vecou bolo vypočuť svedkov, vykonať všetky procesné úkony, spracovať spis a postúpiť ho prokuratúre. Kriminálka ešte urobila servis, priviezla a odviezla pár svedkov, zabezpečila odborné posudky, ale podstatnú časť práce už mali odrobenú, páchateľ bol za mrežami, mohli si dať leháro. 
Burger si myslel, že prepísaním obhliadky miesta činu do stroja sa jeho účasť na vražde poslanca Dufeka končí, no o dva dni zažil prekvapenie. 
V kancelárii náčelníka mesta sedel výkvet Verejnej bezpečnosti. Náčelník mesta ako hostiteľ trónil za vrchstolom, ostatní sa vtesnali za pracovný stôl. Burger si ich s nevôľou, trochu s obavami premeral. Politruk – politický pracovník útvaru, náčelník odboru vyšetrovania, náčelník odboru násilnej kriminality, náčelník inšpekčnej služby. Náčelníkovi mesta sa hneď pri dverách slušne zaradil, ostatných pozdravil prikývnutím. Všetkých poznal, so všetkými spolupracoval, prekvapila ho iba dvojica v rohu v sedačke – pekná dáma v spoločnosti Fuseka. Súdruh Fusek bol pridelencom ÚV, pridelencom ústredného výboru strany pre ozbrojené zložky, konkrétne mal na starosti Verejnú bezpečnosť. Na území mesta mal väčšiu moc než náčelník, no, prinajmenej takú istú. Aj s ním už mal Burger do činenia, dámu nepoznal. 
„Súdružka Hilda Dufeková,“ predstavil ju Fusek. 
Burger si ju ešte raz obdivne premeral, nevstala, nepoala ruku, aj ju teda pozdravil iba kývnutím. Krásna žena, uznal kriminalista sám pre seba. Súdružka Hilda určite nenakupovala v Priore na Kyjevskom námestí ako obyčajné súdružky, jej slivkovomodrý kostým bol možno aj z Rakúska, ak nie zo vzdialenejšej imperialistickej krajiny, a vôňa, ktorú okolo seba šírila, určite nebola z tých lacných. 
„Súdružka Dufeková za mnou prišla s delikátnym, dosť citlivým problémom,“ vysvetľoval Fusek. „Ehm,“ rozpačito si odkašľal do zovretej päste, „ide o to, že po incidente bola značne rozrušená, z plesu ju musela odviezť sanitka, dva dni sa spamätávala, no včera sa konečne odhodlala a skontrolovala dom. Zistila, že jej chýbajú...“ zaváhal, „... alebo, inak, povedzte mi, čo ste našli u páchateľa.“
„Súdruh Fusek, máte na mysli osobné veci?“ nechápal náčelník mesta. 
„Nie, lup! Alebo ste zistili iný motív činu? Z toho, čo o prípade viem, automaticky predpokladám lúpežný moív. Môj veľmi dobrý priateľ Milan Dufek, manžel tu prítomnej, mal smolu, že vyrušil páchateľa pri lúpeži. Alebo...“ zagánil, aby ich varoval pred pokusom klamať. 
„Nie, iný motív sme nezistili,“ ubezpečoval ho náčelník, 
„aj my predpokladáme lúpežný. Vedie nás k tomu fakt, že páchateľ sa zúčastnil na dokončovacích prácach na ich rodinnom dome ako zámočník, pritom si obhliadol terén, vyžil vhodný čas, teda fakt, že domáci odišli na ples, a poúsil sa o krádež. Pri čine ho vyrušil domáci, došlo k bitke a k tragédii,“ pokojne vysvetľoval náčelník mesta. Podriadení ako na povel prikývli. 
Burger, hoci tiež podriadený, neprikývol, pozorne sledoval Hildu. Tušil, že kameňom úrazu bude práve ona, no sedela ako socha bez emócií, z tváre jej nevedel vyčítať, s čím vyrukuje. 
„Výborne,“ lebedil si pridelenec, „takže na motíve sa zhodneme. A tie veci?“
„Žiadne.“
„Žiadne...“ od prekvapenia zabudol dokončiť. „Ale...“ 
zase nedokončil, rozpačito zagánil na priateľovu manželu. „Ehm,“ zasa si odkašľal do zovretej päste. 
Burger videl, že súdruh Fusek sa na niečo chystá, no akosi mu to nešlo z úst. 
„Kolega,“ náčelník mesta vyzval šéfa kriminalistov, aby podal podrobnejšie vysvetlenie. 
„Pracovali, vlastne ešte stále s ním pracujú najlepší kriminalisti, najskúsenejší, s najdlhšou praxou. Nič sme neodcenili. Páchateľ dokola tvrdí, že domáci ho vyrušil pred odcudzením lupu a potom ho vyrušil plynár so synom, takže ku krádeži nedošlo. Potvrdzuje to aj fakt, že pri domovej prehliadke sme uňho v byte nič nenašli.“
„V tom prípade máme problém,“ Fusek sa konečne rozhýbal. „Súdružka Dufeková zistila, že jej boli odcudzené cennosti, teda šperky zo zlata, a značná hotovosť. To znamená, že páchateľ klame, alebo...“ Fusek sa zahľadel na Burgera. 
Burger sa usmial, bol rád, že súdruh z ÚV si ho všimol. 
Keď Fusek neodvracal pohľad, Burgerovi zamrzol úsmev na tvári – pochopil. 
„Tak moment!“ ohradil sa. 
„Ja nič netvrdím,“ Fusek zdvihol ruky, akoby sa vzdával, 
„nemám konkrétne podozrenie, ale už sme to zažili, všakáno! Už sme zažili, že príslušníci sa ulakomili... “
„Tak moment!“ Tentoraz zasiahol náčelník mesta, lebo vývoj debaty sa mu prestával páčiť. „Skôr ako sa nám situácia vymkne z rúk, navrhujem, aby sme si usporiadali fakty a urobili v nich poriadok. Páchateľ tvrdí, že ku krádeži nedošlo, lebo ho vyrušili. Vzhľadom na to, že súdružka Dufeková,“ urobil pauzu, usmial sa na súdružku, mierne sa jej uklonil, vlastne iba kývol hlavou, „sa ešte nedostavia na výsluch...“
„Bola v opatere lekárov, pod injekciami,“ rýchlo vysvetlil pridelenec a rodinný priateľ zároveň. 
„... lebo bola pod injekciami, nevedeli sme určiť výšku škody, nemali sme zoznam odcudzených vecí, ani sme neušili, že nejaké odcudzené veci vôbec boli. Preto sme ani nemali dôvod páchateľovi neveriť. Vaše tvrdenie, že zmizli cennosti a značná hotovosť, je pre nás novinka a mení celú situáciu. Odteraz budeme predpokladať, že k lúpeži naozaj došlo a páchateľ sa na únikovej trase za niekým zastavil a lup niekde ukryl. Tomu nasvedčuje aj fakt, že niekto ho obviazal, inak by vykrvácal. Konečne to dáva logiku. Taktiku ďalších výsluchov zmeníme a nasmerujeme ich týmto smerom. Druhú možnosť, ktorú súdruh Fusek naznačuje...“
„Nič nenaznačujem, nič nenaznačujem!“
„... a to, že na zmiznutí uvedených vecí sa podieľali obhliadajúci príslušníci, kategoricky vylučujem!“
„Nič nenaznačujem!“
„Tak potom, prečo ste ma telefonicky žiadali, aby sa na dnešnom sedení zúčastnil obhliadajúci príslušník a náčelík inšpekcie?“
„No...“
Súdruh Fusek bol síce z vplyvného politického orgánu, schopného narobiť v radoch príslušníkov riadnu paseku, ale náčelník mesta mu dal jasne najavo, že tu je pánom on a svojich ľudí si len tak pre nič za nič osierať nedá. Fusek pochopil, sklapol. 
„Keď ste mi telefonovali,“ pokračoval náčelník, „a povedali ste mi, že prídete so súdružkou Dufekovou, bral som to tak, že príde na oficiálny výsluch na oddelenie vyšetrovania. Že podá oficiálnu výpoveď do zápisnice vyšetrovateľovi.“
„Správne...“
„Potom načo toto zhromaždenie? Načo tie dvojzmyselé narážky?“
„Nenarážam...“
„Aby bolo všetkým jasné, kolegu Burgera dobre ponám, nepracuje na kriminálke dlho, sú tu aj starší, ale je to skúsený, odskúšaný, erudovaný kriminalista. Doterajšou prácou dal jasne najavo, že dôveru, ktorú doňho nadriadení vkladajú, si oprávnene zaslúži.“
„Súhlasím,“ kapituloval pridelenec. 
„Okrem toho je aj politicky preverený a aktívny, veď je predsedom základnej organizácie strany, čo vy ako funkcionár ÚV musíte vedieť, veď sa pravidelne stretávate na straníckych schôdzach.“
„Poznáme, stretávame...“
„Tak potom?“
„Keď mi konečne dáte dohovoriť, všetko vysvetlím.“
„Nech sa páči.“
„Keď vám ozrejmím, o aké odcudzené veci ide, aj vy pochopíte, že musíme postupovať nanajvýš opatrne a taktne. 
Aj takticky. Potreboval som vedieť, ako sa k celej veci stavia páchateľ, či niečo priznáva. Ak nie, musel som sa súdruha Burgera otvorene opýtať, či sa počas obhliadky niečo nestalo, niečo podozrivé, čo by nasvedčovalo, že súdružka Dufeková bola okradnutá až po prepadnutí jej manžela. Ja...“
„Nebola,“ kategoricky poprel podozrenie Burger, hoci nikto z nadriadených ho nevyzval. 
„Verím vám, súdruh Burger!“
„V tom prípade môžeme kolégium rozpustiť,“ znova im skočil do reči náčelník mesta, „súdružku Dufekovú odveieme na vyšetrovačku a do zápisnice nadiktuje zoznam odcudzených vecí...“
„Nie!“ teraz skočil do reči pridelenec náčelníkovi. 
„Nie?“
„Nie! Veď práve to sa vám snažím vysvetliť! Je to citlivá, ošemetná situácia! Súdružka Dufeková má fotograficy zdokumentované všetky šperky, ktoré jej boli odcudzené, pretože ide o cenné rodinné zlato. Jej manžel vyhotovil podrobný fotoalbum cenností.“
Súdružka Dufeková sa konečne pohla a z kufríka vybraa album. Všetkým bolo jasné, že tam nebudú fotografie deičiek, ako rastú, lebo deti nemala. 
„Výborne,“ zaradoval sa náčelník vyšetrovačky, „urobíme si fotokópie a priložíme ich do spisu.“
„Nie!“ zhrozil sa pridelenec druhý raz. „Práve to neôžeme! Ono... totiž...“ jachtal, začal sa potiť. „Ide zhruba o štyri a pol kilogramu zlata...“
Náčelníci stuhli. Burger sa usmial – vykľulo sa šidlo z vreca. 
„Vy dobre viete,“ pokračoval pridelenec, „že zlato je strategická komodita a jeho vlastníctvo je v našom štáte limitované. Ako by vysvetlila, že ho vlastní nadlimitné množstvo? Manželka poslanca národnej rady? Predsedu obvodného národného výboru? Politicky aktívneho činiteľa? Ako?“ zaúpel. 
Náčelníci netušili ako. 
„Súdruhovia, celú vec treba chápať aj politicky, nielen trestnoprávne! Okrem zlata je tu aj tá nešťastná hotovosť...“
„Koľko?“
„Päťdesiattisíc...“
„Je tam toho!“
„... západonemeckých mariek,“ vydýchol pridelenec, akoby sa mu uľavilo, že je to konečne vonku. 
„Aký je teraz kurz?“ zaujímal sa náčelník mesta. 
„Skoro dvadsať korún.“
Náčelníkovi poskočilo obočie. 
„Chápete,“ pokračoval pridelenec, „že o týchto skutočnostiach nemôže oficiálne vypovedať do zápisnice! Dobre viete, že súdruhovia v socialistickom zriadení nemôžu vlastniť valuty. Musia ich prihlásiť v štátnej banke, kde im za ne vydajú tuzexové bony! Jednoducho nemôže oficiále vypovedať, sama by sa vystavila nebezpečenstvu trestného stíhania. Ako by vysvetlila, odkiaľ má súdruh poslanec takú zásobu zlata a valút?“
Burger už chápal, prečo súdružka Hilda neprišla sama. 
„Na druhej strane krádež sa stala, škodu utrpela, nejako jej pomôcť musíme! Preto som chcel, aby bol prítomný aj súdruh Burger, predpokladal som, že keď robil obhliadku miesta činu, bude mať prípad pridelený. Chcel som mu, pochopiteľne, neoficiálne, poskytnúť fotoalbum, aby vedel, o aké šperky ide, na čo sa má pri výsluchu páchateľa sústrediť.“
„Kolega Burger nemá pridelený tento prípad, pracuje na vražde dôchodkyne Vrbovej, ale to nevadí, aj tak dobre, že ste album priniesli, poslúži kolegom, čo s páchateľom pracujú,“ vysvetľoval náčelník mesta. 
„Súdruh náčelník, dúfam, že ich poučíte o taktike ďalšieho postupu. Nemusím opakovať, o akú citlivú záležitosť ide.“
„Poučím. Do novín sa nič nedostane.“
„Samozrejme, že sa nedostane, to som už zariadil,“ 
ubezpečoval Fusek. „Vražda poslanca Dufeka sa v novinách ani v televízii spomínať nebude, nebude sa nikde preriasať. Činnosť novinárov máme pevne pod palcom, s tým nemáme problémy, skôr mi ide o diskrétnosť kriminalistov, ktorí budú na prípade pracovať. Prihováral by som sa, aby bol prípad pridelený súdruhovi Burgerovi...“ Burgera oblial studený pot, nefalšovaným vraždárskym, skoro až vražedným pohľadom zagánil na pridelenca, „... pretože s ním máme na ÚV tie najlepšie skúsenosti.“
Tak to ti teda veľmi pekne ďakujem, súdruh Fusek, vzdychol si v duchu kriminalista. Našťastie nemusel protestovať, predbehol ho náčelník mesta a situáciu zachránil. 
„Zmena by sa týkala hneď dvoch vrážd a to by nám mohlo vniesť do organizácie práce chaos, takže pridelené prípady necháme tak, ako sú. Súdruh Fusek, môžem vás ubezpečiť, že všetci príslušníci, ktorí sú do vyšetrovania zainteresovaní, budú špeciálne inštruovaní o citlivosti prípau a o diskrétnosti. Nemusíte mať obavy, všetci sú komunisti, vedia držať basu.“
Až posledné náčelníkove slová pridelenca upokojili. 
„Ako teda bude prakticky vyzerať najbližšia činnosť?“
„Jednoducho,“ slova sa ujal šéf kriminálky. „Pani Dufeková pôjde hneď teraz k vyšetrovateľovi a bude vypovedať do zápisnice o udalostiach zo sobotného večera. Vo výpovedi sa takticky vyhne vyčísleniu škody, aby sa v oficiálnom spise nič nebezpečné neobjavilo. Ale operatívni pracovníci, ktorí pracujú s páchateľom vo väzbe, dostanú presnú informáciu o vzniknutej škode, samozrejme, aj s fotoalbumom, a v tomto smere pritlačia. Musia zistiť, kde sa páchateľ po trase zastavil, kde ukryl lup, kto ho ošetril a všetky podrobnosti. Keď sa lup nájde, bude podstatná časť mimo zápisu súdružke Dufekovej vrátená a malá časť, ktorá nevzbudí žiadne podozrenie ani záujem, bude zaradená do spisu ako vzniknutá škoda a bude jej vrátená protokolárne proti podpisu. Tým bude vzniknutý problém vyriešený podľa starého slovenského príslovia o sýtom vlovi a celej ovci.“
Riešenie náčelníka kriminálnej služby sa pozdávalo všetým, nik neprotestoval, súdruh Fusek sa dokonca usmial. 
Presne tak si to predstavoval. 
„Ešte mi leží na srdci osud toho strelca. Mladého poľovíka,“ rýpal ďalej Fusek. 
Aj náčelníkom ležal, už sa o tom radili. 
„Už sme sa o ňom radili,“ pripustil náčelník vyšetrovačky. 
„Mohol by mať z toho výstrelu vytriasačky?“
„Poľovné zbrane nie sú určené na odstrel ľudí ani páchateľov,“ vraštil čelo šéf vyšetrovateľov. „Páchateľ nebol ozbrojený, okrem toho neútočil, bol na úteku, plynárovi žiadne nebezpečenstvo nehrozilo, o nutnej obrane nemôže byť ani reči. Na druhej strane dal som preveriť poľovícke predpisy, ani v jednom sme nezistili explicitný zákaz použiť zbraň v takejto kritickej situácii. Ak ustrážime, aby sa do toho nik nemontoval, mohlo by sa to upratať samo, časom. Ale ak...“ nedokončil, no všetkým bolo jasné, že sa pohybujú na tenkom ľade a ak sa preborí, odskáče si to poľovník, ktorý im najviac pomohol. 
„Ale to je chabé, nemôžeme to takto nechať,“ prejavil nespokojnosť pridelenec. „Mám nápad,“ ponúkol riešenie. 
Náčelníci spozorneli, súdruh Fusek bol majster v zachraňovaní chúlostivých situácií. 
„Aby sme legalizovali použitie poľovnej zbrane na zadržanie páchateľa, urobte z neho člena Pomocnej stráže Verejnej bezpečnosti. Vydajte mu žltú pásku s čiernymi písmenami PSVB a vystavte mu členský preukaz so spätnou platnosťou, aby bol, povedzme, už aspoň dvojmesačný člen. Ako člen PSVB môže na zadržanie páchateľa použiť čokoľvek, hoci aj buldozér, nielen poľovnícku pušku. Mám pravdu?“
Náčelník mesta si pleskol po stehnách, navalil sa na operadlo. Aké jednoduché! A zároveň aké geniálne! Súdruh Fusek opäť nesklamal. Aj ostatným náčelníkom sa uľavilo, jeho riešenie malo logiku. 
Jedine náčelník oddelenia vyšetrovania sa nespokojne zahniezdil. Prihlásil sa o slovo. 
„Ešte jeden detail, súdruhovia. Hovorili ste tu o vražde poslanca Dufeka.“ Odmlčal sa, radadom si ich premeral. 
„Hovoríte o vražde, akoby to bola hotová vec, no prípad ešte nie je kvalifikovaný s konečnou platnosťou. Prvotnými výsluchmi a vyhodnotením stôp z miesta činu bolo zistené, že medzi páchateľom a domácim došlo k ruvačke, bili sa holými rukami, páchateľ si so sebou žiadny vražedný nástroj nepriniesol, domáceho usmrtil svietnikom z domu...“
„Tak moment!“ zareagoval pridelenec nervózne. „Chcete mi naznačiť, že odporný vrah nebude stíhaný za vraždu!?“ Až ho nadvihlo pri takej predstave. 
„Právna kvalifikácia ešte nie je jasná...“
„Nám na ÚV je jasná, súdruhovia! Hádam nechcete, aby poslanec národnej rady, predseda národného výboru, politicky aktívny súdruh, zomrel iba tak pri nejakej ruvačke!? Všetci susedia o prípade vedia, všetci ho ľutujú a hovoria o zákernej, beštiálnej vražde, takto sa vyjadrujú pred ďalšími susedmi, tí pred ďalšími a ďalšími, presne takáto informácia sa šíri medzi ľuďmi, nemôžeme ich sklamať! 
Musí to byť vražda! Jedine vražda je dôstojným odchodom na druhý svet pre takého súdruha! Pozerajte sa na veci aj v trochu širších súvislostiach...“
„My by sme sa aj pozerali, môžeme vypracovať uznesenie o vražde, ale čo ak sa prokurátor nestotožní so znením uznesenia a vyšetrovateľovi ho vráti?“
„Prokurátor? To nemyslíte vážne! Vy len pekne vypraujte uznesenie o vražde a prokurátora nechajte na nás. 
Máme svojich prokurátorov, ktorí chápu závažnosť problému a vidia veci politicky, nielen cez paragrafy. Prípad bude na súde žalovať skúsený prokurátor s nadhľadom a bude žalovať za vraždu! A, samozrejme, zariadime, aby vec súdil sudca, ktorý toho vagabunda odsúdi na exemplárny trest, nebojte sa! Veď načo máme svojich ľudí na správnych miestach.“
Po ubezpečení pridelenca z ÚV sa už nikto nebál. 
Sudca krajského súdu vstal, napravil si talár, prehodil pár listov. Vstali všetci. 
„Vypočujte si rozsudok v mene republiky...“
Sudca zhrnul zločiny, ktoré prokuratúra dávala Gregorovi za vinu, vymenoval dôkazy, ktoré obžalovaného jednoznačne usvedčovali z vraždy a ďalších ťažkých zločinov, uznal ho za vinného. 
„... za čo sa obžalovaný Gregor Martinka odsudzuje na trest odňatia slobody v trvaní pätnásť rokov nepodmienečne. Na výkon trestu sa obžalovaný zaraďuje do tretej nápravnovýchovnej skupiny!“

Sobotňajšia sprcha bola pre Gregora sviatkom, rovnako ako pre všetkých milovníkov vody. Očisty sa zúčastnili všetci, nielen milovníci, išli aj ostatní, lebo týždňová špina skominovaná s ďalšou týždňovou mohla znamenať dvojtýždňové problémy v podobe svrabu, rozškriabaných potničiek, zaparenín, vyhádzaných vredov aj horších kožných nechutností. Lupiny a mastné vlasy sa za problém nepovažovali, to bolo normálne aj pri dodržiavaní pravidelného týždenného rytmu. 
Gregor sa odtiahol do kúta, rýchlo sa namydlil, aby si čo najdlhšie vychutnal prúd horúcej vody. Už sa chystal pod sprchu, posledné ťahy mydlom nasmeroval do rozkroku, keď ho obstáli traja bitkári. 
„No čo je zase!?“ zaútočil Gregor, zatiaľ iba slovne. „Čo vás nemá kto vyfajčiť alebo čo!?“
Namiesto odpovede prišiel úder, rýchly, nečakaný. Gregor dostal zboku do brady, odletel, no nespadol, chrbtom vrazil do vykachličkovanej steny za sebou. Vďaka nej ostal na nohách, v podrepe, ale na nohách. Škárou pomedzi nohy útočníkov postrehol, že bachar, čo mal stáť na stráži pri vchode do spŕch, tam nie je. Zase tá istá náhoda ako minulý týždeň na dvore? 
Dvaja väzni pod najbližšou sprchou sa odporúčali akosi narýchlo, ešte mali na chrbte mydlovú penu. Tretí trochu vzadu nepochopil, pokračoval v očiste, ale jeden z útočníkov ho zahnal gestom. Viac nebolo treba, stačil vztýčený ukazovák a zlý pohľad – v momente ho nebolo. 
„Ak vám ide o jebačku, dal som vám jasne najavo, že...“
Jeho názor na sex ich nezaujímal, najbližší zdrapol Gregora za plece a snažil sa ho postaviť. Prsty sa šmykli po namydlenej koži, na pomoc musel prísť aj druhý. Chytili ho pod pazuchy, až teraz sa im ho podarilo postaviť na rovné nohy. 
„Choďte do...“
Ani to ich nezaujímalo, kam ich pošle. Tretí sa zahnal a udrel na natiahnuté brucho. Kŕč brušných svalov bol taký silný, že ani dvaja muži neudržali Gregora vzpriamene, predklonili sa spolu s ním. Vtedy prišiel spodný hák, obeti roztrhol hornú peru a nalomil nos. Pred očami sa mu roztancovali hviezdičky, zaliala ho krv. Zaslzené oči postrehli ďalší pohyb nebezpečnej päste, Gregor sa pripravil na posledný úder, potom už musia prísť milosrdné mrákoty... 
Nič, úder neprišiel, namiesto toho začul tiché zastonanie. 
„Au...“ a prasknutie suchej halúzky, alebo kostičky – nedalo sa to rozoznať, šum spŕch rušil všetky zvuky. 
Ozval sa ďalší tlmený úder a zovretie pod pravou pazuchou povolilo, hneď nato skončila aj podpora ľavého podpazušia, Gregor spadol na kolená, odtiaľ na všetky štyri. 
„Načo ti to je, ty kurva vyjebaná!? Čo si s tým chcel!?“
Gregor nerozumel, veď nič nemá, nič nechcel! Namáhao otvoril oči, prinútil sa neomdlieť. 
Dvaja útočníci zmizli, tretí ležal nahý na dlažbe. Niekto v montérkach nad ním stál a ukazoval mu... Zrkadlo! 
Črepinu zo zrkadla veľkú ako dlaň! Gregor pochopil, že slová boli adresované nahému mužovi na zemi, s ním sa nikto nebavil. 
Muž v premočených montérkach kopol do nahého boku, až sa prehlo celé telo. Naháč odletel, odgúľal sa, využil moment, vyskočil a utiekol. 
„Vstaň! Rýchlo vstaň a padáme!“ Muž v montérkach sa otočil. 
Dušan! Bože, samo nebo... 
„Čo vyvaľuješ oči, nerozumieš!? Padáme!“
„Som samá pena a krv.“
„Ser na penu, utrieš sa na cimre!“
Gregor sa snažil postaviť, no nešlo to, musel mu pomôcť. 
Dušan sa nad kamarátom zľutoval a narýchlo ho vrazil pod sprchu, veď sem nešiel nato, aby odchádzal v ešte horšom stave, než prišiel. Strčil ho tam, chvíľu podržal, potom už museli utekať – útočníci sa mohli každú chvíľu vrátiť aj s posilou, alebo, čo by bolo ešte horšie, aj s bacharom, a od kúpeného bachara mohli čakať najmenej desať ostrých saotky za bitku v sprchách. 
„Ako si vedel?“ spýtal sa Gregor v cele, keď mu Dušan pomohol utrieť sa a obliecť. Do nosa mu vopchal guľôčky z toaletného papiera, na peru pricapil vreckovku. 
„Na, drž! Chvíľu si to podrž, prestane aj samo, rana nie je hlboká, netreba ju šiť. Ako som vedel? Zdalo sa mi podozrivé, že bachar ma poslal opraviť tečúci hajzel, zrovna keď sme sa mali ísť sprchovať. Vždy sme chodili spolu, a odrazu koľko neodkladnej roboty s jedným hajzlom! Potom som zbadal tlstého Tukyho aj s tými jeho dvoma buldogi, ako sa hrnie pod sprchy za tebou, a hneď nato sa vyratil bachar, čo mal mať dozor. A posledné, čo som si všimol – zo sprchy vybehli dvaja chalani s penou na chrbte. 
To mi stačilo a išiel som sa pozrieť.“
„V poslednej chvíli.“
„V poslednej.“
„Rozjebali by mi riť!“
Gregor vzal Dušanovu monterkovú blúzu a žmýkal ju do umývadla. Dušan vedľa neho žmýkal nohavice. Prišiel mokrý, akoby sa sprchoval. 
„Nemyslím,“ Dušan pochybovačne pokrútil hlavou. „Tu nešlo o trt, tu išlo o čosi viac. Ako mi vysvetlíš tú črepinu zo zrkadla?“
„Neviem...“
„Gregor! Sme kamaráti?“
„Čo sa tak sprosto opytuješ?“
„Tak potom prečo mi klameš? Prečo mi to všetko pripomína situáciu spred šiestich rokov?“
„Ja...“
„Ani vtedy si mi nechcel povedať, o čo ide. Vtedy to nebola črepina, bol to nôž zo zámočníckej dielne. Pamätáš sa...“
Akoby sa nepamätal? Gregor sedel už dva roky a nevedel si nájsť miesto, nevedel sa udomácniť, nevedel si nájsť kamaráta, stále akoby mal v zadku osinu, nie a nie sa zmieiť s tým, čo a koľko ho ešte čaká. Po dvoch rokoch prišiel Dušan, najprv sa oťukávali, dali sa do reči akože iba tak, potom sa dva týždne nebavili, potom zase na skúšku... Napokon zistili, že celkom ladia, a pritom ani jednému nešlo o sex. Keď si vyjasnili aj túto záležitosť, dali sa dokopy. 
Po roku už boli kamaráti, tvorili dvojicu, mali jeden druhého, mohli sa jeden na druhého spoľahnúť, a to je v base mimoriadne potrebné na prežitie. 
Prešiel ďalší rok, Gregora na dvore zatlačili do kúta dvaja smradi. Už týždeň išli po ňom, ponúkol im cigarety, nič viac nebude, na to ich zvlášť dôrazne upozornil. No ani tým nešlo o sex, aj cigarety odmietli. Gregor si myslel, že si chcú iba udrieť, mladí chlapci, potrebujú si vybiť zlosť, no išli po ňom ako osy. Pár dní sa mu darilo vyhnúť sa kontaktu, no dnes ho prekvapili a zahnali do kúta, a bachara ako na potvoru nikde – zase išli všetci náhodou fajčiť. Po pár úderoch jeden vytiahol nôž vyrobený v zámočníckej dielni – kus zabrúsenej oceľovej pásoviny, namiesto rúčky omotaná izolačná páska. 
Vtedy nastúpil Dušan, chalanov po prepustení z nemocnice preložili na iné oddelenie, Dušan odsedel za bitku dvadsaťjeden ostrých na samotke a zase boli spolu. Aj vtedy sa Gregora spýtal, o čo ide. 
„Neviem.“
„Gregor! Sme kamaráti?“
„Čo sa tak sprosto opytuješ?“
„Tak potom prečo mi klameš?“
„Neklamem, naozaj neviem. Možno...“ Gregor zaváhal, napokon sa rozhodol. „Možno iba tuším. Ale, Dušan, aj keď sme najlepší kamaráti, aj tak sú medzi nebom a zemou veci, ktoré si musí každý chlap nechať pre seba. A vyriešiť si ich sám, ako vie.“
„Vážne? Fajn, tak nabudúce ťa nechám, nech si ich riešiš sám.“
„Tak som to nemyslel! Nerob sa, že nerozumieš, a nerážaj sa!“
„Neurážam. Dobre, nechajme to tak, veď uvidíme, ako sa veci vyvinú.“
Veci sa nevyvinuli nijako, čas bežal, jeden monotónny deň striedal druhý, prešli týždne, mesiace, roky... Už na to aj zabudli. Gregorovi dal každý pokoj, rád zabudol. 
„Vieš, čo mi nejde do hlavy?“ rýpal Dušan, zamyslene žmýkal tričko, nohavice už vyžmýkal. Ani nečakal na odpoveď. „Prečo práve teraz? Ubehlo šesť rokov...“
„Skoro sedem.“
„... skoro sedem – a situácia sa zopakovala. Namiesto noža črepina, ale úmysel ten istý. Nehovor mi, že to nie je aj tebe podozrivé.“
„Je.“
„To je všetko, čo na to povieš? Je? Gregor, sme kamoši, nebudeme si tu natierať medík okolo papule! Idú po tebe a chcú ťa odkrágľovať. Dnes rovnako ako pred siedmimi rokmi. Prečo práve teraz, keď sa blíži amnestia, keď máme šancu, že o pár týždňov sa dostaneme von? Prečo sa niekto po siedmich rokoch zobudil? Vtedy si mi to nevysvetil, dnes by si mal. Nemyslíš?“
Myslel. 
„Dobre, tak ma počúvaj. Mám prachy...“
„Tú plesnivú stovku, čo máš zašitú v slamníku?“
„Mám prachy tam vonku. Viac ako stovku.“
„Koľko?“
„Veľa. Keď sa odtiaľto dostaneme – dúfam, že to nebude trvať dlho –, ostaneme spolu. Hovoril si, že nemáš kam ísť.“
„Nemám, tá krava je už osem rokov druhýkrát vydatá, keby aj nie, aj tak by som sa už nevrátil. Syna som nevidel ani raz, ani neviem, či žije, čo je s ním.“
„Dobre...“
„To je dobre, kurva!?“
„Nie, jasné, že nie! Neskáč, syna by si mal vidieť, jasnačka! Dobre znamená, že som chcel iba začať novú vetu. Pôjdeme k nám domov a začneme nový život. Mám dosť pre nás oboch, roztočíme to, kúpime si banku alebo, ešte lepšie, továreň na baby – a budeme pracháči! Celý deň budeme len trtkať, slopať a váľať sa v prachoch!“
Dušan odložil mokré tričko, dlaň priložil kamarátovi na čelo, sústredil sa. Odtiahol dlaň, sústrastne zažmurkal. 
„Blúznenie bez horúčky, to bude vážne, asi otras mozgu. 
Pôjdeš do riti na ošetrovňu, a nie na slobodu, kamarátko!“
Obaja sa rozrehotali, až sa prehýbali v páse. Gregor ho pleskol po holom chrbte, Dušan mu neostal nič dlžný, potom zase Gregor, zase Dušan... 
„Prestaň, prestaň!“ zastavil bitku Gregor. 
Vydýchali sa, prestali sa smiať aj doberať. 
„Myslím to vážne,“ ticho poznamenal Gregor. 
Dušan tiež zvážnel. Zahľadel sa mu do očí. 
„Toľko prachov?“ Dušanovi sa nebezpečne zaleskli oči. 
„Toľko. Ale aby som mohol svoj sen uskutočniť, musím prežiť. Musím sa odtiaľto dostať. Tých dvoch smradov pred siedmimi rokmi preložili, Tukyho s gorilami asi tak ľahko nepreložia a čas sa im kráti, budú čím ďalej agresívnejší. 
Ak sa Havlovi podarí, čo zamýšľa, pôjdeme onedlho von, oni to vedia, pritvrdia.“
„Nepritvrdia. Nechaj to na mňa.“
„Môžem to nechať na teba. Kým si tu, pomôžeš, ale čo ak nepôjdeme von naraz? Čo ak pôjdeš skôr? Ostanem tu sám.“
„Nevadí. Aj keby som išiel skôr, bude to iba o pár dní, a mám tu dosť kamarátov, ktorí sú mi zaviazaní. Niekto tu s tebou ostane a postará sa, neboj sa.“
„Vážne? To by si pre mňa urobil?“
„Si padnutý na hlavu, či čo? Jasnačka! Ale počkaj... trklo mi, keď o tom hovoríš...“ zamyslel sa Dušan. 
„No?“
„Čo ak naozaj nepôjdeme naraz? Ak pôjdem skôr, kam sa podejem?“
„To zas nechaj ty na mňa. Už to mám premyslené. Ak pôjdem prvý ja, počkám ťa doma. Vysvetlím ti, kde presne bývam, ľahko ma nájdeš. Ak pôjdeme spolu, nemáme problém, odvediem ťa. A ak pôjdeš skôr ty, napíšem žene list, aby ťa prichýlila, počkáš ma tých pár dní u mňa – a je to!“
„Boha! Gregor! Ja som vždy tvrdil, že si hlavička! Som naozaj rád, že ma prichýliš. Nebudeš banovať, uvidíš.“
Aby priateľstvo potvrdili aj nejakým gestom, objali sa. 
Prisahali si vernosť až za hrob. 

Žena stála pri dverách, vytrvalo tlačila na zvonček. Zvonil, počula to až na chodbe. Položila si aj druhú tašku, bola o niečo ľahšia než prvá, no už ju držala hodnú chvíľu. Poolila, aby zvonček prestal zvoniť, znovu pritlačila, započúvala sa, aby ho skontrolovala. Jasne počula, že zvoní. 
„Mária!“ zavolala do dverí, naklonila sa, cez priezor sa snažila zachytiť aspoň náznak pohybu za dverami. 
Nič, ani náznak. 
Jednou rukou zvonila, druhou sa snažila zaklopať. Musela sa natiahnuť, rozpažiť, ako sa len dalo, ale podarilo sa. 
Zvonila a zároveň klopala. 
Stále nič. 
Kde môže byť? Veď švagrinej napísala, dostala aj odpoveď, že ju bude čakať. Mária jej aj poradila rýchlik, ktorým to bude mať najšikovnejšie, presne vie, kedy príde. Tak kde trčí? 
Prestala zvoniť, ešte dvari razy rozpačito zaklopala, potom iba bezmocne zvesila plecia. V hrubom kabáte a vlenej štrikovanej čiapke jej začínalo byť horúco. Špicou toánky bezradne drgla do menšej z tašiek. Boli v nej domáce slíže do polievky z ozajstných domácich vajec, zavárané hríby, zavárané slivky a hrušky. Hrušiek tri poháre, Gregor ich mal rád. O obsah menšej tašky sa neobávala, vydrží, no s väčšou to bolo horšie. Vo väčšej, čiernej, sa skrývala gasronomická lahôdka – hus. Ešte surová, no mastná, riadne vykŕmená máčanou kukuricou – čím skôr by mala ísť do mrazáka! Aj syr, tomu by stačila chladnička. Aby si brat prišiel na svoje, zaskočila na salaš za gazdom a kúpila hrudu nefalšovaného ovčieho syra. Aj ten mal Gregor rád. 
Sestra si dala záležať, veď brata z basy neprepúšťajú každý deň, a Gregora po vyše desiatich rokoch! Toľký čas! Nevideli sa deväť rokov! Raz, celkom na začiatku, ho bola pozrieť, skoro omdlela. Atmosféra väzenia, odporne depresívny priestor omotaný ostnatým drôtom a betónom ju vyľakal. Na ďalšiu návštevu nenašla odvahu, hoci písal, nedokázala sa premôcť. Aj mu to v liste vysvetlila, prosila o pochopenie, napokon prestal nástojiť. 
Ale s tým je koniec! Všetkých prepustili a súrodenci sa konečne po rokoch stretnú. Mama sa nedožila, otec zomrel ešte predtým, ale súrodenci sa dočkali. Prišla ho privítať a neprišla naprázdno, dobre sa pamätala, čo bratovi chutio ešte ako chlapcovi, čím by mu urobila najväčšiu radosť. 
Lenže teraz tu stála pred dverami a hrozilo, že domáce pohúťky skončia pokazené v koši. 
Obliala ju vlna tepla, rozopla si kabát, zložila čiapku, podsunula si ju pod zadok, sadla si na príjemne chladivé kamenné schody. 
„Uf!“ uľavilo sa jej. Aby jej bolo príjemnejšie, rozopla si aj sveter. 
Dvere oproti sa otvorili, vybehol malý biely psík na remeni, za ním sa chrbtom napred teperila ženička v poobnom kabáte, ako mala ona. Ženička zabuchla dvere, zamkla, otočila sa... Vykročila k výťahu, no pri pohľade na ženu na schodoch sa zarazila. 
„Dobré ráno.“
„Dobrý deň,“ odzdravila návšteva na schodoch. Akéže tam ráno? Ona je hore od štvrtej, tak teraz už musí byť biely deň, nie ráno. 
Ženička so psíkom hodila pohľad na preplnené tašky, potom na kôpku nešťastia schúlenú na schodisku – usmiala sa. Pochopila. 
„Á... Vy budete určite pani Kristína.“
„Čo? Čože? Ako...“ habkala nechápavo návšteva. 
„Pani Kristína! Gregorova sestra, Máriina švagriná.“
„Som, ale ako...?“
„Mária mi všetko povedala. Aby ste rozumeli, sme susedy a kamarátky...“ zaváhala, v duchu rátala, „... no dobrých dvanásť rokov. Ja som už na dôchodku, mám dosť času, občas jej pomôžem. Aj s nákupom, aj okolo domu, hlavne s malou, teda, kým ešte bola malá, teraz sa už môže ona starať o mňa, je to hotová slečna! Ale kým bola malá malá, Mária potrebovala pomoc, ostala na všetko sama, Gregora zavre...“ 
zarazila sa, odkašľala si. „Však viete, kde skončil, ste jeho sestra. Starým časom odzvonilo, teraz by sa malo všetko zmeniť. 
Včera...“ zvraštila čelo, preratúvala dni, „... vlastne nie, v neeľu, som bola u nich, Mária mi povedala, že najprv príde ten jeho kompli... teda kamarát, a koncom týždňa aj Gregor.“
„Gregor? Koncom týždňa? Myslela som, že prišiel včera.“
„Nie, včera prišiel ten jeho kamarát, Gregora ešte týždeň zdržia, ale určite príde.“
„Kamarát?“ nechápala sklamaná sestra. 
„Gregor písal, že príde nejaký jeho kamarát, že sa zdrží, a keď príde Gregor, začnú spolu nový život. Mária mi dala prečítať, písal o peniazoch, ako zbohatne, ale to sú iba také Gregorove fantázie. Vždy fantazíroval, odkedy si ho pamätám, fantazíroval, že bude bohatý – a tak aj dopadol!“
„Gregor bol slušný chlapec, kým bol s nami na Horniaoch. To sa až tu v meste zopsul. Mama dobre hovorili, aby ostal, že mesto mu šťastie neprinesie,“ zastala sa brata návšteva. 
„Bobi! Sem poď! Čo tam zňuchávaš?“
Krpatého mopslíka suseda ledva udržala, ťahalo ho k čiernej napratanej taške. Ani zarezávajúci sa obojok mu neprekážal, postavil sa na zadné ako vzpínajúci sa kôň a len ťahal. 
„Nerozumel si!? Prestaň! K nohe!“
Pes s prehľadom kašlal na jej nohu. 
„Aj o vás mi povedala – vraj v utorok príde švagriná Kristína, Gregorova sestra, takže to musíte byť vy. Aj sa na vás pripravila, napiekli sme sladké rožky a makovník. 
Netrpezlivo vás očakáva.“
Návšteva si zhlboka vzdychla. 
„Asi ťažko! Vyzváňam tu ako na zvonici a nikto mi neotvára, nikto ma nevíta!“
„Neotvára?“ nechápala suseda. „Ale to nie je možné! 
Zvonili ste poriadne?“
„Ak viete lepšie, skúste.“
Suseda naozaj skúsila – zvonček zvonil rovnako ako pred chvíľou. No ani jej nikto neotvoril. 
„Čudné...“
„Čudné! Písali sme si, vie, že prídem.“
„Vie, vie. Koľko je hodín?“
„Nenosím hodinky.“
Suseda sa pozrela sama. 
„Trištvrte na osem. O tomto čase chodí malá do školy. 
Nešla už?“
„Som tu hodnú chvíľu, ale nikto nevyšiel.“
„Mala by, veď bude meškať.“
„Aj mne už mešká...“
Suseda nechápala. 
„Mechúr! Ide mi prasknúť.“
„Aha! No len poďte, poďte.“
Suseda znovu otvorila, pustila návštevu. 
„Tu, hneď prvé dvere.“
Pes nechápal, nemôžu sa už vracať domov, veď ešte nečúral! Tá veľká môže – a on nie? Našťastie panička zamkla a privolala výťah, takže príde na rad aj on. 
„Počkajte ma tu, vyvenčím Bobina a potom niečo vymyslíme.“
Bobino akoby pochopil, že dnes sa s ním nikto nebude otravovať cez pol sídliska, nohu zodvihol pri prvom stroe hneď pod bránou, chrbát ohol do oblúka hneď pri druhom a bol pripravený. V očakávaní zavrtel chvostom, sledoval paničku. Nemýlil sa, zavelila: „Bobino, poď! K nohe! 
Bobino, domov!“ A bolo po vychádzke. 
„Tu ste,“ vzdychla suseda, sotva vystúpila z výťahu. 
V duchu dúfala, že chodba bude prázdna, no dúfala márne. 
„Tu.“
Suseda si otvorila, odviazala Bobina, vyzliekla sa, vhupa do papúč. Psa zahnala do bytu, vchodové dvere iba prirela. Zbytočne – pes si pomohol ňufákom, pretiahol sa cez škáru a poď ho rovno k čiernej, na prasknutie nabitej taške. 
Ňuchal, bezradne obiehal dokola, skučal. 
„Ale ideš ho! Bobino! Už aj domov!“
„Nechajte ho, cíti hus.“
„Aha.“
Suseda sa prestala starať o psa, skúmavo, až odhodlane sa zahľadela na dvere. Pristúpila, nahla sa k zárubni, privoňala. 
„Už som skúšala, plyn neuniká,“ pochopila návšteva. 
„Ale už je...“ suseda skontrolovala hodinky na zápäsí, „... osem preč. Malá by už išla do školy a aj Mária by už išla buď do obchodu alebo so smeťami. Pravda, predpokladám, že má dovolenku, inak by už dávno bola v škole. 
Viete, varí tu za rohom na zédeeške.“
„Viem.“
„Ale keď sa dejú také veľké veci, myslím, že má dovolenku.“
„Spomínala v nedeľu dovolenku?“
„Nie, v nedeľu sme o dovolenke nehovorili, iba o Gregorovi a o vás. Asi to považovala za samozrejmosť, ja tiež.“
„No ale potom kde je? A kde je neter? A ten... ten Gregorov kamarát? Ako sa volá?“
„Meno neviem. Možno ho aj spomínala, no nepamätám sa.“
„Tak kde sú všetci?“ Návšteva už bola oprávnene nervózna. 
Suseda sa naštvala, podišla bližšie, dlaňou energicky pleskla do dverí, potom znova a znova. Chodbou sa roziehali údery ako výstrely z dela, ozvena z neútulných spoločných priestorov sa vracala zhora aj zdola. 
„Mááriáá!“ zakričala suseda medzi zárubňu a dvere. 
O poschodie nižšie sa rozleteli dvere. 
„Kristaboháá! V tomto poondenom baraku nemôže byť pokoj ani doobeda!? Aspoň doobeda, keď už večer všetci vŕtajú a vrieskajú! Som po nočnej, chcem sa vyspať!“
Suseda schovala hlavu medzi plecia, zvesila kútiky, vystrúhala previnileckú grimasu, ukazovákom zabodnutým do vzduchu návšteve naznačila, že sused pod nimi je naštvaný. 
Nemusela nič naznačovať, naštvaného suseda bolo počuť. 
„Prepáčte, pán sused, to som ja,“ zakričala suseda iba tak naslepo dolu. 
„Pani Vidová?“
„No, ja.“
„Pani Vidová, nestačí, že vám televízor reve celé dni na plné gule, ešte aj ráno musíte buntošiť? Kedy sa mám vyspať? Pred polhodinou som prišiel z nočnej,“ dodal sused na vysvetlenie, no už miernejšie. 
„Prepáčte, pán sused, ospravedlňujem sa. Nechcela som vás zobudiť, fakt prepáčte. Ešte raz sa ospravedlňujem, mrzí ma to, ale neviem otvoriť dvere.“
„Zase ste sa zabuchli?“
„Nie, veď keby som sa zabuchla, nebudem búchať na vlastné dvere. Kto by mi otvoril, keď nie som doma?“
To bola logická námietka. Ospalému spodnému susedovi sa nechcelo polemizovať na tému, kto je doma a kto nie, chcel sa iba vyspať. 
„Tak prečo búchate?“
„Suseda Martinková neotvára.“
„Mária?“
„Mária.“
„A prečo by mala otvárať, veď je v robote, nie?“
„Nie, mala by mať dovolenku.“
„No tak je v obchode, je tam toho! Dajte už pokoj a neúchajte! Dobrú noc!“
„Ale ani malá nešla do školy!“ nevzdávala sa suseda. 
Bolo počuť, že dvere dolu sa chceli zabuchnúť, no tesne pred ukončením debaty ich sused zastavil. 
„Malá?“
„No...“
„Tak si blicla, keď má mama dovolenku.“
„Ale potom prečo neotvára?“ vytrvalo dobiedzala suseda Vidová. 
„Čo ja viem...“ proti susedinej logike nemal šancu. 
„Pán sused...“
„No...?“
„Nemohli by ste vybehnúť sem hore?“
„Čože!?“ neveril vlastným ušiam. „Nepovedal som vám jasne, že som po noč...“
„Ja viem, ja viem, ale mne sa to akosi prestáva páčiť.“
„To sme už dvaja!“
„Pán sused,“ zaprosila, žmurkla na návštevu, čakala reakciu. 
Chvíľu bolo na chodbe ticho, sused váhal. 
„Tak... počkajte, hodím niečo na seba.“
Suseda sa na návštevu víťazne usmiala – trpezlivosť ruže prináša. 
Sused vo vyťahaných teplákoch a vyšmatlaných papučiach sa vyteperil po schodoch. 
„Tu som. No čo tu máte?“ zagánil na návštevu. 
„Toto je švagriná,“ predstavila ich suseda Vidová. „Máriina, nie moja. Gregorova sestra.“
„Mali by ho pustiť. Čítal som niečo v novinách, že ich všetkých budú púšťať.“
„Koncom týždňa. Včera pustili jeho kamaráta, mal by byť u nich na návšteve.“
„Viem, stretli sme sa dolu pri výťahoch, pýtal sa ma na poschodie, tak som ho trochu vyspovedal. Vraj tu počká na Gregora.“
„Vidíte, aj on by mal byť doma – a neotvára! Traja ľudia v byte – a nikto neotvára! Nezdá sa vám to podozrivé, pán sused?“
Sused si pošúchal strnisko. 
„Čo vlastne odo mňa chcete?“
„Či by ste neskúsili... S tou vašou magickou pílkou na železo...“ suseda sa potmehúdsky uškŕňala, nedokončila, iba naznačovala. 
„To sa nedá, pani Vidová. Nesmie! Otvárať cudzí byt bez dovolenia domácej! Chcete, aby ma zavreli?“
„Všetkých púšťajú, zrovna vás budú zatvárať! Teraz majú príslušníci iné starosti, a nie zatvárať.“
„Aj tak by sme mali najprv zavolať bezpečnosť.“
„A načo? Veď iba nakukneme, či je všetko v poriadku. 
Ak je, zabuchneme a ja to Márii večer vysvetlím.“
„Nepozdáva sa mi to.“
„A čo ak potrebujú pomoc?“
„Čo by sa im asi tak mohlo doma stať? Akú pomoc?“
„Viem ja? Viete mi vysvetliť, prečo neotvárajú? Tu švagriná...“ suseda ukázala prstom na návštevu, „sa ohlásila vopred, mali ju čakať. Teda kde sú?“
Znova si pošúchal strnisko. 
„Mne ste dvere otvorili už koľkokrát!“
„Ale vždy ste stáli vedľa mňa.“
„Teraz tu stojí švagriná, aj tá sa počíta, je z rodiny.“
Sused musel uznať, že susede dnes logika naozaj funguje, jeho prispatý mozog nebol schopný konkurovať. 
„Ale s tou planžetou sa dvere dajú otvoriť, iba ak nie sú zamknuté. Iba zabuchnuté.“
„Vyskúšame, uvidíme,“ rozhodla suseda Vidová. 
Spodný sused kapituloval. Bez slova sa zvrtol a zbehol po schodoch. Keď sa vrátil, niesol si drevenú debničku s rúčkou. 
„Dajte preč tie kabely a ustúpte!“
Zalovil v debničke, náradie zarinčalo. Našiel skrutkovač, povolil skrutky na kryte kovania. Znova zalovil v debničke a vybral plátok z pílky na železo. Plátok mal upraený na otváranie dverí – na jednom konci doň nožnicami na plech vystrihol malé véčko, aby siahalo až po otvor na uchytenie plátku do rámu. Plátok pílky na železo podsunul pod kovanie, malým véčkom hľadal kovovú tyčku pod guľou. Privrel oči, vyplazil jazyk, šmátral. Konečne zachytil tyčku, potiahol dolu, jazýček sa zasunul, dvere sa otvorili. 
„Nemajú zamknuté,“ sucho skonštatoval sused. Zbieral si náradie, dnu sa nechystal vojsť ani náhodou. 
„Mária!“ zavolala suseda Vidová do chodby. „Mária, si tu? Mária, je tu niekto?“ Drgla do dverí, aby sa otvorili úplne. 
V byte bolo šero, asi majú ešte stiahnuté rolety. Suseda šťukla vypínačom, nesmelo vošla do chodby. 
„Mária!“
Prešla chodbou, zastala na prahu kuchyne. Našmátrala vypínač, zažala. 
„Mári...“
Stíchla. Chvíľu stála, nechápavo civela. 
„Ježišukriste!“ logicky uvažujúci mozog konečne vyhodnotil, čo mu hlásili oči. Vyhodnotil a zareagoval. Suseda cúvla, urobila ešte krok vzad, ruka jej mimovoľne vyleela hore, pricapila sa na dekolt, druhou sa snažila zachytiť steny. Podlomili sa jej kolená, roztiahla sa v chodbe na koberec. 
„Pani Vidová!“ sused prestal zbierať náradie, vbehol dnu susede na pomoc. „Pani Vidová, čo to robíte?“
Zohol sa, no suseda bola bez známok života – omdlela. 
Zo zvedavosti nazrel do kuchyne. 
„Nodoriti!“
Zdrapol susedu pod pazuchy a ťahal ju von. 
Švagriná obťažkaná taškami rozpačito prešľapovala pri výťahových dverách. Váhala, nevedela, či môže vojsť, či nie. Nikto ju nepozval, nikto ju nezavolal, cirkus s planžetou videla prvý raz, omdletú ženu trikrát u nich na družstve... ničomu nerozumela. 
Spodný sused vytiahol pani Vidovú z bytu, položil ju na studenú dlažbu. Ani sa neunúval dať jej umelé dýchaie, stál, neprítomne vyvaľoval oči, podvedome si šúchal strnisko. 
Švagrinej došla trpezlivosť, tašky ju ťažili, sadla by si. 
Vykročila... 
„Stojte!“ rukou ju zastavil. „Radšej by ste nemali...“ 
od hrôzy mu zlyhal hlas. 

„Už je to tu,“ vzdychol si detektív Burger, poskladal noviny, zadusil cigaretu, pohodlne sa natiahol na operadlo. 
„Čo?“ spýtal sa Krauz. Ledabolo listoval v starom spise. 
„Kde?“ spýtal sa Hanzel, ani nezdvihol oči od rozobraej pištole. 
„Tu!“ Burger tresol dlaňou po poskladaných novinách, až kolegovia nadskočili. 
„Čo blbneš, Edo, skoro mi vypadla poistka,“ šomral Hanzel. 
„Vypadne vám aj niečo iné, chlapci. Mám takého ciťáka, že nám všetkým vypadnú...“
„Zase tie tvoje večné hádanky. Nerozumiem.“
„Oči. Od prekvapenia. Tu píšu, že už ich začali púšťať,“ 
vysvetlil svoje rozhorčenie detektív. 
„Máš na mysli amnestiu?“ pochopil Krauz. 
„Čo iné?“
„Prečo by nám mali vypadnúť?“ šomral si Krauz, neprestával listovať. „Pustia ich, tak budú vonku.“
Burgerovi sa zľahčovanie problému nepozdávalo. Vzdychol, pokrútil hlavou, zapálil si. 
„Riško, ono to nebude také ľahké. Poviem ti to tvojimi slovami: Stane sa niečo podobné, ako keby si do stolitroého akvária nalial dvesto litrov vody.“
Krauza prirovnanie zaujalo, všetko okolo akvárií a rybičiek ho zaujímalo. Prestal listovať, aj on sa pohodlne oprel, ruky si založil za hlavu, naklonil sa aj so stoličkou dozadu. 
„Preleje sa?“
„Preleje. Naše uličné akvárium je dimenzované na presne nastavený počet vagabundov, na presne vypočítaný počet policajtov. Zopár ich zavrieme, zopár dorastie, ale stále sme v rovnováhe, na uliciach je relatívny pokoj. V takto nastavených podmienkach sme schopní bezpečnostnú siuáciu zvládať a kontrolovať. Ale keď ich všetkých naraz pustia...“ Burger nechal myšlienku nedokončenú. 
„Tak zvýšime počty policajtov.“
„Richard! Nebuď malý! Vieš dobre, že počty policajtov určujú tabuľky z ministerstva, a nie tvoje priblblé nápady! Keby niekto chcel navýšiť počty policajtov, musel by prisystemaizovať miesta na jednotlivé okresy, zabezpečiť im financie na platy, nájsť im kancelárie, zariadenie, výstroj, výzbroj...“
„Chápem, chápem,“ zastavil ho Krauz, lebo kolega sa akosi rozohnil. 
„Jednoducho stihol by to až o dve volebné obdobia, zatiaľ nám naši starí známi zostarnú a stratia chuť lumpačiť. 
Nie, nie, ten nápor budeme musieť zvládnuť vlastnými silami, nikto nám nič nepridá.“
„Leda ak robotu,“ súhlasil so starším kolegom Hanzel. 
„Vy očakávate nejaký katastrofálny nárast uličnej trestnej činnosti?“ Krauz naschvál použil odborný výraz z prednášok z policajnej školy. 
„Či katastrofálny, ešte neviem, ale nárast určite.“
„Prečo, Edo? Prečo by sa to nemohlo zaobísť bez katastrof?“
„Chlapče, niektoré ksichty kysli v lochu desať aj viac rokov, rodiny sa im už dávno rozpadli, deti vyrástli, manžely sa znova vydali, možno sa aj presťahovali. Dávno stratili kontakt so životom vonku, s realitou. Väčšina z nich sa ocite po sakramentsky dlhom čase na slobode, nebudú mať kam ísť, nikto ich nečaká, nemajú prácu, strechu nad hlavou, o chvíľu prechlastajú aj to málo, čo im dajú na cestu, ocitnú sa bez finančných prostriedkov. Hádaj, ako si budú chcieť doplniť kapsu. A neutešenú situáciu zavŕšime sami.“
„My?“
„Samozrejme, že my. Nevidíš, čo sa okolo nás deje? Novodobá polícia ešte nikdy nebola v takej zlej kondícii ako teraz. Mení sa celá štruktúra Verejnej bezpečnosti, od názvov jednotlivých súčastí cez jednotlivých náčelníkov, po novom riaditeľov a vedúcich, až po bežný výkon služby. 
Veď nám už oficiálne zakázali monitorovať demonštrantov a protestné pochody. To, čo bolo až do decembra gro našej roboty, čo stálo v centre pozornosti všetkých funkcionárov, je odrazu zakázané, čo bolo zakázané, je odrazu povolené.“ Starý kriminalista, novodobý detektív, nechápao pokrútil hlavou. „Nová polícia nie je skonsolidovaná, vládne chaos, ani jeden náčelník si nie je istý flekom, presnejšie, podľa vyjadrenia nového ministra vnútra ani jedna stará štruktúra neostane na pôvodnom mieste, teda niežey boli v neistote, je to ešte horšie, majú istotu, že o chvíľu ich odvolajú. Panika a nervozita vládnu nielen vo vedení, ale aj v mužstve. Vyhodia všetkých komunistov, alebo iba funkcionárov, budú nejaké politické čistky, alebo nás budú prenasledovať a prepúšťať ako na bežiacom páse? Chlapi nevedia, či budú mať robotu aj zajtra, či im dnes niekto neoznámi, aby sa zajtra zastavili na personálnom podpísať rozkaz. Či si nový režim nebude chcieť s nimi vybaviť staré účty. Štátnu bezpečnosť už rozpustili, čaká niečo podobné aj kriminálku? Dokonca celú Verejnú bezpečnosť?“
„Neblázni, Edo,“ namietol Hanzel. „Veď sme tu všetko komunisti, oficiálne deväťdesiatosem percent, bola to leálna, neutajovaná politika strany – podchytiť si ozbrojené zložky. Ako by nás mohli všetkých prepustiť? Veď v polícii by ostali robiť tak tri stovky nekomunistov, a keby aj z tých urobili funkcionárov, nemali by komu veliť.“
„Máš pravdu, Oto, to jediné nás môže zachrániť – masoosť. A ešte niečo nás drží nad vodou – od novembra minulého roka nemáme skoro žiadny prípad. Celý národ vyukoval na námestia a demonštroval, revolúcia pomútila hlavy ešte aj zlodejom a vagabundom, aj tí zabudli kradnúť, zamiešali sa do davu a štrngali o dušu spasenú. Za posledné tri mesiace nebolo vo zvodke čo čítať, boli dni, keď tam nebol ani jeden prípad, ostatné s minimálnym nápadom, ale to sa čoskoro skončí. Počkajte pár dní, a uvidíte!“
Hanzel si pošúchal bradu, kolegove chmúrne úvahy doútili aj jeho pohnúť rozumom. 
„No počkaj, Edo, ale...“ zvraštil čelo, čo znamenalo, že tuho premýšľa, „ale každá minca má dve strany, všetko zlé je na niečo dobré.“
„To zas bude múdrosť,“ obával sa najmladší v kancelárii. 
„Drž hubu, Rišo, a počúvaj! Teba sa to netýka, dobre sa ti posmieva, ty si komunista iba pár rokov, si mladý, teba si nechajú, ale my dvaja sme staré štruktúry, funkcionári základnej organizácie strany, na nás by sa mohli vyvŕšiť, a to exemplárne. Ale to som nechcel, chcel som iné – ak tá zgerba vylezie a narobí bordel, budú potrebovať niekoho na upratovanie, a nových policajtov za dva dni nevychoáš. Budú si nás musieť nechať, či sa im to páči alebo nie, budú musieť, takže čím väčšiu garazdu naši zlatí basisti narobia, tým viac nás budú potrebovať. Je tak?“ Hanzel bol so svojou dedukciou náramne spokojný. 
Burger už menej. Ba vôbec. 
„Kecáš, Oto,“ vzdychol si. „Kecáš! Ukradnúť peňaženu, vykradnúť trafiku, šlohnúť susede z pivnice pár zaváranín, to všetko sa dá napraviť, vrátiť, prinajhoršom oželieť, ale vieš, čo znamená bordel po našom, na našom oddelení? Hovoríš, nech narobia čo najväčšiu garazdu, ale uvedom si, že ide o životy. Garazda na našom oddelení znamená mŕtvoly, vyhasnuté životy, podrezané a znásilnené ženy, postrieľaní chlapi, unesené deti, navždy poznačené ľudské osudy. Z toho by som sa netešil.“
„Uhm,“ prikývol Hanzel. „Máš pravdu, bratku, tak som to nemyslel.“
„Viem, ako si to myslel, a súhlasím s tebou, že nárast kriminality nám pomôže, aspoň odvráti pozornosť nového vedenia od politizovania k serióznej robote, ale tá druhá strana mince sa mi nepozdáva.“
„Ani mne.“
„Ani mne,“ pridal sa mladý, aby netrhal partiu. „A ešte niečo sa mi nepozdáva, samé zmeny a prestriekavanie názvov. Aj Československá socialistická republika im prekáža, teraz bude Československo, alebo Česko a Slovensko, a ani to nevedia, či tam bude a alebo pomlčka, či čo. Verejná bezpečnosť im nesedí, bude Policajný zbor, všetky oddelenia sa prestriekajú, ako keby na tom záležalo. Nového prezidenta máme pár dní, Husák to vzdal a tento nový už všetko mení. Roky chodím na pivo do Dúbravky k Husákovi, no keď aj toho premenujú na Havla, tak seriem na ich pivo! Viete si predstaviť, že sa stretnú dvaja Dúbravčania, a jeden sa spýta: Čau, kam ideš? A druhý odpovie: K Havlovi na pivo. No ochraňuj nás Pánboh!“
Burger sa musel zasmiať. 
„A vieš, že by som sa dal pozvať? Zo zvedavosti, len tak. No nie do Dúbravky, ale do Prahy. Včera som telefonoval kolegom, povedali mi, že na Hrade sa parádne oslauje, ochranka nestíha vyvážať prázdne fľaše. Nebolo by na škodu, keby sa niečo ušlo aj nám,“ uškŕňal sa detektív. 
Hanzel odrazu vyskočil, skoro mu spadla stolička. 
„Boha, chalani, mudrujete, drístate, ale hodinky nesleduje ani jeden! Je pol aj tri, Jožo bude zase frflať!“
Naozaj! Zakecali sa, ranný nástup do zamestnania zmeškajú najmenej o tri minúty, čo u šéfa znamená, akoby prišli na poobednú. Chvatom zbalili písacie potreby a vybehli z kancelárie. 
Prvého nechali vojsť Burgera, nech si hubovú polievku zlizne sám, veď on začal hneď ráno filozofovať. Nezlizol si nič, stolička majora Majchrána za vrchstolom bola prázdna. Stalo sa pravidlom, že pred ranným rozdelením malo velenie poradu. Pravidlo sa opakovalo skoro každý deň, lebo stačilo dvadsaťštyri hodín a z Prahy prišli nové pokyny. Krauz mal pravdu, samé novinky, a nie vždy rozumné. 
Dvere sa rozleteli, napochodoval major Majchrán. Hlava na prsiach, pod pazuchou hrubý zošit s poznámkami. 
Mužstvo stíchlo. Burger mal sto chutí opýtať sa ho, či je ešte náčelník, no keď videl jeho strhaný výraz, uvedomil si, že ako vtip by to určite nezobral. Ani chlapi nie, lebo Majchrán, nech bol akokoľvek ukričaný a temperamentný, bol najlepší šéf násilnej kriminálky, akého kedy mali. Bývalý kriminalista, jeden z nich, odborník, a na svojich chlapov nedal dopustiť. 
Nebol dôvod doňho rýpať. Burger si zahryzol do jazyka. 
Major Majchrán si sťažka sadol, otvoril poznámky, premeral si osadenstvo. V strhanej tvári mal strach. Cítil, že jeho náčelnícka sviečka dohára. Na nevyslovenú otázku odpovedal: „Ešte som náčelníkom, alebo riaditeľom, ako chcete. Ešte som, ale ako dlho...?“ Nedopovedal, lebo sám nevedel. 
„A my?“ ozvalo sa z publika. „Prídeme o robotu?“ zajímali sa viacerí. 
„Nečítate noviny? Je amnestia, možno totálna, tí pražskí géniovia ešte sami nevedia, kam to až poženú. Viete, čo sa strhne? Kto bude riešiť tú záplavu prúserov v nočnom meste? Oni? Hovno! Budú nás...“ zaváhal, „budú vás potrebovať, buďte pokojní, budú vás veľmi potrebovať.“
„Načo toľko skepsy?“ snažil sa ho podporiť Burger. 
„Prečo vás? Smelo môžeš hovoriť nás. Sibír ti nehrozí.“
„Uvidíme,“ odbil ho Majchrán – túto tému sa mu otvárať nechcelo. „Je iba január, ale niektoré zmeny sú už isté. Štáta bezpečnosť končí, chlapci budú postavení mimo služby a ani boh nevie, ako to s nimi dopadne. Končia všetci politickí pracovníci na všetkých úrovniach, vo všetkých útvaoch. Ich funkcie sa rušia s okamžitou platnosťou, ale civil im nehrozí, ak im noví riaditelia nájdu tabuľkové miesta. 
Niektorí skončia na vrátnici, no ak si chcú zachrániť kožu...“ 
nedopovedal, nech si to rozhodnú sami. „Aj lektori na našich školách končia. Teda tí, čo prednášali marxistickoeinskú prípravu. MLP školenia sa rušia na všetkých útvaoch, stranícke schôdze sú zakázané.“
„Kurva, ja som si zabudol dopísať poznámky z posledného školenia, bol som na dovolenke,“ pokúsil sa o vtip niekto vzadu. 
„Tak si ich rýchlo dopíš a potom môžeš celý zošit, ako je, hodiť do pece. Hovorím do pece, nie do koša, a ešte by som odporúčal utrieť z obalu odtlačky prstov.“
„No fasa!“ zareagovali viacerí. „Takže niečo sa chystá? 
Jožo, povedz! Budú čistky? Budú previerky? Prepúšťanie?“ 
ozývalo sa dokola. 
Majchrán zastavil vodopád otázok razantným gestom. 
„Kušte! Ústredný výbor strany dal od nás ruky preč, už nemajú žiadnu moc, o ničom nerozhodujú, pridelenci stratili nad nami nadvládu. Predsedovia straníckych buniek dostanú v najbližšom čase pokyn vyzbierať stranícke preukazy a odovzdať ich novému vedeniu...“
„Hovno dostanú! Chuja im dám! Nasrať na nich!“ Aká spontánna reakcia! 
„Ak taký rozkaz príde, všetci napíšete záznam, že pred týždňom ste stranícky preukaz stratili. Ani mne sa masoé riešenia nepozdávajú. Ak zoberieme rozum do hrsti, niektoré konské nápady z Prahy dokážeme eliminovať, no jedno je isté. Budú zriadené komisie VPN a tie budú preverovať lojálnosť každého policajta zvlášť, či je schopný a vhodný pre službu v novom režime...“
„Vyjebanci!“
„Držte huby! Vrelo vám odporúčam, aby ste si dávali pozor na reči, hlavne, pred kým čo poviete. Časy sa menia, aj ľudia, aby ste neboli prekvapení, aký demokrat sa o chvíľu vykľuje z vášho suseda, kolegu, kamaráta...“
Všetci sa pomrvili, podozrievavo zagánili jeden na druhého. 
„Máš na mysli prevracanie kabátov?“
„Samozrejme! So zľutovaním ani s lojalitou nepočítajte. 
Tých chlapcov, čo robili zákrok v Prahe proti študentom, chcú stíhať...“
„To nemôžu! Veď iba plnili rozkaz!“
„Socialistický rozkaz! Socialistické rozkazy budú demoraticky prehodnotené a vyvodia sa dôsledky.“
„A my?“
„U nás k takým drastickým zákrokom nedošlo, nemáme registrovanú žiadnu sťažnosť, súdna dohra nikomu nehrozí. Ale previerok sa budeme musieť zúčastniť všetci.“
„Ako v sedemdesiatom?“ spýtal sa Burger. 
„Presne ako vtedy, po revolúcii v šesťdesiatom ôsmom, lebo aj teraz bola revolúcia, ak ste to ešte nezaregistrovali, a po každej revolúcii sa rúcajú staré štruktúry, veď načo by inak bola. Ale dosť bolo politizovania, strašenia, skučania. 
Serme na to – čo sa má stať, stane sa. Pamätajte na jedno – 
najhoršia smrť je smrť z oplašenia. Nech vám ani nenapade podávať žiadosti do civilu! Ani jeden! Nič im neuľahčíme! Ak nás budú chcieť vyhodiť, tak všetkých, ale potom neviem, kto im postráži rite. Som si istý, že keď si tí mudranti z Hradu uvedomia, s čím sa zahrávajú, sklapnú a nechajú nás na pokoji.“
„Len aby...“ Veľa kolegov mu neverilo. 
„Uvidíme,“ uzavrel Majchrán. „Na úvod stačilo, teraz k robote. Čo budete robiť?“
Dvojice radadom diktovali dnešnú robotu, veliteľ mehanicky písal, ani sa nezamýšľal nad obsahom. Jedine tak sa dá vysvetliť, že Burgerovi prešlo všetko, čo nadiktoval. 
Čerstvú vraždu v januári nemali, dorábali starú z jesene, tak dal do pľacu súčinnosť s vyšetrovačkou – pomôžu vyšetrovateľovi s nejakými dožiadaniami a kdesiosi. Ešte pred pár mesiacmi by mu takúto robotu Majchrán obúchal o hlavu, dnes mu to bolo jedno, bez slova si ju zapísal do zošita, narýchlo urobil prezenčku, prečítal zvodku a rozdelenie ukončil. 
Zase sedeli v kancelárii. Burger si zapálil, rozložil si prečítané noviny, behal pohľadom horeolu, čítal si iba titulky. 
Hanzel mal zbrane čisté ako už dávno nie, vyťahovať sa mu ich nechcelo. Sedel, unudene kontroloval pukliny v omiete. Krauz sa začítal do spisu, aj tak nevedel, o čom je. 
„Kurva!“ zapleskol tvrdé dosky spisu. „Ja sa na to...“ 
prestalo ho baviť simulovať prácu. „Idem do bufetu. Chcete niečo?“
Burger chcel dva balíčky cigariet, Hanzel nanuk alebo obložený chlebíček. 
„Čokoľvek, aj tak nemám na nič chuť.“
Krauz v bufete nestretol nikoho, s kým by sa oplatilo nadviazať rozhovor, pár kolegov pozdravil kývnutím. Do bufetu išiel zabiť čas – nepodarilo sa. O chvíľu sa vrátil. Burger dostal cigarety, Hanzel lízanku, aj za tú bol vďačný – 
Krauz si priniesol tresku v tégliku a dva rožky. 
„Pivo nemali, nezazerajte!“
„Vodka je v chladničke,“ navigoval ho Burger. 
„Je pol deviatej, nemám chuť. Ani som nič nejedol.“
„Inokedy ti nevadí ani o siedmej, ani nalačno.“
„Inokedy...“
Bez zaklopania vošiel Majchrán. Netreskol dverami, ako mal vo zvyku, opatrne ich za sebou zavrel, akoby sa bál výbuchu. Chlapi stuhli. 
„Edo,“ prisadol si, nahol sa nad stôl ako pravý spikleec, ktorý sa chystá kolegom pošepkať niečo ozaj dôležité. 
„Edko, niečo sa stalo,“ nešepkal, hovoril normálne, trochu napäto. „Na Dudvážskej máme mord, čerstvá robota, teraz mi volali z operačného strediska. Vraj aby sme sa pripravii, čistý masaker.“
„Čo sa stalo?“
„Neviem, to zistíte vy. Pošlem tam vás troch, dám vám polhodinu náskok, ostatných až potom. Chápeš, čo sa deje?“ Majchrán sa mu zahľadel do očí. 
„Asi...“ nebol si istý Burger. 
„Ráno som nepovedal celú pravdu,“ Majchrán si pošúchal dlaňami tvár, zhlboka si vzdychol. „Nechcem chlapovstrašiť, ale dnes ráno mi volal...“ zaváhal, uvedomil si, že aj on si musí dávať pozor na hubu. „Volal mi. Padlo rozhodnutie, neostane kameň na kameni, náčelníci pôjdu všeti z funkcií, politicky aktívnych policajtov chcú postupne, nenápadne... Chápete? Edo, ty si predseda základnej organizácie strany...“
„Tušil som to, nie som naivný.“ Burger ani brvou nehol, čelil osudu s rozvahou jemu vlastnou. 
„Toto nám môže pomôcť!“ Majchrán treskol päsťou do stola. „Operačný mi povedal iba toľko, že byt je zaliaty krvou, ešte nevedia presný počet obetí. Pôjdete tam a začnete – pôjdete po horúcej stope, je to čerstvé, musí tam niekde byť. Edo, je nanajvýš dôležité, aby si ho dostal ty! 
Budete sa mi odtiaľ hlásiť, potrebujem stále čerstvé informácie. Ostatných budem presúvať tak, aby vám nezavazali, aby iba pomáhali. Maj na pamäti, čo ti hovorím! Muíš ho dostať ty!“
„A zachrániť si krk.“
„Možno aj môj. Noviny a televízia sú už unavené z revolúcie a reportáží z námestia, potrebujú novú kosť a my im ju hodíme. Mám tam ešte pár kamarátov, zavolám im, nasmerujem ich. Je to brutálna vražda, budú toho plné noviny, verejnosť bude zhrozená, vydesená, roztrasená ako huspenina – a do toho prídeme my. Vy! Chápete, že práve teraz sa láme chlieb? Máme šancu, len ho musíte dostať! 
Nebudú nás môcť len tak ľahko vyšmariť, nie, ak im ukážeme, čo sme sa za tie roky naučili, čo dokážeme. Musia pochopiť, že nás tak ľahko nenahradia!“
Šéf sa rozohnil, posledné slová skoro kričal. Uvedomil si, čo stvára, a stíchol, s obavami sa obzrel na dvere, ale netvorili sa, nikto nepočúval. Alebo bol opatrný. 
„Padáme!“ rozhodol Burger, viac mu nebolo treba. 
Keď si Krauz zapínal podpažné puzdro, triasli sa mu od vzrušenia ruky. 

Najprv zbadali sanitku, za ňou sa krčilo služobné auto z miestneho oddelenia. Keď prišli bližšie, vynorilo sa aj auto s okresnými detektívmi. Viac áut pred bránou nebolo, Majchrán dodržal slovo, všetkých brzdil, dával im šancu. 
„Nechoď ku vchodu, potiahni hentam,“ Burger navigoval Krauza za roh paneláka. 
Ani Krauz, ani Hanzel nenamietali, vedeli, že Burger predvída, závity mu pracujú na plné obrátky, netreba ho rozptyľovať zbytočnými otázkami. Ani nevtipkovali ako zvyčajne, vážnosť situácie doľahla aj na nich. 
„Servus Edko,“ pozdravil detektív z okresu. „Kde ste sa tu vzali? Nevidel som, kedy ste prišli.“
Podali si ruky. 
„Trochu sme sa rozhliadli,“ zaklamal Burger. Neprezradil, kde parkujú, chcel mať voľnú únikovú trasu, keby museli narýchlo zmeniť vzduch. „Tak čo tu máme?“
„Keby som povedal, že vraždu, tak by som klamal. Slabé slovo, uvidíte sami.“
„Kde to je?“
„Štvrté poschodie.“
„Kto je tam?“
„Traja naši, plus Fero.“
„Ešte šéfuje násilnej?“
„Aj vy ste už počuli, čo sa chystá?“
„No...“
„Počuli, jasné! Veď ste z mesta, viete viac ako my na okrese, a určite aj skôr. Edo, je to pravda...“
„Teraz nie! Prepáč, ale teraz na to nie je čas.“
Kolegu z okresu nechali na chodníku, Burgera zaujala sanitka. Kývol vodičovi, aby neštartoval. 
„Už odchádzate?“ žasol Burger. 
„Doktorka rozhodla,“ vyhováral sa vodič. 
„Ktorá?“
Otvorili sa bočné dvere, doktorka v bielom plášti vystúpila. 
Krauzovi poskočilo obočie – že doktorka! Dievčatko. 
„Ja,“ predstavila sa. 
„Už ste boli hore?“
„Bola.“
„A hotovo?“
„Tlačivá som odovzdala takému dlháňovi, predstavil sa ako náčelník okresu.“
„Nie je náčelník okresu, iba kriminálky, ale viem, o koho ide, to je v poriadku. Čo ste hore našli?“
„A vy ste...?“
„Prepáčte, nepredstavil som sa. Kapitán Burger, násilná kriminálka, ale z nadriadeného útvaru, od Dvoch levov. 
Títo dvaja sú moji kolegovia. Ak sa potvrdí zásah cudzej osoby, preberáme prípad.“
„Potvrdil sa, máte to v správe.“
„A príčina smrti?“
„Príčina smrti? To nemyslíte vážne, človeče! Nenašla som jedinú príčinu života, smrti plný byt!“
„Pani...“
„Slečna.“
„Slečna doktorka, ale ja potrebujem aspoň predbežne...“
„V kuchyni sú dve mŕtvoly ženského pohlavia. Mnohopočetné bodné a rezné rany. Ktorá z nich sa dá považovať za bezprostrednú príčinu smrti, neviem určiť, ja som neuologička, toto tu mám za trest, lebo mám akurát službu. 
Zavolajte si niekoho zo súdneho lekárstva, ale ani oni vám bez pitvy nepomôžu.“
„Obidve ženy sú mŕtve? Máme to lekársky potvrdené?“
„Sú mŕtve najmenej osem hodín, krv už sedimentovala, vytvorili sa jednotlivé frakcie aj krvné koláče.“
„To mi stačí, už vás nebudeme zdržiavať.“
Bola im za to vďačná. Keď nastupovala do auta, musela sa zachytiť rámu dverí, ruka sa jej triasla ako pod prúdom, celý čas, čo s nimi hovorila, si šúchala dlaňou raz líce, raz čelo, potom nos. Biela bola ako krieda, Burger mal chvíľu obavu, že jej budú musieť zavolať sanitku. 
„Poďme hore,“ zavelil Burger, keď sa presvedčil, že nemdlela a vodič ju rovnou cestou zavezie do bezpečia nemocnice. 
Dvaja kolegovia v uniforme slušne zasalutovali, urobili úkrok, aby sa odborníci z mesta dostali do vchodu. Videli kolegu z okresnej kriminálky, ako s nimi debatuje na chodníku, a zachytili aj útržky rozhovoru. Bolo im jasné, že sú to kolegovci zhora, pýtať od nich služobné preukazy by bola okresná blamáž. Iba zasalutovali, ustúpili a strážili ďalej. 
Burger sa v bráne otočil, vrátil sa k nim. 
„Chalani, aspoň si píšete, kto vchádza a vychádza?“
„Eé... Nie. Nepovedali nám...“
„Chlapci, netreba všetko hovoriť, stačí použiť vlastný rozum. Zapisujte každého, kto vchádza alebo vychádza, meno, poschodie, ak je cudzí, čo tu robí, u koho bol. Inak ste tu zbytoční, strážite iba železnú bránu.“
„Jasné, vykonám!“ sľúbil ten vyšší. 
„Vykonaj,“ vzdychol si Burger. 
Išli po schodoch, sledovali dlažbu pod nohami, zelený olejový sokel po stranách, kovové zábradlie, občas vzhliadi k stropu. Na prvom poschodí Burger ukázal na olejový sokel. Nič nepovedal, iba ukázal. Pre laika obyčajná šmuha, pre profesionálov dôležitá stopa. Na treťom našli otvorené dvere do bytu. 
„Nepovedal štvrté?“ spýtal sa ticho Burger. 
Asi nie dosť ticho, lebo sotva dopovedal, zjavil sa naštvaný domáci vo vyťahaných teplákoch. 
„Čo tu robíte? Sem nemá nikto prístup, vyšetruje tu bezpečnosť. Vypadni...“
Burger zastavil vodopád slov nastavenou dlaňou. 
„Kriminálka,“ predstavil sa, ukázal odznak. 
„Aha. Prepáčte, vás nepoznám. Poznám tých našich z okresu, ale vás nie. Jasné, bude vás viac, veď na taký prípad určite nasadia celé mesto, nielen okres.“
„Bude nás viac, máte pravdu. Vy ste...?“
„Nevyspatý spodný sused! Presnejšie, nasratý nevyspatý spodný sused! Som po nočnej, nemôžem sa dostať do postele, stále niekto vyzváňa...“
„Tak ste radšej nechali otvorené.“
„Nechal, nech mám prehľad.“
„Ako s tým všetkým súvisíte, pán...“ Burger mu nedal možnosť, aby sa predstavil, nahol sa k zvončeku, „... pán Višváder?“
„Otvoril som Máriin byt.“
„A Mária je...?“
„Pani Martinková. Mária Martinková. Váš kolega povedal, že je poškodená. Teda neviem, kde na tie výrazy chodíte, ale hovoriť o nebohej ako o poškodenej, to je...“ ani nevedel nájsť vhodný výraz. 
„Upokojte sa, je to iba technický výraz, nemá to byť nič urážlivé. Takže vy ste oznamovateľ?“
„Bože, čo som zase!?“
„Oznamovateľ. Tiež iba technický výraz. Znamená to, že ste našli nebohú a volali ste bezpečnosť.“
„Volal, lebo pani Vidová omdlela, nemohla volať, ale inak ich prvá našla ona. Viete...“
„Dobre, dobre, teraz sa, prosím, vráťte do bytu, neskôr vás vypočujeme...“
„Zase!?“ zavyl domáci. „Všetko som už povedal chlapcom z okresu! Chcel som si ľahnúť!“
Otrčili mu chrbty. 
„Aj tak by som nezaspal,“ vzdychol si nevyspatý spodný sused a išiel si uvariť ďalšiu kávu. 
O poschodie vyššie ich už pri schodoch čakal šéf miestnej kriminálky – dlháň s lekárskou správou v rukách. 
„Čau, Feri!“
„Čaute! Počul som vás, ako debatujete s tým nervákom zdola. Už sme ho predbežne vypočuli, nebol nadšený. A to ešte nevie, že pôjde s nami na okres na výsluch k vyšetrovateľovi, to len bude vyskakovať.“
Podali si ruky. 
„Len traja? Čakal som plný autobus. Vy asi neviete, s čím tu máme do činenia,“ sklamane gánil Feri. 
„Vieme, už idú aj ostatní. My sme iba predvoj.“
„Ešteže tam hore máte čas na deľbu práce. My tu dolu nevieme, kam skočiť. Ozaj, čo je pravdy na tom, že funkcionári...“
„Nechaj to na inokedy, Feri,“ poprosil Burger. „Aj tak ešte nič nie je oficiálne, iba čo sa šíria sprosté reči. Radšej nám povedz, o čo tu ide.“
Burger si všimol, že na štvrtom boli otvorené dvere na oboch bytoch oproti sebe. 
„Tam,“ ukázal dlháň na dvere pri výťahu, „je miesto činu. Toto je byt susedy, pani Vidovej. Bola pri otváraní bytu, našla ich, potom omdlela, volal spodný sused.“
„Uhm,“ súhlasil Burger, toľko už vedeli aj oni. 
„Vošli sme opatrne, nič sme nepošliapali, vieme, akí ste na to citliví. Potom...“
„Prečo otvorili byt?“ skočil mu do reči Burger. 
„Čo?“
„Prečo otvorili byt zvonka?“ Burger si čupol k zámke, pozorne skúmal odšraubovaný kryt. 
„Lebo prišla švagriná. Nemohla sa dozvoniť.“
„Kde je?“
„Tu, vedľa, u Vidovej.“
„Tak začneme tam, aby sme išli pekne po poriadku.“
„Nejdete dnu? Nechcete to vidieť?“
„Pôjdeme, pôjdeme, neskôr, nič nám neutečie.“
Ako na povel sa zvrtli, zamierili k susede. 
„Ani lekárska správa vás nezaujíma?“ Feri sklamane zaával lekárskymi tlačivami. 
„Tie si prevezme vyšetrovateľ z výjazdu.“
Zmizli v chodbe susedkinho bytu, ani nezaklopali. Dlháňa nechali zarazene stáť pri výťahoch, z ruky mu bezmocne ovísala nepotrebná správa. 
„Čo im je? Dnes sú akísi prudko zrýchlení,“ zašomral si pod nos. 
Prudko zrýchlení detektívi vo dverách obývačky slušne pozdravili. 
„Dobrý deň.“
Obidve ženičky vstali. 
„Kriminálna služba,“ slovo polícia  im ešte akosi nešlo z úst. 
Už sa im dnes predstavovalo toľko ľudí, že traja ďalší im boli ukradnutí. Ženy iba stáli, nemo čakali, čo sa bude diať. 
Horšie ako v byte oproti to určite nebude. 
„Pani Vidová...“ začal Burger. 
„Ja som Martinková.“
„Pardon! Pani Vidová,“ Burger sa obrátil na tú správnu, 
„vy ste tu doma.“
„Som.“ Dosť ju prekvapil, hádam len nebude teraz riešiť jej nájomnú zmluvu! 
„Vy nám najlepšie porozprávate, čo sa tu vlastne stalo.“
„Aha,“ uľavilo sa jej. „Ale už som to...“
„Ja viem, ja viem, no pripravte sa, že o otváraní dverí budete musieť porozprávať ešte niekoľkokrát.“
„Už ma na to upozornili vaši kolegovia.“
„Chápem, že to nie je príjemné, ale je to potrebné.“
„No, keď potrebné, tak potrebné. Sadnite si.“
Burger a Hanzel sa vtesnali k nej na diván, švagriná Martinková sa vrátila do zohriateho kresla, Krauz jediný zostal stáť. 
„Prinesiem vám stoličku z kuchyne.“
„Len seďte,“ galantne odmietol. „Postojím, som zvyknutý.“
„Kedy sa to začalo?“ nestrácal čas kolega Burger, na stoaceho Krauza zvysoka kašľal. 
„Dáte si niečo? Kávu, čajík, mám aj...“
„Nie, ďakujeme,“ energicky odmietol Burger. Dosť energicky, aby ju prešla chuť zdržiavať. 
„Dnes ráno o pol ôsmej.“
„O trištvrte! Ešte ste sa ma pýtali, koľko je hodín,“ raantne namietala švagriná. 
„Ale najmenej štvrťhodinu ste už vyzváňali!“ rovnako energicky sa nedala pani Vidová. 
„Dámy, dámy,“ zastavil ich Burger obranným gestom – 
otrčil im dlane. „Takto nie, takto by sme sa nikam nedostali. 
Len žiadne zvady. Najprv jedna, potom druhá...“
Hanzel sa prihlásil zdvihnutým prstom. 
„Edko, toľko času nemáme. Nech pani Vidová vypovedá, ak sa pani Matejkovej...“
„Martinková!“
„... Martinkovej niečo nebude vidieť, nech zasiahne. Taouto improvizovanou konfrontáciou sa najrýchlejšie doracujeme k pravde.“
Burger prikývol. 
„Pokračujte, pani domáca. Keby sa vám niečo nepozdávalo, len nás upozornite,“ obrátil sa na návštevu, „ale nie tak temperamentne, pani Vidovej by sa to mohlo dotknúť.“
Pani Vidová kvitovala detektívovo múdre rozhodnutie úsmevom a prikývnutím. 
„Takže bolo...“ domáca zaváhala, rozhodla sa, že návštee urobí radosť, „trištvrte na osem.“
Burger kývol bradou ku kolegovi. Hanzel vybral zápisník a pero. Keby Krauz sedel, odskákal by si funkciu zapiovateľa on, lenže stál, strážil dvere do obývačky, zapisoania sa zhostil Hanzel. 
„Dnes ráno,“ doplnil Burger. 
„Áno, dnes ráno,“ súhlasila domáca. „Išla som vyvenčiť Bobina.“
„Váš pes?“
„Môj. Každé ráno chodí...“
„To je v poriadku, každý pes chodí,“ súril ju detektív. 
„Vonku na schodoch sedela táto pani. Švagriná.“
„Martinková,“ zbytočne sa predstavila švagriná. 
„Prečo ste sedeli na schodoch?“
„Prišla som na návštevu k bratovi.“
Hanzel prestal písať, pohľadom naznačil kolegovi, že výsluch vedie chaoticky, nevie, čo má zapísať, kto je s kým švagriná, kto je brat, kde je brat... Jednoducho je v tom chaos! 
„Počkajte, máme v tom chaos,“ uznal Burger. „Kto býva v byte oproti?“
Pani Vidová spokojne prikývla. Konečne rozumná otáza, môže začať od začiatku. 
„Oproti býva Mária Martinková s dcérou Máriou.“
„Vek, povolanie?“
„Mária robí tu za rohom v zédeeške kuchárku. Malá Mária tam chodí do školy. Veľká Mária má...“ suseda zaváhaa, „tridsaťdeväť, malá má jedenásť.“
„Kde je pán Martinka?“
„No veď o to ide,“ nadhodila domáca. „Presne o to ide!“
„Pani Vidová, prosím vás, k veci. O čo ide?“
„Gregor je v base...“
„Gregor je pán Martinka?“
„Gregor Martinka, môj sused.“
„Manžel Márie Martinkovej?“
„Manžel a otec malej Márie.“
„Môj brat,“ zamiešala sa švagriná. 
„Ja sa na to môžem...“ stonal Hanzel. 
„Teraz je vo výkone trestu?“ ignoroval ho Burger. 
„Je v base.“
„Dobre, tak po vašom, je v base. A vy,“ Burger sa obrátil na švagrinú, „vy ste Gregorova sestra.“
„Áno, veď vám hovorím!“
„Švagriná Márie Martinkovej.“
„Teta malej Márie.“
„Teta.“
Burger počkal, kým Hanzel dopíše. 
„Len pre poriadok... Máte rovnaké meno ako váš brat. 
To znamená, že...“
„Nie, nie som vydatá,“ razantným nie dala jasne najavo, že túto časť svojho života nie je ochotná odhaliť. 
Burger rešpektoval právo na súkromie, ďalej nevyzvedal. 
„Za čo je Gregor Martinka vo výkone... ehm, v base? Ako dlho?“
Pani Vidová počkala, či sa vysvetľovania neujme jeho sestra. Neujala, odpila si zo šálky. Zhlboka si vzdychla. 
Vôňa kávy zaviala až k detektívom. Burger by dal malíček na pravej ruke za šálku kávy, ale to by domáca musela odísť do kuchyne, možno by špekulovala, ako im urobiť tú najlepšiu, minúty a minúty zdržania... Nechcel riskovať, naprázdno prehltol, sústredil sa na výsluch. 
„Gregor... ehm,“ domáca váhala. „Pani Kristína, môžem?“
Pani Kristína sklonila hlavu. 
„Gregor...“
„Pani Vidová, trochu viac o ňom, ako ste sa poznali, aký bol sused a tak,“ snažil sa ju usmerniť Burger. 
„Gregor sa sem nasťahoval aj s Máriou niekedy v sedemdesiatom siedmom. Mladí ľudia, mali dvadsaťosem. Obaja sú rovnako starí. Ja som vtedy ešte robila na pošte, roznášala som...“
„Pani Vidová, prosím vás, len k jeho osobe.“
„Aha. No nasťahovali sa, rok tu bývali, v decembri seemdesiatosem sa narodila malá Mária.“
„Viete to presne?“
„Viem. Tretieho decembra.“
„Lebo...?“
„Lebo ja som štvrtého.“
„Dobre, čo bolo potom?“
„Gregor bol zručný zámočník, dokonca bol na nejakom školení v Čechách, týkalo sa to trezorov. To mi tajne prezradila Mária. Nesmel to nikto vedieť, ale mne to prezradila. 
Už vtedy sme sa skamarátili. Gregor bol macher na jemnú mechaniku. A na to aj doplatil.“
„Ako? Čo sa stalo?“
„Boli mladí, narodila sa Mária, potrebovali peniaze. Gregor vykradol nejaký rodinný dom a pritom...“ pani Vidová skontrolovala švagrinú, či nebude protestovať. Sedela ako socha, upreto sledovala vzor na koberci. „... pritom zabil človeka. Domáceho. Vrátil sa nečakane domov. Gregor dostal pätnásť rokov. Ešte je tam, ale už ho majú pustiť. Preto prišla,“ bradou ukázala na švagrinú. 
„Pani Martinková,“ Burger preniesol ťažisko výsluchu na návštevu. „Teraz vy. Prečo ste prišli?“
„Lebo mi písala švagriná...“
„Mária.“
„Mária mi písala, že včera...“
„V pondelok.“
„Že v pondelok prepustia Gregora domov. Tak som dnes prišla privítať brata. Priniesla som hus, jeho obľúbené zaárané hrušky, hrudu syra zo salaša, lebo ho má rád, aj kúsok...“
„Dobre, dobre, to všetko ste priniesli, aby ste potešili brata. Ale čo bolo ráno?“
„No prišla som, zvonila som, nik neotváral, potom vyšla tu pani suseda, konečne som sa mohla vyšťať, lebo bola taká zlatá...“
„K veci, prosím vás, k veci.“
„Šak k veci som sa vyšťala a začali sme špekulovať, prečo neotvárajú.“
„Kedy ste prišli k dverám?“
„Nenosím hodinky.“
„Suseda, pani Vidová, vyšla o trištvrte na osem. Ako dlho predtým ste zvonili?“
„Polhodinku? Asi.“
„Potom?“
„Pani suseda išla vyšťať toho jej psa a potom sme zase búchali na dvere. Ale ani jeden z tých troch nám neotvoril. 
Aj sme zvonili, aj búchali, aj...“
„Z akých troch?“
„Mal tam byť aj jeho kamarát.“
„Čí kamarát?“
„Bratov.“
„Gregorov kamarát?“
„No...“
Hanzel sa na gauči vzpriamil, kolegom dal najavo, že znova nepíše, lebo nevie čo. Zase mu ušla logika. 
„Moment, moment,“ zastavil výsluch Burger. 
„Ja to vysvetlím,“ predbehla ho suseda Vidová. 
„Prosím vás!“
„Gregor napísal list.“
„Kedy, komu?“
„V nedeľu som bola u nich doma...“
„Kde?“
„Oproti, u Márie. Zazvonila mi, celá vysmiata, zavolala ma dnu. Povedala mi, že Gregor konečne napísal. Gregor... 
ako by som to...“ váhala, nechcela ohovárať pred sestrou. 
„Brat dodnes nevie písať. Ťažko píše, zle. Počítam, že aj ten list niekomu nadiktoval,“ zasiahla do výsluchu sestra. 
„To je jedno, list je na svete, to je podstatné. Videli ste ho?“ Burger adresoval otázku domácej. 
„Čítala mi z neho, aj mi ho ukázala, ale nemala som okuliare, tak som nevidela.“
„Čo bolo v liste?“
„Že príde, ale že sa asi týždeň zdrží, lebo sa v base s niekým pobil a musia to vyriešiť, ale že to vyriešia a príde koncom týždňa, a že v pondelok, teda včera, príde jeho kamarát.“
„Pokračujte, zatiaľ tomu nerozumiem.“
Hanzel prikývol, že ani on. Aj Krauz podvedome prikývol. 
„Mária mi povedala, že sedí s nejakým kamarátom a že toho prepustia o pár dní skôr, už v pondelok, a že ostane u nich a počká na Gregora. Ten kamarát nemá kam ísť, tak počká u nich. Potom začnú spolu podnikať.“
„No zbohom! Ešte ani nevymysleli zákony, nestanovii pravidlá, a už tu máme prvých podnikavcov. Z vysokej školy v Leopoldove, fakt perfektná teoretická príprava. To bude tá nová podnikateľská vrstva teda vyzerať!“ Burger sa dal uniesť, ani netušil, aké prorocké slová vyriekol. 
Hanzel ho zmrazil pohľadom. 
„Pardon, pokračujte.“
„To je všetko. Vlastne nie, ešte sme od radosti napiekli makovník na privítanie. Nevadí, že pre kamaráta, Mária povedala, že pre Gregora upečieme koncom týždňa čerstvý.“
„Meno toho kamaráta?“
„Neviem, ale sused dolu ho vraj včera stretol a povedal mu meno.“
„Višváderovi?“
„No, tomu.“
„Kam dala pani Mária ten list?“
„Pod okno.“
„Prosím?“
„Pod oknom v kuchyni má taký príručný stolík s tromi zásuvkami, do strednej si odkladá písomnosti, šeky na zalatenie a podobne. Ak ho nevyhodila a chcela si ho odložiť, tak je tam.“
„Budete doma?“
„Prosím?“ pre zmenu nerozumela ona. 
„Či sa niekam nechystáte, či budete tu.“
„Veď nám zakázali sa vzďaľovať, vraj sme dôležité svedyne a musíme byť nápomocné pri vyšetrovaní... pri vyšetrovaní...“ susede to akosi nešlo von z úst, „vraždy,“ koečne vydýchla. 
Švagriná Kristína sa rozplakala. Počas celého výsluchu sedela ako socha, civela na koberec, odrazu akoby jej došlo, akej hrôzy sa stala svedkom, akoby jej došlo, že chvíľu pred jej príchodom jej vyvraždili polovicu rodiny – rozplakala sa usedavým plačom. 
Suseda vstala, podala jej vreckovku, prisadla si na operadlo kresla, objala ju okolo pliec, privinula si ju, pomojkala. 
„Tak my už pôjdeme. Keby sme vás hľadali, vieme, kde vás nájdeme.“
Vstali, odišli bez zbytočného lúčenia. Ani ženičky sa nenúvali s podávaním rúk, tisli sa jedna k druhej, ťažko povedať, ktorá tú druhú potrebovala viac. 
„No konečne,“ privítal ich Fero na chodbe. Už nebol sám, na chodbe sa tlačilo až priveľa ľudí. 
Burger s nevôľou sledoval hmýrenie, uvedomil si, že čas nezadržateľne beží a oni sa iba mocú. Zachytili stopu, no nikto nepovedal, že správnu. Zatiaľ inú možnosť nemali, iba sa jej venovať a dotiahnuť vyšetrovanie o kamarátovi do konca. Bol to risk, stávka na jednu kartu, ale keby vyšla... 
„Idete dnu?“ spýtal sa netrpezlivo Feri. 
Burger sa rozhliadol. Ten pri stene bol okresný technik, sedel na kufri s magickým obsahom. Vedľa neho bude asi pomocný technik. Mladí chlapci, ani jedného nepoznal. Kolega opretý o stenu so zápisníkom pod pazuchou bude ich vyšetrovateľ, okrem toho tu boli traja ďalší, dvoch poznali, boli to starší kriminalisti, Ferovi podriadení. Okres sa chystal oficiálne vstúpiť do bytu, to bolo zlé, príliš rýchle. 
„Ešte sekundičku a ideme dnu,“ rozhodol Burger. 
Zbehli o poschodie nižšie. 
„Pán Višváder!“
„Tu, tu som. Á, to ste vy? Poďte ďalej, nechce sa mi vybavovať na chodbe.“
„Radi, ale iba na chvíľu.“
„To tvrdíte všetci – a hodinka za hodinkou sú v keli.“
„Tentoraz naozaj iba na chvíľu. Pán Višváder...“
„Sadnite si.“
„Netreba, postojíme, iba jedna otázočka. Pán Višváder...“
„Dáte si niečo? Mám urobenú kávu v kanvici a dal som si aj frťana, na povzbudenie, aby som nezaspal. Domáca slivovička, dobrých päťdesiatdva, možno aj tri...“
„Nie, ďakujeme, ponáhľame sa. Pán Višváder...“
„Navarené ešte nemám, chystám sa variť až poobede, keď sa zobudím, ak niekedy zaspím, takže obed vám neponúknem.“
„Netreba, naozaj netreba, ponáhľame sa! Pán Višváder...“
„Môžem vám natrieť chlieb, mám domácu husaciu masť s pečienkou. Od mamky...“
„Nie! Naozaj sa ponáhľame! Pán Višváder...“
„No tak sa vrátime k slivovičke. Aspoň jeden...“ zaprosil. „Keď už musím byť kvôli vám hore.“
Burger s Hanzelom si vymenili pohľady. Inak sa ho nezbavíme, hovorili Hanzelove oči. 
„Tak dobre, no iba jeden!“ kapituloval Burger. „Ale počas nalievania budete odpovedať.“
„Rád,“ potešil sa už nie naštvaný spodný sused. Svižne rozkladal poháriky. 
„Pani Mária Martinková mala návštevu. Suseda Vidová nám povedala, že ste toho muža stretli.“
„Stretol. Tak nech sa páči!“ Spodný sused bol so svojím výkonom nadmieru spokojný. Krížom cez konferenčný stolík sa ťahal rad plných frťanov. 
„Na nás!“ chopil sa krajného, zodvihol na prípitok. 
Či chceli, či nie, museli si sadnúť. Na gauč, jeden vedľa druhého, ako lastovičky na drôte. Iba tak na pol zadku, akoby boli pričupení v štartovacích blokoch. Zodvihli, neštrngli si, hodili ho tam. 
„Áá...“ vydýchol domáci. „Píše!“
Museli uznať, že píše, aj im vyhŕkli slzy. 
„Počkajte...“
„Kam zas utekáte!?“
„Niečo na zapitie.“
„Dokelu...“ zašomral Burger, no nemohol nič robiť, súhlasil s jedným na povzbudenie. 
Domáci priniesol dve fľaše minerálky. Sedemdecové zelené fľaše s nápisom Santovka, uzáver ako na pive. Šikovne ich otvoril, ani si nevšimli, odkiaľ vytiahol otvárač. 
„Poháre...“ domáci sa poobzeral. 
„Nie, netreba, nikam neutekajte! Dáme si po vojensky z fľaše.“ Burger si odpil a dal kolovať. „No k tej návšteve. 
Kde ste sa stretli?“
„Dolu pri schránkach.“
„Kedy?“
„Včera večer o ôsmej.“
„Ako to viete tak presne?“
„Išiel som na nočnú!“
Jasné, čas by mali, a celkom presný. 
„Hovorte sám, nech vám nemusím dávať otázky.“
„Išiel som na nočnú. Dolu vo vestibule som stretol chlapíka, čítal si mená na schránkach. Nepoznal som ho, bol tu cudzí, musel som ho osloviť, veď som domový dôverník a musím mať prehľad o cudzích ľuďoch. Oslovil som ho, že čo tu robí, povedal mi, že sa volá Dušan Koza, že ide na návštevu k pánu Martinkovi. Podal mi ruku. Povedal som mu, že určite nie je doma. Usmial sa, povedal mi, že vie, že ide práve odtiaľ a že ho má doma počkať, kým príde aj on. Opravil sa, že teda ide na návštevu k pani Martinkovej, vraj ho už čaká. Vraj u nich bude teraz bývať a asi sa ešte uvidíme. Mal suverénne vystupovanie, stále sa usmieval, nerobil zlý dojem, nemal som žiadne podozrenie. Okrem toho som si jeho slová mohol kedykoľvek preveriť u Márie.“
„Ako sa predstavil?“
„Dušan Koza, alebo tak nejako podobne.“
„Ktorým menom ste si nie istý?“
„Priezviskom. Dušan povedal určite. Mal som brata Dušana, už zomrel.“
„Druhé znelo ako koza?“
„Buď presne tak alebo veľmi podobne.“
„V poriadku, opíšte nám ho.“
„Vysoký ako ja, hľadeli sme si do očí.“
„Stoosemdesiatdva?“
„Tri.“
„Postava?“
„Neviem, čím ich tam vnútri kŕmia, alebo či pravidelne posilňujú, ale celkom dobrá konštrukcia. Viete, ja som kedysi zápasil, odhadnúť súpera je v tomto športe základ úspechu. Poviem vám pravdu, mal by som s ním problémy aj v čase môjho najväčšieho rozkvetu.“
„Trochu bližšie,“ súril ho Burger. 
„Široké plecia, dobrých deväťdesiat kíl, možno aj deväťdesiatpäť, silný stisk ruky, pevná kostra.“
„Vlasy, oči...?“
„Blond, česaný nabok, taký ruský Iváňuška. Výrazne modré oči. Pekná súmerná tvár.“
„Jazvy, tetovania?“
„V tvári nie, inde neviem, na prvýkrát sme sa nevyzlieali.“
Museli sa usmiať. 
„Niečo zvláštne, čo vás upútalo?“
„Oblečenie. Iba rifle, plátenné tenisky, tričko a tenká bunda do pása. Je január a on bol oblečený ako v auguste, keď sa na chvíľu pokazí počko.“
„Prepúšťajú ich v tom, v čom ich zavreli. Novú garderóbu pri odchode nefasujú. “
„Viem, pochopil som.“
„Ešte niečo?“
Domáci sa zamyslel. 
„Nie. Vlastne áno. Do druhej nohy...“
Potom svižne vybehli hore, lebo hru na stonožku poznali veľmi dôverne, no dnes ich naozaj súril čas. 
„Kurva, chlapi, ale...“ Feri o poschodie vyššie už strácal trpezlivosť. 
„Už sme tu, už sme tu! Tak poďme na to!“
Feri podozrivo zavetril, zagánil na kolegov z nadriadeej súčasti – ťahala sa za nimi vôňa rozkvitnutého slivkového sadu... 
„No moment!“ zastavil ich vyšetrovateľ. „Bol som si zaelefonovať, hovoril som s operačným. Nemáme nič začínať, už je na ceste mestský výjazd. Počkám a odovzdám prípad mestskému vyšetrovateľovi, lebo podľa lekárskej správy zjavne ide o zásah cudzej osoby.“
Burgerovi bolo jasné, že okresný vyšetrovateľ je z toho vonku. 
„V poriadku, prípad preberá mesto. Sme tu prví, takže ideme dnu.“
„Ale...“ vyšetrovateľ zaváhal, „na vašu zodpovednosť.“
„A na čiu?“
Drgli do dverí, behúň po celej dĺžke chodby bol povysávaný, žiadne viditeľné trasologické stopy. 
„To bude problém,“ šepol kolegom Hanzel. 
„Nemusí, pomôže nám suseda,“ namietol Krauz. 
„Ako?“
„Utierky. Plátenné utierky.“
„Tak švihaj!“ pochopil Burger. 
Krauz vbehol k susede. 
„Pani Vidová!“
„Tu, tu som,“ vyšla z kúpeľne. 
„Prosím vás, máte v rezerve čisté kuchynské utierky?“
„Mám.“
„Aj šesť?“
„Aj desať.“
„Požičali by ste mi šesť? Ale zašpiníme ich, takže pôjdu rovno do práčky.“
„Mám automatickú, akurát nežehlí, ale utierky sa žehlia ľahko.“
„V tom prípade by som vás poprosil o pomoc. Tých šesť!“
Krauz sa vrátil s utierkami. Sadli si na schody, topánky si omotali utierkami. 
„Lepiacu pásku,“ požiadal Burger technika. 
Lepiacou páskou si utierky utesnili nad členkami. 
Mohli vyraziť bez rizika, že narobia zbytočné falošné stopy na podlahe. 
Prešli chodbou, zamierili rovno do kuchyne na jej konci. 
„To muselo byť hovädo,“ vzdychol si Hanzel. 
Kolegovia situáciu v kuchyni nekomentovali. 
„Richard, začni fotiť,“ požiadal Krauza Burger. 
Krauz sa od dverí rozhliadol, fotografoval bez fotoapaátu, namiesto optiky používal oči, namiesto fotocitlivej dosky vnútornú stranu čela. 
Klasická paneláková kuchyňa v bežnom trojizbovom byte – dvaapolkrát tri metre. Kuchynská linka oproti dverám, na náprotivnú stenu pristavený stôl, jedna stolička zaunutá, dve prevrhnuté na linoleu, žiadny koberec. Hore na linke kvetináč s divným Jankom, rastlina sa ťahala cez celú linku, keď ju prerástla, Mária natĺkla do steny klince, naťahala obyčajný špagát, takže zelené sa vinulo pod stroom po celom obvode kuchyne. Pod oknom stolík s čipkoaným obrusom, na ňom rádio, obrázok sediacej Panenky Márie s umučeným Kristom v náručí, po bokoch dve sviece v kovových svietnikoch. Jeden ležal na obruse vedľa bieleo sadrového anjelika. Druhý anjel stál na boku rádia, krída zložené za chrbtom. Okno zastreté stiahnutou roletou, pozichrované ešte vnútorným závesom. Firhanky nazbieané po celej dĺžke hliníkovej garniže. V rohu chladnička, vedľa potravinová skriňa. 
Obyčajná paneláková kuchyňa, nič zvláštne, iba... 
Dve veci. 
Prvá – pach krvi. Sotva sa Krauz nadýchol, cítil ho. Mäsiari, lekári, veterinári, vraždári... všetci, čo robia s krvou, spoznajú jej pach na sto honov. V tomto byte ho bolo cítiť na desatinu honu. 
Druhá – na linoleu pri stolíku pod oknom ležala na chrbte mŕtva žena. Dalo sa to poznať na prvý pohľad – dlhé kučeravé hnedé vlasy, sukňa vyhrnutá až na prsia, holé chlpaté kučeravé ohanbie. Jedna noha pokrčená v kolene, opretá o stolík, druhá vystretá. Žena bola bosá, pančuchy, nohavičky a papuče Krauz zbadal odšmarené pod jedálenským stolom. 
„Raz, dva, tri, štyri...“ Krauz ticho rátal. 
Cez rozopnutú snehobielu blúzu sa snažil spočítať množstvo bodných rán. 
„Štrnásť...“ prestal počítať, nemalo to zmysel, nebol ani v polovici. 
Ženu na zemi oddeľovalo od Krauza vo dverách červené more. Nie arabské, obyčajné sídliskové. Vytieklo zo ženy. 
Horšie to bolo pri kuchynskej linke – na linoleu opreté chrbtom o dvierka sedelo dievča. Prvý odhad – asi deaťročné. Sedelo v kaluži krvi. Nohy naširoko roztiahnuté, hlava padnutá na vyvíjajúcich sa prsiach. 
„Aspoňže to,“ Krauz v duchu kvitoval fakt, že mala pyžamové nohavice aj blúzu. 
Pekná pyžama, modrá so žltými hviezdičkami. Krauzova dcéra mala takú istú, ale o pár čísel menšiu. Obe maty asi kupovali v tom istom obchode, v Priore na námestí. 
Rozdiel v pyžamách bol markantný, nielen vo veľkosti – 
na tomto bolo okrem modrej a žltej priveľa červenej. 
Nohavice normálne natiahnuté na nohách, blúzu zapnutú až pod krk... 
Ale s krkom nebolo niečo v poriadku. 
„Môžem?“ Krauz ukázal prstom dnu. 
„Opatrne,“ vpustil ho Burger. 
Krauz si pozorne pozrel trasu od dverí k dievčaťu. Stropné svetlo bolo dosť silné, stačilo, aby sa uistil, že ak bude opatrný, nezničí stopy a žiadne nové ani nenarobí. Vykročil, chvíľu mal pocit, že je herec, hlavná postava vo fantastickom filme, všetci ho sledujú, filmujú ho, od jeho výkonu závisí úspech filmu! Blbosť, nikdy nechcel byť hercom, ale tak sa mu triasli kolená, presne tak mal vyschnuté v hrdle, ako keby bol. 
Nebol to film. 
Film nesmrdí. 
Filmy bývajú pekné. 
Krauz sa zohol. Modré pyžamové nohavice boli v rozkroku mokré, smrdeli močom a výkalmi. Krauz odhrnul kučeravé vlasy, zbadal líce a sánku. Bledé, príliš bledé, takmer biele. Odhrnul ďalej, chytil ju za sánku. 
„Nemáš rukavice,“ upozornil ho Burger od dverí. 
„Nepôjdem do rany, iba chcem vidieť, čo ju zabilo.“
Opatrne, aby sa nekontaminoval krvou, jej nadvihol sánu. Z uvoľneného krku sa ozvalo žblnknutie, mľasknutie, potom zasyčanie a vyvalila sa hustá krvná zrazenina. Stieka po hrudi dolu do rozkroku. Krauz sa zohol hlbšie, preskúmal ranu na krku, pustil jej bradu, nech padne na pôvodné miesto, zacúval ku dverám. 
„Ten list,“ pripomenul Hanzel. 
„Jebem naň!“
Krauz sa rukou oprel o stenu v chodbe. Nadulo ho. Znova ho naplo. Pach starnúcej krvi bol koncentrovaný, neznesiteľný, keď sa nahol k dievčaťu, nalogal sa ho. 
„Pokojne, Riško, len pokojne. Dýchaj ústami, plytko, prehltni sliny, opri sa aj druhou rukou, nepredkláňaj sa, hlavu hore,“ radil mu učiteľ. 
Krauz poslúchol, po treťom krátkom plytkom nádychu kŕče v žalúdku prešli. 
„Ten list potrebujeme,“ pripomenul Hanzel. 
Krauz prikývol, znova sa vnoril do filmu. V strednej zásuvke v stolíku pod oknom našiel na vrchu bežných doácich písomností položený list. Obyčajná obálka s opečiatkovanou známkou, pod ňou adresa, na zadnej strane odosielateľ – na prvý pohľad vedel, že je to on. Keď prehľadával zásuvku, musel sa predkloniť a oprieť sa o hranu stolíka, aby nestúpil do červeného mora. 
Zvládol aj taký atletický výkon, našiel list, odrazil sa od hrany stolíka, vycúval na chodbu. Keď prechádzal dverami, upútal ho krucifix nad zárubňou. Umučenému Ježišovi vytekal z rany na pravom boku pramienok krvi, akoby jej tu všade nebolo dosť. Krauz sa zarazil, nechápavo pokrútil hlavou. Ako sa na to všetko mohol Kristus prizerať a nezasiahnuť? Možno ho Mária v poslednej chvíli volala na pomoc, asi slabým, pohaínajúcim hláskom, lebo jej volanie sa až do neba nedovolalo. 
„Padáme,“ rozhodol Burger. 
„Počkajte,“ Krauz ukázal na zavreté dvere. „Čo je tam?“
Otvorili. 
„Kurva! Jemu jebalo!“ žasol Hanzel. 
Bola to spálňa. Klasická manželská posteľ s pevným dreveným rámom bola rozrúbaná na triesky, rozhádzaná po celej spálni. 
„Nie je rozrúbaná na triesky,“ spresnil Hanzel. „Je iba rozbitá, rozobraná. Vidíte to?“
„Niekto niečo hľadal,“ súhlasil Burger. 
Vošli. 
„Odlož tú dosku... podaj mi hentú... daj bokom epedy... 
pozor na rám... zroluj plachty,“ detektívi si dávali navzájom pokyny. 
Ani jedna doska nebola rozpílená alebo rozštiepená. 
Posteľ bola rozobraná bez sekery, bez pílky, iba na diely. 
„Tu, pozrite sem,“ čosi objavil Hanzel. 
Zodvihol drevený trám, ktorý stužuje manželské postele v strede po dĺžke. 
„Akýsi hrubý,“ skonštatoval Burger. 
„Otoč ho,“ navrhol Krauz. 
Hanzel ho otočil. 
„Pre toto je taký hrubý,“ ukázal im Hanzel. 
V tráme bol po dĺžke vyfrézovaný otvor. 
„Meter, meter desať,“ odhadoval Hanzel. 
„A táto doska ho kryla,“ zohol sa Burger, podal mu dosku. 
Hanzel ju priložil, presne zapadla do vyfrézovaného otvoru. 
„Chalani,“ vzdychol si Hanzel, „ale toto,“ prstom obkrúžil otvor v tráme, „je presne vyrezané na...“
Burger prikývol, aj Krauzovi bola situácia jasná. 
„Náš chlapec má pušku.“

„Dobrý večer,“ pozdravil muž vystupujúci z výťahu. 
Muž pri schránkach sa vystrel, usmial sa. 
„Dobrý večer.“
„Hľadáte niekoho?“
„Kto sa pýta?“
„No ja!“ muž z výťahu výhražne vypol hruď, podozrievavo si premeral návštevníka, z pleca zložil športovú tašku na remeni. 
Návštevník si ho tiež premeral, odhadol váhu, vek, odhodlanie, vyhodnotil situáciu ako zbytočne napätú, znova sa usmial. 
„Len pokojne, pane, len pokojne. Nie som zlodej.“
„Ani ja, ale o zlodejov sa zaujímam. Minulý týždeň nám niekto z kočikárne ukradol bicykel a predminulý zmizli na šiestom poschodí spred dverí sánky. Decká sa môžu do konca zimy šmýkať na igelitovom vreci.“
„Je mi ich ľúto.“
„Aj mne, lebo tu robím domového dôverníka, som za to tak trochu zodpovedný.“
„Aha,“ pochopil návštevník. 
„Aha!“ súhlasil domový dôverník. „Preto sa zaujímam o každého, koho nepoznám, kto tu nebýva a kto študuje naše schránky.“
„Už chápem, tak by to malo byť. Nebývam tu, to je fakt, idem na návštevu.“
„A ku komu, ak sa smiem spýtať.“
„Ku Gregorovi Martinkovi.“
„Štvrté poschodie, dvere vľavo od výťahu, ale máte smolu. Nie je doma a ani tak skoro nebude.“
„Bude. Tento týždeň nás púšťajú. Mňa dnes, jeho v piatok.“
„Aháá...“ domový dôverník zatiahol dlhé á, poskočilo mu obočie. Už sa chcel zohnúť po tašku, no po tejto informácii sa vystrel. Rozhodol sa, že si nechá ruky pre istotu voľné. „Vy ste...“
„Som. Dušan Kobza, jeho... jeho prísediaci. Gregor ma poslal za Máriou, to je jeho...“
„Viem, kto je Mária.“
„... žena. Viete, samozrejme, veď ste domový dôverník, pán... pán...“
„Višváder.“
Po vzájomnom predstavení návštevník z ničoho nič natiahol ruku, domový dôverník ju prijal, ani nevedel prečo. 
„Pán Višváder, Gregor má aj dcéru, tiež Máriu, jedenásťročnú. Ako vidíte, Gregor mi o rodine všetko povedal, aj im o mne, napísal im list, čakajú ma. Budem u nich bývať, takže sa asi ešte stretneme.“
Domový dôverník vychladol, keď už prijal ruku, odhodlal sa aj on na úsmev. 
„Tak nech sa vám u nás dobre býva. Prepáčte, ponáhľam sa na nočnú. Veľa šťastia v novom živote.“
„Ďakujem, budem ho potrebovať.“
Domový dôverník si všimol, ako si uzimene pritiahol krátku plátennú bundu, snažil sa do nej zabaliť, hoci to bolo technicky nemožné. Až teraz si všimol, že muž má obuté letné tenisky. Letné – uprostred zimy! 
„Takže štvrté,“ chcel sa ešte uistiť odchádzajúci návštevník. 
„Štvrté, tam je výťah,“ ukončil uvítanie domový dôverník a pobral sa do služby. Ešte aj cestou na zastávku sa usmieval – celkom sympatický chlapík a má také úprimné chlapčenské oči... 

Ľudia na chodbe pred výťahom sa zase rozmnožili, už sa nedalo poriadne ani prejsť ku schodom. Trojicu detektívov upútal rozhovor náčelníka Fera s dvoma podriadenými. Šéf miestnej kriminálky ich zbadal vychádzať z bytu, hneď im kývol. 
„Edo, moji chlapci pobehali barak, pár ľudí našli doma, ostatných dorobíme večer, ale títo dvaja niečo zistili.“
„Čo?“
„Poďme hore na medzipodestu, nech sa tu dá hýbať.“
Vyšli po schodoch kúsok vyššie. 
„Na šiestom, byt číslo štrnásť, býva tam nejaký Kušnierik,“ referoval kolega z okresu. 
Hanzel nelenil, vybral zápisník, poznačil si poschodie aj meno. Zápisník neschoval, keby toho bolo viac. 
„Pokračuj,“ postrčil miestneho detektíva, lebo čakali iba naňho, kým dopíše. 
„Môžem? Povedal nám, že v noci stretol nejakého podozrivého chlapa, čo tu nebýva. On tu žije od začiatku, od zaoženia sídliska, pozná v dome všetkých, tohto nie.“
„Kedy v noci?“
„O pol druhej.“
„Prečo si to pamätá tak presne? Hovor sám, nech ťa nemusím vypočúvať,“ hneval sa Burger, že si chalanisko dáva na čas. 
„Išlo to z neho ako z chlpatej deky, lebo je na péenke, mal by sedieť doma, ale vybehol. Keď sme ho uistili, že ho určite nenahlásime zamestnávateľovi, že vyšetrujeme niečo závažnejšie, dal si povedať a vysypal, čo videl. Včera večer presne o desiatej, aj to si pamätá, lebo do desiatej môžu chodiť kontroly, takže o desiatej vybehol do vedľajšieho vchodu ku kamarátovi. Mám tu meno aj poschodie...“
„Netreba, pokračuj.“
„Bol týždeň zavretý doma, potreboval sa vyvetrať, a tak sa šiel vetrať vedľa ku kamarátovi. Dali si do nosa, zvládi litrovku vodky – tú dal do pľacu domáci, a aj jeho politrovku. Slušný výkon na dvoch. O jednej ku kamarátovi volala pani Kušnieriková a zdrbala manžela, či mu nevadí, že ešte berie antibiotiká. Nevadilo, dali si ešte kapurkoý, aj dva, a vypadol. Preto odhaduje, že mohlo byť tak pol druhej. Prebehol po chodníku, dolu v bráne sa skoro zrazil s tým neznámym. Snažil sa vyjsť von, Kušnierik dnu, tak si chvíľu dávali prednosť. Teda prednosť... Kušnierik si myslel, že si dávajú prednosť, v skutočnosti boli obidvaja nadratí jak rite, ledva sa zmestili do dverí.“
„Ožratý Kušnierik si všimol, že neznámy je tiež ožratý?“
„No.“
„Tak asi nebol až taký zrúbaný.“
„Bol, ale má tréning. Keby ste videli jeho nos a líca... Už má nejaký ten hektolitrík za sebou.“
„Dobre, a čo sa dialo dolu pod bránou?“
„Pekne sa pozdravili, Kušnierik ponúkol cigaretu, chcel ho vtiahnuť do debaty, ale chlapík si vzal cigaretu a povedal mu, že sa ponáhľa. Potom sa vrátil a požiadal o oheň, Kušnierik mu pripálil, daroval mu celé zápalky, že na cestu. Chlapík si ich vzal, poďakoval a odišiel.“
„Kam?“ vyhŕklo z Burgera aj Hanzela naraz. 
„Vyšiel z brány a zahol doprava. Kušnierik ho chvíľu sledoval, občas ním myklo, občas sa zapotácal, ale išiel celkom rýchlo. Zmizol za rohom. To je všetko.“
„Vedel by ho opísať?“
„Vysoký blondiak, bez čapice, dlhý tmavý kabát. Nohavice ani nebolo vidieť, topánky si nevšimol.“
„Oči?“
„Sotva videl na tie svoje, nie aby si všímal jeho.“
„Dobre. Ešte niečo?“
„Zatiaľ nie, ideme dorobiť ešte dve poschodia.“
„Choďte a buďte trpezliví, neodfláknite to.“ Slova sa ujal Fero. „Tak čo, Edko, dobrá stopa?“ zaujímal sa, keď podriadení odišli pracovať. „Urobíme si krátku poradu, alebo...“
„Nie,“ odbil ho Burger. 
Dlháň Fero chcel, aby ostali a počkali na mestský výjazd, aby sa zúčastnili na oficiálnom prebratí prípadu, ale Burger sa vyhovoril, že majú niečo dôležitejšie. Krauz vrátil utierky, zbehli po schodoch, ponáhľali sa do auta. 
„Dnes im šibe alebo čo? Čo môže byť pre vraždárov dôležitejšie ako vražda?“ nechápal vedúci Fero. Inokedy nemohli dostať Burgera z miesta činu ani heverom, dnes akoby ho zadok pálil. 
„Na miestne oddelenie,“ zavelil Burger v aute. Teraz sa zišlo, že parkujú za rohom, nikto ich nevidel odchádzať, nikto netušil, kam idú. „Nemusím ti hovoriť, kde to je.“
Nemusel. Najbližšie oddelenie polície, ešte s veľkou tauľou VB, bolo pár ulíc od miesta činu, v rodinnom dome v Podunajských Biskupiciach. Krauz, ako zelené ucho v uniforme, s veľkou vysielačkou cez plece, tu začínal svoju policajnú kariéru, samozrejme, nie ako detektív, ako obyčajný pochôdzkar. Roky odšliapané v teréne sa mu teraz hodili, poznal skratku pomedzi rodinné domy. 
„Nazdar,“ pozdravil Burger na čele delegácie, stálej službe ukázal preukaz a už sa aj hrnul za ním za sklo. „Máš tu náčelníka?“
„Je na mieste činu, máme v rajóne hnusný mord.“
„Vieme, preto sme tu. My sme od Dvoch levov, násilná kriminálka. Potrebovali by sme kanceláriu.“
„Poďte do mojej...“
Nedopovedal, z pultovej vysielačky sa ozvalo zachrapčanie, potom pomalé zreteľné hlásenie: „Balkán dvestošesťdesiat, Balkán dvestošesťdesiat, tu Balkán dvestošesťdesiatdva. Ako ma počuješ?“
„Počkajte,“ zastavil ich kolega v službe, „toto musím vybaviť.“ Vzal mikrofón a zreteľne, pokojným hlasom, sa rutinovane prihlásil: „Tu Balkán dvestošesťdesiat, počujem ťa za päť.“
„Tu Balkán dvestošesťdesiatdva, preveril som železničnú stanicu, bola to iba drobná výtržnosť a ešte k tomu v noci, všetci sú už preč, nemám čo vyšetrovať. Mám poznačené jedno auto, píš si...“ Policajt v teréne počkal, aby sa kolega na stálej službe pripravil. Ten nelenil, sadol si, vzal pero, hrot oprel o okraj poznámkového zošita. Bol pripravený, ale spojenie neprerušoval, nechal hovoriť kolegu vonku. „Poznač si, biely žigulák, béáí – Božena, Adam, Ivan – dvanásť osemdesiatosem. Kým sa vrátime, vylustruj majiteľa, možno s tým súvisí.“
„Biely žigulák, Božena, Adam, Ivan, dvanásť osemdesiatosem, rozumiem.“
„Cestou sa zastavím v samoške, chceš niečo?“
„Nie, mám všetko. Vlastne počkaj! Kúpte mi cigy, jedny marsky.“
„Balkán dvestošesťdesiatdva rozumel, jedny marsky, končím.“
„Balkán dvestošesťdesiat rozumel, končím.“
Policajt v stálej službe zavesil mikrofón na miesto, čerstvú poznávaciu značku dvakrát podčiarkol, potom sa vrátil k návšteve. 
„Tak poďte za mnou, usadím vás do mojej, nikto tam nie je.“
Vybehli po schodoch na poschodie, kolega v uniforme odomkol kanceláriu, vošiel prvý, skontroloval, či sú všetky plechové skrine pozatvárané a riadne zapečatené, rozpažil. 
„Nech sa páči, kancelária je vám k dispozícii. Čo budete potrebovať?“
„Nič, len telefón, možno papier a stroj.“
Domáci ukázal prstom na stôl, všetko bolo pripravené. 
„Keby dačo, som dolu. Vnútorný okruh klapka deväťdesiat...“
„Jeden,“ doplnil ho Krauz. 
„... jeden, aby ste nemuseli behať po schodoch,“ súhlasila stála služba. Chalan si až teraz všimol Krauza. „Teba ponám...“ zaváhal. „Ty si Richard, nie? Krauz.“
„No.“
„Mňa si asi nepamätáš, striedal som ťa. Keď si odchádzal na kriminálku, ja som sem práve prišiel. Sotva sme si podali ruky.“
„Aha,“ Krauz sa zatváril, že si hmlisto spomína. 
„Tak vám nemusím nič vysvetľovať, Rišo je tu doma.“
Odišiel, nechal ich pracovať, bol rád, že im k šťastiu stačí tak málo a neotravujú. Chlapi si posadali, zapálili si, Burger si pritiahol telefón, otvoril obálku, vybral list. Začítal sa. Zabudol odklepávať popol, všimol si ho, až keď mu riadny kus odpadol kúsok vedľa listu. Neprestal čítať, iba ho sfúkol bokom. 
„Kurva,“ vyhodnotil obsah listu. „Na,“ podal ho Hanzelovi. 
Nechcel strácať čas, kým bude kolovať, rozhodol sa koať. Zdvihol slúchadlo, vytočil číslo. 
„Jozef? To som ja.“
„Edo?“
„No, ja.“
„Kde ste?“
„Na miestnom oddelení.“
„V poriadku. Tak syp!“
„Niečo by sme mali, šéfe.“
„Hovor, ale rýchlo, už som musel poslať prvú skupinu, o chvíľu príde mestský výjazd a potom musím poslať všetkých.“
„Nevadí, niečo už máme.“
„Je to tutovka?“
„Si malý alebo čo!? Ako to máme vedieť, čo sme z veštiarne alebo odkiaľ? Zatiaľ je to to najlepšie, čo sme zistili, tak ideme po tom.“
„Dobre, hovor.“
„Žena asi štyridsať, dcéra asi desať. Obe v kuchyni na podlahe. Žena dopichaná, znásilnená, mnohopočetné bodné rany po celom tele, asi kuchynský nôž. Dcéra podrezané hrdlo...“
„Kriste!“
„Skutok sa stal dnes v noci, podľa zrazenej krvi odhadujem okolo polnoci, možno niečo po, aj rigor mortis tomu nasvedčuje. Má náskok osemeväť hodín.“
„To nie je zlé.“
„A teraz pozor! Domáci sa volá Gregor Martinka...“
„Počkaj! Už môžeš, píšem si.“
„Gregor Martinka, štyridsaťročný, desať rokov sedí v Leopoldove za vraždu.“
„Začína sa to dobre!“ lebedil si Majchrán. 
„A bude to ešte lepšie. Sedí v cele... presnejšie, sedel v cele s Dušanom Kobzom.“
„Počkaj, ešte raz!“
„Dušan Kobza.“
„Mám.“
„Včera večer prišiel k nim na návštevu.“
„Počkaj, tak sedí s Gregorom alebo...“
„Už nie, včera ráno ho pustili...“
„Amnestia! Mal som pravdu, už sa nám rysuje prvé ovoie zo stromu blbosti! Ale počkaj, to je hovadina! Nemohli ho včera ráno pustiť a hneď včera ráno prišiel na návštevu!“
Burger sa zarazil. 
„Jozef, ty ma nepočúvaš? Včera ráno ho pustili a na návštevu prišiel včera večer. Večer o ôsmej! Dvadsať nula, nula.“
„Aha! Prepáč, zle som ti rozumel, mám tu fukoty, že neviem, kde mi hlava stojí.“
„Pozri sa do zrkadla.“
„Čo?“
„Nič, nič, pokračujem. Máme opis, sedí na chlapíka, čo z baraka odchádzal v noci o pol druhej. Bol opitý, ponáhľal sa.“
„Čo z toho dedukuješ?“
„Že ich zabil on a ušiel.“
„Nie je to trochu slabé? Tuhé? Sedí opis osoby, oblečenia...“
„Iba osoby, oblečenie nesedí. Máme iné oblečenie pri príchode a iné na odchode.“
„Nesedí? Ani oblečenie nesedí? Ale v tom prípade to môžu byť dve rôzne osoby,“ v šéfovom hlase znelo nefalšované sklamanie. 
„Jozef, uznávam, je to trochu tuhé, ale nič lepšie nemáme. Ešte sme nemali čas na analýzu, ani nemáme všetky informácie, takže možno niečo nesedí, ale určite sa to vysvetlí. Ak nie, tak sme úplne vedľa, ale zatiaľ veríme tomu, čo nám povedal svedok, že sa s ním včera večer stretol pred schránkami a predstavil sa mu ako Dušan Kobza. A druhý svedok tvrdí, že takého muža, ale inak oblečeného, videl o pol druhej v noci odchádzať.“
„Edo, uznáš, je to riskantná stávka na jednu kartu.“
„Uznávam. Navyše nevieme, kam išiel.“
„No fasa, pekne sa nám to komplikuje, len čo je pravda! 
A to sme iba na začiatku.“
„Šéfe, pripúšťam, možno je to oveľa tvrdší oriešok, než sme si mysleli. Teraz naozaj nemôžeme vylúčiť aj dve osoby. Daj nám čas na analýzu...“
„Nemáte ho!“
„Musíme ho nájsť! Ty zatiaľ zavolaj do Leopoldova. Potrebujeme zistiť, ako tí dvaja nažívali na cimre, kedy Dušana naozaj prepustili, presne na hodinu. Čo mal oblečené, čo mal so sebou, kam sa chystal, čo povedal spoluväzňom. 
Všetko, čo by nám pomohlo.“
„Rozumiem. Zistím si heslo a idem na to. A vy?“
„My...“ Burger zaváhal, „my sa poradíme, potom zabeheme ešte za jedným svedkom, za tým, čo ho v noci videl odchádzať, a potom...“
Chvíľu bolo ticho. 
„Rozumiem,“ major Majchrán položil. 
„Počúvam vás,“ povedal Burger, keď tiež zložil. Všetým bolo jasné, že vypočutím posledného dôležitého svedka sa im minie munícia. 
„Môžem?“ pokúsil sa Krauz. 
„Máš slovo, Richard.“
„Máme tu list.“
Obaja detektívi prikývli. 
„Máme tu list,“ zopakoval Krauz, „z neho musíme vyhádzať. Je jasné, že Kobza na návštevu naozaj prišiel. 
Máme na to očitého svedka. Videli sme miesto činu, aj z toho musíme vychádzať. Čo sa stalo? No čo sa asi tak mohlo...“ Krauz sa zamyslel, pošúchal si strnisko na brae, žeravým hrotom cigarety posúval ohorky v popolníku sem a tam. V duchu si vybavoval miesto činu, detail za detailom. „Na dreze stojí sedemdecová fľaša spišskej borovičky,“ Krauz im pomaly hovoril, čo vidí, „je v nej na dne, tak dva centimetre od dna, teda vypili asi šesť deci tvrdého alkoholu. Pili dvaja, v dreze sú dva poldecáky, jeden má červený okraj od rúžu. Pri nich sú dva horčičáky, zase iba jeden od rúžu. Z nich pili vodu alebo minerálku, ak minerálku, fľašu odložili, nevidieť ju. Vedľa fľaše s alkoholom je tanierik s omrvinkami, cesto a mak, asi jedli makovník alebo niečo podobné makové. Keby bol prítomný tretí hosť, musel by zanechať stopy, našli by sme niečo aj po ňom, ale nič také nevidím, logicky predpokladám, že boli iba dvaja, muž a žena. Dieťa spí vo svojej izbe. Kobza desať rokov nepil a nejebal, prišla polnoc, dojedli, dopili, alkohol stúpa Kobzovi do hlavy oveľa rýchlejšie, než predpokladal, nemá tréning. Je už opitý, dostal chuť na sex, ona zjavne nie. 
Naliehal, odmietla, naliehal drsnejšie, bránila sa, to ho vyrovokovalo, mozog omámený alkoholom prestal logicky uvažovať, zaúradovali živočíšne pudy, zaútočil, zvalil ju na zem, znásilnil, stále sa bránila, možno sa aj vyhrážala, tak ju dopichal niečím, čo mal poruke, najpravdepodobnejšie jej kuchynským nožom. Pochytil ho amok, niečím ho musela vyprovokovať, lebo keď začal pichať, myslím nožom, nevedel prestať. Bodných rán je aspoň dvadsať. Hluk zobudil dievča, prišla do kuchyne, možno na pomoc matke, možno už po zápase, v každom prípade sa jej musel zbaviť ako nepohodlného svedka, tak ju podrezal. Už mal dosť, ukojil sa, takže ju neznásilnil. Potom sa prebral, možno aj poumýval, začal uvažovať. Poupratoval kuchyňu, vzal si pušku.“
„Odkiaľ o nej vedel?“
„Oto, uvažuj! Gregor ho poslal do svojho bytu, mal ho tam týždeň čakať, v jeho vlastnom byte, vedľa manželky a dcéry. Musel mu dôverovať, takže mu asi prezradil aj tajnú skrýšu v ráme postele. Iba tak, pre istotu, keby bolo zle, aby bol Kobza na všetko pripravený.“
„Ďakujem pekne, to sa im teda fakt podarilo, už je pripravený. Podľa dĺžky diery odhadujem, že to musí byť lovecká puška. My máme pištoľky ako z hračkárstva,“ rozčuľoval sa Hanzel. 
„Nefrfli! Rišo, dokonči!“
„Čo všetko upratal a čo si odniesol, nevieme, lebo ani neušíme, ako vyzeral byt pred činom. Ale jedno vydedukovať môžeme. Predpokladám, že sa prezliekol, možno mu dovolila okúpať sa a sama mu dala nejaké veci po Gregorovi, takže aj ten čierny kabát až po kolená bude jeho. Bol by hlupák, keby do mrazivej noci vybehol iba tak, ako bol, v letnom. Zmenu oblečenia by som teda nepovažoval za faálnu, skôr naopak, za logickú. Druhá vec je tiež skoro istá 
– odchádzal ožratý. Na prvom poschodí sa zapotácal, oprel sa o olejový sokel a nechal krvavý odtlačok dlane. Jeho stav nám potvrdzuje aj Kušnierik zo šiesteho, tiež tvrdí, že Kobza bol pri bráne opitý.“
„Ak nechal krvavú stopu na prvom poschodí, môže byť ranený,“ snažil sa doplniť Hanzel. 
„Môže, minimálne pri jednej rane sa mu ruka mohla po noži skĺznuť a porezal sa na dlani.“
„To by boli body pre nás, na mieste činu zaistíme jeho krv a usvedčíme ho.“
„Dobre, takže teraz ja,“ ponúkol sa Burger, „o pol druhej v noci ho máme dolu na chodníku, zabočí doprava za roh. 
Kam ide?“
Stíchli, viseli mu na perách. 
„Čo čumíte? Ja neviem, odpoveď čakám od vás!“
„A ja že nás ohúriš,“ zvädol Hanzel. 
„Už si horší ako Majchrán, tiež by si nedbal, keby som mal veštecké schopnosti.“
Krauz si vzdychol, cítil sa horší ako ich šéf, lebo veštecké schopnosti by u kolegu naozaj úprimne privítal, aspoň v takýchto prípadoch určite. 
Zazvonil telefón, Burger po ňom chňapol. 
„No... ja som... počúvam.“
Počúvali všetci, hoci počul iba jeden. 
„To je všetko?“ spýtal sa Burger po chvíli. Sklamanie v jeho hlase napovedalo, že z Leopoldova zázraky čakať neôžu. „Dobre, pokračujeme, priebežne sa ti ozvem. Čože!? 
Ako mám vedieť kedy? Keď zas niečo vyňucháme. Čo? Jasné, čas beží, sledujeme ho, vieme, čo máme robiť! Ahoj!“
Burger položil. 
„No, nič, chlapci. Pustili ho včera o ôsmej. Ráno mali normálne budíček o šiestej, potom ranná hygiena, raňajy, nástup, pokyn, aby sa zbalili, a vo vlnách ich prepúšťai. Z basy si nebral nič, doklady a pár drobností poschovával po vreckách. Všetko ostatné nechal v cele Gregorovi, to nasvedčuje, že naozaj sa chystal na návštevu, do teplučka, pohodlíčka, rátal s tým, že oňho bude komplet postarané. 
Gregor ešte rieši nejaký disciplinárny priestupok, prepustia ho v piatok. Na požiadanie nám zašlú Kobzovu fotografiu pri prepúšťaní, aby sme mali aktuálny obraz, ale tak dlho čakať nemôžeme, nemôžeme to nechať zájsť tak ďaleko, aby sme po ňom po týždni neúspešného pátrania vylasovali celoštátne pátranie. Musíme ho dostať skôr. Čo navrhujete?“
Krauz slušne počkal, čo na to starší. Keď nič, sám sa rozhýbal. 
„Veľa možností nemáme. Vrátime sa, vypočujeme si pána Kušnierika, potrápime mu pamäť. Možno si spomenie na nejaký detail, najmä v súvislosti s Kobzovým odchodom, so smerom. Detail, ktorý nás niekam nasmeruje.“
„A keď nie?“
„Zdržíme sa na mieste činu. Pri podrobnej obhliadke možno niečo nájdeme.“
„Možno, možno... samé možno,“ zúfal si Burger. 
„Ak máš niečo lepšie...“
„Nie, nemám. Dobre, vraciame sa, ideme podľa Rišovo plánu. Vy, čo sa viete modliť, modlite sa, ostatní aspoň dúfajte, že sa na nás usmeje ten oný...“
„Šťastie,“ pohotovo doplnil kolegu Hanzel. 
„No.“
Zavreli za sebou, potichu schádzali po schodoch. 
„... a ani jeden tam nebol,“ počuli naštvaný hlas zo stálej služby. „Neviem, na čo čakali. Volajú o pol deviatej, a pritom sa to stalo uprostred noci. Uznaj, sú tí ľudia normálni? 
Čo od nás čakajú po piatich hodinách?“
Zišli až dolu k stálej službe. Naštvaný policajt v uniforme sa zarazil, netušil, že nie sú sami. Všetko, čo malo zdravé nohy, vyhnal náčelník na miesto činu. 
„To sú kolegovci z kriminálky,“ vysvetlil kolega v stálej službe. 
„Aha, vitajte.“
„Už je po vítaní, skončili sme. Ďakujeme, možno sa ešte zastavíme.“
Burger začal s podávaním rúk – kým sa vystrieda päť ľudí, chvíľu to trvá. 
„Si nejaký naštvaný, kolega, a ešte je len ráno,“ zabŕdol Krauz do hliadkara. Podal mu ruku, mocne stisol. Z vlastnej skúsenosti si pamätal, ako začiatočníka poteší hoci len kriminalistické stisnutie ruky. 
„Ále,“ zatiahol chalan v uniforme, aj rukou hodil, „taká smola! Konečne poriadny prípad v rajóne a ja namiesto toho, aby som všetkým ukázal, čo dokážem na mieste činu, musím vyšetrovať bitku na železničnej stanici. Obyčajnú bitku na obyčajnej dedinskej filiálke.“
„Veľa úspechov,“ Burger s Hanzelom už boli pri dverách, dokončili podávanie rúk, zberali sa na odchod. „Richard, padáme!“
„Obyčajná výtržnosť,“ pokračoval chalan, ignorujúc ich boj s časom, „navyše ani jeden z aktérov tam už nebol. 
Uznajte sami, pobili sa o pol tretej v noci a výpravca zavolal o ôsmej. Duševné pochody niektorých ľudí naozaj nehápem.“
„Ani ja,“ priznal sa s úsmevom Krauz. „Prajem ti veľa šťastia pri vyšetrovaní obyčajnej bitky, hoci aj obyčajná bitka na stanici sa niekedy môže zvrtnúť na zaujímavý prípad.“
„To určite,“ neveril kolega v uniforme. „Jediné zaujímaé na tom celom bola puška, inak obyčajná šarvátka dvoch podnapitých chujov. Bitka o pušku, to som ešte nevyšetroval, ale ako hovoríš, aj to sa môže zvrtnúť...“
Burger pustil kľučku, Hanzel zvraštil čelo, už sa neponáhľali. 
„Čo si to povedal?“ obaja sa ako na povel vrátili. 
„No...“ chlapec sa zháčil, netušil, čo také strašné ich prinútilo vrátiť sa a obkľúčiť ho v chodbe vlastného oddelenia. „Že súhlasím s vaším kolegom – každá blbosť sa môže zmeniť na zaujíma...“
„To s tou puškou!“
„Bili sa o pušku.“
„Kedy to bolo?“
„O pol tretej v noci.“
„Kde?“
„U nás na železničnej stanici. Stanica je...“
„Viem, kde je stanica,“ nedal mu dohovoriť Krauz. „Kto sa bil?“
„Nejaký ožratý vagabund s hospodárom budovy.“
„Ako vyzeral?“
„Hospodár chodí stále v železničiarskej uni...“
„Ten ožratý vagabund!“
„Počkajte...“ z vnútorného vrecka saka vylovil zápisník. 
„Tu to mám... tu... Aha tu!“ konečne prestal listovať. „Vysoký asi meter osemdesiatpäť, vek štyridsaťtyridsaťpäť rokov, blond vlasy bez čiapky, dlhý čierny kabát po kolená, tmavé nohavice, čierne zimné šnurovacie boty nad členy. Jednu ruku, presnejšie, dlaň, mal oviazanú bielou vreckovkou, inak bez rukavíc. Dosť slabo oblečený na to, aká je zima. Pod kabátom mal schovanú loveckú pušku. Bol riadne pod vplyvom. To je všetko.“
„Nie, nie je. Skús nám to porozprávať celé a od začiatku,“ navrhol Hanzel. 
„Vás to naozaj zaujíma? Výtržnosť na stanici? Do týždňa máme dve, aj tri. Prečo práve táto?“
„Vysvetlíme neskôr, teraz skús ty a pekne od začiatku. 
Ako sa voláš?“
„Nadstrážmajster Obuch, rehotať sa nemusíte, dosť si pre to meno užijem s kolegami.“
„Nebudeme sa, ale mal som na mysli krstné.“
„Ivan.“
„Tak, Ivan, pomaly a pekne postupne. Počúvame.“
„No, však som vám to už vlastne celé povedal. Všetci išli na tú vraždu na Dudvážskej, len mňa poslal šéf na stanicu, vraj iba preveriť oznámenie a potom sa mám k nim pripojiť. Tak som išiel. Vypočul som výpravcu, on jediný tam ešte bol. Povedal mi, že v noci o pol tretej prišiel na stanicu chlapík, ožratý, drzý. Chcel lístok do Žiliny, výpravca mu slušne vysvetlil, že od nás do Žiliny nič nechodí, že je to ťah na juh, tak chcel lístok do Komárna. Zase sa nedohodli, výpravca sa mu snažil vysvetliť, že teraz aj tak nič nechodí, a až do Komárna naozaj nič, a snažil sa ho vystrnadiť. 
Je zima, na stanici sa občas snažia prenocovať kadejaké inivíduá, výpravca nechcel problémy, tlačil ho von. Chlapík sa naštval, rozopol si kabát a vytiahol pušku. Začal sa ňou oháňať, vyrazil okienko na kase, vtedy prišiel hospodár – 
pán Zajíček. Poznám ho osobne, občas sa cez nočnú zastavím na... na...“ zakoktal sa. 
„Na čaj,“ pomohol mu Krauz, lebo starého Zajíčka poznal aj on, aj on sa uňho cez sychravé nočné zohrieval. 
„No, presne tak. Ujo Zajíček na stanici aj býva, v zadnom trakte má dve cimry, takže je vlastne stále v službe a stále v uniforme. Ako vždy, aj teraz bol... no, mal trochu liznuté, však bola noc a mal voľno. Prišiel výpravcovi na pomoc, ako hrdina sa postavil drzáňovi čelom, zdrapol hlaveň a začali sa o pušku naťahovať. Našťastie v čakárni nebol nikto, takže nikto sa nezranil. Výpravca len oči vyvaľoval. Pán Zajíček prehral, útočník ho zrazil na zem, pažbou ho udrel po líci, a bolo po bitke. Výpravca začal volať o pomoc, chlapík sa zľakol a vybehol von. Práve okolo prechádzal biely žigulák, výpravca ho zastavil. Šoféroval nejaký major, normálny armáďak v uniforme. Výpravca mu opísal situáciu a ukázal, kadiaľ útočník utekal. Prebehol cez koľaje a zamieril krížom do poľa k zeleninovým veľkoskladom na Odeskej ulici. To je už za rampami.“
„Viem,“ prikývol Krauz. 
„Major nelenil, vyrazil za páchateľom, našťastie šranky boli hore, takže iba prešiel cez železničné priecestie a zamieril po Odeskej von do polí. Výpravca sa vrátil ratovať starého Zajíčka, ale už bol hore, prebral sa. Sanitku nechcel, že to nič nie je, a išiel si ľahnúť. Major sa nevrátil, z čoho výpravca usúdil, že bitkára nedostihol. To bolo všetko.“
„A prečo volal až ráno?“
„Lebo keď sa ráno pán Zajíček zobudil, mal dve hlavy.“
„Čo!?“
„Líce mu cez noc tak opuchlo, že vyzeral ako dvojhlaý šarkan. Výpravca trval na tom, aby šiel na stredisko asoň na röntgen. Dobre spravil, Zajíček mu telefonoval, že sa zdrží, že má na hlave niečo zlomené a musí ísť do nemocnice. Výpravca sa zľakol a radšej zavolal k nám. Keď som prišiel, bol tam sám, z aktérov ani jeden, takže všetko mám iba sprostredkovane od neho. Aspoňže si zapamätal poznávaciu značku auta toho majora. Vylustroval si ho?“ 
otázku adresoval kolegovi v uniforme. 
„Mám ho, nejaký Peter Mach, štyridsaťdevina ročník, býva v Moste.“
„Odpíš si všetky údaje,“ Burger kývol Hanzelovi. „Kde je mapa?“
„Tu, v miestnosti stálej služby.“ Chlapec v stálej službe ukázal palcom za chrbát. 
„Poďme k mape!“
Vošli za sklenú priehradku, na náprotivnej stene visela veľká podrobná mapa celého okrsku. 
„Rišo, kde sme? Kde je miesto činu?“
Krauz sa zorientoval za sekundu, mapu mal za roky služby na oddelení naštudovanú do podrobností. 
„Tu je Dudvážska, tu je miesto činu,“ zabodol prst do mapy. „O pol druhej ho máme presne tu. Vybehol z brány a zahol doprava, teda sem. Tu sa dostal na Dvojkrížnu ulicu a Kušnierikovi zmizol z dohľadu. Sledujte prst, išiel tadeto po chodníku, po ľavej strane mal záhradky, chatová oblasť pozdĺž trate, samé vysoké ploty, po pravej panelák – 
a tu sa začínajú rodinné domy. Všade, aj v domoch, aj v záhradkách, majú psov, takže tam útočisko nenašiel. Pokračoval po Dvojkrížnej a hľadal úkryt, ale cesta ho doviedla až sem, na koniec, na železničnú stanicu. Tu dostal nápad, že sa odvezie – prečo do Žiliny, nevieme, ale to je teraz jedno. Možno iba náhodný výber, lebo vôbec mu neprekážalo okamžite zmeniť cieľ cesty na Komárno, takže iba improvizoval a snažil sa dostať čo najďalej akýmkoľvek smerom. 
O pol tretej došlo k incidentu, to by časovo zodpovedalo tomu, že cestou hľadal úkryt, inak sa to dá prejsť voľnou chôdzou aj za pätnásť minút. A teraz pozor, zo stanice vybehol von, tu prebehol cez koľaje a zamieril sem – k veľkoskladom na Odeskej. Major ho prenasledoval tadiaľto, okolo stanice, cez železničné priecestie ďalej po Odeskej až sem. Čo sa dialo potom, nám povie...“
„Padáme!“ zavelil Burger. 
„No počkajte!“ protestoval nadstrážmajster Obuch. 
„Vy myslíte, že to súvisí s tou dvojnásobnou vraždou?“ 
Od vzrušenia mu išli oči vypadnúť. „Ja som vlastne vyšetroval ozajstnú vraždu? Kurva, chlapi...“ odrazu nevedel, čo by mal chlapom také dôležité povedať. 
„Ivan, je dosť možné, že sa ti podarilo získať najdôležitejšiu informáciu v celom prípade,“ potešil ho Krauz. 
„Ja som vždy hovoril, že ty to niekam dotiahneš, chlapče,“ policajt v stálej službe poklepal kolegu po výložkách, uznanlivo odul pery. „Povýšenie ťa neminie. Alebo jedna nočná navyše za drzosť.“
Obaja sa rozrehotali. 
„Prečo za drzosť?“ zaujímal sa Krauz. 
„Že sa bez dovolenia montuje do roboty kriminálke.“
„Nie, to nie je drzosť, to je šťastie. Veď ho tam poslal šéf, nešiel sám, nešiel sa ulievať.“
„Budete ešte dlho kecať?“ Burger s rukou na kľučke už bol zase pri dverách. 
„Počkajte, počkajte!“ ožil Obuch. „Musím ísť za šéfom? 
Nemôžem ísť s vami?“
„Nie!“ kategoricky zamietol Burger. 
„Počkaj,“ Krauz mal viac pochopenia aj predvídavosti. 
„Prezleč sa do maskáčov a počkaj nás na železničnej stanici.“
„Boha! Ide sa na to!“ poskočil nový pomocník kriminálnej polície. 
„No moment, moment!“ ohradil sa kolega v stálej službe. „Čo keď ho bude náčelník zháňať?“
„Len mu povedz, že ho súrne potrebujeme, ostatné mu vysvetlíme osobne.“
„Na vašu zodpovednosť...“ rezignoval. Smutný výraz v tvári nenechal nikoho na pochybách, ako veľmi banuje, že práve dnes vyfasoval nevďačnú službu – strážiť búdu. 

Krauz vyrazil, do Mosta to mal desať minút, stihol to za päť. 
„Tam je tridsaťosmička,“ ukázal Hanzel na dom s novou bielonedou fasádou. „Aj zaparkovať máme kde.“
Zaparkovali priamo pred bránou. Vôbec nepochybovai, že zvonček bude fungovať, veď domáci je lampasák. Aj s ozrutným vlčiakom tak trochu rátali, hoci jeho zúrivosť ich prekvapila. 
„Nero! K nohe!“ Nerova poslušnosť ich vôbec neprekvaila. „Kto je tam?“
Pes okamžite prestal štekať a dorážať na bránu, poslušne si sadol k pánovým nohám. 
„Kriminálna služ... polícia!“
„Počkajte!“
Vrátil sa dnu, keď sa znova objavil, mal kabát a baranicu, pyžamové nohavice a rozšmatlané bačkory mu neprekážali. 
„Stalo sa niečo?“ zaujímal sa domáci pri otváraní bránky. 
„Hľadáme majora Macha.“
„Ja som.“
„Ideme sa vás spýtať na ten nočný incident na stanici,“ 
Burger mu ukázal preukaz, Hanzel odznak, Krauz sa nenúval. 
„Aha! Ale kriminálka? Takže to nebola iba obyčajná výtržnosť?“
„Nie, nebola. Máme pár otázok...“
„Ale nie tu, poďte dnu.“
Cestou do domu si všimli biely žigulák pred garážou, poznávacia značka sedela, aj farba vozidla – sú na správnej adrese. 
„Súdr... pán major...“ začal Burger, sotva si posadali. 
„Aj vy? Aj my sa stále mýlime,“ usmial sa major v pyžame. Kabát vymenil za župan. „Chvíľu nám bude trvať, kým si zvykneme na pánov, však, súdruhovia?“
Prikývli. 
„Takže, pán major,“ pokračoval Burger, „dnes v noci...“
„Prepáčte, že vám skáčem do reči, ale nedáte si niečo? 
Vonku je zima...“
„Nie.“
„Mám originál ruskú vodku od kamaráta z Leningradu. 
Plukovník Vasilevskij, veliteľ tankového práporu, ale inak čistý pašerák. Pri každej návšteve niečo prinesie.“
Burger vedel, že ďalším odmietaním sa budú iba zbytočne zdržiavať. Na veľkú radosť domáceho prikývol. 
„Tak na víťazstvo našich zbraní, páni súdruhovia, hoci to vyzerá tak, že sme to presrali na celej čiare,“ major prediesol aktuálny prípitok, vypil nacvičeným hlbokým záklonom, dolial, pohodlne sa oprel v kresle, prehodil nohu cez nohu, sústredil sa na výsluch. 
„Dnes v noci ste boli svedkom incidentu na železničnej stanici. Najprv nám to porozprávajte sám od seba, potom vám položím pár otázok.“
„Je to jednoduché, poviem to pár vetami. O pol tretej som prechádzal okolo železničnej stanice v Podunajských Biskupiciach. Vybehol vystrašený železničiar v nočnej službe, zastavil ma, dychčal, prskal, napokon som pochopil, že nejaký podnapitý vagabund sa v čakárni pobil so zamesnancom železnice. Chcel som odísť, no vyliezlo z neho, že útočník má pušku. Ukázal mi, ktorým smerom utekal, tak som sa pobral za ním. Utekal cez železnicu do poľa smerom k zeleninovým veľkoskladom. Prešiel som cez železničné priecestie a, čuduj sa svete, ako som prichádzal k parkovisu pred veľkoskladmi, zbadal som ho. Vystúpil som, no bol odo mňa asi na päťdesiat metrov a do oráčiny sa mi za ním nechcelo, tak som zakričal, aby sa vzdal a išiel ku mne. 
Namiesto toho sa zvrtol a utiekol hlbšie do poľa. Nasadol som, nasmeroval som reflektory tým smerom, ale už som ho nevidel, zmizol v tme, hoci som prepol aj na diaľkové.“
„Mieril na vás?“
„Nie, pušku som nevidel.“
„Ako môžete vedieť, že to bol on?“
„Po prvé, ten železničiar mi ho stručne opísal – chlap priemernej výšky, bez čiapky, blond vlasy, dlhý čierny kaát. Po druhé, kto sa o pol tretej v noci prechádza len tak uprostred polí?“
Burger prikývol. Chvíľu uvažoval. 
„Riško, skoč do voza po automapu.“
„Netreba, ja mám,“ ponúkol sa major. 
„Ak sa smiem spýtať a nie je to služobné tajomstvo, čo ste robili vonku o pol tretej v noci?“
Kým sa major prehrabával v zásuvke, pokojne cez plece odpovedal. 
„Tento týždeň riadim nočné streľby na Turečáku. Na Tueckom vrchu. Poznáte, nie? Cez deň mám voľno, na rote sa mám hlásiť o piatej popoludní a končím podľa potreby. Viete, že u nás sa nadčasy nepreplácajú, služba vlasti je služba vlasti, čo vám mám vysvetľovať, ste na tom rovnako. Išiel som zo strelnice.“
„Jasné,“ súhlasil Burger. „Ste po nočnej, nemali by ste spať? Asi sme vás vyrušili.“
Major iba hodil rukou, v armáde si prebdených nocí užil ažž. Konečne našiel mapu, rozložil ju na konferenčnom stolíku. 
„Asi chcete vedieť, kde som ho naposledy videl a kam utekal,“ sám sa ujal iniciatívy. „Tu som stál ja, odtiaľto som ho videl prichádzať, sem, týmto smerom sa rozbehol, tu som ho videl naposledy,“ vysvetľoval a ukazoval na mape. 
Krauz ho pozorne sledoval, musel sa zorientovať, kolegovia nepoznali terén tak dobre ako on. 
„Jasné,“ prikývol Krauz. „Tu ste ho videli naposledy.“
„Áno.“
„A utekal týmto smerom.“
„Áno.“
„Utekal hlbšie do polí,“ Krauz vysvetlil kolegom, aby bolo všetkým jasné, čo znamenajú prázdne miesta na mape. 
Burger prikývol, viac otázok nemal, počkal, či si niektorý z kolegov ešte na niečo nespomenie, keď nikto nič, pleskol sa po stehnách. 
Major si odkašľal, prudkým záklonom vypil, ani nepo
čkal na štrngnutie. Na Burgera urobil dojem, akoby si doával odvahy. 
„Páni,“ váhal major, „ešte som vám chcel niečo...“
Burger sa nemýlil, dobre, že ostali sedieť, major mal pre nich ešte nejaké informácie. 
„Ja...“ stále váhal, „som vystrelil.“
Najprv nerozumeli. Vystrelil si z nich alebo z neho, alebo... 
„Z pištole. No nečudujte sa!“ rozohnil sa major v sebaobrane, akoby čakal hubovú polievku. „Mal som informáciu, že má pušku, nechcel som riskovať!“
„Dobre, dobre, nikto vám nič nevyčíta, upokojte sa, pán major,“ chlácholil ho Burger. „Vysvetlite nám tú streľbu.“
„Keď som naňho zakričal, ostal stáť, ani mu nenapadlo, aby sa vzdal a išiel ku mne. Obával som sa, že vytiahne pušku a začne strieľať, tak som ho predbehol. Znova som ho vyzval, aby sa vzdal, a vystrelil som z osobnej zbrane, z pištole.“
„Po ňom? Trafili ste?“
„Nie! Čo ste!? Po ňom, čo som zabijak? Dvakrát iba tak do vzduchu smerom hore. Na výstrahu, na zdôraznenie výzvy.“
„Aha,“ podozrievavo si ho premeriavali. Čo ak ani toto ešte nie je všetko, čo im chcel povedať? 
„Až potom sa dal na útek. Teraz je to všetko.“
Stále si ho premeriavali. 
„No naozaj! To je všetko!“
„V poriadku,“ Burger sa usmial, uvoľnil atmosféru. „Len aby sme ho tam niekde nenašli zakopaného.“
„Jedine žeby sa sám prihrnul.“
„Takže pripúšťate aj takú možnosť?“
„Nie, to bol fór, naozaj utiekol.“
Verili mu, ani nemali inú možnosť. Poďakovali, rozlúčili sa... 
„Počkajte!“ Odbehol, vrátil sa s pollitrovkou. „Na cestu,“ podával im fľašu. „Vyzerá to, že strávite pekných pár hodín v teréne, tak niečo na zahriatie. Len berte, mne nebudne, mám toho na kartóny, verte mi. Tak na úspešný lov, kolegovia!“
Neboli celkom kolegovia, ale spolupatričnosť a súdržnosť uniforiem sa im páčila, neodmietli, ešte raz slušne poďakovali. 
„Riško, a teraz švihom na stanicu!“ zavelil Burger v aute. 

Náčelník železničnej stanice si ich pozorne vypočul. 
„To nemyslíte vážne! Dvojnásobný vrah!?“
„Trojnásobný,“ spresnil Krauz. „Jednu vraždu si už odsedel.“
„Trojnásobný! Ešte lepšie! Takže starý Zajíček sa možno druhý raz narodil. Keby ten debil začal strieľať...“ od hrôzy ani nedopovedal. 
„Máte pravdu, mohlo to dopadnúť oveľa horšie.“
„Toto keď poviem Zajíčkovi!“
„Len opatrne, aby mu vydržalo srdiečko, keď už prežil úder pažbou.“
„Máte pravdu, máte pravdu,“ frflal si železničiar pod nos. „Radšej opatrne. No dobre, a teraz mi povedzte, ako by som vám mohol pomôcť.“
„Potrebujeme telefonovať.“
„Len smelo za mnou, dám vám k dispozícii moju kanceláriu.“
Nič iné ani nechceli – telefón a pokoj. 
Nadstrážmajster Obuch v maskáčoch rozpačito prešľapoval. 
„Čo čakáš, Ivan, poď aj ty!“ Krauz ho pleskol po chrbte. 
„Ja len, či môžem.“
„Môžeš, veď si chcel ozajstné pátranie po ozajstnom vrahovi, už to máš tu!“
V kancelárii náčelníka stanice si posadali, kto kde našiel miesto. Stíchli, Burger išiel telefonovať v zvlášť závažnej veci. 
„Jozef?“
„No konečne! Kde, doboha, toľko trčíte!? Som tu ako na strelnici, začali telefonáty zhora, všetci ma bombardujú a ja nemám žiadne informácie!“
„Už sa ti servírujú.“
„Edo! Vy niečo máte? Povedz, že niečo máte!“
„Máme.“
„Chlapci moji! Ja som vedel, že nie ste z hovna upletení! 
No sem s tým, ale bleskovo!“
„Zachytili sme jeho stopu. Nebudem ťa otravovať s deailmi, kde všade sme boli a s kým sme hovorili, poviem ti výsledok. Keď o pol druhej opustil miesto činu...“
„Stále predpokladáte, že páchateľom je Kobza, áno?“
„Áno. Keď Kobza o pol druhej opustil miesto činu, zamieril na železničnú stanicu. Tu vyvolal incident so zamesnancom železnice, pobili sa. Opis osoby sa zhoduje, potvrdili nám, že bol riadne opitý, potvrdili nám pušku. Zo stanice utiekol, prenasledoval ho major armády svojím autom, naposledy ho videl v poli za veľkoskladmi zeleniny na Odeskej ulici. Vyzval ho, aby sa vzdal, a pritom strieľal z pištole.“
„Výborne! Trafil ho?“ túžobne vzdychol šéf. 
„Nie po ňom, iba do vzduchu.“
„Jebem aj takú armádu...“
„Kobza zdrhol do poľa.“
„Fajn, a čo teraz?“
„Ten major nám preukázal službu ako zatiaľ nikto.“
„Vážne? Pouč ma.“
„Šéfe, uvažuj! Kobza je vystrašený, uvedomuje si, čo vyviedol, uteká z miesta činu, v strese vyvolá bitku, uteká zo stanice, a odrazu ho na úteku niekde uprostred polí, kde sa cíti bezpečne, kde by neočakával žiadnych ľudí, vyzve niekto v uniforme, aby sa vzdal, a ešte k tomu naňho strieľa! Je opitý, nevie logicky uvažovať, automaticky sa dekuje, lebo je presvedčený, že po ňom ide polícia. Nechápe, ako sa tak rýchlo naňho zavesili, nechápe, čo pohnojil, kde spravil chybu, čo ho prezradilo, ale je presvedčený, že už je štvaná zver a musí sa schovať. Jozef! Máme ho tu niekde v úkryte, niekde medzi železničnou stanicou a Mostom!“
Ticho. 
Dlhšie ticho. 
„Jozef?“
„Tu som, premýšľam. Edo, nezdá sa mi to. Ja by som utekal čo najďalej.“
„Ale to si ty! Nikoho si nezabil, si triezvy...“
„Bohužiaľ.“
„... vieš logicky uvažovať, no vži sa do jeho situácie! Je sám, nemá nikoho, kto by mu pomohol, nevie, kde je, nepozná terén, netuší, kde všade naňho striehnu, či je už obľúčený alebo nie! Logicky sa musel niekde schovať a počkať, ako sa situácia vyvinie.“
Majchrán sa asi vžil. 
„Pripúšťam. Čo navrhuješ, Edo?“
„Celomestskú pátraciu akciu.“
„Celomestskú?“
„Sami to nezvládneme. Sú tu hektáre a hektáre polí, samé medze, háje, chaty, stohy zo žatvy, veľkosklady, družstevný kravín...“
„Dobre, dobre, nerob mi sprievodcu po pamätihodnosiach nášho vidieka!“
„Daj si povedať! Sami to nezvládneme. Pomôže nám jedine celomestská pátracia akcia. Potrebujeme, aby si zavolal náčelníkovi mesta a vyžiadal si súhlas na celomestskú, nie iba na okresnú. Nech všetko, čo je dnes v službe, nažeú do maskáčov – a rovno na stanicu, budeme ich tu čaať. Zorganizujem rojnicu, prepátrame všetko od železnice smerom von, pokiaľ budeme vládať.“
„Ale chceli sme ho zadržať my, teda ty.“
„Všetci budú mať vysielačky, ja tiež, zachytím v éteri každú správu. Keď sa budeme blížiť k cieľu, operatívne sa presunieme, aby sme boli čo najbližšie. Ak ho aj nechytíme priamo my, zahráme to tak, že sme boli pri tom, a výsledok bude rovnaký. Neboj sa, viem ojebávať, veď mám najlepšieho učiteľa...“
„To si láskavo odpusti! Čakajte, idem volať, ozvem sa.“
„Ale nie na oddelenie, sme v kancelárii šéfa stanice.“
„Daj číslo!“
„Neviem.“
„Aspoň približne.“
„Choď do riti aj s fórikmi! Počkaj. Ivan, skoč na perón, od výpravcu zisti telefónne číslo.“
O chvíľu oznámili šéfovi telefónne číslo. Burger položil, zapálil si. 
Spod stola náčelníka stanice vylovil noviny – bolo jedno, že týždeň staré, potreboval sa uvoľniť, sústrediť myseľ na blížiacu sa akciu. 
Všetci si urobili pohodlie, teraz im neostávalo iné, len vyčkať na rozhodnutie vrchnosti. 

Rozhodnutie prišlo v rekordne krátkom čase, vrchnosť cítia, že chytenie vraha v rekordne krátkom čase by im mohlo napraviť reputáciu, v očiach verejnosti by to zlepšilo obraz novovznikajúcej polície. Občania by mali rukolapný dôkaz, že prerod Verejnej bezpečnosti na Policajný zbor nabral správny smer. 
„To myslíš vážne, šéfe!?“ žasol Burger do slúchadla. 
Keď položil, pomädlil si ruky. 
„No?“ Krauz bol netrpezlivý. 
„Vyhlásili celomestskú pátraciu akciu. Mám vás všetých na povel, samozrejme, aj tých, čo ešte len prídu. A, podržte sa, dali nám vrtuľník z letky ministerstva vnútra! 
Priletí ním náš šéf, ale nech si lieta, ja ostanem rovnými nohami na pevnej zemi. Páni, ide sa na to!“
Na zvoz policajtov zaradených do akcie sa nedali vybaviť autobusy, na pristavenie bolo treba spracovať písomnú požiadavku, aby mali čas techniku vyčistiť, natankoať, pripraviť. Čas na byrokratické obštrukcie nemali, išlo o minúty. Policajti v maskáčoch sa zvážali na služobných autách, po troch, po štyroch aj po piatich. Autá už hodinu po vyhlásení akcie zahltili parkovisko vedľa železničnej stanice, Burger operatívne presunul hlavný stan na oveľa väčšie parkovisko pred veľkoskladmi zeleniny, inak by spôsobili dopravnú zápchu. Keď napočítal prvých päťdesiat, určil kapitána s inteligentným výzorom za ich veliteľa, najprv na mape, potom aj fyzicky im ukázal ich úsek a odštartoval ich. 
„Chlapi, roztiahnete sa na kraji poľa tak na dvadsať metrov od seba, na dohľad aj na dopočutie. Urobíte rojnicu a budete postupovať smerom na Most. Musíte prezrieť všetky medze, každý jarok, kde sa dá ukryť, každý stoh, každý krmelec, jednoducho všetko, kam by sa mohol schovať chlap. Opis podozrivého máte, fotografie nebolo kedy rozmnožiť, ale nech chytíte kohokoľvek podozrivého, zavoláte mi a ja ho skontrolujem. Ideme na hovorovej skuine šesť, mestský operačný nám ju uvoľnil, nemala by tu prebiehať žiadna iná komunikácia. Ja som Bazalt nulaedna, ty si Bazalt nulava, ty si nularojka a ty nulatvorka. 
Tri vysielačky na jeden úsek vám stačia. Môžete vyraziť.“
„Živého alebo mŕtveho?“ spýtal sa kapitán s inteligentným výzorom. 
Burger banoval, že za veliteľa prvého úseku si nevybral nejakého seržanta. 
„Nerobte si z toho srandu, chalani. Je ozbrojený, nebezpečný, vystrašený, po opici, schopný všetkého, tak bacha! 
Strieľať iba v krajnom prípade, len v sebaobrane, inak ho potrebujeme živého a podľa možnosti bez modrín a monolov. Kto s ním bude behať po nemocniciach?“
Kapitán s inteligentným výzorom pochopil, kývol rukou, aby ho členovia prvej pátracej skupiny nasledovali na vyčlenený úsek. 
Prvá partia, čo prišla od Dvoch levov, priniesla vysielačky. Ich vlastnú zavesil Burger Krauzovi na plece. 
„Bazalt nulaedna, počul si.“
„Dokelu, zase ja...“
„Kuš a staraj sa, aby sme boli v centre diania, teda na príjme!“
Krauz vedel, aké dôležité je spojenie, zvlášť dnes. Vyladil rádiostanicu, odskúšal spojenie, stlmil hlasitosť. 
Prišli ďalšie autá, Burger dal dokopy ďalšiu skupinu, urobil podobnú krátku inštruktáž, vyčlenil rajón a poslal ich do terénu. Chcel ich poslať, našli sa frfloši. 
„Počúvajte, machri od Dvoch levov, bude obed, máme nejako zabezpečenú stravu? Ja mám u nás na okrese oraený lístok, kto mi ho preplatí, keď zmeškám?“ spýtal sa iný kapitán s inteligentným výzorom. 
Aj takéto problémy musel veliteľ akcie vyriešiť. 
„Kurva, chlapi! Keď ho chytíte, dostanete také odmeny, že si na obed kúpite trojkilovú kŕmnu kačicu, a nie jednu, tak sa nejebte o jeden obed a ťahajte do rojnice! Okrem toho ste tu všetko starí harcovníci, viete, ako to chodí v akiách, mali ste si cestou niečo kúpiť. A okrem toho, aj keď ste nestihli, ako na niektorých pozerám, krátka prechádza na čerstvom vzduchu a malá hladovka vám nezaškodí, však vám niektorým nestačí opasok, potrebovali by ste hoolezecké lano! Pupkáči pupkatí!“ Burger našiel odpoveď na každú námietku. 
Vyslal štyri skupiny. 
„Tak stopäťdesiat chlapov,“ odhadol nasadenú silu. 
„Aj viac,“ odhadol Hanzel. 
„A čo my?“ spýtal sa Obuch. 
„Neboj sa, Ivanko, aj ty si zapátraš. Ideme...“
Burger nedopovedal, prišli posledné dve autá, vystúpili štyria na všetko odhodlaní mladíci. 
„Švorka sa hlási! Dúbravka, Karlovka,“ predstavil sa najvtipnejší. „Že tu rozdávajú odmeny za nejakého chyteného vraha. Kam sa máme postaviť do radu?“ Fakt najvtipnejší. 
„Na vás sme čakali, majstri sveta a blízkeho okolia. Naadnite do áut a za mnou,“ uzemnil ich Burger. 
Konečne prišiel čas aktívne sa zapojiť do pátrania. 

Odviezli sa na dvor jednotného roľníckeho družstva. Rampa vysoko stoporená, kukaňa vrátnika prázdna, nikde nikoho. 
„Héj!“ skúsil Burger. Zareval na plné hrdlo. 
Žiadna odpoveď. 
Spoza rohu vyšiel traktor. Traktorista ich zbadal, dve policajné autá s majákom a jedno civilné ho vystrašilo, zabrzil, zastal. Všetkým bolo jasné, že fúkať nechce, prišiel by o vodičák. 
„Héj!“ kývol mu Burger. „Poď sem!“
Čo mohol robiť, tucet fízlov na jedného nevinného trakoristu – takú presilu by nezvládol ani prudkým cúvaním. 
Pohol sa, zastal tesne pri nich, otvoril dvierka, nahol sa, no nie veľmi blízko. 
„Dobrý deň,“ začal slušne, s úsmevom. 
„Dobrý. Kde je predseda?“ spýtal sa Burger. 
„Zomrel. V novembri sme ho pochovali.“
„Kto to tu vedie?“
„Zimková, podpredsedníčka. Budúca nová predsedníčka družstva.“
„Tak kde je podpredsedníčka?“
„Tam,“ ukázal na nízku budovu bokom, „na prízemí vpravo.“
„Ďakujeme.“
Burger mu otrčil chrbát. 
„To je všetko? Môžem ísť?“ neveril traktorista. 
„No.“
Také šťastie! Bleskovo zaradil rýchlosť a zmizol za rohom. 
Podpredsedníčka Zimková sedela v kancelárii a telefoovala. Revala do slúchadla, bolo ju počuť až na chodbe. 
Počkali, kým si temperamentným hlasom vydobyje nejaké jadrové krmivo navyše. Až tvrdý úder slúchadla o aparát ich odštartoval. Vošiel iba Burger, Hanzel a Krauz s prenosou vysielačkou cez plece. 
„Dobrý deň.“
„Dobrý! Kde ste! Už skapala tretia! Vás tak poslať po smrť! Počkajte, dám si gumáky.“
„Môžete, ale v našej veci vám to veľmi nepomôže.“
„Vo vašej veci?“
„Kto skapal? Kravy?“ Krauz skočil Burgerovi do reči, aby mali jasno aj v jej veci. 
„Ošípané.“
„Čakáte veterinára?“
„No...“
„My sme policajti,“ ukázal jej odznak. 
„Fasa! Už mi tu chýba iba hlásenie od rastlinára, že splesivelo krmivo, a vešiam sa hentam na klinec,“ ukázala za seba na obraz prezidenta. 
„Môžete, tento vám rád uvoľní miesto, veď už doslúžil,“ súhlasil Burger, lebo za predsedníčkou družstva visel Husák. 
Budúca predsedníčka družstva vstala. Riadny kus ženy, uznal každý. Ani montérky v štýle Krtko a nohavice jej neubrali z krásy. Traky riadne vyduté, vysoká štíhla postava, unavené hnedé oči by si zaslúžili spánok. 
„Dobre,“ vzdychla, „ktorý zase nafúkal? To je jedno, spravíme to ako minule? Červené nemám, ostalo iba biele. 
Koľko vás je?“ nahla sa, aby ich spočítala. „Traja. Zoberte si basu zo skladu, zavolám im. Krvavničky budú až v piatok, príďte, dnes budú iba biele. Desať kíl, dobre?“
Stáli, nič nehovorili. 
„Nie?“ vyskočilo jej obočie. „Tak koľkí vlastne nafúkali?“
Potom sa zháčila. Uvedomila si, že sa asi prekecla. 
„Vy nemáte uniformy,“ uvedomila si. „Vy nie ste z miestneho oddelenia, čo? Kurníkšopa...“
„My sme kriminálka od Dvoch levov. Z mesta, nie z miestneho oddelenia. Nikomu sme nedali fúkať.“
Chvíľa trápneho ticha. Burger si nebol istý, kto by sa mal cítiť trápnejšie. Praktiky niektorých kolegov neschvaľoval, hoci boli všeobecne rozšírené. 
„Pani Zimková, pátrame po nebezpečnom páchateľovi závažného trestného činu. Je na úteku, utekal týmto smerom, krížom cez polia. Musíme prepátrať váš objekt. Potrebujeme troch, možno štyroch chlapov, ktorí sa vyznajú v celom objekte.“
„Hľadáte jedného chlapa? Na družstve? Ja tu niekedy nemôžem nájsť celý kombajn a vy tu chcete nájsť chlapa?“
„Musíme sa o to pokúsiť. Vykonať rekognoskáciu...“
„Prosím?“
„Musíme prepátrať terén.“
„Dochnú mi svine, ak je to červienka, tak tu mám karanténu.“
„Kým príde veterinár, musíme stihnúť, čo sa dá, až potom si vyhlasujte karanténu alebo čo len chcete.“
„Troch?“
„Alebo štyroch.“
„Tak poďte.“
Až keď vyšla spoza stola, mohli naplno ohodnotiť jej perfektnú postavu. 
„Slečna Zimková...“ skúsil Krauz, nespúšťajúc z nej oči. 
„Pani!“ uzemnila ho, okamžite dešifrovala jeho vyzývavé pohľady. 
„Chcel som sa spýtať, či aj vy tu máte problém s lastovičkami. Serú kravám do krmiva...“
Zasmiala sa. Aj vrásky pri očiach mala rozkošné. 
„Dobrý pokus,“ uznala Krauzovu snahu, „ale fakt neviem, kde mi hlava stojí. A večer varím pre manžela a trojočného syna.“
„Svine lastovičky, koľko narobia bordelu...“ Krauz ukončil snahy o pozvanie na rande tichým povzdychom. 
Predsedníčka musela prejsť desať kancelárií, kým našla aspoň troch. 
„Je zima,“ ospravedlňovala platené absencie členov družstva, „naplno sa rozbiehame až na jar.“
Burgerovi bolo jedno, ako jej chodia ľudia do práce, riešiť problémy roľníckeho družstva na zimnom odpočinku sa mu naozaj nechcelo. 
„Traja s ním, traja s ním, vy pôjdete s nami. Vy to zoberiete tam a potom dokola pri plote, vy tam a dokola, my stredom. Stretneme sa vzadu za kravínom.“
Rozdelenie bolo rýchle, jasné, logické, prehľadné. Každý vedel, čo má robiť. Tri pátracie skupiny viedol vždy jeden družstevník, ostatní sa prikrčili a vyrazili za ním. 
Prišiel veterinár. 
„Môžem?“ spýtala sa podpredsedníčka. 
Burger jej kývol, aby sa venovala záchrane svíň a nechala ich pátrať. 
„Chlapci, vyrazíme...“
Burger nedopovedal. Nad hlavami sa im ozval rachot, potom silnejší, nakoniec burácanie. Tesne nad nimi preletel vrtuľník. 
„Bazalt nulaedna, Bazalt nulaedna, tu Veronika sedemnásť. Ako ma počuješ?“
Burger strhol z Krauzovho pleca mikrofón vysielačky a zahlásil sa. 
„Bazalt nulaedna počuje Veroniku sedemnásť za päť.“
„Veronika tiež za päť. Kde ste?“
„Jozef, práve si preletel nad nami. Sme na družstve. Ideme prehľadať kravín.“
„Máme pristáť?“
„Nepotrebujeme pomoc, leť ďalej nad plochou, krúžte nad poľami, vyplaš ho.“
„Veronika sedemnásť rozumela, letíme ďalej, krúžime, sme na príjme.“
„Bazalt nulaedna ostáva na príjme. Koniec.“
Konečne sa dostali do kravína. S podporou vzdušných síl sa hneď cítili bezpečnejšie. Prvý išiel zhrbený starší pán v baranici, za ním Krauz s vysielačkou na pleci, za ním Hanzel s rukou na pažbe pištole. Nadstrážmajster Obuch a Burger sa zdržali. 
„Kto by sa tu schovával?“ Krauz krčil nos. „V tomto smrade...“ nedopovedal, šikovne sa vyhýbal čerstvým, ešte pariacim sa nášľapným mínam. 
V strede kravína boli strmé železné schody – viedli do plechovej kukane. Príkre, skoro rebrík. Dedo v baranici minul schody bez záujmu, Krauza zaujali. 
„Čo je to,“ ukázal na plechovú búdu na stračej nôžke. 
„Velín. Presnejšie, mal to byť velín, teraz je to iba opusená barabizňa. Toto mal byť plnoautomatizovaný kravín, samá elektronika, všetko na gombíky, pýcha socialistického družstevníctva. Odtiaľ,“ mykol bradou hore k búde, „sa malo všetko riadiť. Odrazu zistili, že by to stálo veľa, liter mlieka by sa predražil o polovicu, tak uprostred prác prestali blbnúť. Z celého bombastického projektu ostala len táto opacha, ale už sme si zvykli. Kto by ju búral a vynášal?“
Ani Krauzovi sa nechcelo teperiť po zasratých klzkých schodoch – pokračoval za sprievodcom. Burger s Obuchom prišli ku schodom, keď už boli ostatní skoro pri zadných dvojkrídlových dverách. 
„Nepozreli hore,“ Burger zastal. „Mne sa to nepozdáva.“
„Nechajte, vybehnem tam,“ ponúkol sa nadstrážmajster. 
Skôr ako mu mohol Burger zabrániť, vytrhol z puzdra pištoľ a vykročil na prvý schod. 
„Bacha! Tie schody sú klzké, s odistenou pištoľou...“
Neskoro! Noha sa pokĺzla, nová posila kriminalistov dopadla bradou tvrdo na schody, ozval sa výstrel, pištoľ zavendžala o kovové zábradlie a spadla do páchnuceho maazmu. Výstrel z pištole sa v kravíne rozliehal ako výstrel z dela, najbližšie stojace kravy sa splašili, cúvali, bučali, chceli sa odtrhnúť a utekať. 
„Kurv...“ zasyčal nadstrážmajster, od bolesti nedopovedal, schúlil sa do klbka. 
Na konci kravína nastal poplach, všetci ako na povel zaradili spiatočku, s natrčenými pištoľami sa rútili ku schodíkom. 
„Edo! Edo! Čo to bolo!?“ reval Krauz. Robil, čo mohol, no v behu mu prekážala vysielačka – vrážala mu do boka. 
„Pištole dolu, pištole dolu! Ešte sa tu postrieľame,“ kýval im Burger. „Pozor, je to tu šmykľavé.“
Burgerovi sa nič nestalo, Krauzovi sa uľavilo. Rýchlym poľadom skontroloval dvere na plechovej búde – boli zavreté ako pred chvíľou, takže zhora nebezpečenstvo nehrozilo. 
„Čo sa stalo?“
„Pozrieme sa, zodvihnite ho.“
Ľahko sa to povie, horšie urobí. Ako zdvihnúť chlapa vyváľaného v kravincoch? 
„Rýchlo, pomôžte mu!“ nástojil Burger. 
Konečne sa dvaja v maskáčoch odhodlali. Nadstrážmajstra posadili na druhý schodík, už bol na tom relatívne lepšie 
– teraz sedel iba v jednom kravinci, aj to starom, zosušenom. 
Burger odstúpil, aby ho videl celého. Pravú nohu si šetril, držal ju nad zemou. Oboma rukami si zvieral stehno. 
Krauz sa nahol, na stehne nič nevidel. 
„Dostal si to? Kam? Ivan! Kam?“
Ranený neodpovedal, syčal, zatínal zuby, knísal sa dopreduozadu. 
„Tam,“ Hanzel ukázal na špicu topánky. 
„Tá dierka?“ neveril Krauz. 
„Dúfam, že sú ti veľké,“ vzdychol Burger. Poznal služobné kanady, bola to najlepšia obuv do terénu. Jedny mal doma, všetci policajti mali aspoň jedny doma, nosili ich do lesa alebo do najtuhšej zimy – vydržali všetko. Skoro všetko, priamy zásah z pištole nie, bola to iba koža, nie pancier. 
„Nie,“ zúfal si nadstrážmajster, „o pol čísla menšie.“
„Tak to je prúser,“ zhodnotil situáciu Burger. 
Na potvrdenie jeho slov sa z malej dierky vyplazil pramienok krvi. 
„Berte ho von! Pane,“ Burger sa obrátil na domáceho, 
„zabehnite do kancelárie a zavolajte sanitku. Zahláste im strelné poranenie policajta. Ty,“ Burger kývol na kolegu v maskáčoch, „skoč po veterinára! Nájdeš ho niekde s podpredsedníčkou!“ Burger rozdával príkazy na všetky strany. 
Raneného podopreli z oboch strán, pomohli mu von. 
Hneď pred kravínom boli naukladané balíky slamy. Jeden odvalili. 
„Sem s ním! Sadni si!“
Odvalili aj druhý, aby si mohol vyložiť ranenú nohu. 
„Dáme ju dolu.“ Burger mal na mysli kanadu. 
Dve pracky obopínajúce lýtko sa dali rozopnúť bez problémov, aj rozšnurovať išli ľahko, ale keď chceli stiahnuť pravú... 
„Aúú! Kurváá! Moja noha! Ježišu, to bolíí!“
Bolela by, aj keby bola topánka o dve čísla väčšia, nieto o pol čísla menšia. 
„Chyť sa! Chlapci, podoprite ho! Zatni zuby! Ivan, na tri...“ Burger chytil pätu. „Raz!“ Silno potiahol. 
Chlapec skoro omdlel. 
„Povedali ste na tri,“ skučal. 
„V záujme pacienta sa trošku klamať môže.“
„Že v záujme, skoro som sa posral...“
„No bóže, už väčší smrad by z teba nešiel.“
Ponožka bola nasiaknutá krvou, dala sa žmýkať. Stiahi ju čo najopatrnejšie, no aj tak trpel ako Jób. Na strednom prste na pravej nohe chýbal necht. Vlastne celý článok, skoro polovica prsta. A krvi ako z prasaťa. 
Prišiel veterinár. 
„Vraj je niekto ranený? Kto?“
„Tu chlapec...“ rozostúpili sa, urobili miesto. 
Veterinár si čupol. 
„Ale ja som veterinár, čo ja s prstami. Keby mal aspoň jedno kopyto...“
„Až taký somár nie je,“ bránil kolegu Burger. 
„Nie? A kde má prst?“
Museli uznať, že kúsok pravdy má aj veterinár. Zalovil v brašne, našiel obväz, vybral akutol v spreji... 
„Nie! To nie!“ bránil sa pacient. 
Veterinár bol zvyknutý, že jeho pacienti sa bránia, pravda, väčšinou kopaním, verbálne len zriedka – zdrapol nohu, akoby to bol kus hovädzieho, nekompromisne nastriekal, priložil obväz. 
Obväz nepomohol, pacient sa od bolesti potácal medzi polovedomím a bezvedomím. 
„Aj tak by som navrhoval prevoz do nemocnice,“ radil doktor. 
„Už sme volali sanitku,“ súhlasili všetci. 
„V tom prípade je to z mojej strany všetko. Ak dovolíte, pôjdem sa venovať slečnám sviniam. Prehoďte cez neho nejakú deku, nech tu nemrzne. Keby odpadával, dajte sa mu napiť.“
„Nič som nekúpil,“ priznal Krauz. 
„Vodu! Ešte lepšie čaj!“
Už si rozumeli, no Krauz aj tak pokrútil hlavou – ani čaj nekúpil. Ale ani nebolo treba, z diaľky sa ozvalo zavýjanie sirény. Ranený to mal už za pár, takže vydrží. 
Netušili, čo dedo v baranici nahovoril službukonajúcej pracovníčke na dispečingu záchranky, ale musel ju riadne vystrašiť. Na družstevný dvor sa vrútila sanitka s majákom a s húkačkou, akoby sa pretekala s časom. Vodič zbadal skupinku pri kravíne, inštinktívne zamieril k nim, našťastie kým prišiel bližšie, stihol vypnúť maják aj húkačku. 
Spolujazdec v bielom plášti okamžite vyskočil, ani nepočkal, kým sa kolesá prestanú točiť. 
„Vraj je tu streľba! Koľko je ranených!?“
„Jeden,“ vzdychol Burger. „A žiadna streľba, iba jeden výstrel,“ dodal zbytočne, lebo sanitár chcel zažiť kovbojku, tak ju zažíval aj napriek ich protestom. 
Spolu s vodičom priniesli nosidlá. Prišli bližšie... 
„No fasa! Vy ste sa ohadzovali hovnami?“ zdúpnel vodič. 
„Vyváľal sa v kravincoch.“
„To je mi zábava, váľať sa v kravincoch! Ktorý vôl vás postrelil?“
„Ja,“ priznal sa pacient bez mučenia. 
„Veď hovorím. To zas budú mať na centrálnom príjme radosť!“
Vodič sa vrátil do auta, vypustil lekára, priniesol igelitovú plachtu. Konečne sa k nohe dostal ozajstný doktor. 
„Dovolíte?“ slušne sa spýtal, no na odpoveď nečakal, odkryl obväz. 
Pacient zasyčal. 
„Len pokojne, pane. Uhm... no... uhm,“ lekár si obzeral ranu. 
„To oranžové okolo je akutol?“
„Je.“
„Kto vás ošetril?“
„Miestny veterinár.“
„Veterinár!? Ešteže nemá službu miestny klieštič. Dal vám aj nejakú injekciu?“
„Myslíte konskú? Nie!“
„Toto je vaše jediné zranenie?“
„No.“
„Po zranení ste spadli?“
„No.“
„Z výšky?“
„Nie, z prvého schoda.“
„Udreli ste si hlavu?“
„Ani nie.“
„Áno alebo nie?“
„Trochu.“
„Beriem to ako áno. Krúti sa vám hlava?“ chytil ho za zápästie, zmeral mu tep. 
„Nie.“
„Udreli ste si rebrá?“
„Nie.“
„Pichá vás pri dýchaní?“
„Nie.“
„Napína vás na vracanie?“
„Nie.“
„Cítite nejakú bolesť?“
„Nie, šteklí ma celá noha, ledva potláčam rehot!“
„Mám na mysli inú bolesť než v nohe.“
„Nie, nič iné ma nebolí.“
„Tak nakladáme, Lajko, a švihom k nám na chirurgiu! 
Prineste plachtu, nech si nezaserieme celé auto.“
„Máme, pán doktor!“
Keď chlapca nakladali, žalostne zagánil na Burgera. 
„Prepustia ma?“
„Nie, Ivan, neboj sa, plnil si rozkaz, nekonal si na vlastnú päsť. To sa v službe občas stáva. Napíšem hlásenie, že vo velíne som zbadal podozrivý tieň, poslal som ťa hore preveriť situáciu, a pri tom sa stala nehoda. Vzorku z jedného kravinca priložím k záznamu, aby aj na inšpekcii pochopili, na čom si sa pošmykol. Určite ťa neprepustia.“
„Vďaka...“ a už bol za sklom a už ho viezli aj so svetelou hudbou. 
„Stratili sme more času,“ uzavrel vtipnú príhodu z pátrania Burger. „Do roboty, lebo tu budeme nocovať!“
Pátracie skupinky sa rozliezli každá svojím smerom. 

Nikoho podozrivého na družstve nezatkli. Nielen nezatkli, ani nestretli – správa o prítomnosti polície sa rozniesa rýchlosťou blesku. Kto mohol, zaliezol, kto mal traktor, ufujazdil do polí aj s promile. 
Zdržali sa, pátracie rojnice postúpili, pravé krídlo skoro až k Mostu. Pred bránou družstva Burger prepustil kolegov zo štvorky, poslal ich, aby posilnili stred. 
„Richard, rovno na križovatku. Odvez nás sem,“ ďobol do mapy na kolenách. 
V tom momente zašušťala vysielačka. 
„Bazalt nulaedna, Bazalt nulaedna, tu Veronika sedemnásť. Počuješ ma?“
„Bazalt nulaedna na príjme.“
„Operačný mi hlásil nejakú streľbu. Jeden ranený. Už ho máte?“
„Nie, ranený je policajt.“
„Vám tam dolu jebe!?“
„Vážení kolegovia, dodržujte spojovaciu disciplínu,“ 
Burger sa snažil odľahčiť situáciu, ako len vedel. Zbytočne. 
„Edo... Bazalt... ja vás...“ Majchránovi od zúrivosti prekakoval vo vysielačke hlas. 
„Veronika sedemnásť, všetko vysvetlím osobne. Zranenie je iba...“ Burger zaváhal, napokon sa rozhodol, prikývol sám sebe, „iba povrchové, prežije. Pokračujeme v pátraní.“
„Veronika rozumela. Zhora vidím, že pravé krídlo je poredu, choďte na ľavé krídlo a požeňte ich, nech netrhajú rojnicu. Už sa teším na osobné vysvetľovanie!“
Burger dobre vedel, že bez hubovej polievky sa incident nezaobíde, ale teraz nebol čas na malichernosti. Jeden prst, je tam toho! Ešte k tomu na nohe... 
Po hlavnej sa zaviezli na ľavé krídlo, tesne k Malej Vrauni. Krauz zaparkoval na výjazde do poľa, zostal za volantom, Burger s mapou na kolenách navigoval, Hanzel sa prebehol. Popohnal zaostávajúcich, nasmeroval ich viac k stredu, aby sa dodržala línia rojnice. 
„Mali sme si niečo kúpiť,“ šomral Krauz. „Som hladný, smädný, niečo by som si dal aj na pitie...“
„Nebolo kedy, neflákame sa, ideme v jednom kuse.“
„Viem, viem, ja len – že by som si niečo dal. Aj zima je jak sviňa...“
„Kušuj, neprovokuj a trp ako ostatní!“
„Vzadu máme tú majorovu vodku...“ nedal sa Krauz. 
„Povedal som vydrž!“
Počkali na Hanzela. Riadne sa vyvetral, líca a nos mal červené od ostrého vzduchu. 
„Kurva chlapi! Jak mrzne!“ zareval, sotva dosadol na zadné sedadlo. Prudkým šúchaním dlaní sa snažil trochu zahriať. „Rišo, pusti kúrenie!“
„Je pustené. A neskuč, aspoň nie je blato. Vieš, ako by si vyzeral, keby bol odmäk?“
„Normálne, išiel by si ty.“
„Určite!“
„Zasran, zobák!“
„Chalani...“ uzemnil ich Burger. „Tu mladý má rozumný operatívny návrh,“ Burger cmukol perami. 
„Súhlasím,“ prikývol Hanzel. 
„Ani nevieš čo!“
„Edo, povedal si rozumný. Poznám mladého, viem, čo je uňho rozumné.“
„Ale hentam tie tri stohy slamy na kraji nikto neprezrel. 
Ľavé krídlo rojnice sa končí tam,“ Burger ukázal cez predné sklo, „a tie tri ostali bokom.“
„Tak poďme do potravín oproti Hviezde, nakúpime si zásoby a vrátime sa,“ navrhol Krauz. 
„Alebo ich poďme pozrieť teraz, potom si nielen nakúpime, ale vo Hviezde si môžeme dať aj niečo teplé a nikto nás nebude buzerovať. Richard, Hviezda ešte stojí za to? 
Nebol som tam roky.“
„Edo, nečakaj zázraky. Dedinská reštaurácia, ale vaia tam miestne Maďarky, celkom slušná kuchyňa. Výčap priemerný,“ Krauz podal odborný výklad, lebo reštauráciu Hviezda mal predtým v rajóne. 
„Fajn, tak sa rozhodnite,“ Burger nechal riešenie na kolegov. 
„Dobre,“ súhlasil Krauz, „poďme ich pozrieť a s pokojným svedomím si potom sadneme do teplučka.“
Bolo rozhodnuté. 
„A tú vodočku?“ Krauz urobil psie oči. „Otovi je strašná zima.“
„Dobre, každý hlt, a ideme!“ zmäkol Burger. 
Krauz zamkol služobného žiguláka, napravil si vysielačku, aby ho pri každom kroku nebila do boka, vykročii do poľa. 
Tri stohy slamy stáli po dĺžke jeden za druhým, ťahali sa od hlavnej cesty do poľa. Časť slamy družstevníci navozii do družstva, zužitkovali ju na podstielku pod dobytok, časť nechali zastohovanú v poli. Stohy nestavali z balíkov, boli z voľne uloženej slamy – zásoba na zimu. 
Prvý stoh bol riadne uložený s oboma koncami v jednej výške. Pri základni mal steny kolmé, vo výške chlapa sa začali zvažovať dovnútra, vo výške druhého poschodia sa končili hrebeňom. 
Hanzel kopol do stohu. Tlak zlisoval steblá k sebe, zaskučal, bolelo to ako kopanec do drevenej dosky. 
„Au, moja noha! Chalani, ako sa dostaneme hore? Je to výška!“
„Nijako,“ Burger pokrčil plecami. „Keď tam nemôžeš vyliezť ty, nedostal sa tam ani on.“
„Počkajte,“ zastavil ich Krauz. Vytrhol kus slamy, dieru upravil ako stúpačku, vytrhol kus vyššie, dieru upravil, potom ďalšiu. Urobil si tri schody. 
„Opatrne!“ Burger pochopil kolegov zámer. 
Krauz zasunul nohu, zaknísal sa, vzpažil, zaťal prsty, odrazil sa, snažil sa vyliezť. 
„Nejde to,“ skonštatoval po márnych pokusoch. „Slama je poukladaná tak, že steblá ovísajú, šmýka sa, potreboval by som lano zvrchu, aby som sa mal čoho zachytiť. Stena je kolmá, bez lana to nejde.“
„Výborne,“ súhlasil Burger, „keď to nejde tebe triezveu...“
„Musíš provokovať?“
„... jemu ožratému by to nešlo dupľom. Aj tak ich obídeme dokola a skontrolujeme podobné schodíky, aké si sa pokúsil urobiť ty. Dúfam, že žiadne nenájdeme. Možno nájdeme rebrík, ale v tom prípade voláme jeden na druhého, jasné!? Chalani, žiadne hrdinstvá, má pušku! Jeden ranený stačí!“
„Klídek, Edko, ideme na to! Koldokola, hybaj, banda!“ 
rozohnal ich Hanzel. 
Prvý stoh obišli za pár minút, nebol dlhší ako dva haronikové autobusy za sebou. 
„Nič, je čistý,“ skonštatoval Hanzel na konci. 
Prešli k strednému. Výsledok pátrania bol rovnaký. 
„Dobre, ešte henten – a ideme.“
Henten bol iný. Slama sa minula, bližší koniec bol v predpísanej výške, ale ako sa míňala slama, hrebeň klesal k zemi. Na konci sa hrebeň dotýkal zeme, slama bola iba porozhadzovaná všade dokola. 
„Ako naklonená rovina,“ všimol si Krauz, keď sa obzrel na šikminu končiacu sa smiešnym slameným vrcholom. 
„Ale žiadne schodíky ani rebrík,“ namietol Hanzel. „Ideme.“
„Počkaj, prejdem sa po hrebeni až hore.“
„Ser na to!“
„Oto, len tak zo srandy.“
„Už si dlho nebol polámaný, čo?“
„Nejdem sa polámať, iba sa prejdem po hrebeni. Zvrchu vám zakývam.“
„Edo?“ Hanzelovi sa rozhodnutie mladého nepáčilo, požadoval požehnanie šéfa akcie. 
„Dobre, ale opatrne. Richard, nie aby si drbol. Dávaj bacha, boky sú namrznuté, šmykľavé...“
„Nie som decko!“
Nie decko vykročilo do slameného svahu, napravilo si vysielačku, omrznuté prsty schovalo do vrecka. Burger išiel zároveň s ním po zemi. Hanzel pochopil, sledoval kolegu krok za krokom z druhej strany stohu. 
„Šlendriáni,“ hlásil Krauz zvrchu, „slama nie je udupaá, iba nahádzaná, už nemali materiál ani trpezlivosť. Vajčiaci družstevníci...“
„Drž hubu a balans,“ radil Hanzel. „Ruky von z vreciek! 
Keď spadneš, zlomíš si väzy! Héj! Čo je to tam pred tebou?“
„Tričko,“ Krauz im zhodil prepotené tielko, kedysi biele. 
Kolegovia na zemi mali vykrútené krky, sledovali artistu na hrebeni. Ako stúpal do výšky, rástli ich obavy. 
„Richard, stačí, poď dolu,“ zavelil Burger. 
„V polovici sa mám na to vybodnúť? Viete, aký je odtiaľto výhľad?“ Vytrvalo pokračoval vpred. „Počkajte, už som kúsok od vrcholu. Ozaj, viete vy dvaja prízemní mužíčkovia, prečo nechcú brať blondínky na vysokohorské výstupy? Lebo dosiahnu vrchol už v základnom tábore. 
A viete...“
V tom momente zaznel výstrel. 
Krauza opálila strela, minula mu hlavu o steblo slamy, zacítil teplý vánok súčasne s ohlušujúcim výbuchom. 
Burger vytrhol pištoľ z puzdra a vypálil na vrchol stohu. 
Hanzel ho predbehol o dve sekundy, na pištole bol lepší. Obaja pálili ako najatí. 
Krauz strhol vysielačku, hodil ju dolu. Spolu s vysielačkou padal aj on, no nie dolu, ale na slamu na hrebeni. Prevalil sa na bok, vytiahol pištoľ, zamieril, čakal. Vrchol slamenej hory sa pohol, nadvihol sa ako vrch krtinca. Krauz zbadal železnú hlaveň, kývala sa zboka nabok, zhora naol, odhadzovala slamu prekážajúcu v mierení. Strelec si robil miesto, hľadal lepšiu pozíciu. Krauz zamieril, zadržal dych, vystrelil na hlaveň. 
Slama z vrcholu odletovala dozadu aj na strany. Chalani na zemi pálili ako besní, kryli mladého, krtkovi v nore nedali šancu nadvihnúť slamený dekel a znova zamieriť. 
Krauz sa konečne nadýchol. Mozog dostal kyslík, začal fungovať. Pomrvil sa, zaryl sa hlbšie do slamy. Zamieril znova, teraz nie na hlaveň, kúsok nižšie. Vystrelil. 
Hlaveň sa stiahla, prestala krúžiť. Vzdych ani stonanie nepočul, netušil, či trafil, či sa pomer síl zmenil. 
Útok zo zeme neustával, krtko pod krížovou paľbou nemohol zamieriť, ani vystrčiť rypák. 
Odrazu paľba prestala. 
„Rišóó!!“
„Žijem!“
„Skoč dolu!“
Prestali strieľať. Burger prestal strieľať, Hanzel na druhom boku vystrelil ešte pár rán, no prestal, lebo nepočul strieľať kolegu. Čakal, čo bude, ale Burgerov hlas nepočul, izoloval ich celý stoh. Čakal s namierenou zbraňou, v duchu spočítal vystrelené náboje, výsledok skonfrontoal s počtom zásobníkov za pásom, reálne zhodnotil palebú silu. Ak sa bude krtko brániť, o dvadsať minút bude bez streliva. Netušil, akú zásobu má protivník. 
„Edo, nemôžem sa dvihnúť, vidí ma,“ sťažoval sa Krauz na poschodí. 
„Ostaň, kde si. Môže ťa trafiť?“
„Asi nie, už by to spravil.“
„Hoď mi vysielačku.“
„Už je dolu, ale na druhej strane.“
„Otóó! Héj, Oto!“ kričal Burger. 
Žiadna odpoveď. 
„Rišo, vydrž, idem na druhú stranu. Máš strelivo?“
„Mám! Utekaj! Vydržím!“
Burger obehol stoh z kolmej strany. Bola to jediná bezpečná strana – keby sa krtko nahol v takom ostrom uhle, žeby chcel strieľať na zem, Krauz by ho od chrbta zložil. Bol to risk, no Burger rátal s kolegovou pohotovou reakciou. 
Vyšlo to. 
„Oto! Oto!“
„Tu! Tu som!“
„Oto! Pri stohu! Tlač sa pri stohu, sem nemôže zamieriť! Nevykloní sa!“
„Viem! Aj ty sa drž pri stohu!“
„Rišo zhodil vysielačku!“
„Kam?“
„Smerom k tebe.“
„Tam je,“ Hanzel sa obzrel, pobehol popri slamenej stene, zodvihol ju, skontroloval funkcie. „Funguje!“
Burger mu ju vytrhol. 
„Veronika sedemnásť, Veronika sedemnásť, tu Bazalt nuaedna. Príjem!“
Nič, iba šumenie éteru. 
„Hajzli! Celý čas otravujú, buzerujú, a keď ich človek potrebuje... Veronika sedemnásť! Veronika sedemnásť! Tu Bazalt nulaedna! Potrebujeme pomoc!“
Nič, iba šumenie éteru. Potom... 
„Veronika sedemnásť na príjme.“
„Máme ho! Prileť nad tri stohy na hranici Malej Vrakune. 
Dva sú celé, severný je rozrobený, nedokončený. Páchateľ je zahrabaný na vrchole tretieho, nedorobeného. Zvrchu to uvidíš. Nadleť nad neho, vyfúkaj mu krytie!“
„Ideme na to!“
Chvíľa ticha. Po mohutnej streľbe neuveriteľné ticho. 
Traja policajti zmrzli na miestach. Nikto sa ani nepohol, na každom kroku hrozila smrť. Čím ďalej od stohu, tým horšie. Tisli sa k nemu ako k maminým prsiam. 
„Rišo?“ spýtal sa Burger opatrne, aby nenarušil pokoj zbraní. Pištoľ zvieral pevne oboma rukami, ani nevedel prečo. „Richard, počuješ ma?“
„Tu som, nad vami. Žiadny pohyb, žiadna reakcia. Edko, čo mám robiť?“ Hlas znel prosebne. 
„Vydrž, chlapče, preboha ťa prosím, nehýb sa, len vydrž. 
Máš ho na muške?“
„Mám.“
„Tak ostaň, ako si. Nehýb sa. Kým nestrieľa, si v pohode...“
„A keď začne, kto mi pomôže?“
Slovo nikto sa neodvážili vysloviť nahlas, no všetkým trom vŕtalo v hlave. 
Hučanie sa začalo iba ako vrčanie včiel v susedovom úli, dunenie z diaľky, potom ako v úli u nás na záhrade, potom to už nebol hukot, ale rachot rotorov. Keď zbadali vrtuľník, hluk prešiel do ohlušujúceho blalala, ostré syčanie listov vrtule rozrážajúcich vzduch trhalo bubienky. Museli otvoriť ústa a skloniť hlavy. 
Vrtuľník nadletel tesne nad stoh, slama lietala na všetky strany. Burger s Hanzelom odbehli k päte stohu, až k slame na zemi, na opačný koniec, kde bol najnižší. Obaja mierili, čakali na pohyb, na čokoľvek, čo by sa dalo zostreliť. Vrtuľník so šéfom kriminálky klesal nižšie a nižšie nad vrchol. 
Rachot a lietajúca slama... 
Vrtuľník sa odrazu zdvihol, odletel. 
„Veronika sedemnásť, Veronika sedemnásť...“ Burger zúfalo reval do vysielačky. 
„Veronika sedemnásť na príjme.“
„Čo sa deje?“
„Pilot musí tankovať. Chlapci, ste v tom sami...“
Vrtuľník pridal obrátky, nabral výšku, naklonil sa na stranu ako potápajúca sa loď. O chvíľu bolo ticho. 
Burger pozrel na Hanzela. Hanzel pozrel na Burgera. 
„Rýchlo, behom na bok stohu, aby nás kryla slama. Tu sme ako terče na strelnici. Musíme dobehnúť do polovice na úroveň Riša.“
Rozbehli sa takmer v predklone, hoci zvrchu od vrtuľníka žiadne nebezpečenstvo nehrozilo – bol nenávratne preč. 
Dobehli do polovice dĺžky stohu, kde odhadovali zahrabaného kolegu. 
„Chalanisko ostalo hore osamote,“ povedal Hanzel zbytočne. Burger to vedel, nepovedal nič, opieral sa chrbtom o stoh, zhlboka dýchal. Prefajčené pľúca vypudili trochu hlienu, musel ho vypľuť. Konečne nabral dych. 
„Oto, ako ďaleko je ľavé krídlo?“
„Najmenej dva kilometre, skôr viac ako menej.“
„Kým zavoláme rojnicu, kým vysvetlíme, kým pochoia, kým sa sem dostanú...“ zvažoval vedúci akcie. Trvalo by to minúty, tu išlo o sekundy. Vyhliadky boli mizerné. 
„Kurva, Edo, toto sa mi prestáva páčiť, “ Hanzel tiež tušil prúser. 
„Héj, vy tam dolu,“ ozvalo sa šeptom zo stohu. 
„Tu sme!“ revali na seba pošepky. 
„Dvíha sa!“
„Čo sa dvíha, Riško?“
„On! Slama nad ním! Dvíha pušku!“
„Môžeš strieľať?“
„Môžem, ale on vstáva! Edo! Oto! On vstal! Pušku drží nad hlavou! Niečo kričí...“
„Jebni ho!“ zavelil Hanzel. 
„Nie!“ zavelil Burger. „Čo kričí?“
„Nepočujem. Ide ku mne. Vykročil! Zabára sa!“
„Richard, mieri na teba?“
„Nie, Edo, nemieri, pušku má nad hlavou. Niečo kričí. 
Mám strieľať?“
Krauz sa tiež postavil. Po kolená sa zabáral do slamy, nemobilný, bezbranný, pripadal si ako minútu pred poravou. Jediná možnosť bola pištoľ. Mieridlá umiestnil na hruď muža v čiernom kabáte. Držal ho na muške, čakal, čo spraví. Prst na spúšti ho svrbel, veľmi svrbel, skoro až pálil. 
Muž v čiernom kabáte sa hojdavým krokom približoval, pri každom kroku sa po kolená zaboril do slamy. Teraz stratil rovnováhu, spadol, puška mu vypadla z rúk. Vrávoravo vstal, zdvihol pušku nad hlavu, presvedčil sa, že protivník vidí pušku aj jeho bezvýchodiskovú situáciu, až potom sa zase pohol. 
„Edo, ide ku mne!“ reval Krauz zhora. Nebolo treba šepať, už ho mali, nebolo koho vyplašiť. „Čo mám robiť?“
Sekunda. 
Dve sekundy. 
Tri sekundy. 
Burger mal na rozhodnutie pár sekúnd, gordický uzol musel okamžite rozseknúť. Ostane žiť iba jeden z tých na stohu – alebo obaja? Záležalo na ňom. 
„Nestrieľaj! Richard! Nestrieľaj! Počuješ, čo kričí?“
Už to počuli aj oni dolu. Slabo, ale počuli. 
„Nestrieľajte! Prosím vás, nestrieľajte! Vzdávam sa!“
„Richard! Nestrieľaj!“
Ono sa to ľahko povie, ale... 
Krauz stál po kolená v slame a bol sám. Každý pohyb mu robil problémy, ani doboku, ani dopredu, ani vzad, zabáral sa hlbšie a hlbšie, akoby ho pohlcovali pohyblié piesky. Muž v čiernom kabáte s puškou nad hlavou sa približoval. Hoci aj on mal problémy s chôdzou, išiel dolu kopcom, približoval sa dosť rýchlo. Nepríjemne rýchlo! 
Krauz ho mal celý čas na muške, no basista s desaťročnou praxou môže vymyslieť čokoľvek. Zdanlivo vyhratá partia sa môže v okamihu zvrtnúť. 
„Ruky hore!“ zavelil Krauz, lebo tak ho to učili v Pezinku v policajnej škole. 
Muž prišiel na desať metrov. Prestal sa hojdať zboka nabok, zastal. Zháčil sa. Čo mu to hovorí? Čo to kričí? Čo mu šibe? Čo nevidí? Veď ruky má hore celý čas. 
„Ruky hore!“ zopakoval Krauz. 
„Mám. Nevidíte? Už nestrieľajte. Vzdávam sa!“
„Vzdaj sa!“ vyzval ho Krauz. 
Muž v čiernom kabáte sa zapotácal, zle stúpil. 
„Šak sa vzdávam, kurva! Nestrieľajte!“
„Edo, vzdáva sa!“ reprodukoval Krauz dolu. 
„Oto, rozostup päť metrov, odbehneme od stohu a vezmeme si ho na mušku, preberieme iniciatívu,“ pošepol Burger Hanzelovi. „Musíme! Rišovi stúpa adrenalín, ešte chvíľu – a vystrelí.“
„Jasné, ideme na to! Na tri. Raz, dva, tri...“
Krauz periférne postrehol, že v zornom poli vpravo dou sa mu pohli dva objekty. Vynorili sa spoza žltej hrany a ostali stáť. Nemohol odvrátiť pohľad od mužovej hrude, nemohol sa presvedčiť, čo sa dolu deje, našťastie nenechai ho v neistote pridlho. 
„Héj! Kobza! Vľavo v bok!“
Muž v čiernom kabáte okamžite poslúchol. Rozryl si slamu pod nohami, klesol dosť hlbšie. 
„Hoď pušku! Sem na slamu!“ Burger ukázal pištoľou, ako si odhodenie predstavuje. 
Kobza hodil, puška dopadla naplocho do slamy pri ich nohách. 
Krauz sklonil hlaveň, vydýchol si tak hlasno, až sa zľakol, že sa mu všetci traja začnú smiať. Nezasmial sa nikto. 
„Rišo, cúvaj! Kobza, choď bokom za kolegom. Dodržuj taký odstup, aký máš teraz!“
Debilné pokyny, pomyslel si Krauz. Ako má cúvať s nohami po kolená zabetónovanými v slame? Necúval, tiež sa zvrtol bokom, no jedným okom stále sledoval odstup. 
„Stačí! Skoč! Už nie si vysoko!“
Ani jeden sa nepohol. 
„Kobza, skoč!“ spresnil pokyn Burger. 
Muž v čiernom kabáte bez váhania skočil, zvalil sa na bok, potom na chrbát. Ani nepotreboval rozkaz, pochopil aj sám, že ak chce prežiť, musí ostať nepohnuto ležať. 
Hanzel s namierenou pištoľou podišiel bližšie, kopancom ho prevrátil na brucho, vykrútil mu ruky za chrbát, zacvakol putá. Druhým kopancom mu dovolil vstať. Prst na spúšti ho svrbel ako ešte nikdy, so smutným výrazom v tvári sa ovládol, pištoľ zasunul do puzdra. 
Krauz zišiel po hrebeni ešte pár metrov, nechcel riskovať vyvrtnutý členok, potom skočil aj on. Burger mu kývol bradou, aby si konal svoju povinnosť. 
Detektív pochopil, čerešničku na torte nechali starší kolegovia ohľaduplne jemu. Predstúpil pred muža s putami, položil mu ruku na rameno. 
„Dušan Kobza, v mene zákona ťa zatýkam pre podozrenie z dvojnásobnej vraždy.“

Celé oddelenie sa prišlo pozrieť, chodili po dvoch, po troch. 
Vraha s takým výrazným rukopisom ešte nevideli. Pre obdobie, ktoré všetci zažili, ktoré sa pomaly končilo, boli typické domáce zakáľačky, jednoduché vraždy, vraždy v afekte, bežné pichačky, rozbité hlavy. Zriedkavo, razva razy do roka, sa stretli s niečím zložitejším, s prešpeulovaným vrahom, s vrahom na úteku, ktorý aj tak trval sotva pár dní. Chlapa, čo dokáže takým surovým spôsobom zniesť zo sveta ženu a desaťročné dieťa, mali pred sebou naživo prvý raz. Vtedy ešte netušili, že prvý, no nie posledný raz, že vraždiť sa v Našom Meste môže aj tridsaťkrát za rok a mŕtvoly môžu byť rozsekané od samopalu, dotrané od výbušnín, spálené vysokooktánovým benzínom, bez hlavy, bez očí, bez... 
Bez nádeje. Začalo sa nové obdobie v dejinách kriminaistiky, obdobie beznádeje. 
Burger znášal deň otvorených dverí iba dovtedy, kým so šéfom predebatovali postup výsluchu, kým sa pohodlne uvelebil na stoličke, kým si zapálil a labužnícky vyfúkol hustý oblak dymu, spokojný ako pan Bezoušek po mimoriadne vydarenej žatve. 
„Stačilo! Vypadnite! Nech sem už nikto nelozí!“ rozohnal divákov. 
Kobza sedel v strede kancelárie na tvrdej stoličke. Už mu vyzliekli kabát, vypitvali vrecká, vyzliekli ho donaha, prereli každý centimeter odevu, dovolili mu, aby sa obliekol. 
Teraz už iba odovzdane sedel a čakal, čo bude. 
Boli naňho traja, aj tak mu nechali putá. Spredu, navoľno, no nechali. Aj vreckovku mu nechali, nech ju zviera v dlani. Mal ju porezanú, presne, ako predpokladali, no nebol to hlboký rez, svaly a šľachy ostali neporušené. Rana nekrvácala, zaschla, ani mu neponúkli ošetrenie. Načo sa zdržiavať? Bolelo to, štípalo, no nech! Musí mu stačiť stará zašmudlaná vreckovka. 
Burger sa pohodlne oprel, fajčil, o vraha nejavil záujem. 
Hanzel si prichystal papier a ceruzku. Krauzovi bolo jasné, že zatknutím vraha a vyrieknutím magickej formulky sa jeho práca nekončí. Stoličku si nepritiahol, bližší kontakt nepovažoval za potrebný. Vzdal sa, logicky predpokladal, že bude aj hovoriť. 
„Kobza,“ Krauz začal oslovením. Aby to nevyzeralo nerlo, predsa len sa trochu natočil k vypočúvanému. 
„Tu!“ ohlásil sa bývalý trestanec. Mykol sa, zodvihol hlavu. 
„Dušan Kobza.“
„Áno.“
„Budeme sa rozprávať o posledných dvadsiatich štyroch hodinách.“
Prikývol. 
„Z výkonu trestu ťa prepustili včera ráno o ôsmej.“
Prikývol. 
„Kam si šiel potom?“
„Na stanicu. Na vlak.“
„Rovno?“
„Rovno? Ako to myslíte?“
„Priamo na stanicu – alebo si sa niekde zastavil.“
„Rovno na stanicu.“
„Kedy išiel vlak?“
„Desať nula päť.“
„Kam?“
„Sem na hlavnú stanicu.“
„Prečo sem? Bývaš inde.“
„Lebo...“ zaváhal. Tu sa už začínal príbeh ako z románu. Netušil, koľko z neho už vedia, či mu uveria. „Lebo...“ 
naťahoval čas. Uvedomil si, že to môže byť skúška. Skúška pravdivosti, úprimnosti. Ak neprejde, naštvú sa, zmeia tón výsluchu, možno sa naňho vrhnú a dostane nakladačku ako v base. 
„Lebo?“
Keby bol s tým mladým sám, zvládol by ho aj s putami na rukách, ale boli traja. Tí dvaja vyzerali oveľa skúsenejší než tento holobriadok. Robili sa, že ich výsluch vôbec nezaujíma, no bola to len finta. Poznal policajné finty, aj basistické, aj bacharské. Poznal všetky možné finty, tak ich musí použiť a konečne sa rozhodnúť. 
„Lebo som išiel ku kamarátovi.“
„Na návštevu?“
„No.“
„Meno?“
„Gregor Martinka.“
„Ale on sedí. Ako si mohol ísť k nemu na návštevu?“
„Lebo napísal domov list. Manželke. Že prídem, aby ma na týždeň ubytovala. Jeho prepustia až v piatok.“
„Prečo ťa mala ubytovať?“
„Ja nemám kam ísť, manželka sa medzičasom rozvieda, znovu sa vydala, syna som desať rokov nevidel, ani neviem, čo je s ním. Gregor mi navrhol, že môžem ísť k nemu. 
Mal som ho počkať, potom sme chceli spolu začať podnikať.“
„Takže spolu. A podnikať. Kedy si prišiel na hlavnú stanicu?“
„Na obed. Niečo pred dvanástou.“
„Čo si robil?“
„Prechádzal som sa.“
„Kedy si prišiel do bytu Martinkovej?“
„O ôsmej večer.“
Krauz sa v duchu usmial, nepoprel, že bol v jej byte. Buď je taký debil, alebo s ním nebude ťažká robota. 
„To mi chceš povedať, že si sa osem hodín prechádzal?“
„Ja viem, znie to čudne, ale... Pochopte, nebol som medzi ľuďmi vyše desať rokov. Viete si predstaviť – desať rokov tie isté múry, chodby, tá istá cela, tie isté tváre... Všetko stále to isté, a odrazu...“ odkašľal si. Pozorne si ich premeral, či má vôbec význam vysvetľovať niečo, čo im je také vzdialené. Sledovali ho, počúvali, nechechtali sa, neuškŕňali. „Vytúpil som a kochal som sa,“ pokračoval. „Toľko ľudí, autá, hluk mesta, nové vône. Ja...“ chcel bezmocne rozhodiť ruky, no železá ho vrátili do reality. „Hneď na stanici som si kúpil párok v rožku, hovoria tomu... hovoria tomu hotdog. Už som o tom počul, ale nejedol som to, za mojich čias to nebolo. U nás na dedine nie. Dal som si pivo, ozajstné čapované pivo s penou. Chcel som ísť na autobus, ale nedalo mi, šiel som peši, len tak z nohy na nohu do mesta, medzi ľudí.“
„Kadiaľ...“
„Nepýtajte sa ma, kadiaľ som išiel, vaše mesto nepoznám. Bol som tu párkrát, ale bolo to dávno. Išiel som rovno, kam ma nohy niesli.“
„Osem hodín si sa prechádzal?“
„No.“
„V letnej bunde?“
„Nebola mi zima. Aj keby bola, necítil by som ju. Ale nebol som vonku celých osem hodín. Dvakrát som zašiel do reštaurácie, dal som si čaj s rumom. Posedel som si, počúval som ľudí, o čom sa zhovárajú, aké majú starosti. 
K vedľajšiemu stolu si prisadlo dievča, pekné dievča. Sedela odo mňa sotva na dva metre, tak blízko som k žene nebol... “
Burger zahasil cigaretu, nezapálil si, uprene si kontroloval dlane, Hanzel prestal čmarigať, tiež sa zamyslel. Situáciu zachránil Krauz. 
„No dobre, dobre, hádam sa tu neposerieme nad výlevi pána Kobzu! Desať rokov si nežil normálnym životom, uznávam, ale za dosahovanie mimoriadnych pracovných výkonov si sa tam asi nedostal. Vieme, za čo ťa zašili, nie?“
Kobza si vzdychol, nemá význam hrať na city. Ozajstný výsluch ešte len príde. 
„Čo bolo ďalej?“
„Keď sa zotmelo a prišiel večer, opýtal som sa na cestu na Dudvážsku ulicu. Poradili mi autobus, aj kde sa kupuú lístky. Aj ako sa cvikajú, nevedel som...“
„Koľko bolo hodín?“
„Večer. Pred ôsmou.“
„Kedy si prišiel na Dudvážsku?“
„O ôsmej.“
„Výborne! A teraz sám. Už sa mi nechce vypytovať. Teraz skús sám. Čo sa dialo potom?“
Kobza si zhlboka vzdychol, naprázdno prehltol, lebo Burger si zapálil. Hanzel si pripravil ceruzku na nový riadok. 
„Prosím vás...“
„No?“ výhražne zagánil Krauz. 
„Trochu vody...“
„Ale čo!? Suší?“ Ale nechcel sa hrať na tyrana. Pre istotu pozrel na Burgera. Prikývol. 
Krauz vstal, načapoval pohár pramenitej vodovodnej chlórovanej, vtisol ho do spútaných rúk. Kobza lačno pil, dopil, vydýchol, vrátil pohár. 
„No, bude to?“ postrčil ho detektív. 
„Bude. Len by som... jednu cigaretu a potom vám všeto poviem.“
Črtal sa im najlepší kšeft, aký sa môže kriminalistom naskytnúť – priznanie za jednu cigaretu. Iba blázon by odmietol. 
„Na!“ Krauz mu dal zo svojich, aj mu pripálil. „A teraz už syp!“
Kobza si potiahol, nevyfúkol, podržal, aby sa vstrebalo čo najviac nikotínu. Napokon vydýchol. 
„To bolo tak...“

„Dobrý večer,“ pozdravil muž vystupujúci z výťahu. 
Muž pri schránkach sa vystrel, usmial sa. 
„Dobrý večer.“
„Hľadáte niekoho?“
„Kto sa pýta?“
„No ja!“ muž z výťahu výhražne vypol hruď, podozrievavo si premeral návštevníka, zložil z pleca športovú tašku na remeni. 
Návštevník si ho tiež premeral, odhadol váhu, vek, odhodlanie, vyhodnotil situáciu ako zbytočne napätú, znova sa usmial. 
„Len pokojne, pane, len pokojne. Nie som zlodej.“
„Ani ja, ale o zlodejov sa zaujímam. Minulý týždeň nám niekto z kočikárne ukradol bicykel a predminulý zmizli na šiestom poschodí spred dverí sánky. Decká sa môžu do konca zimy šmýkať na igelitovom vreci.“
„Je mi ich ľúto.“
„Aj mne, lebo tu robím domového dôverníka, som za to tak trochu zodpovedný.“
„Aha,“ pochopil návštevník. 
„Aha!“ súhlasil domový dôverník. „Preto sa zaujímam o každého, koho nepoznám, kto tu nebýva a kto študuje naše schránky.“
„Už chápem, tak by to malo byť. Nebývam tu, to je fakt, idem na návštevu.“
„A ku komu, ak sa smiem spýtať.“
„Ku Gregorovi Martinkovi.“
„Štvrté poschodie, dvere vľavo od výťahu, ale máte smolu. Nie je doma a ani tak skoro nebude.“
„Bude. Tento týždeň nás púšťajú. Mňa dnes, jeho v piatok.“
„Aháá...“ domový dôverník zatiahol dlhé á, poskočilo mu obočie. Už sa chcel zohnúť po tašku, no po tejto informácii sa vystrel. Rozhodol sa, že si nechá ruky pre istotu voľné. „Vy ste...“
„Som. Dušan Kobza, jeho... jeho prísediaci. Gregor ma poslal za Máriou, to je jeho...“
„Viem, kto je Mária.“
„... žena. Viete, samozrejme, veď ste domový dôverník, pán... pán...“
„Višváder.“
Po predstavení návštevník z ničoho nič natiahol ruku, domový dôverník ju prijal, ani nevedel prečo. 
„Pán Višváder, Gregor má aj dcéru, tiež Máriu, jedenásťročnú. Ako vidíte, Gregor mi o rodine všetko povedal, aj im o mne napísal v liste, čakajú ma. Budem u nich bývať, takže sa asi ešte stretneme.“
Domový dôverník vychladol, keď už prijal ruku, odhodlal sa na úsmev. 
„Tak nech sa vám u nás dobre býva. Prepáčte, ponáhľam sa na nočnú. Veľa šťastia v novom živote.“
„Ďakujem, budem ho potrebovať.“
Domový dôverník si všimol, ako si uzimene pritiahol krátku plátennú bundu, snažil sa do nej zabaliť, hoci to bolo technicky nemožné. Až teraz si všimol, že muž má obuté letné tenisky. Letné – uprostred zimy! 
„Takže štvrté,“ chcel sa ešte uistiť odchádzajúci návštevník. 
„Štvrté, tam je výťah,“ ukončil uvítanie domový dôverník a pobral sa do služby. Ešte aj cestou na zastávku sa usmieval – celkom sympatický chlapík! A má také úprimné chlapčenské oči... 
Kobza si privolal výťah, vyviezol sa na štvrté. Pred dverami zastal, skontroloval menovku, prikývol – všetko sedelo. Dlaňami si pričesal vlasy, napravil si bundu, končekmi prstov vykefoval nohavice na stehnách, tenisky... Čo s teiskami, ani o gate na lýtkach sa nedajú preleštiť, nechal ich, ako boli. 
Zazvonil. 
Za dverami začul kroky. Odkašľal si, dvakrát prestúpil z ľavej nohy na pravú – mal trému ako v deň sobáša, aj okolo žalúdka mal podobné vibrácie. 
„Kto je?“
„Tu je... No... Dušan. Kobza. Ja som...“
Dvere sa otvorili. Znútra zažiaril úsmev, z chodby na odpoveď tiež. 
„Dobrý večer, pani Martinková.“
„Dobrý večer, pán Kobza. Vitajte.“
Natiahol ruku. 
„Nie cez prah, to prináša nešťastie. Poďte ďalej.“
Vošiel. Zavrela dvere. Až teraz sa zvítali naozaj, podali si ruky. Prekvapilo ho, aká môže byť ženská ruka nežná, mäkká, poddajná. Tie basistické, stvrdnuté pod činkami, mu úplne prekryli spomienku na ženský dotyk. 
„Ehm, Gregor vám písal...“
„Viem, všetko viem. Súhlasila som, aby ste ho tu počkai. Ste očakávaný a, samozrejme, vítaný. Dajte si dolu kaát...“ poskočilo jej obočie. „Máte iba bundičku? V januári? Musíte byť zmrznutý!“
„Nie, nie som, zimu znášam celkom dobre. Viete, dlhoočný tréning.“
Bundu si zavesil na vešiak, vyzul sa. 
„Tam,“ ukázala do rohu. „Sú nové.“
Obul si papuče. Zvláštny, príjemný pocit, ozajstné doáce papuče. 
Vo dverách sa zjavila hlava. 
„Mária, dcérenka, poď sem.“
Vyšlo dievča, skaderukakadenoha, ešte žiačka. 
„Tak toto je naša Mária. Mária, toto je pán Kobza, otcov kamarát, ako som ti hovorila.“
„Už budeme večerať?“
„Mária!“
„Vy ste na mňa čakali s večerou?“ zdúpnel návštevník. Až teraz ho zamrzelo, že toľko času stratil flákaním po meste. 
„Mária, privítaj návštevu.“
Podali si ruky, muž sa usmial, dievča bolo hladné. 
„Tak poďme na to! Umyť ruky a ku stolu!“ vyzvala ich domáca pani. 
Keď si umýval ruky, podvedome zodvihol zrak. Zahľadel sa do modrých očí v zrkadle, musel sa usmiať. Bože, také šťastie! Ozajstné mydlo, teplá voda nielen v sobotu, hocikedy po otočení kohútika s červenou bodkou, večera na stole, príjemné teplo v celom byte. Také šťastie! 
Dojedol fazuľovú polievku, podal tanier, aby gazdiná nemusela obiehať celý stôl. Lyžicu si nechal. 
„Kufor, tašku, alebo nejakú batožinu nemáte?“
„Nie, som tak, ako ma zbalili. Tam vnútri si človek kožuch ani kapce nekúpi, ale mám nejaké peniaze. Prispeem vám na stravu aj na ubytovanie a za zvyšok si kúpim niečo teplé.“
„S platením sa nemusíte ponáhľať, to si vybavíte s manželom, a čo sa teplého oblečenia týka, v spálni v skrini sa už desať rokov suší pár kabátov, určite si vyberiete. Gregor sa nebude hnevať, aj tak nosil iba jeden stále dokola.“
Druhé bolo filé na masle a zemiakové pyré. Zohnať kvalitné filé v tých časoch nebolo jednoduché, ale v piatok ho mali decká v škole, takže sa ušlo všetkým, aj kuchárkam, aj pomocníčkam, aj vedúcej. Tej lakomej potvore najviac, vzala si štyri balíky. 
„Filé,“ privoňal. 
„Nemáte rád ryby?“
„Ale čoby, veľmi rád!“
Lyžicou rozpolil plátok rybieho mäsa. Uvedomil si, že ho pozorujú. 
„Prepáčte, zlozvyk...“ odložil lyžicu, vzal si príbor ako ony. 
Už dávno sa tak dobre nenajedol, nedal sa veľmi núkať, súhlasil aj s repete. Nielen jedlo mu zapasovalo, hlavne prostredie. Domáce prostredie – z každého kúta voňao a dráždilo. 
„Mária, keď si dojedla, šup do postele!“
„Ale, mami, veď nie je ani deväť!“
„Tak do izbičky a učiť sa! Nazajtra máš všetky úlohy?“
„Dóbre, tak idem spať...“
Domáca sa pustila do riadu. 
„Pomôžem?“
„Netreba.“
„Tak potom by som...“ zaváhal. 
„Len smelo.“
„Som si myslel, či by som sa mohol... Vykúpať,“ vysúkal zo seba nesmelo. 
„Myslela som na to.“ Prestala umývať, ruky si napochyto utrela do utierky. Odbehla. 
Hľadal popolník, po dobrej večeri by jedna bodla. Popolník nenašiel, potiahol nosom, ani cigaretový dym necítil. 
Asi nefajčiarka, no nič, potom vyjde na balkón. 
„Poďte za mnou,“ zaviedla ho do kúpeľne. Priniesla baík bielizne. „Všetko hoďte sem do koša, zajtra vám vypeiem. Tu sú veci po Gregorovi...“ zaváhala, takto sa predsa hovorí o mŕtvom. „Gregorove veci,“ opravila sa. „Košeľa vám bude trochu malá,“ obdivne si prezrela jeho bicepsy, 
„ale ostatné by malo sedieť.“
Na poličke pod zrkadlom čakala na domáceho nová žietka, neotvorené mydlo na holenie, nepoužitá štetka. Polúžil si. Kým sa holil, napustil do vane vodu. Horúcu vodu, najhorúcejšiu, akú len ruka zniesla. Na kraji vane našiel plastovú fľašu s modrou tekutinou. Krížom nápis Oáza. Pre istotu si prečítal zadnú stranu. Dobre urobil, vyúpal by sa v aviváži. Pena do kúpeľa stála v opačnom rohu – v zelenej fľaši. 
Keď sa ponáral, nedokázal zadržať výkriky rozkoše, horúca voda mu rozdráždila pokožku, cítil, ako sa mu na predlaktiach ježia chlpy, prudko dýchal, prskal. 
„Vďaka ti, Václave...“ vydýchol, nadýchol sa, zmizol pod penou. 

„Nový človek,“ pochválila ho domáca, sotva vošiel do kuchyne. 
Riad bol umytý, kuchyňa uprataná. Čakala ho za stolom, čítala časopis. Rýchlo ho odložila. 
„Neviete si predstaviť...“
„Viem. Hoci desať rokov špiny som nezažila, ale viem si predstaviť.“
„Špiny ako špiny, v sobotu sme mali sprchu.“
„Občas aj teplú, viem. Gregor písal.“
„Chcem sa ospravedlniť, keď ste ma počuli vzdychať... 
Neudržal som sa, vyrážalo to samo.“
„Nepočula som, šušťala mi voda, ale aj keby, ako hovorím, viem to pochopiť. Nech sa páči,“ položila pred neho koláč. 
„Makovník!“
„Dúfam...“
„Ani nedúfajte. Makovníku by som dal prednosť aj pred kačacím stehnom. Odmalička.“
„So susedou sme včera piekli. Dúfala som, že ulahodí. 
Ako vidím, trafili sme.“
Kúsok, čo mu dala na tanierik, zvládol na dva hlty. 
„Hmm, hmm,“ dusil sa makom, prevracal oči, spojeným palcom a ukazovákom naznačil – špica! 
Musela sa rozosmiať. Ako každej kuchárke aj jej dobre padlo, keď mal kto pochváliť. Jej a malej občas stačila aj konzerva. Niežeby na viac nemali, ale variť pre dve bola otrava. Keď je pre koho variť a piecť, hneď je v dome veselšie. 
Do stredu stola postavila plech s dvoma závinmi, jeden už bol načatý. 
„Dajte si, koľko hrdlo ráči,“ podala mu nôž. 
Zaboril ho do koláča, ale drobil sa. 
„Väčší nemáte? Na koláč treba väčší.“
Zo zásuvky kuchynskej linky vytiahla väčší. 
„Sollingen,“ prečítal na boku noža. Poťažkal ho. „Tak toto je teda kvalitka!“
„Pozor, ostrý!“
Z načatého závinu odfikol dva kúsky ako nič. 
„Nemecká precíznosť, to sa hneď pozná. Vynikajúca ušľachtilá oceľ, rúčka z tvrdého dreva. Nech sa páči,“ podal jej kúsok. 
„Nie, nie, už som mala. Musím dbať na líniu.“
„Vy na líniu!?“ prehnane si ju premeral, akoby ju videl prvý raz. „Máte fantastickú líniu, môžete zjesť ten druhý závin celý, a nič.“
„Vraj celý, vy ste!“ zapýrila sa. 
Rozosmiali sa, ani nevedeli prečo. 
Zjedol aj jej kúsok, prsty si očistil nad tanierikom, aby nenatrúsil na obrus. Odkrojil ešte jeden, ale iba do zásoby, nechal ho na plechu. Pochopila, že sa hanbí, plech aj s nožom nechala na stole. O chvíľu sa osmelí a dá si, ako sledovala jeho apetít, najmenej jednému závinu veštila krátu budúcnosť. 
Chcel sa opýtať, kde bude spať, pomaly sa porúčať. Ešte sa mu nechcelo, ale slušnosť mu kázala nezneužívať pohosinnosť a neobťažovať. Preto ho prekvapila otázkou: „Dáte si ešte niečo?“
Ako to myslí? 
„Nie, ďakujem. Ako to myslíte?“
„Mám tu odložené niečo na privítanie. Pre Gregora, ale keď príde až v piatok, myslela som...“ nedopovedala, vstala, z potravinovej skrine priniesla fľašu spišskej borovičky. 
Poháriky nie, najprv mu ju ukázala, aby rozhodol. 
„Ja...“ zaváhal. „Nechcem otravovať, aj tak ste sa mi venovali ažž. A zajtra vstávate do práce...“
„Nie, vzala som si tento týždeň dovolenku. Je to výniočný týždeň, po desiatich rokoch naozaj výnimočný, vzala som si dovolenku, aby som si ho vychutnala.“
Chápal ju. Nerozhodne gánil na fľašu. Dnes už mal pivo aj dva rumy s čajom. Prvý kontakt s alkoholom po dlhom čase mal za sebou, nič zvláštne sa nestalo. Od starých spoluväzňov, čo sa vrátili zvonka, počul, že prvé poháriky sú ako uragán, okamžite zomelú mozog na kašu, už po treťom je chlap ako batoľa, po piatom ako doga. Dal si, a nič, ani uragán, ani doga. 
„Možno jeden,“ pripustil neisto. 
„Jeden na privítanie,“ súhlasila. 
Priniesla poháriky, rovno poldecáky, aj dva horčičáky a fľašu minerálky – brzda sa vždy hodí. 
„Tak na čo?“ spýtal sa zbytočne. 
„Že na čo? Predsa na nový život!“ zdvihla pohárik. 
„Na život,“ súhlasil. 
Štrngli si. Nechal ju prvú, rutinovane zaklonila hlavu a hodila ho tam. Usmial sa, tento nástroj určite nedržala v ruke prvýkrát. Rýchlo vypil, aby si nevšimla, že ju pooruje. 
Pivo bolo riedke, rum v čaji sa rozpustil na neškodnú koncentráciu, no toto bol štyridsaťpercentný alkohol. Zaštípal, zahrial, okamžite sa dostavila reakcia, žalúdok sa bránil, chcel sa obrátiť, musel párkrát rýchlo za sebou prehltnúť. Aj tak mu vyliezli oči z jamiek. 
„Zapite!“ podala mu pohár. 
Zapil, koncentrácia alkoholu sa zriedila, žalúdok sa upokojil. 
„Prepáčte...“
„Len sa neospravedlňujte, je to normálne. Tam... ehm, tam vnútri ste mali možnosť?“
„Mali sme vytipovaných pár bacharov, ktorí sa dali prehovoriť. Samozrejme, za trojnásobnú cenu, hajzli, ale dalo sa. Pravda, fľaša na cimru, takže každému sa ušiel hlt, aj to iba raz za čas. Nedá sa to nazvať pitím.“
„Strašné pre chlapa, ktorý je naučený. Pardon, nemala som na mysli práve vás.“
„Ale áno, aj ja som bol zvyknutý. Veď len pre alkohol a moju prchkú hlavu som sa dostal do problémov. Tam som musel prestať. Prvé mesiace sú utrpením, potom si telo zvykne.“
„Zvykne,“ súhlasila, „ten prvý je vždy taký. Druhý už poslúcha,“ radila ako skúsený vymetač nočných podnikov. 
„Tak ho skúsme,“ navrhol a hneď aj nalial. 
„Fajn – a dnu s ním, nech nezvetrá!“
Mala pravdu, druhý sa už šmýkal po vydláždenej ceste, ani tak nezaštípal v ústach, aj žalúdok pochopil, že alkohoová kúra bude pokračovať. Pre istotu si odlomil polovicu z pripraveného makovníka, drobil ho v prstoch, bezmyšlienkovito zajedal borovičku odrobinkami. 
„Ako sme tam žili, vám Gregor určite napísal, ale ako sa žije tu vonku, tak dlho bez muža? Ako ste to zvládli?“
Vzdychla, otvorila ústa, rozmyslela si odpoveď, zavrela ich, napokon sa odhodlala. 
„Ťažko, naozaj ťažko. Zavreli ho, sotva sa narodila malá. 
Vypiplala som ju od plienok. Sama. Nebyť susedy...“
Načiahla sa za fľašou. Ani sa nespýtala, či chce aj tretí. 
Pôvodne ho pozvala na jeden na uvítanie. 
„Zlé spomienky?“
„Uhm.“
„Tak o tom nerozprávajme.“
„Radšej nie.“
Nasrdene vypila, akoby borovičkový vodopád dokázal spláchnuť všetko zlé, čo človek zažije. 
Štvrtý nalial on. Chvíľu mlčky hypnotizovali poháriky, zabratý každý do svojich chmúrnych myšlienok. Odrazu sa prebral, vzdychol si, nasrdene vypil. 
„Máte pravdu,“ súhlasila, vypila tiež. 
Už mali v sebe dve deci koncentrovaného alkoholu. 
Účinky sa museli dostaviť, hoci ona evidentne trénovaná, on silnej konštrukcie, no dve deci sú dve deci. Očerveneli jej líca, rozopla si gombík pod krkom. On si vysúkal rukávy. 
„Čo budete s Gregorom robiť?“ načala z iného súdka, ten spomienkový radšej zapečatili. 
„To bude zaujímavé,“ ožil. Aby sa mu lepšie snívalo, nalial ďalší. „Gregor je celkom zručný zámočník, ja som tam pár rokov robil v stolárskej dielni, niečo som sa priučil. Gregor mi povedal, že vie zohnať peniaze...“
„Aj mne tak písal.“
„... a že skúsime niečo na vlastnú päsť. Vraj sa bude dať podnikať, tak sa asi osamostatníme.“
Začala sa debata o budúcnosti, lepšia téma než minulosť. 
Rozhovorili sa, rozviazali sa im jazyky, plánovanie svetlých zajtrajškov cez ružové okuliare podfarbené borovičkou im išlo jedna radosť. Až sa museli usmiať, ako perfektne si rozumejú, ako sa dopĺňajú. 
Čas bežal. 
Automaticky nalieval, už sa jej ani nepýtal. Automaticky pila, načo sa brániť, keď sa takto vyvinula príležitosť. 
Sama v kuchyni presedela noci a noci, jediná spoločníčka, čo nikdy nesklamala, bola sklená. Teraz má konečne s kým piť – a je z mäsa a kostí. 
„Musím sa ísť vycikať,“ vyhŕkla, rozosmiala sa, lebo inímne priznanie pred mužom, ešte k tomu pred cudzím, ju pobavilo. 
Keď prechádzala popri ňom, zapotácala sa, obtrela sa oňho, aby nespadla, zachytila sa pevného pleca. 
„Hoplá,“ pomohol jej udržať rovnováhu. Dotyk spotených tiel ich vystrašil, nevedel odhadnúť koho viac, ani či to bola iba náhoda. „Ja by som fajčil.“
„Z obývačky na balkón. Popolník nemám, nefajčíme, klepte von,“ hodila ledabolo rukou. 
Dali si pauzu, on fajčpauzu, ona cikpauzu. Dobre mu padlo, krútila sa mu hlava, bolo mu horúco, potil sa. Vrátil sa príjemne vyvetraný, schladený, ona príjemne vyprázdnená, tiež schladená, opláchla sa studenou vodou. 
„Posledný,“ ako vytláčal posledné kvapky, zacinkal hrdom o okraj pohárika. 
Hneď z rozbehu vypili. 
„A je to,“ vzdychol si ako po dobre vykonanej práci. 
„Nie je,“ zaškerila sa. „Ešte mám falšu.“ Zvraštila obočie, chcela povedať niečo iné. „Fal... fľašu, kurva!“
Rozosmiali sa na plné hrdlo. 
„Pšt!“ pritisla si prst na ústa. „Zobudíme malú.“
„Tak zavri.“
„Hneď.“
Vybehla na chodbu, do kuchyne začul šramot, asi vyberala železnú rezervu zašitú tak, aby nebola poruke. Pre krízové situácie. Je toto krízová situácia? Potriasol hlavou, nevedel si odpovedať. Mäkol mu mozog, menil sa na kašu, ešte jeden – a bude ako batoľa. Chlapi, čo sa vracali zvonka, mali pravdu, účinkuje to inak než u trénovaných. Ale čo tam po tom!? Od dogy mal ešte ďaleko. 
„Ty máš ešte jednu?“
S víťazným úsmevom tresla fľašou o stôl. 
„Tie dvere,“ spomenula si. Vrátila sa, zavrela dvere na kuchyni, aby nezobudili malú. 
Zovrel jej hrdlo, stisol, otočil. Hliníkový uzáver zaprasal, pod náporom mocných svalov nemal šancu, povolil. 
„Ty máš ale silu!“
Zase si ho obdivne premerala. Alebo sa mu to iba zdalo, namýšľa si? 
Nalial. Už nerátaný. 
„Musím sa ti ospravedlniť.“
„Za čo?“
„Keď si išla po fľašu, zatykal som ti, že zavri, nie zavrite.“
„Aj ja tebe, že máš ale silu.“
„Tak vieš čo, aby sme sa neurazili jeden na druhého, poykajme si.“
„Dobre.“
Zase dôvod si vypiť. 
„Mária.“
„Dušan.“
„Čau, Mária, na nás!“
„Čau, Dušan, na nás!“
Po vypití bol zase dôvod naliať. 
Druhá fľaša sa míňala pomalšie, už nevládali exovať, pili poldecák na dvakrát. Aj tak sa utešene spíjali. 
„Ale u nás sa pri tykaní aj bozkávame,“ dostal geniály nápad. 
„Aj u nás.“
„Tak prečo nedodržať staré dobré zvyky?“
Vstal, hodilo ho späť na stoličku, sadol si. Keď to nejde, tak to nejde – natiahol sa cez stôl. Aj ona sa natiahla. Otrčia mu líce, našpúlil pery, približoval sa, no tesne pred doadom ju chytil za bradu a zvrtol ju k sebe. Pobozkal ju na pery. 
„Ty!“ odtiahla sa. 
Aj napriek anestetickým účinkom alkoholu zacítil mäkú vlhkosť jej pier. Prekvapujúcu vlhkosť, už dávno zabudol, ako chutia ženské pery. Bozk, hoci len letmý, vyvolal okamžitú reakciu, v rozkroku pocítil tlak. 
„Bojdem... pôj... pôjdem... Doriti!“
„Čo?“
„Pôjdem sa aj ja vyšťať!“ vysúkal. 
„Tak choď.“
Artikulácia zlyhávala aj jemu. Na záchode sa potácal, nevedel sa rozopnúť, trochu mu ubehlo do treniek, ani do misy netrafil, ocikal záchodovú dosku aj linoleum. Celý čas, ako močil, mal pred očami jej vyduté prsia, keď sa zaínal, musel si dať pozor, aby si ho nepricvikol, stoporil sa. 
Keď si sadal, nemotorne drgol do stola, trochu vylial, už mal zase naliate. Rozhodol sa zaútočiť. 
„Mala si niekoho?“
„Čo?“ nepochopila narážku. 
„Mala si nejakého chlapa?“
„Mám dieťa...“
„Okrem Gregora. Kým tu nebol.“
„Nie,“ neznelo to presvedčivo. 
„Mária, si pekná žena, v najlepších rokoch, je normálne...“
„Nie,“ tentoraz to znelo presvedčivo. 
„Ja ťa súdiť nebudem.“
Rukou si siahla na krk, pomasírovala si ho, bezmyšlienkovito zašla nižšie pod blúzku, odhrnula golier aj lem s gombíkmi, ukázala mu ramienko podprsenky. Pochopil to po svojom. Vstal, nahol sa k nej, spojili si pery. Rukou zašmátral po blúzke, mocne stisol. 
Vyrazil jej dych. Okamžite jej stvrdli bradavky. Niečo také nezažila už dávno. Koľko je to, tri roky? 
Prišiel k nim nový školník, mladý školník s mladou ženou. Pokúšali sa o dieťa, pokúšal aj ju, napokon podľahla. 
Bola sama už päť rokov, zdravá zrelá žena na polceste medzi tridsiatkou a štyridsiatkou nemá sama ľahký život, sex jej chýbal čoraz viac a viac, utekali jej najlepšie roky. Podľahla, chcela to vyskúšať. Ich vzťah trval dva roky, potom zohnal lepšie platené miesto, aj zo školského bytu sa odsťahovali. Sú to tri roky, tri dlhé roky bez dotykov. 
Bozk ukončili hlasným mľasknutím, aj zovretie povolilo. Ruky jej vsunul do podpazušia, nadvihol ju ako piero, otočili sa, pritlačil ju o kuchynskú linku. Druhý bozk bol hlbší, šťavnatejší. Ruka mu klesla dolu, nadvihol jej lem sukne, zašiel dovnútra, mocne stisol. Zhíkla mu do úst, chcela odvrátiť tvár, vymaniť sa. Nešlo to, navalil sa na ňu, pritláčal ju čoraz silnejšie. 
Konečne si oslobodila ústa. Dychčala, horela. Dychčal, horel. 
„Nie! To nie! Príde Gregor...“
„Nemusí sa nič dozvedieť.“
„Nie...“
„Mária! Prosím ťa! Hneď ako som ťa zbadal vo dverách, som vedel...“
„Nie! Dušan, nemôžem!“
„Môžeš! Prosím ťa!“
Znova sa prisal. V nohaviciach už nebol iba tlak, rozhorel sa oheň, išiel sa zblázniť. Pritlačil ju nielen ústami, ale aj panou, dotyk ho zabolel až v zátylku. Nemohla sa ani pohnúť. 
Odtiahol sa, ale iba preto, aby sa dostal k hrudníku. Zašmátral rukou, tentoraz mu nestačila iba blúzka, zašiel pod ňu. 
Z celej sily sa mykla bokom, blúzka nevydržala, dva ďalšie gombíky sa odopli. Veľké V sa zväčšilo, zaútočil na podprenku, zašiel pod ňu. Prsty nahmatali výsledok jeho snaženia, nič tak nežne gumené v prstoch ešte nežmolil. 
„Dušan, prestaň,“ protestovala pri nádychu. 
Protesty uťal ďalším bozkom. Bol si istý, že to nemyslí vážne. Nemôže to myslieť vážne, veď celý večer si tak rozumeli! 
Dopredu nemohla, tam stál on, do bokov ju nepustil, pred chlipnými perami uhýbala dozadu, čoraz viac a viac sa nakláňala nad linku, až ju začali bolieť kríže. 
„Au, chrbát...“
Poznal liek na bolesť chrbta. Zdrapol ju za zadok, povihol, vysadil ju na linku, roztiahol jej nohy, prisal sa. Táto poloha mu umožnila dostať sa ešte bližšie k vytúženému telu. Cítil, ako sa metá, bral to iba ako spestrenie predohry. 
Odsunul sa, rozopol si horný gombík na nohaviciach. 
Pochopila, že je naozaj zle, hra sa jej vymkla z rúk. 
„Tak, a dosť! Dušan, nie!“ Pevne ho zdrapila za plecia, zatlačila. Účinok bol podobný, ako keď sa mravec zaprie do slona. 
„Mária, prestaň!“ zrazil jej ruky, aby sa mohol prilepiť. 
Vlepila mu nepodarené zaucho. Keby tušila, aké údey dostal pod sprchami tam v base, ani by sa nenamáhala. 
Nechal rázporok rázporkom, rukou jej zašiel pod sukňu, rozhodol sa rozbaliť najprv ju. Uvedomila si, že až teraz idedo tuhého. Odrazu akoby vytriezvela, jej obrana dostala racionálny základ, postupovala od vrchu dolu. 
„Nie!“ zaprela sa rukami, pokrčila nohu v kolene, chodidlo sa jej podarilo vsunúť medzi ich bruchá. 
Rukami si nepomohla, noha je silnejšia. Už tlačili dve ruky a jedna noha, medzera sa zväčšovala, no držal sa ako kliešť. 
„Mária! Boha! Hovorím ti, prestaň!“
„Ty prestaň!“
Zapol všetky svaly, aj ona, plecami sa priblížil, ale bruchá sa vzďaľovali, musel urobiť krok vzad. 
„Prestaň... Kurva!“ zasyčal, prižmúril oči. Stúpol mu adrenalín, boj ho vyburcoval k ešte väčšiemu chtíču, začal zápasiť naozaj. 
Šmykla sa jej noha, z celej sily ho kopla do rozkroku. 
„Au... Ty... Doboha!“
Zdrapol chodidlo, vykrútil ho. Bolelo to, zhíkla. Priestor medzi nimi vyčistil šikovným hmatom, mohol postupovať. 
Prikročil. Udrela ho do brady, okamžite jej vypálil chlapké zaucho. Hlava jej odletela nabok, celá sa posunula, skoro spadla z linky. Pohotovo ju zachytil, posunul si ju späť, mocne jej zovrel plecia, zatriasol. 
„Prestaň robiť caviky, chcem ťa!“
Rozohnala sa na druhý úder, aj päsť zovrela. Vykryl ho predlaktím, znova udrel otvorenou dlaňou. Z nosa sa jej pustila krv. 
Predohra sa zmenila na boj. 
„Dušan, prosím...“
Už bolo neskoro prosiť, mozog mu opantal nielen alkohol, ale oveľa nebezpečnejší, nekontrolovateľný živočíšny pud. Prestával sa ovládať, racionálne myslenie bolo preč, potreboval si uľaviť. 
Od zúrivosti funel, v tvári mal výraz tupého nadržaného samca. Pristúpil, bleskovo ho pichla prstom do oka. Bolesť na chvíľu prekonala odhodlanie, no iba na chvíľu, potom ho vyburcovala k ešte väčšej agresivite. Odstúpil, chytil sa za boľavé oko, zaručal. Jeden mozgový závit, menej opitý ako ostatné, sledoval nepodarené dvorenie z iného uhla, našepkal mu, že prehráva, a ak prehrá, ženu si dnes večer nezaslúži. Chceš dnes večer takto dopadnúť, ako trtko, čo nevie zbaliť ženu? Chceš si ho aj dnes večer vyhoniť sám pod dekou ako posledných desať rokov? Toto chceš? Na nič iné sa nezmôžeš? Tak dobiedzal závit – provokatér. 
Bolesť zaútočila v druhej vlne, zvrtol sa, predklonil sa, dlaň si pritláčal na oko. 
Zoskočila z linky, vykopla, kolenom ho trafila do žalúda. Úder ho odsunul k stolu. 
Vtedy ho zbadal. Ležal iba tak pohodený v pekáči vedľa makovníka na uvítanie. Aj jedným okom videl, aký je ostrý. 
Zdrapol nôž, vystrel sa, pichol. 
„Du... ša...“ vzdychla prerývane, vyvalila oči, nechápaa, čo sa deje. 
Vytiahol, pichol znova. 
„Chrrr...“ zachrapčala, chňapla po noži, no predbehol ju, vytiahol, natiahol sa k ďalšiemu úderu. 
Odpotácala sa k oknu, pohľad jej padol na svätý obrázok, na muža v matkinom objatí. Aj on krvácal. Pohľad preiesla na dlaň, celú červenú. Zatočila sa jej hlava, zahmlilo sa jej pred očami, kolená sa podlomili, zviezla sa na zem. 
Otočil ju na chrbát, sadol si na ňu, nahol sa. Chcel jej povedať, že je veľmi pekná, že po nej túži, že sa do nej zamioval na prvý pohľad, aby súhlasila, že sa s ňou chce pekne pomilovať. Z posledných síl ho chňapla za krk, stisnúť už nevládala. 
„Kurva, tak ty neprestaneš!?“ zrazil jej ruku, znova bodol. 
Znova bodol. Ešte sa hýbala, ešte sa bránila. Nôž zovrel do oboch rúk, vzpriamil sa, až si kľakol, vzpažil, z celej sily zaútočil. 
Znova bodol. 
Znova bodol. 
Znova... 
Už sa nebránila. Posunul sa dozadu ku kolenám, vykaal jej sukňu. S pančuchami si ťažkú hlavu nerobil, rozdriaal ich, hodil za seba. Nohavičky nebolo treba driapať, išli bez odporu, tiež ich hodil za seba. Rozopol sa, pokrčil jej nohy, zvalil sa na ňu... 
Keď skončil, nič si nepamätal. Ani nevedel, či bol v nej, alebo sa odbavil bokom. Takéto to malo byť? Celých desať rokov sníval o tom pod dekou basistické sny, predstavoval si prvé milovanie po dlhom čase, onanoval, staval vzdušné zámky... Toto má byť všetko? 
Bol sklamaný. 
„Mamička?“ ozval sa ospalý hlások od dverí. 
Svedok! 
Neuvažoval ako normálny človek, uvažoval ako prepustený trestanec, ako človek so skúsenosťami s políciou, s justíciou, so zákonmi. Uvažoval ako muž vedomý si svojho priestupku. Podľa neho nevošlo dieťa, do kuchyne práve vošiel nebezpečný svedok! 
Vstal, rýchlo sa zapol. 
„Ujo Dušan, kde je mami...“ zhíkla, sotva prišla na roh stola. 
Stál k nej chrbtom, nechcel vidieť jej tvár. Kde je ten... 
Zbadal ho na zemi vedľa nevládnej ruky. Zohol sa, pevne zovrel rukoväť, švihol odhadom vo výške pliec priamo z otočky. Trafil presne, ostrie preťalo hrdlo hlbokým vodorovným rezom. 
Odletela dozadu, roztiahla sa na zemi pri chladničke. 
Metala sa, nohy jej poskakovali, akoby plávala kraula. Chrčala, snažila sa vstať, no ruky sa jej šmýkali po linoleu. 
Čakal, bez pohnutia stál, dychčal a čakal. Už to nemôže dlho trvať. 
Netrvalo. 
Vzal fľašu, odkrútil vrchnák, otočil ju hore dnom. Pil tvrdý alkohol priamo z fľaše, pil dlhými dúškami. Jeden, dva, tri. Vydržal tri, potom musel prestať. Doteraz iba chlipkai, tri poriadne hlty ho odrovnali. Zviezol sa na stoličku, hlava mu padla na stôl. Pokúšali sa oňho mdloby, alebo to bol iba spánok? 
Strhol sa. Netušil, ako dlho spal. Rozhliadol sa po kuchyni. Ježišukriste! Nebol to sen! Čo teraz? Nemôže spať! 
Nesmie zaspať! Už ani hlt! Uvažuj! Rýchlo! Čo teraz? Nemú ťa chytiť! 
Vedel, že ak ho chytia, druhú šancu už nedostane, zhnije v kobke, ani pes po ňom neštekne. Namáhavo vstal, oprel sa rukami o dosku stola. Au! Pravá dlaň ho zabolela. Až teraz si všimol, že sa porezal. Zacvičil prstami, išlo to, rana sa neotvorila, šľachy aj svaly poslúchali. Nič to, iba narezaná koža, nič vážne. Pre istotu ranu omotal utierkou. 
Upraceme! Najprv po sebe upraceme, potom preč, utečieme čo najďalej, nikdy sme tu neboli, nikto nás nechytí, nič sme neurobili, radil posledný použiteľný závit. 
Opláchol nôž, vyšúchal ho do utierky, hodil ho do zásuvky medzi ostatné. Plech s makovníkom vrátil do trúby. 
Pozbieral poháriky, naukladal ich do drezu. Prázdnu fľašu od minerálky schoval do potravinovej skrine, borovičkoú nechal na stole, ešte sa zíde. 
Zohol sa k dievčaťu, musel sa presvedčiť, či je naozaj mŕtva. Posadil ju, oprel ju o dvierka kuchynskej linky. Hlava jej bezmocne padla na nevyvinuté prsia. Vytieklo z nej toľko krvi, že život stratil akúkoľvek šancu. Pyžamkový kabátik z modrého flanelu so žltými hviezdičkami bol nasiaknutý ako kuchynský vecheť. 
Dobre, to by sme mali. Čo ďalej? Pozrel sa na ruky – 
celé od krvi. Dvoma prstami odtiahol košeľu od tela. Samozrejme, celá červená! Na prahu kuchyne sa vyzliekol do treniek. Ponožky? Aj tie boli krvavé. Všetko natlačil do koša na bielizeň. Chcel sa osprchovať, ale nevedel vkročiť do vane. Šmýkal sa, bol taký opitý, že počupiačky nedokázal udržať rovnováhu. Nemohol riskovať, že spadne a zlomí si ruku alebo nohu. Iba tak sa opláchol v umývadle, na konci pustil iba studenú, teraz v zime prešla do ľadoej. Nechal ju tiecť na hlavu, kým mu nestuhla šija. Urobil dobre, prebralo ho, dychčal, prskal, no prestal sa potácať. 
Zamieril do spálne, prvá skriňa bola jej, až v druhej našiel, čo hľadal. Vzal si nové nohavice, tričko, košeľu, ponožky, vyobliekal sa. Našiel aj veľké pánske vreckovky, dve požil ako obväz na dlaň. Zvesil najdlhší kabát, aký našiel. 
Zahľadel sa na posteľ. 
Ako mu to prízvukoval Gregor? Iba ak bude najhoršie! 
Čo môže byť horšie než toto? Na rozobratie postele nepotreboval sekeru, stačili mu holé ruky. V strednom nosom tráme našiel tajnú skrýšu. Nabil, skontroloval uzáver, päť rezervných nábojov vsunul do vrecka na kabáte. Pušku oprel o vchodové dvere, kabát zavesil na vešiak, vrátil sa do kuchyne. Nevošiel, skontroloval ju od prahu. 
Fľaša! Zostala na stole! Musel vojsť. Po špičkách, opatrne, vyhýbal sa kalužiam. Fľašu vyutieral utierkou, poháre opláchol, nechal ich v dreze. Už chcel odísť, no tá fľaša... 
Nie! Už nie! Už stačilo! Aj tak sa spil ako doga, ledva sa vypotáca z bytu. Ale na dne ešte ostalo! Neodolal, ešte raz si poriadne logol, držal ju v utierke, ako skúsený basista vedel o odtlačkoch prstov svoje. Že ich nechal všade po byte, to mu opitý mozog nenašepkal a posledný polotriezvy závit už bol unavený. 
Zhasol, obliekol sa, obul sa... zase tenisky? Vrátil sa do spálne, prezrel spodok skrine – topánky nenašiel. Ani v botníku na chodbe. Boli na balkóne v skrinke. Už môžeme? 
Naposledy sa obzrel – normálny útulný trojizbový byt, ako všetky ostatné na sídlisku. Zhasol, zabuchol dvere. 
Pušku schoval pod kabát, zapol sa. Na výťah nečakal, zbehol po schodoch. Na jednom poschodí skoro spadol, musel sa oprieť o stenu, vreckovky na ruke povolili, ešte si ich poriadne dotiahol. Dolu pri bráne sa stretol s podobne postihutým chlapíkom, chvíľu sa preťahovali o dvere, napokon sa im ich spoločnými silami podarilo otvoriť. Niečo mu hovoril, volal ho k nim na pohárik, ale odmietol. Využil situáciu a vypýtal si cigaretu, svoje zabudol na balkóne. Aj zápalky, vypýtal si aj oheň. Zápalky dostal do daru. 
Konečne bol vonku. Sídlisko nepoznal, netušil, kde je. 
Intuitívne zabočil doprava, prešiel chodník, cestu, popri záhradkách. Chvíľu uvažoval nad jednou zo záhradných chát, ale bolo to iba pár metrov od sídliska, zbytočné riziko. Potreboval sa dostať čo najďalej. Potácal sa, zdržiavalo ho to, nenapredoval tak rýchlo, ako si predstavoval. Odrazu sa ocitol na železnici. Obzrel sa, koľajnice tam, koľajnice späť. Kde sú koľajnice, bude aj stanica, kúpi si lístok do... 
do... kamkoľvek, len rýchlo čo najďalej, aby ho nechytili! 

Burger mlčal, sledoval tenký pásik dymu z poslednej zle zadusenej cigarety v popolníku. Hanzel dopísal, odložil pero, ani sa mu nechcelo poznámky po sebe prečítať. Krauz neveriaco pokrútil hlavou. Načiahol sa k trestancovi s popolníkom v ruke, aby mohol zahasiť cigaretu. Rozhodol sa, že vyfajčil poslednú, viac nedostane, bral to ako prvý trest za to, čo vykonal, nech si zvyká. 
„Takže vy ste vypili dve?“
„Čo dve?“
„Borovičky!“
„Dve.“
Krauz pozrel na Hanzela, prikývol. Museli byť ožratí ako svine. 
„Našli sme iba jednu fľašu.“
„Druhú musela odložiť, do skrine, do smetia, neviem kam. Kým som fajčil.“
„Kam si chcel ísť?“
„Kamkoľvek. Čím ďalej. Nechceli mi predať lístok, trochu sme sa pochytili.“
„Pochytili!? Vytiahol si na nich pušku, jednému si skoro odrazil hlavu!“
„Veď hovorím.“
„Len hovor. Pokračuj.“
„Utekal som po kraji poľa, popri oráčine, k nejakým veľkoskladom. Tam na mňa začali strieľať, bol som si istý, že policajti, že už ma majú. Podarilo sa mi utiecť do tmy, hlbšie do poľa. Kráčal som oráčinou v úplnej tme, odrazu sa mi do cesty postavili stohy slamy. Dva boli vysoké, nemohol som vyliezť, šmýkalo sa, jeden bol nedokončeý, vyliezol som naň na najvyššie miesto a zahrabal som sa. Bolo tam celkom teplo, zaspal som. Čo bolo ďalej, už viete.“
Krauz prikývol. Vedia. 
„Kobza, urobil si hroznú vec, budeš niesť následky.“
„Viem.“
„Vieš hovno, ty debil! Zabil si ženu a dcéru svojmu najlepšiemu kamarátovi. Jedinému kamarátovi, čo ti ešte ostal!“
„Viem,“ sklonil hlavu. „Ale... ja som to nechcel, nechcel som ich zabiť, to... to ten alkohol, tá moja prchká...“
„Drž aspoň hubu! Hovädo! Vraj nechcel! Veď aj mňa si chcel zabiť!“
„Vás? Ako? Prečo...?“
„Čo ako? Čo prečo? Veď si na mňa strieľal!“
„Na tom stohu? To myslíte? Nie, nechcel som vás zabiť, to bola nešťastná náhoda! Verte mi, prosím vás! Spal som, odrazu som začul hlasy a šuchot slamy. Chcel som sa rozliadnuť, no ako som sa v noci prevaľoval, zahrabal som sa o niečo hlbšie. Použil som pušku ako palicu, rozhadzoval som ňou slamu, krúžil som hlavňou sem a tam, robil som si priezor na pozorovanie a vtedy som neopatrne zavadil o spúšť, puška vystrelila. Stáli ste odo mňa na dvadsať metrov, mal som loveckú pušku, keby som naozaj chcel, na takú vzdialenosť by som vás trafil aj so zavretými očami. Nechcel som, bola to nehoda!“
„Povedzme,“ neochotne pripustil Krauz. „Ako dlho si bol vonku?“
„Od pondelka rána do...“ ani netušil, aký je deň. 
„Od pondelka rána do utorkového obeda. Slabých tridsať hodín. Povedz, stálo to za to?“
Zhlboka si vzdychol. 
„Prosím vás, čo bude teraz so mnou?“
„Za tridsať hodín si zabil dvoch ľudí, dve nevinné obete, Kobza, zabil si matku s dieťaťom. Keby bolo po mojom, mali by ťa obesiť.“
Trestanec prikývol, sám sa cítil na popravisko. 

„Páni,“ major Majchrán treskol dlaňami do stola. Usmieval sa od ucha k uchu. Stres bol zažehnaný, na rannom nástupe sa všetci usmievali. 
„Aká zmena,“ podpichol ho Burger. „Vraj páni...“
„Môžem aj po starom, súdruh Burger,“ žiaril major. 
„Radšej nie, len si zvykaj, šéfko, budeš to potrebovať!“
Všetci sa smiali, bolo jasné, že šéf si za posledné dni polepšil, upevnil si pozíciu vedúceho, stolička sa pod ním už netriasla. 
„Viem, ako to myslíš, Edko. V tejto súvislosti mi nedá, aby som sa vám nepoďakoval. Chápete, že až dnes, doteraz nebol čas. Viete to dobre, sami ste na tomto prípade odroili dva dni a dve noci, tak čo vám mám hovoriť?“
Bola to pravda, chytenie páchateľa bolo jedno, ale zadokumentovať celý prípad tak, aby v ňom ani ten najlepší obhajca nenašiel štrbinku, bolo druhé. Po vypočutí museli Kobzu doručiť pred vyšetrovateľa. Začal sa kolotoč procesných úkonov – vypočutie, oznámenie obvinenia, previerka výpovede, rekonštrukcia, konfrontácie, vypočutie svedkov, práca so stopami z miesta činu... 
„Dreli ste ako hovädá,“ uznal veliteľ, „nespali ste, jedli ste iba občas, doma ste neboli...“
„Našťastie.“
Majchrán musel počkať, kým opadne salva smiechu. 
„Fero, sklapni, niektorých to – na rozdiel od teba – doma baví!“
Zase smiech. 
„Dobre, upokojíme sa, nechajte ma dohovoriť. Viem, na čo kolega Burger naráža. Viete to aj vy, sledujete, ako sa všetko okolo nás mení, aká je doba. Sami ste nielen počuli, ale aj šírili poplašné reči o tom, ako nás budú všetkých prepúšťať a podobne. Tento prípad nám spadol z neba ako požehnanie...“
„Jedna žena a dieťa sú mŕtve,“ pripomenul Burger s vážnou tvárou. 
Majchrán sa zarazil. 
„Áno,“ pripustil, „uznávam. Edko, ver mi, aj mňa štve, že až smrť dvoch nevinných ľudí nám musí podržať chrbát a tým hovädám tam hore otvoriť oči, ale je to tak. Je to smutné, no je to tak. Dobre, nebudem to ďalej rozvádzať, iba skonštatujem, že dvojnásobná vražda sa stala a vy ste ju v rekordnom čase, do dvadsaťštyri hodín, objasnili. Dooľte, aby som sa zvlášť poďakoval hrdinovi prípadu...“
Krauz sa usmial, pomrvil sa na stoličke, predklonil sa, zaprel sa rukami do stola. 
„... Eduardovi Burgerovi!“
Potlesk. Krauz sa oprel, uvoľnil sa, zatlieskal. 
Majchrán vstal, podišiel k Burgerovi, počkal, kým vstal aj on, podal mu ruku, pritiahol si ho, objal, poplieskal ho po chrbte. 
„Edo,“ zblízka mu pozrel do očí, „nesklamal si. Uvedomuješ si, čo si pre nás urobil?“
„Pre nás dvoch?“
„Pre nás všetkých!“
„Viem, viem. Uvedomujem.“
„Ale aj pre nás dvoch. Edo, ďakujem ti!“
„V poriadku, ale nechytil som ho sám...“
„Len žiadna skromnosť! Samozrejme, odmeny dostanú všetci, čo priložili ruku k dielu. Spracujem návrh, každému spravodlivo podľa zásluh, nebojte sa, všetci budete spokojní.“
Vrátil sa k stolu, sadol si. 
„Len pre vašu informáciu, ako sa prípad ďalej vyvíja. 
Sudca schválil väzbu...“
„Ako inak?“ zaznelo z pléna. 
„Správne, ako inak? Obvinenie môžeme postaviť na jasných vecných faktoch. Na mieste činu sme mohli čítať rukopis opitého polodebilného páchateľa. Fľašu borovičky vyutieral, poháriky umyl v dreze, ale na kúpeľňu zabudol, je tam odtlačkov viac ako dosť. Keď si všimol, že krváca, obviazal sa, ale krvavé stopy po sebe neutrel, myslel si, že všetka krv je od poškodených, takže máme aj jeho biológiu, ideálny materiál na porovnanie. Prokurátor je nadšený, taký jasný prípad sme mu už dávno neprihrali. Krauz...“
„Tu!“
„Richard, mal si šťastie. Strieľal esbalom, patróny dobré aj na diviaky, keby ťa trafil do hlavy, tak ťa pochovávame iba od krku dolu.“
„No fasa!“ uľavil si Krauz. 
„Jediné šťastie, že nemieril. Pravda, ak uveríme, že to bol náhodný výstrel.“
„Ja mu verím,“ prikývol Krauz. „Stál som naozaj tesne pri ňom. Keby chcel...“ radšej nedopovedal. 
„Keď je reč o streľbe, máme tu ešte jednu nevyriešeú vec,“ pokračoval šéf. „Ten postrelený nadstrážmajster Obuch. Edo, nerozumiem, čo si mi to predložil za návrh. 
Ty si ho zaradil do zoznamu na odmeny?“
„No.“
„To znamená, že chlapčisko sa postrelí – a ešte za to dostane aj odmenu?“
„Aj povýšenie.“
„Povýšenie!? Si na hlavičku?“
„Už som hovoril s jeho šéfom. Všetko som mu vysvetlil, pochopil, navrhne chlapca na mimoriadne povýšenie.“
„Ale...“ Majchrán nenachádzal slová. „Mohol by si to vysvetliť aj nám?“
„Iste. Pozrite, posledné, čo potrebujeme, je, aby sa v tom začala rýpať inšpekcia, aby sa začali vypytovať, prečo som ho neposlal do rojnice, prečo som neskúseného začiatočníka vzal so sebou do prvej línie, prečo mal v komore náboj, prečo nemal zaistené, prečo, prečo a prečo. Poznáte inšpekiu, mohli by nám pokaziť radosť z úspešne vyriešeného prípadu. Ako sa ubránime? Spravíme z chlapca hrdinu. Bol v prvej línii? Bol. Zúčastnil sa pátrania? Zúčastnil. Utrpel počas akcie strelné poranenie? Utrpel. Čo na tom, že sa postrelil sám, koho to bude zaujímať, kto bude po tom pátať? Je hrdina? Je, tak ho povýšime, odmeníme, a je to. Kto si trúfne rýpať do hrdinu? Nikto.“
Chvíľa ticha, potom to niektorí nevydržali. Čoskoro sa od rehotu zvíjala celá šéfova kancelária. 
„Ty si ale hovädo, Edko!“ pobúchal ho po pleci sused. 
„Ale má pravdu,“ súhlasil Majchrán, keď sa prestal smiať. „Súhlasím, napíšeme mu šťavnatú odmenu ako boestné, nech sa chlapec má! V poriadku, tým považujem prípad hrdinu Obucha za uzavretý. Ďalej budeme pokračovať v súčinnosti s vyšetrovateľom, podľa jeho požiadaiek. Ak bude potrebovať zohnať nejakých svedkov alebo pomôcť pri konfrontácii, zaskočíme.“
„Jasné, pomôžeme,“ ozvalo sa z pléna. 
„Bol som na koberci u náčelníka mesta. Tie články v novinách nám pomohli, celý prípad nám pomohol. Mám vám odkázať, aby ste sa upokojili, prestali politizovať, šíriť paniu a začali sa naplno venovať robote. O prepúšťaní už nikto ani neuvažuje. Zmeny na riadiacich postoch budú, ale tie sa vás netýkajú. Takže s chuťou do roboty!“
Kanceláriou šéfa násilnej kriminálky prebehla vlna súhlasného šomrania, všetkým sa uľavilo. 
„Ešte jedna vec v súvislosti s týmto prípadom...“ Majchrán zaváhal. „V piatok prepustia Gregora Martinku. Už o tom vie, takže prvý šok, prvé šokové reakcie prežije tam vnútri, ale potom ho prepustia. Ako sa zachová, netušíme. 
Nikto z nás nechce ďalšie vraždy, ďalšie výtržnosti. Napadá vám niečo?“
Prihlásil sa Burger. 
„Boli sme sa pozrieť na Dudvážskej. Susedia zorganiovali brigádu, celý byt vyčistili, kľúče má suseda oproti. 
Bude naňho v piatok čakať.“
„Aspoňže neuvidí tú hrôzu. Ale čo potom?“
„Mám návrh. Nechal som susede naše číslo. Keď sa ukáže, zavolá nám. Mali by sme ho hneď začerstva naštíviť a podebatovať. Keď pochopí, že je pod drobnohľadom, prejde ho chuť vystrájať. Okrem toho hlavný aktér je za mrežami, k nemu sa nedostane a na ostatných sa nemá dôvod vŕšiť, takže by sme mohli situáciu zvládnuť.“
Majchrán uvažoval. 
„Dobrý nápad, Edo. Dobre, nechám to na vás troch. Ale v piatok poobede očakávam hlásenie, ako sa vec vyvíja.“
„Samozrejme.“
„Dobre, a teraz k aktuálnej robote.“ Šéf si pripravil pero a zošit. 

Sedeli uňho v obývačke. Na konferenčnom stolíku stálo fľaškové pivo. Chladené pivo, stekajúca rosa narysovala na podložke mokrý krúžok. Oni odmietli, jemu zakázať nemohli, už nebol v base. 
„Prvé pivo na slobode,“ ukázal bradou na fľašu. „Predstavoval som si... Sníval som o tom, ako si štrngnem s Máriou alebo s chlapcami v krčme, namiesto toho ho pi jem s...“
„S policajtmi, len dopovedzte,“ pomohol mu Hanzel. 
Prikývol, smutne sa usmial. 
„Život nám prináša situácie...“ radšej nepovedal aké. 
„Pán Martinka, je nám naozaj ľúto, čo sa stalo vašej...“ 
slova sa ujal Burger, no hneď mu skočil do reči. 
„Nie je, ani ste ich nepoznali, ale hovorí sa to tak. Ďakujem vám za prejav sústrasti. Aj to sa iba tak hovorí, v skutočnosti vám nemám za čo ďakovať.“
„Chytili sme ho.“
„Za to vám mám poďakovať? To vám môžem iba vyčítať! Mali ste ho nechať mne!“
„Nemali, nemohli. Máme zákony...“
„Prosím vás! Som päť hodín z basy, tak si odpustite reči o zákonoch!“
Rozčúlil sa, presne to nechceli. Vlastne preto prišli, aby sa nerozčúlil a nevyviedol niečo neuvážené. 
„Dobre, dobre, len sa upokojte. Nemyslel som to ako provokáciu.“
Nepovedal nič, napil sa. Hlasno si odgrgol. Chvíľu pozoroval fľašu, akoby ešte stále nemohol uveriť, že pije ozajstné chladené pivo. 
„Prišli sme...“
„Vás skontrolovať,“ doplnil Burgera. „Chápem, očakávate, že začnem vystrájať. Nechcete bordel v rajóne. Prišli ste...“ hľadal slovo. „Ako sa to hovorí? Preventívne?“
„Tak sa tomu hovorí.“
„Nemusíte mať obavy, nič nevyvediem. Viem si vážiť slobodu viac ako ten... ten...“ Nevedel mu prísť na meno. 
Ani sa mu nečudovali. 
„Som naozaj rád, že si rozumieme,“ prikývol Burger. 
„Ochranný dohľad vám neudelili, ale aj bez dohľadu si vieme ustrážiť poriadok v rajóne. Nemusím vám vysvetľovať...“
„To naozaj nemusíte! Hlavne sa mi nevyhrážajte, akí ste borci, ako ma dáte do laty!“
„O vyhrážaní nemôže byť ani reči.“
„Tak potom platí, čo som povedal, môžete byť pokojní, nič nevyvediem.“
„Môžeme to brať ako prísľub?“
„Záleží vám na sľuboch trestanca?“
„Ste amnestovaný, z pohľadu zákona na vás musíme pozerať ako na každého iného normálneho občana.“
„Ale to neplatí pre policajtov. Ich pohľad nemá so zákonom nič spoločné, však? Pre vás sme stále iba... iba...“ zase hľadal slovo. 
„Potenciálni,“ pomohol Krauz. 
„... potenciálni vagabundi,“ dokončil. 
„Nie,“ nesúhlasil Burger. „Nie vždy,“ spresnil. „Záleží na každom z vás.“
Nechcelo sa mu debatovať o každom prepustenom zvlášť, obrátil list mávnutím ruky. Burger pochopil, že túto časť debaty môže uzavrieť. 
„Pán Martinka, čo budete robiť?“
„Dnes – alebo celkovo?“
„Celkovo.“
„Mám sa dostaviť na políciu.“
„Správne. Vyšetrovateľ vám musí dať písomné povoleie na pochovanie. Ak chcete, zoberieme vás.“
„Nie. Dnes určite nie. Dnes mám na programe toto,“ bradou ukázal na fľašu. „A toto,“ spod konferenčného stolíka vybral album. Podal ho Burgerovi. 
Rodinný album bez muža, iba s dvoma babami. Jedna rástla ako z vody, zo strany na stranu, druhá zrela do krásy. Muž bol iba na prvej strane, v svadobnom obleku s pierom na klope saka. Na poslednej strane nohaté jedenásťročné dievčisko objímalo mamku v rifliach, smialo sa, vešalo sa jej na krk. 
„Budem spomínať. Na všetko, čo som s nimi nezažil.“
„Dobre, tak potom v pondelok.“
„V pondelok začnem vybavovať pohreb.“
„A potom?“
„Potom?“ Cmukol perami, pokrčil plecia. „Predám to tu.“ Poobzeral sa, akoby bol v byte prvý raz. „Všetko predám. Nemám k tomuto bytu vzťah, nič mi nehovorí, nič som tu neprežil, nič ma k nemu neviaže.“
Prikývli. 
„Pochopte, zbláznil by som sa. Ani škvareninu by som si nedokázal spraviť. Nie v kuchyni, kde... kde...“ preskočil mu hlas. Sťažka prehltol. „Každý kút, každá skriňa by mi ich pripomínala, tak sa žiť nedá. Predám a pôjdem.“
„Kam?“
„Vrátim sa k nám domov, na Horniaky. Už som telefonoval so sestrou, volá ma k sebe. Máme gazdovstvo, žije sama, prichýli ma. Ruky mám zdravé, uživím sa. A časom možno začnem nový život, ak stretnem nejakú...“ Akú, to si nechal pre seba. 
Burger vybral zápisník, niečo načmáral. 
„Keby ste čokoľvek potrebovali, úradne, napríklad s pohrebom alebo tak, dám vám číslo priamo k nám do kancelárie. Môžeme pomôcť, ak o to stojíte.“
Lístok si nevzal, Burger ho položil na stolík. Martinka chvíľu gánil, uvažoval, napokon si to rozmyslel, načiahol sa, pritiahol si lístok, jedným okom skontroloval číslo. 
„Ďakujem,“ vysúkal zo seba viacenej nasilu. „Dúfam, že nebude treba.“
Návštevu mohli ukončiť, účel splnila. Prepustený Martinka pochopil, že je oňho záujem, že robiť hlúposti sa nevyplatí. Lístoček odovzdali, pomoc ponúkli, čo by ešte chcel? Vstali. 
„Ešte jedna otázka,“ zastavil ich v chodbe. „Kde je teraz?“
„Sudca schválil väzbu, je v Justičáku. Stopy sú jednoznačné, bude to rýchly proces. Môžete byť pokojný, na slobodu sa už nikdy nedostane.“
„Určite? A čo šikovný advokát?“
„Šikovnosť je v tomto prípade málo, musel by byť čarodejník. Nie sme vo filme, pán Martinka, v skutočnom živote čarodejníci neexistujú.“
Prikývol. Ruky si nepodali. 
Trojica detektívov sa vrátila hore, v kancelárii ich čakal šéf. 
„Tak ako ste pochodili?“
V krátkosti mu zreferovali. 
„Pivo? Žiadna borovička?“ obával sa podobného scenára z pondelka. 
„Nie, a aj keby ju mal schovanú, je to jeho vec. Pochopil, že o ňom vieme, nevyzerá na hlupáka, čo by sa chcel vrátiť.“
„Vy mu veríte? Dá sa naňho spoľahnúť?“
Vymenili si pohľady, či niekto počas návštevy zaregistroval niečo podozrivé. Nikto nič. 
„Dá,“ uzavrel za všetkých Burger. 
„V poriadku.“
Majchrán zavrel spis, treskol po ňom päsťou. Zhlboka si vydýchol. 
„Páni, tým považujem prípad dvojnásobnej vraždy za uzavretý. Ako sa hovorí: Koniec dobrý, všetko dobré. 
Zabudnite. Vy traja,“ pozrel sa na hodinky, „vypadnite na obed, nemusíte sa už vrátiť. Je piatok, ťahajte na pivo alebo domov, alebo kam chcete. Tento týždeň ste sa vypli k nadľudskému výkonu, doma vás takmer nevideli, užite si predĺžený víkend, zaslúžite si.“
Vypadli doslova treťou kozmickou rýchlosťou, kým si to šéf nerozmyslí, alebo kým nezavolá operačný dôstojník... 
Nechceli ani domyslieť. Dali si najrýchlejší policajtský obed, aký sa dá v teréne zohnať – pivo a poldeci, dali si aj dupľu, aj zákusok a rozbehli sa domov za ženami a deťmi. 
Tento týždeň si ich fakt veľmi neužili. 

Krauz sa zastavil v škôlke po malú, skoro sa zbláznila od radosti. 
„Tatííí!“ Visela na ňom ako vianočná guľa na ohnutej halúzke. „Kde si bol tak dlho? Maminka plakala...“
„V robotke, dievčatko, v robotke.“
Občas bolo aj jemu do plaču, zvlášť podvečer, keď sa začalo stmievať. Ak práve nevypočúval, stál pri okne, fajčil jednu za druhou, z kancelárie pozoroval ľudí dolu na chodníku, v rozsvietených električkách, ako sa ponáhľajú domov k rodinám, na nákupy, s dievčaťom do kina, na večeu... Občas bolo aj jemu do plaču. Kto nechce, aby mu bolo občas do plaču, nech radšej nejde za policajta, a už vôbec nech sa netlačí na oddelenie vrážd. 
„Tak poď, dieťa moje, prekvapíme maminku, aby už nelakala. Budeme spolu celú sobotu aj nedeľu.“
„Jupí!“
Také sľuby nedával rád, vedel, že ich dodržanie nezávisí iba od neho, no dieťa sa dá ľahko oklamať, dieťa tomu ešte nerozumie. Okrem toho čo by človek neurobil pre šťastný úsmev dieťaťa? Malá milosrdná lož je to najmenej... 
Práve sa vyzúvali v chodbe, keď ich z kuchynských dverí privítala prekvapená hlava: „Ale to nemyslíte vážne! Vy ste už doma!? Ty si už doma!? Už nepracuješ na kriminále? Alebo zrušili políciu?“
„Vtipné. Človek si môže nohy zodrať, čo sa tak ponáhľa domov, a tu jedna sarkastická facka za druhou,“ frflal. 
Frflal iba akože, aj zrušenie polície bolo myslené iba akože. Hlava sa zmenila na celú Sylviu, vyšla im v ústrey, vystískala najprv dcéru, potom muža. Prisali sa k sebeako prísavník na sklo akvária, dali si dlhý vášnivý bozk. 
Po týždni naozaj hlboký a vášnivý. 
„Hééj, decká, to sa môže? Mne s Peťkom to pani učiteľka zakázala.“
Až ich myklo. 
„Sylvinka, vy ste sa s Peťkom v škôlke bozkávali?“ vyzvedala matka. 
„Nie, na dvore.“
„Na dvore! Tak to je niečo iné!“ uľavilo sa otcovi. „Asi zájdem do tej škôlky a milému Peťkovi vytrieskam riť!“ 
zastrájal sa. 
„Zbytočne. My sa už spolu nefrajeríme.“
„A s kým sa teraz frajeríš?“
„S Dávidkom.“
„S Dávi...“ začal Krauz, no k ďalšej vyhrážke sa nedostal. 
„S Dávidkom? Puchelom?“ Iniciatívu vo výsluchu prerala Sylvia. „Čo má otca doktora?“
„No, s tým,“ pyšne sa priznala dcéra. 
„Doktor Puchel,“ vysvetľovala veľká Sylvia, „primár na chirurgii.“ Sylvia pohladkala dcéru po vlasoch. 
Krauz pochopil, sklapol. 
„Tak fajn, žiadna bitka nebude. Doktor sa v rodine vždy zíde,“ kapituloval nad prezieravým výberom štvorročnej dcéry. Keby mala o dvadsať viac, aj by ju pochválil. 
„Vážne, čo sa stalo?“ vyzvedala manželka. Predčasný príchod manžela sa jej zdal podozrivý. 
„Nič, čo by? Dostali sme ho. Už je v base. Šéf nám dal poobede voľno.“
„Ten prípad z novín?“
„Ten. Dvojnásobná vražda.“
„Voľno? Som zvedavá,“ pochybovačne zagánila na telefón v chodbe. „Voľno, až kým sa neozve henten plastový pokušiteľ.“
Čo mal na to povedať? Obaja dobre vedeli, že dĺžku ich víkendu má v rukách práve on – plastový ničiteľ rodinného šťastia. 
Čuduj sa svete, nezazvonil. 
V sobotu vyrazili na zimný štadión, krpec bol na korčuliach zo dňa na deň lepší a istejší. Minulý týždeň sa boli korčuľovať iba mama s dcérou. Dnes boli všetci traja, Sylvia nevychádzala z úžasu, malej to išlo naozaj dobre. Škoa, že sa jej väčšinou venovala iba ona, keby otec pomohol častejšie, už z nej mohla byť druhá Wittová. Sylvia nemala chuť začať debatu na túto tému, určite by sa zase pohádali a na to si voľný víkend s manželom až príliš vážila. 
V nedeľu na obed to už Krauz nevydržal, zdvihol slúchadlo. 
Túúúú. 
„Funguje?“ nachytala ho Sylvia. „Ani mne sa nechce veriť...“
Fungoval. Ale tento víkend stálo šťastie pri nich, aj pri ostatných rodinách chlapcov z násilnej kriminálky. Telefóny nevyzváňali. 
V pondelok ráno na rozdelení nadiktovali súčinnosť s vyšetrovateľom, bolo treba popohnať vyhodnotenie posledných zaistených stôp a ešte nejaké maličkosti. Celý ďalší týždeň sa niesol v znamení maličkostí, nič dôležité sa nedialo. 
Problém si počkal do piatka, ako vždy, naschvál do piatka, aby detektívov z kriminálky a ich rodiny naštval. 







25
Dvere na kancelárii sa rozleteli, dnu vpadol Majchrán, primerane naštvaný. 
„Jeden, dva, tri,“ zhodnotil situáciu, bleskovo zistil početné stavy mužstva. 
„Štyri, päť, šesť,“ doplnil ho Burger. „A Rišo vie aj do desať.“
„Ste všetci, to som rád.“
„My už nie,“ priznal sa Burger, lebo tušil, čo bude nasledovať. 
„Máme mŕtvolu.“
„Len naša kancelária? Alebo celé oddelenie?“
„Ja viem...“
„Šéfe, celý minulý týždeň sme ťahali ako hovädá!“
„Ja viem, ja viem, ale...“
„Ale sú tu aj iní, tak im chcem dať možnosť, to si chcel povedať, nie?“
„Nie. Chcel som povedať, že viem, že ste ťahali ako hovädá, ale toto je zase nejaká špecialitka. Dám ruku do ohňa, že to zase súvisí s amnestiou, lebo doteraz som sa s niečím podobným nestretol. Urobíme dohodu, vezmete ešte tento prípad, tentoraz vám dám nie dvadsaťštyri, ale štyridsaťosem hodín, vyriešite ho a máte mesiac pohodový režim. Tľapneme si?“
Burger nadviazal očný kontakt najprv s Hanzelom, potom s Krauzom. Ani brvou nehli, páčilo sa im to rovnako ako jemu. 
„Čo je to špecialitka?“
„Prevŕtané nechty.“
„Ako sa dá prevŕtať necht?“
„Takto,“ Majchrán k nim otrčil ukazovák, druhým ukazovákom kolmo zhora naznačil vrták a pritlačil. „Vŕŕ, vŕŕ, a je to,“ predviedol im vŕtanie nechta. 
„Si robíš prdel!“
„Ja možno, ale ten, čo vŕtal, nie, ten to myslel vážne. Nakoniec ho utopil ako šteňa.“
„Vo vani?“
„V Dunaji.“
„Čím ďalej tým lepšie.“
„Tak ako, beriete?“
„Ak nie?“
„Použijem rozkaz.“
„Choď do riti, Jozef! To je psychologický nátlak!“
„Je, ale funguje. A hovorí sa psychický, Edko, psychický.“
„Kedy ťa už odvolajú...“ zašomral si Burger pod nos, odožil noviny, zadusil cigaretu. 
„Počul som!“
„Dobre, dobre, tak si sadni. O čo ide? Ale aby bolo jasné, podľahli sme vydieraniu, psychiatrickému nátlaku, nejdeme dobrovoľne! Schválne hovorím psychiatrickému, lebo čo sa na tomto oddelení deje, je fakt na palicu!“
Majchrán sa usmial, vedel, že sa na nich môže spoľahúť. Rečičky na úvod, to bola iba súčasť vraždárskeho follóru, len tak, aby začiatok prípadu nebol fádny. 
„Teraz vážne,“ vzdychol si, sotva dosadol. „Hlásenie od operačného je jednoznačné, vyzerá to na peknú brutaitu. Musím to dať vám, pochopte, potrebujeme ešte jeden dobrý bod, na pozichrovanie toho prvého. Nemôžem riskovať neúspech, Edo, musíte zabrať ešte raz. S tým oddychovým mesiacom potom som to myslel vážne.“
„Dúfam, že tých štyridsaťosem hodín nie.“
„Samozrejme, že nie. Nie sme malé deti, viem, ako sa môže vyšetrovanie skomplikovať. A vy zase viete, že naťahovanie nám nepomôže, takže verím, že si švihnete a chytíte ho v čo najkratšom čase.“
„Spoľahni sa,“ kapituloval Burger. Krauz si automaticky pripravil poznámky. Keď Burger rozhodol, idú na to! 
„Dnes ráno sa partia pilčíkov flákala na brehu Dunaja poniže Devína...“
„Teda po prúde,“ Krauz skočil šéfovi do reči, aby si urobil presný zápis miesta, kam ich asi pošle. 
„Teda po prúde,“ prikývol Majchrán. „Mali tam robiť výrub, okolnosti preveríte na mieste. Pod koreňmi nejakej vŕby našli zaseknuté telo. Pohlavie muž, vek ani podrobnosti neviem, lekár tam ešte nebol, hlásenie preveria iba hliadka z miestneho oddelenia. Ako ho pilčíci ťahali na breh, všimli si prsty, upozornili hliadku, preto vieme o nechtoch. O tom vŕtaní si to vymysleli naši chlapci, možno tie dierky dokážete vysvetliť aj inak, čo by bolo fajn. Nepotrebujeme ďalší masaker, alebo áno?“
Ani Burger nevedel, či heslo čím horšie, tým lepšie platí aj v tejto situácii. 
„Miesto nálezu sa podľa prvotnej obhliadky nezhoduje s miestom činu. Nájdete to ľahko, odveziete sa na Devínku cestu, presne oproti pohraničnej rote je odbočka k rieke, iba taká poľná cesta.“
Krauz prestal písať, počúval. Burger s Hanzelom ho chceli pohnať spýtavými pohľadmi. 
„Poznám to tam, nemusím si písať,“ vysvetlil nečinnosť. 
„Takže tento týždeň štvrtý obvod,“ hádal Hanzel. 
„Pre zmenu štvrtý,“ súhlasil šéf. „Upozornili ma, aby ste si dali kanady, prišiel odmäk, všade je blata jak naondené.“
„To je všetko?“ spýtal sa sklamaný Krauz. Odložil ceruzku, škoda drať papier. 
„Všetko, ostatné očakávam od vás.“
„Páni!“ Burger pleskol dlaňami po stole, vstal, akoby sa odrazil. „Ide sa na to!“
Prezuli sa, pre istotu si zobrali aj maskáčové nohavice na prezlečenie. Krauz napodiv nebol naštvaný, nepociťoval depresiu z piatkového prídelu, na pravidelný týždenný prídel čerstvých vraždičiek si zrejme začínal zvykať. 

Krauz spomalil, na výmoľoch hlbokých ako detská vanička sa nedalo jazdiť ani na prvom rýchlostnom stupni, no služobné žiguláky nulu nemali, tak sa snažil na jednotke, no slimačím tempom. 
„Au, kurník, chlape, čo to, doprdele,“ stonal do rytmu Hanzel, ako ho hádzalo raz na okno, raz do stredu auta, 
„... stváraš!“ vyhŕkol, zúfalo sa držal, vyvažoval nárazy. 
„Fakt cesta na jednotku!“
„Ale nesmieš zaradiť dvojku,“ doplnil ho Burger. 
„Držte sa a kušujte! Nevidíte, čo je pred nami?“ Krauz nadskakoval ako v traktore uprostred oráčiny. 
Konečne zbadali služobné pomaľované auto. 
„Tam! Zatiahni tam, a už ani meter!“ vydýchol si Burger. 
„Teda cesta...“ odpľul si, keď vystúpil. Slina bola červená. 
„Tečie ti krv?“ zvraštil čelo Hanzel. 
„Zahryzol som si do pery.“
„Ja že prečo nenadávaš.“
„Nestihol som. Richard, kam?“
Krauz zabuchol dvere, zamkol služobné auto, rozhliadol sa. 
„Poznám cestu sem, nie, kde ho vylovili. Poďte za mnou, tadiaľto zbehneme dolu na breh, potom sa spýtame.“
„To je kus vola,“ sťažoval sa Hanzel, „že spýtame! 
A koho? Hentej vŕby?“
„Hento je jelša.“
„Edo, ja mu jednu...“
Opatrne zostupovali k brehu, odmäk zmenil cestu na blatové klzisko. Varovanie operačného sa ukázalo opodstatnené, ešteže ho poslúchli a prezuli sa. 
„Tam,“ ukázal Krauz proti prúdu. 
Blato sa zmenilo na štrk, chrapčal im pod tvrdými podrážkami. Kráčalo sa im ešte horšie. Konečne dorazili ku skupinke. 
„Dokelu, ale tu ťahá,“ pozdravil Burger. Od vody vial vlhký studený vánok, po chvíli prenikal až na kožu. 
„Dobrý deň,“ pozdravil kolega v uniforme. „Vy ste...?“
„Násilná kriminálka, mestské veliteľstvo,“ Burger ukázal odznak. 
„Podpráporčík Šuster, miestne oddelenie.“ Dvoch kolegov stojacich bokom nepredstavil, asi neboli dôležití. 
„O čo tu ide?“
„Poďte sem!“ kývol na chlapíka v montérkach. „Toto je pán Boroš, vedúci partie pilčíkov...“
„Nie som vedúci, partiu mám na starosti iba dnes, zodpovedám za dnešnú robotu, inak je vedúci pán Malina.“
„Pre mňa ste vedúci, lebo ste tu, a hotovo! Kde mám zháňať nejakého Malinu?“ rozhodol sa kolega z oddelenia. 
„Dostali za úlohu...“ odrazu sa zarazil. „Čo budem vysvetľovať, povedzte to sám.“
Muž v montérkach a prešiváku ukázal prstom za seba. 
„Tamtie stromy majú dnes padnúť, správa povodia bude osádzať nejakú tabuľu, asi kilometrovník alebo čo. Ráno nás tu vysadili, vercajg sme si nanosili hen k tomu kmeňu, a keď sa zaň išiel Vlado vyšťať, tak našiel...“ zaváhal, „našiel ho,“ lepšie nevedel nález opísať. 
Aj to im stačilo. 
„Tak sa pozrieme,“ vzdychol si Krauz. 
Spomenul si na prednášky z hydrológie, na profesora, ktorý mal s Dunajom profesionálne aj profesné skúsenosti. 
„Pozrite,“ ukázal na vlečúcu sa vodu, „medzi hladinou rieky a prvými stromami je pás naplaveného štrku široký vyše desať metrov, takže Dunaj môže mať výšku tri metre, možno len dva.“
„Prečo nám to hovoríš?“
„Oto, ide o utopenie, výška hladiny, rýchlosť toku, prieok... To všetko môžu byť dôležité detaily.“
Prikývli, mohol mať pravdu. Obrovský kmeň pred nimi, dvaja by ho sotva objali, mal korene na štrku, no väčšia časť kmeňa a haluze sa strácali v kalnej vode. Priplával a zachytil sa, to bolo vidieť na prvý pohľad, korene už boli bez zeminy a z konárov ostali iba tie najhrubšie. Obišli korene, motorové píly, bandasky s benzínom a olejom, dostali sa na druhú stranu premočeného dreva. 
Muž ležal na chrbte, nohy mierne pokrčené v kolenách, ruky od lakťov vztýčené k nebu, ako keby boxoval poležiačky. Modrá kockovaná košeľa zapnutá až po krk, manžety nezapnuté, zrolovali sa až po lakte. Rifle držal hrubý kožený opasok s výraznou kovbojskou prackou vo farbe striebra, topánky chýbali, asi ich vzala voda, jedna biela ponožka ako zázrakom prežila. 
Všetkých troch zaujímali predovšetkým prsty. Zohli sa, skúmali. 
„Šéf mal pravdu,“ zašepkal Burger. „Neviem, čo to spôsobilo, ale sú to dierky.“
„Durch, skrzaskrz,“ doplnil Krauz. 
„Tri. Ukazovák, prostredník a prstenník na pravej ruke. 
Pozri nohu,“ nabádal Hanzel. 
„Nič,“ hlásil Krauz od nohy, „ponožku mu sťahovať nebudem.“
„Zatiaľ som z toho jeleň,“ priznal Burger. „Bez lekára sa nepohneme.“
„Už je na ceste,“ vstúpil do rozhovoru podpráporčík, lebo začul ich šepot. 
„Kde presne ležal? Teda, kde presne bol zachytený?“ 
spýtal sa Krauz dnešného vedúceho. 
„Vlado! Poď sem!“
Prišiel Vlado. 
„Môžem fajčiť?“ Práve si zapálil, zahadzovať celú cigaretu sa mu zdalo veľkým luxusom. 
„Môžete,“ súhlasil Krauz. 
„Vlado, kde bol zachytený?“ vyšetroval vedúci za Krauza. 
„Tam, pri tom hrubom konári, ako sa rozvetvuje,“ ukázal cigaretou. 
„Chrbtom hore?“
„No, chrbtom hore.“
Niežeby na tom záležalo, ale aspoň mali jasno. 
„Kto ho vytiahol?“
„No ja,“ priznal sa Vlado. Cigareta mu zamrzla na polceste k ústam. „Dúfam, že som niečo nepohnojil?“ vyvalil oči v neblahej predtuche. Nerád by strávil pol dňa na polícii. 
„Nie. Neodpadlo z neho niečo? Topánka, bunda...“
„Nie. Bol vo vode presne takto, ako je teraz.“
Prvotné vyšetrovanie skončili, viac by sa nedozvedeli ani krížovým výsluchom. Krauz si napravil golier na páperovej bunde, bradu pritlačil na krk. Ťahalo čím ďalej tým viac, vánok sa zmenil na ostrý vietor. Burger sa tiež našuhoril, najhoršie na tom bol Hanzel – frajerina s jarnou koženou bundou sa mu nevyplatila. 
„Na,“ Krauz mu podal kľúče od auta. „Kým príde doktor, zmrzneš.“
„Nie, ešte vydržím.“ Zaťal sa, ale nos si pre istotu vyfúkal, už mu začalo kvapkať. 
Zapálili si. Zabíjali čas. Krauz prejavil záujem o motorové píly, dočasný vedúci mu rád urobil prednášku. Burger s Hanzelom chvíľu počúvali, potom sa šli prejsť medzi stromy, aby sa zohriali. 
„Hej, hoď tie kľúče,“ nevydržal Hanzel. Prechádzka nič nevyriešila, medzi stromami ťahalo rovnako. 
Burger sa k nemu pridal, zašili sa do auta. Krauz bol zvyknutý, zimu znášal, horšie to bolo s neznesiteľným auustovým teplom. 
Konečne sa na ceste medzi stromami zjavili dvaja kolegovia v uniforme a tučný chlapík v dlhom baloniaku. 
Za nimi cupkal Burger s Hanzelom, takže zvítanie si odbii už hore pri zaparkovaných autách. 
„Dobrý...“ pozdravil doktor. Mal tým na mysli všetkých prítomných, podávať každému ruku mu ani nenapadlo. 
„Tam?“ ukázal na kmeň. 
„Toto je kolega Krauz,“ Burger mu predstavil aspoň jeho. 
Burgerov kolega, kolega z násilnej kriminálky, to bolo niečo iné, tomu sa oplatí podať ruku. Podali si ruky. Krauz sa jeho meno aj tak nedozvedel, doktorovi zjavne nebolo do reči. Príčina bola jasná, pritiahol si baloniak, zdvihol golier, snažil sa zababušiť. Krauz ho nepoznal, na pitve už bol viackrát, ale asi na seba nemali šťastie. 
„Kurva aj s takým miestom činu,“ frflal doktor. „Čo je to za nápad kúpať sa v tomto nečase?“
Zašiel za kmeň. Stál s rukami vo vreckách, pozeral sa, skúmal na diaľku. 
„Je tu už technik?“
„Nie, veď ani nevieme, či je to naše.“ Komunikáciu si vzal na starosť Burger. 
„Naše, vaše, tie vaše večné policajné boje o mŕtvoly! Mali ste ho postrčiť, nech pristane na druhom brehu, a bolo by! 
To je už Rakúsko, nie?“ mykol bradou k druhému brehu. 
S odpoveďou sa nikto nenamáhal. Bolo to Rakúsko, to vedel každý. 
„Zase aby som míňal náš materiál,“ doktor frflal ďalej. 
Dnes nemal svoj deň. 
Z vrecka vybral chirurgické rukavice, roztrhol sterilné vrecko, natiahol si ich. Krauz sa musel v duchu usmiať, doktor im vytýkal večný boj o mŕtvoly, on zas zvádzal večný boj o medicínsky materiál. Nerád míňal zo svojich zásob, naopak, rád okrádal o rukavice policajných technikov. 
„Edo?“
„No, tu som, už idem!“
„Môžem?“
„Poď!“
Doktor si čupol. Začal od hlavy. Prehmatal lebku, pohýbal celou hlavou, nadvihol mu viečka, skontroloval ústnu dutinu, rozopol košeľu, prezrel si trup... Skončil pri bielej ponožke. 
Stiahol ju, preskúmal nohu, ponožku opäť ledabolo natiahol. 
„No?“ vystrel sa, zagánil na Burgera, očakávajúc príval otázok. 
„Čo je s ním?“
„Je mŕtvy, čo by bolo?“
„Príčina smrti?“
„Edo, čo som čarodejník? Bez pitvy, bez kontroly vnútorných orgánov, bez mikroskopického vyšetrenia? Kto dokáže určiť presnú príčinu smrti?“
„Dobre, zle som sa opýtal. Je to násilná smrť?“
„Pýtaš sa na cudzie zavinenie?“
„Správne.“
„Lebo od toho závisí, či to bude vaše, alebo prípad ostane na miestnom oddelení.“
„Správne.“
„Neviem.“
„Choď do...“
„Dobre, dobre, tak teda vážne. Lebka je v poriadku, nemá zlomenú spodinu lebečnú, nemá zlomený nos ani tvárové kosti. Na čele je malá podliatina, nič vážne. Väzy sú v poriadku, vlasová časť je bez defektov. Útok na hlavu alebo pád na hlavu môžeme vylúčiť. Prezrel som trup, žiadne vpihy ani strelné poranenie. Genitálie sú v poriadku aj nohy.“
„Fajn. Utopenec. Môžeme ísť domov,“ potešil sa Burger. 
„Na chvíľu môžete, potom sa vráťte.“
„Lebo...?“
„Lebo – pozri sa sem! Na ruky. Vidíš tie tri dierky?“
„Vidím.“
„Tie si sám nespravil. Vieš, prečo človek dokáže pracovať s nástrojmi, dokonca s takými malými, ako je ihla? Odoviem si sám, lebo kým by ste vypátrali odpoveď, bol by som na dôchodku. Lebo na prstoch nás príroda vybavila mimoriadne hustou sieťou nervových zakončení. Máme tam mimoriadny cit. Ale všetko dobré je na niečo zlé, aj toto sa dá zneužiť. Gestapáci pri práci s partizánmi s obľubou využívali práve konce prstov. Pchali pod nechty ihly. Verte mi, s liečebnou akupunktúrou to nemalo nič spoločné.“
„Nie! Tak toto nie!“ ohradil sa Burger. „O mučení nechcem počuť ani slovo! Majchrán nás ukrká!“
„Povedz Jožkovi, nech sedí na riti v teplučku kancelárie a nech nerýpe do ťažko pracujúcich doktorov v teréne. 
Môžeš sa odvolať na mňa.“
„Na nikoho sa nebudem odvolávať! Druhá svetová sa skončila, gestapo je rozpustené, tak ma neser!“
„Ale odskúšané metódy ostali.“
Burger zovrel pery, vyšetrovanie naberalo nebezpečný smer. 
„Pripusťme násilie. Ako to vidíš, doktor?“
„Sám si to nemohol spraviť, je to ukrutná bolesť – na hranici znesiteľnosti. Dokonca kúsok za, takže pri tom mohol aj omdlieť. Aj hlúpu stávku vylučujem.“
„Stávku?“ nechápal Burger. 
„Chlapi sa ožerú, dostanú blbý nápad – stavme sa, že si nechám vytrhnúť zub! A fakt, nájde sa blbec, čo si za poldeci nechá v krčme vytrhnúť zub. Kombinačkami. Videl som to na vlastné oči. Toto nebola stávka, už pri prvom nechte by to vzdal a zaplatil by celej krčme. Edo, ak hovorím, že je to extrémna bolesť, tak mám na mysli extrémnu. Viem, čo hovorím.“
„Verím ti. Pripusťme cudziu osobu a násilie. Aký nástroj použili?“
„Až po pitve. Treba to skontrolovať pod mikroskopom. 
Možno je to prepichnuté šidlom, možno nejakým razidlom, možno...“ zaváhal. 
„Možno?“
„Možno vŕtané, všetko je možné.“
„Ak je to prepichnuté, mohol by to spôsobiť konár pri plávaní?“
„Ak nájdete konár s presne takými ostňami, tak...“ zaáhal. Burgerovi v nádeji poskočilo obočie. „... ani tak nie. 
Prepichnúť prst si vyžaduje veľkú silu, taká sa pri plávaní nedá vyvinúť. Tobôž nie na tri prsty.“
„Doprdele...“
„Ale aj keby sme vysvetlili dierky, je tu ešte niečo.“
„Čo?“
„Poďte bližšie.“
Čupli si k utopencovi. 
„Pozrite sem na zápästie. Vidíte ten pásik? Je aj na druhej ruke.“
Až teraz si všimli, že tesne nad zápästím sa ťahal krížom cez ruku o niečo tmavší pásik než okolitá koža. 
„Je to široké tak päť centimetrov,“ odhadoval Hanzel. 
„Koldokola celého zápästia. Edo, chlapci, čo je to?“
„Kurva!“ Burger tušil, čo je to. 
„Správne, Edko. Povraz zanecháva výraznú, hlbšiu a užšiu stopu, drôt sa zareže, ale...“
„Lepiaca páska na koberce,“ skúsil Krauz. 
„Výborne! Či na koberce, neviem, ale páska. A prečo je stopa práve tam?“
„Lebo mu fixovali ruky.“
„Správne. Prečo, začo, načo, to už nechám na vás, aj tak som vám pomohol nad rámec svojich povinností. Páni, poúčam sa, je tu zima ako v ruskom filme.“
„No počkaj! Aký rámec, aké povinnosti!? Ešte sme neskončili!“
„Opäť správne, Edko, vy nie, ja áno.“
„Nie! Počkaj! Aspoň mu prevráť vrecká!“ zúfal si Burger. 
Doktor mu neochotne prezrel vrecká. 
„Nič. A všimol som si, že nemá ani retiazku, ani hodinky, ani prsteň... Nemá na sebe a pri sebe nič na identifikáciu. Ani to sa vám nezdá podozrivé?“
Burger zvädol, kapituloval, dnes mal navrch doktor. Aj ho to potešilo, pookrial, bavil sa na ich bezmocnosti. Samozrejme, iba tak, v rámci kolegiality, v rámci podpichovania. 
„Posledná vec,“ zdržiaval Burger. „Čas smrti?“
„Zase jedna z otázok pre krištáľovú guľu.“
„Aspoň sa pokús!“
„To nie je otázka pokusu, Edko. Uvedomte si, že dnes je prvý deň, čo sa trochu oteplilo. Odmäk, ale doteraz mrzlo.“ 
Znechutene sa zahľadel na hladinu rieky. „Tá voda má tak...“
„Dvari stupne,“ pomohol Krauz. 
„Dvari,“ súhlasil doktor. „V takej vode mäso nehnije podľa bežných pravidiel, mrazivá voda viac konzervuje, ako rozkladá. Čas smrti sa bude dať odhadnúť až po vyšetrení krvi, vnútorných orgánov, až po zohľadnení všetých poveternostných a ostatných vonkajších faktorov.“
„Dobre, ale pozri sa naňho, niečo by si odhadnúť mohol. Vidíš, v akom sme svrabe. Doktor, neondej sa, potrebujeme aspoň niečo!“
Doktor zo súdneho lekárstva sa zľutoval, ešte raz si čupol. Skúmal, dal si záležať. 
„Chlapci, dlane a chodidlá sú vymáčané, u nás tomu hovoríme ruky práčky, nie automatickej, ruky ženy, ktorá profesionálne perie. Kedysi bolo také povolanie...“
„Vieme, vieme, prednášku z dejepisu si nechaj pre seba,“ 
zarazil doktora Burger. 
„Pre seba, hovoríš. Ako chceš, takže dlane a chodidlá sú vymáčané, koža je bledá, brucho nie je nafúknuté...“ zamyslel sa. Ani nedýchali, viseli mu na perách. „No, od leta tu nie je.“
„Ja ho nakopem!“ nevydržal Burger. „My to potrebujeme na hodiny, a on že od leta!“
„Na hodiny?“ Doktor nestratil duchaprítomnosť. Pozrel na náramkové hodinky. „Keď na hodiny, tak na hodiny. Je pol desiatej, takže dve hodiny dozadu, teda o pol ôsmej, bol určite mŕtvy.“
„Je to chuj,“ Burger stratil záujem. „S diplomom. Načo takých dáva tento štát vyštudovať, to nechápem!“
Doktor sa schuti rozosmial. Prišiel riadne naštvaný, no práca s chlapcami z kriminálky ho riadne rozparádila. Bavil sa. 
„Edko, veď sa neondej! Poď sem, vráť sa! Skúsime ešte raz. No poď, vidíš, že to ide. Takže znova. Triezvy odhad hovorí... Ozaj, keď sme už pri tom slove triezvy... Nemáte niečo vypiť? Je tu zima!“
„Nie!“ zrúkol Burger. „Nezaslúžiš si!“
„Dobre, dobre, zapamätám si! Triezvy odhad hovorí, že v takomto stave je pár dní. Včera to nebolo, to by bola koža v inom stave. Pred mesiacom to nebolo, už by sa museli tvoriť plyny. Aj v tejto zime by sa museli. Keď pozrú stav krvi v cievach a jazyk a... no keď si ho na pitve pozrú zblízka, spresnia to. Podľa mňa ide o dni, tri, štyri, určite nie viac.“
„Aspoň niečo!“ Burger mal sto chutí zdrapnúť ho pod krk. „Kedy ho otvoríš?“
„Ja? Nikdy. Mám po službe, bude to robiť kolega Veselý. Zastavil som sa cestou domov, v rámci nadčasov, ktoré mi aj tak nikto nezaplatí. Len tak, z lásky k remeslu, a ešte preto, lebo som dúfal, že ťa tu nájdem. A nedúfal som zbytočne, ako vidím, stále ťa Majchrán používa ako záplatu na všetky prúsery.“
„Ja...“
„Som záplata, viem, Edko. Ten prípad minulý týždeň, tá dvojnásobná vražda, to bola tiež tvoja robota? Písali o tom vo všetkých novinách.“
„A týchto dvoch. A stopäťdesiat policajtov v rojnici,“ prikývol Burger. 
„Ale hlavne tvoja,“ trval na svojom doktor. „Si záplata. 
Dokedy necháte na sebe orať? Časy sa zmenili, nesledujee to? Vy ste neštrngali na námestí? Už si nemusíte dávať socialistické záväzky. Takí ako ty sa o chvíľu osamostatnia, založia si súkromnú detektívnu kanceláriu, budete zarábať milióny.“
„Počúvaj...“
„Budem vám robiť odborného poradcu, mne stačí pol melóna. Ja som skromný a žena si časom zvykne aj na nový mercedes.“
„Oto,“ Burger sa celkom vážne obrátil na kolegu. 
„No?“
„Máš pištoľ?“
„Obidve.“
„Zastreľ ho, nech máme aj tento týždeň dvojnásobnú vraždu. Na súde to vybavím, že som ťa donútil.“
„Netreba ma nútiť, spravím to rád.“
„Srandičky, srandičky, ale bezo mňa ste stratení, chlapci vraždárski! A mäknú vám mozgy. Nespýtali ste sa ma na to podstatné!“
Burger ponúkol doktorovi cigaretu. Zapálili si. Burger s nastrčenými rukami a vyhasnutým zapaľovačom čakal na to podstatné. 
„Kto z vás vie, koľko má rokov?“ zabíjal ich doktor v lufte. 
„Ty?“
„Jasnačka. Narodený sedemnásteho októbra tisícdeväťstopäťdesiat.“
Krauz vyvalil oči, Hanzel odkopol okruhliak, Burger stiahol ruky, zapaľovač schoval do vrecka. Doktor sa od smiechu prehýbal v páse. 
„Chlapci, od dnešného dňa s oddelením súdneho lekárstva už nebudeme spolupracovať, medicínu zvládneme aj sami,“ rozhodol Burger. „Takúto medicínu, s takým nedorobeným doktorom určite,“ potvrdil si rozhodnutie kývnutím hlavy. 
„Vy zvládnete všetko, páni doktori,“ súhlasil ozajstný doktor, vysmiaty od ucha k uchu. „Kým vám vypíšu dipomy, ešte raz vám pomôžem. Má štyridsať. Možno tridsaťpäť, možno štyridsaťpäť, ale stred by som odhadoval na štyridsať.“
Doktor si dvakrát potiahol, znechutene cigaretu odhodil... 
„Kurva, šak prestávam!“
Zroloval si chirurgické rukavice, odhodil ich iba tak bokom na štrk, lebo vedel, že miesto činu kontaminovať neôže. 
„Vy dvaja, odvezte ma domov,“ prstom prepichol uniformovaných policajtov, ktorí ho priviezli. Doktor nežiadal, velil, nebyť štrku pod podrážkami, zrazili by podpätky. 
Po troch krokoch sa zháčil, zastal, zvrtol sa, vrátil sa. 
Roztiahol ruky. Burger tiež. Objali sa. Pobúchali sa po chroch. 
„Edko, vychádzaj z toho, že ho mučili. Nedali mu možnosť, aby sa bránil, obranné zranenia som nenašiel. Pred smrťou trpel ako hovädo. Aby sa zbavili tela, hodili ho do rieky. Voda s miestom činu nesúvisí. Je to tvoje, vieš to. 
Držím palce. Keby bolo treba, môžeš mi volať aj o polnoci. Vieš to?“
Keď to doktor hovoril, hľadeli si do očí na vzdialenosť nosa. Všetko, čo bolo doteraz povedané, bolo iba ako že, až teraz zazneli vážne slová. Burger trafil doktora päsťou do pleca, zovrel mu dlaň, prikryl ju svojou, potriasol, usmial sa. 
„Viem. Ďakujem, že si prišiel.“
Tým bolo povedané všetko. 
Doktor sa zvrtol, iba cez plece prehodil, že nabudúce ho môžu bozať v riť aj s takýmto sychravým miestom činu, uniformovaných pohnal, aby bol čo najskôr doma, odborná časť obhliadky sa skončila. 
„Poďte,“ kývol Burger na kolegov. 
Tri hlavy na brehu rieky sa dali dokopy. 
„Počuli ste doktora.“ Burger rozdal dve cigarety, tretiu pripálil sebe. „Začneme s operatívnoátracou činnosťou. 
Podľa doktora ťažiskom bude pitva. Tam sa dozvieme viac, presnejšie, najviac. Ale traja na pitvu nepôjdeme, to by bol dosť veľký luxus. Rišo...“
„No...?“
„Rozdelíme sa. Zoberieš si služobné auto, skočíš na oddelenie pátrania. Preveríš všetky nezvestnosti mužov okolo štyridsiatky. Všetky za posledný mesiac. Nech ti ukážu aj ďalekopisy z cudziny, všetko, čo sa k nám dostalo z Raúska, Maďarska...“
„Plával by proti prúdu?“ namietol Krauz. 
„Dovezený, unesený, umučený, vyhodený u nás... Mám ti to vysvetľovať?“
„Rozumiem.“
„Z Čiech a Moravy, všetko, čo by mohlo priplávať po prúde. Najpohodlnejšie pre nás by bolo, keby to bola plávajúca mŕtvola zhora, elegantne im ju hodíme na krk, ale pocivo prever aj naše nezvestnosti. Vychádzam z toho, čo sme pred chvíľou videli. Šaty má normálne, slušné, na tele žiadne tetovania, žiadne jazvy, je dosť možné, že je to... že to bol slušný človek, iba sa dostal do problémov. Ak dedukujem správne, niekomu musí chýbať, niekto ho hľadá a možno aj oficiálne, teda s pomocou polície. V takom prípade o ňom musia mať na oddelení pátrania záznam. My s Otom skočíme na pitvu a zistíme, čo sa mu stalo. Otázky?“
„Kde sa stretneme?“
„Riško, urob, čo treba, a čakaj v kancli. Po pitve ti zavoláme, prídeš po nás a začneme pátranie s novými informáciami.“
„Dobre.“
„Hovno dobre! Nerob nič na vlastnú päsť, rozumieš?“
„Rozumiem.“
Burger pozrel na Hanzela. 
„Mám mu jednu... preventívnu?“
„Nie, pochopil.“
„Tak ťahaj, zobák zelený!“

„Čau, Rasťo!“
„Čau, Rišo! Že sa ukážeš!“
Rasťo namáhavo vstal, musel sa podoprieť rukami o stôl, podali si ruky, objali sa, poplieskali sa po chrbtoch ako starí kamaráti. Slúžili spolu na vojne vo Frýdkuístku, boli spolu v pohotováku v Pezinku, po vyradení zo školy začínali spolu v uniforme. Cesty sa im rozišli, Krauz išiel svojím smerom, Rasťo slúžil na ochranke ústavných činiteľov, ale zlomil si obidve nohy, krava zľava mu nedala prednosť... Nebiť toho, že bol v služobnom aute a mal zapnutý maják, vyhodili by ho ako kripla, ale bol v službe, vystrábil sa, a tak mu našli miesto na pátraní. Sedel na zadku, zaladal kartičky do kartotéky. Kartičky – informácie o všetom. Magické oddelenie. 
„Čo potrebuješ?“
„Nezvestnosti mužov.“
„Vek, kraj, obdobie, vzťah k trestnej činnosti...“
„Počkaj, počkaj! Keby to bolo také ľahké, tak si to vycucám z kriminalistického prsta.“
„Viem. Viem, kam si sa dostal. Vidíš, kde som ja...“
„Rasťo! To sú čo za reči! Robíš na pátraní, na kriminále! Sen každého normálneho policajta. Vieš, čo ti hrozilo.“
„Viem, veď ja nič, mohol som skončiť v civile.“
„Aj.“
„Dobre, dosť bolo skuvíňania! Čo presne potrebuješ?“
„Máme mŕtvolu muža, vek asi štyridsať rokov, beloch bez tetovaní a jaziev.“
„Slabé. Kartotéku kriminalistických tried ani znakov požiť nemôžeme.“
„Nie, musíme prezrieť nezvestnosti.“
„Odkedy?“
„Doktor povedal, že bol vo vode iba pár dní, ale kolega chce celý mesiac.“
„Brnkačka.“
„Aj ďalekopisy z cudziny.“
„Sú dva, iba ženy. Mám ich v hlave, netreba pozerať.“
„Výborne, tak iba naše.“
Rasťo si prezrel ďalekopisy na stole, bokom odložil tri, potom zalovil v kartovej kartotéke. Vybral jednu. 
„Hotovo.“
„To nemyslíš vážne! Čakal som hodiny a hodiny poctiej driny.“
„Ak máš na stole bordel, tak aj dni. Mne sa to nemôže stať.“
„Ukáž to sem,“ Krauz si pomädlil ruky. 
„Tento má štyridsaťpäť. Chlapík odišiel pred týždňom z nemocnice, z onkologického oddelenia, odvtedy sa po ňom zľahla zem. Nezvestnosť nahlásila manželka.“
„Oblasť?“
„Banská Bystrica.“
„Nie je to zlé, ale skôr by som bral niečo bližšie. Kto sa chce v Banskej Bystrici utopiť, nemusí chodiť k nám, má tam Hron.“
Rasťo odložil ďalekopis bokom. 
„Tento je z Malaciek.“
„Výborne! Malacky, Morava, Dunaj, to by šlo!“
„Muž, tridsaťdeväť. Liečený v Pezinku na psychiatrii, doma sa zohrial dva dni. Minulý týždeň vo štvrtok odišiel z domu so psom na prechádzku, odvtedy ani ťuk. Neašiel sa ani on, ani pes. Nezvestnosť hlásila jeho matka.“
„Pes je v Plaveckom Štvrtku na jedálnom lístku, ale o kaibalizme z tejto oblasti hlásenia nemáme.“
„Nech je ako chce, nenašiel sa ani on, ani pes.“
„Daj to sem, Rasťo, táto nezvestnosť ma zaujíma. Odpíšem si údaje.“
Pátrač čakal, kým si kolega vypísal najdôležitejšie údae, hlavne meno a trvalý pobyt. Okolnosti nezvestnosti si naštudoval a uložil v hlave, nechcel zdržiavať. 
„Ďalší.“
„Naše Mesto, prvý obvod.“
„Centrum mesta?“
„No. Muž, vek štyridsaťtri. V pondelok tento týždeň s ním telefonoval syn, potom sa už neozval. Nezvestnosť nahlásil syn.“
„Prečo syn? Kde má manželku, matku...“
„To sa v hlásení nepíše.“
„Daj to sem, odpíšem si údaje.“
Zase krátke zdržanie. 
„A tá kartička?“
„Tie na stole majú maximálne desať dní, čerstvé. Prax hovorí, že väčšina tulákov sa do desať dní vráti alebo prihlási. Ak nie, založím im kartičku a ďalekopis archivujem v tamtom šanóne. Keď má kartičku, je zle, väčšinou visia niekde v lese alebo plávajú. V Gabčíkove vypláva každý, cez hrablice sa dolu nedostane.“
„Viem, poznám to z pitiev, za desať dní vypláva každý, zo dna ich zdvihnú plyny a už len plávajú.“
„Presne, predsa len si sa na kriminálke niečo priučil.“
„Tak daj tú kartičku.“
Krauz si urobil tretí zápis. Štyridsaťštyriročný muž sa stratil počas túry v Malých Karpatoch, oblasť Borinky. 
„Ale to bolo ešte v polovici decembra,“ namietal Krauz. 
„Pre istotu som ti ho vytiahol.“
„To máme za mesiac tak málo nezvestností?“
„Chcel si iba mužov. Okrem nich tu mám šesť žien a dve deti.“
„Aha. Fajn, tak to by stačilo. Máš ešte nejaké tajné zásuvky, kde by sme sa mohli pozrieť?“
„Určite nie, len to, čo vidíš pred sebou.“
„Môžem sa spoľahnúť...“
„Stopercentne!“
Podali si ruky. 
„Riško, keby z toho niečo bolo, daj vedieť. Človeku dobre padne, keď sa dozvie, že tu nevysedáva zbytočne.“
„Určite sa ozvem.“
Krauz sa vrátil do kancelárie. Na oddelení pátrania skončil oveľa skôr, než predpokladal. Pozrel na hodiny nad dverami – nebolo ani pol dvanástej. Kým prevezú mŕtvolu, kým sa pripravia... Iba teraz začali rezať. Ktovie, kedy skončia. To tu má iba sedieť a čumieť do steny? 
Prelistoval si poznámky, začal od konca. Chlapík na zimej túre – vek by sedel, čas nie. Keby bol mesiac a pol vo vode, lekár by to zistil. Okrem toho nesedel opis oblečenia. 
„Zimná červená bunda, dobre, tú sme nenašli, vibramy, hrubé ponožky, nepremokavé gate kaki farby upnuté pod kolenami. Ten náš má rifle a kockovanú košeľu,“ šomral si detektív pod nos. „Kde mám začať? To mám ísť prehľadávať lesy okolo Borinky?“
Tento sa mu nepáčil, obrátil list. 
„Blázon z Malaciek. Vek by sedel, miesto je dobré, ale...“
Už pri odpisovaní údajov z ďalekopisnej žiadosti o spolupátranie si všimol opis osoby. Zavalitá postava, výrazná plešina, zvyšky blond vlasov za ušami. 
„Náš má husté čierne vlasy, keby boli farbené, vo vode by farba pustila, parochňa by odplávala...“ Ani ten sa mu nepáčil. 
Prečítal si poznámky k tretiemu tulákovi. 
„Vek by sedel, opis osoby by sedel, opis oblečenia chýba. Bože, čo to je za rodina, nevedia, ako im odišiel otec z domu?“ rozčuľoval sa. „Centrum mesta,“ šomral, „tiež blbosť! Ale...“ Prečo, veď ľudia sú dnes mobilní, mohol sa odviezť alebo ho odviezli, alebo... Okrem toho nič lepšie na pátraní nenašiel. 
Ešte raz skontroloval čas nad dverami – ručička sa pohla o pár minút. Burger mu kládol na srdce, aby nepodnial nič na vlastnú päsť. Ale to tu má fakt iba tak vysedávať? 
Rozhodol sa. Jeden nevinný telefonát ešte nikoho nezabil. Prstom ďobol do poznámok. Ako kontakt bol uvedený telefón, predpokladal, že domov. Zavolá, veď o pol dvanástej aj tak nebude nikto doma. 
„Prosím?“ ozval sa ospalý tenký hlások. 
Krauz si odkašľal. Inokedy, keď sa potreboval niekam súrne dovolať, tak ani za svet, a teraz, keď zas ani tak veľmi nechcel, zdvihnú na prvé zazvonenie. 
„Dobrý deň, kriminálna polícia, detektív Krauz...“
„Prebohaživého!“ vypadlo na druhej strane na jeden nádych. „Prečo kriminálna? Vy ste ho už našli? Povedzte, že je v poriadku, prosím vás...“ Hlas sa na konci zlomil. 
Už to nebol tenký ospalý hlások, na druhom konci nebola žena, ako si najprv myslel. Muž si odkašľal, hlas sa mu napravil, už rozprával normálne. Aj ospalý podtón sa stratil. Obava a strach ostali. 
„Len pokojne, prosím vás! Volám kvôli nezvestnosti Karola Brichtu, ale ešte sme ho nenašli. S kým hovorím, prosím?“
„Igor Brichta, syn.“
„Len pre istotu, váš vek?“
„Dvadsaťjeden.“
„V poriadku, keby ste nemali osemnásť, tak... ale máte, je to v poriadku. Po telefóne sa to niekedy nedá rozoznať.“
„No dobre, ale keď ste ho ešte nenašli, prečo voláte?“
„Lebo vyšetrujeme jeden závažný prípad a chceme si vyjasniť nejaké okolnosti. Môžete sa dostaviť k nám na oddelenie?“
Na druhom konci zostalo ticho. 
„A načo, keď to nesúvisí s otcom?“
„To som nepovedal. To je práve jedna z okolností, ktoré by sme chceli vyjasniť.“
„Takže vy ste niekoho našli, ale...“ zase sa mu zlomil hlas. 
„Pán Brichta, po telefóne sa nedá vyšetrovať. Bol by som radšej, keby ste mohli prísť osobne. Môžete?“
„No...“ Brichta mladší bol dnes akýsi nerozhodný. „Viete, ja som... Ako by som vám to...“ koktal. „Nie je mi celkom dobre. Včera večer som už toho mal plné zuby, otvoril som si vodku, skončil som nadránom. Zobudili ste ma, cítim sa...“
„Ako po opici,“ znalecky doplnil Krauz. 
„Tak nejako. Do autobusu určite nevleziem, a ak pôjdem autom, určite nafúkam. Vybavíte to u dopravákov?“
Posledné, na čo mal Krauz chuť, boli vytriasačky s dopravákmi. Brichta bol evidentne mimo, dnes nebol mobilný, ťahať ho na oddelenie v sobotu znamenalo prísť v sobotu do práce, čo zatiaľ nehrozilo, a dobrovoľne – kto by strkal hlavu do slučky? Jediná možnosť bola... Ale Burger mu zakázal čokoľvek podnikať na vlastnú päsť. 
Musel sa rozhodnúť rýchlo. 
„Viete čo, mám teraz chvíľu čas, mohol by som skočiť za vami.“
„To by bolo ideálne!“
„Bývate na Fialkovej dvadsaťosem?“
„Nie.“
„Ale ja tu mám...“ Krauz pre istotu skontroloval ponámky. 
„Dvadsaťdeväť. Kolega, u ktorého som oznamoval nezvestnosť, si to musel zle poznačiť.“
„Aha, asi. Fialková, to sú rodinné domy, nie?“
„Áno, rodinný dom so žltou fasádou, nedá sa minúť.“
„Tak ma čakajte, prídem o polhodinu.“
Bolo rozhodnuté. Veď si len odskočí. Jedna noha tam, druhá sem, Burger sa ani nemusí nič dozvedieť. 

„Fíha,“ zhíkol Krauz, keď vystúpil zo služobného auta. 
Na hradnom kopci stavala iba červená šľachta, umelci, športovci, mäsiari, pumpári a veľa normálnych priemerných ľudí – Krauz poznal aj tých, aj tých. Ale Brichtova via bola aj na tieto pomery, mierne povedané, zaujímavá. 
„Skromný chlapčisko,“ pochválil majiteľa, keď zazvonil. 
Namiesto klasického cengáča sa ozvala zvonkohra viacerých tónov. Mäkká, dunivá, taká sa zháňala v Rakúsku, u nás sa zháňali krúžky na záclony a céčka. 
Prišiel otvoriť vychrtnutý chlapčisko v teplákoch a paučiach. Aj na kúsok od dverí po bránku si narazil na hlavu baranicu, len aby ho, preboha, neofúklo! 
„Krauz.“
„Brichta.“
Myklo mu rukou, no ostýchal sa, tak prvý podal Krauz. 
Potreboval kontakt, začať priateľsky, posmeliť ho. Zjavne to potreboval, vystrašené, krvou podliate oči mu šibali sem a tam. Angorácke podfarbenie by vysvetľovala vodka, strach detektív zatiaľ identifikovať nevedel. 
Sadli si v obývačke veľkej ako Krauzov celý byt. Už od vstupných dverí sa obzeral, fotografoval. Drevené podlahy, maľovka z dovozu, také farby zatiaľ nikde nevidel, doplnky muzeálneho typu kombinované s tuzexovou elektronikou. 
Na stenách obrazy, nepochyboval, že originály, v hrubých vyrezávaných rámoch. Rohovú hudobnú vežu so samostatným zosilňovačom by mladému mohla závidieť hociktorá profesionálna hudobná skupina. Vedľa veže v stojane stála krikľao červená elektrická gitara, značku Fender poznal iba z obázkov. Pochopil, že chlapec je buď šťastný profesionál, alebo ešte šťastnejší amatér, z ktorého chce mať rodina profesionála. 
„Ehm, dáte si niečo?“ začiatok asi videl v nejakom francúzskom kriminálnom filme. 
„Nie, ďakujem, nerobte si starosti.“
„Ešte trochu ostalo...“
„Na mňa je príliš skoro,“ zaklamal detektív. 
Chlapec bol rád, že sa nemusí starať o dva žalúdky, do toho svojho nalial sódu s ľadom. 
„Prepáčte,“ nadulo ho, sotva potlačil grgnutie. Suchoty aj tak neustupovali. 
„Len smelo, poznám to,“ tentoraz neklamal. 
Mladý Brichta sa pohodlne oprel, pevne zovrel operadlá na kresle – pripravený. 
Krauz sa nahol nad konferenčný stolík, zalistoval v notese. 
Zatočila sa mu hlava, kožená sedačka bola príliš mäkká, zaboril sa v nej skoro po pás. V nepohodlnej predklonenej polohe mu zovrelo vnútornosti, zatmelo sa mu pred očami. Vzal si poznámky, oprel sa, notes držal pred sebou ako spevník. 
„Pán Brichta, v stredu tento týždeň ste nahlásili nezvestnosť vášho otca Karola Brichtu.“
„Áno.“
„Mohli by ste mi povedať, kedy ste ho videli naposledy a...“
„Ale ja som už všetko povedal vášmu kolegovi v uniforme.“
„To je v poriadku, no vy ste hlásili nezvestnosť na najbližšom miestnom oddelení polície.“
„No.“
„Kolega prijal vaše oznámenie, vypočul vás a spis zaslal na oddelenie pátrania. Ja som z oddelenia násilnej kriminality...“
„Z násilnej?“
„Vysvetlím neskôr. Ako hovorím, ja som z násilnej, pátrací spis vášho otca som nečítal, nepoznám podrobnosti, preto by som vás poprosil o trpezlivosť. Môžete mi stručne zopakovať okolnosti zmiznutia vášho otca?“ Krauz si pripravil pero. 
„V nedeľu poobede som odišiel do školy...“
„V nedeľu?“
„Na internát. Študujem v Žiline na vysokej dopravnej. 
V pondelok ráno o siedmej začíname prvou prednáškou, tento semester máme taký blbý rozvrh. Musím chodiť už v nedeľu večer, ráno by som musel vstávať o štvrtej a to je hlúposť.“
Krauz prikývol. 
„V nedeľu asi o piatej ma vychystal, teda dal mi nejaké jedlo a peniaze na týždeň, rozlúčili sme sa, vypadol som. 
To bolo napo...“ zarazil sa. 
„Naposledy?“
„Uhm.“ Nepríjemné slovo, jednoznačné, nešlo mu z úst. 
„Čo som ho videl. V pondelok po prednáškach asi o dvanástej som mu telefonoval. Mal si skočiť po pas, chceli sme ísť do Rakúska niečo kúpiť, chceli sme využiť, že už sa môže aj bez devizáku. Mal starý, už neplatný pas.“
„Aha.“
„Volal som mu, či nezabudol, povedal mi, že nezabudol, ale nestihol, že niečo... niečo...“ zvraštil čelo, „niečo vybavoval, či čo, že skočí poobede. Tak som mu volal asi o piatej, a nič, telefón iba vyzváňal. Volal som mu asi štyrikrát až do večera, naposledy o desiatej, no nič.“
„Takže v pondelok na obed okolo dvanástej ste s ním ešte hovorili, potom už nie.“
„Už nie. V utorok sme mali cviká od obeda do večea do siedmej. Volal som aj doobeda, aj cez prestávky, aj po cvikách – až do polnoci. Nič.“
„Nič,“ poznačil si Krauz. 
„V stredu som nemohol spať, už ráno o štvrtej som bol hore, volal som z internátu, dolu vo vestibule máme automaty. Nehlásil sa, nebral. V škole som vydržal len takak, na obed som sadol do auta a prišiel som domov. Nenašiel som ho, tak som išiel na políciu, ostatné už viete. A teraz vy, prečo sa o nás zaujíma násilná kriminálka?“
„Moment, ešte si to zrekapitulujeme, potom vám všetko vysvetlím. Sledujte ma. V nedeľu o piatej ste odišli na internát.“
„No.“
„V pondelok ste volali na obed. Otec zdvihol.“
„No.“
„Potom ste volali o piatej. Otec už nebral.“
„Asi o piatej. Nebral.“
„Ale opakovane ste volali až do večera – a nič.“
„Nič.“
„Stávalo sa to často? Čo ste si mysleli, kde je otec?“
„Nikdy sa to nestalo, vždy bol doma, a keď niekam išiel, povedal mi kam.“
„Čo ste si mysleli?“
„No, že... že... ani neviem. Nič som si nemyslel, bol som prekvapený, aj vystrašený, čo je s ním.“
„Zatiaľ nebola reč o vašej matke...“
„Lebo zomrela, sú to tri roky.“
„Pardon, to som nevedel, ospravedlňujem sa za netaktosť.“
„To nič, nemohli ste vedieť.“
„Žije tu v dome ešte niekto? Sestra, brat...“
„Nie, iba my dvaja.“
„Dobre, teda inak. Mal otec nejakú známosť?“
„Stabilku žiadnu. Za tie tri roky, čo mama zomrela, iba raz dotiahol jednu fiflenu, keď som ju zbadal, zľakol som sa, že ma chce oženiť. Také šteňa, ploché, zubaté... celkom vážne sme sa pochytili. S otcom, nie s ňou, nestála ani za reč. Vyhodil ju, lebo o týždeň prikvitla aj s dvoma kufami. Ten týždeň iba chodila po dome, obzerala sa, ochala, dobre si to spočítala. Našťastie pochopil a kopol ju do riti. Prepáčte...“
„To je v poriadku, ako preventívne opatrenie mu to schvaľujem. A okrem toho? Nejaké nestabilky?“
„Tak občas, veď viete, otec má štyridsaťtri, chlap v najlepšom veku, všetko mu ešte funguje. Ale nič vážne, iba tak, aby nemusel roniť iba slzy, ak mi rozumiete.“
„Rozumiem.“
„Prespával u niektorej?“
„To nie!“ ohradil sa syn. „Ani ich nevodil sem. Presnejšie, cez víkendy, keď som bol doma, čo robil cez týždeň, keď som bol v škole, neviem, ale telefonovali sme si skoro každý deň a ani raz sa nepreriekol, ani som nepočul hlasnú hudbu alebo vravu, akože žúr alebo také niečo. Nikdy nič. Okrem toho s otcom vychádzame... ako by som to... 
no nie ako iní chalani. Keď rozprávajú o fotroch, tak to je samý debil, samý chuj, samá buzerácia, my sme si nažívai. Zvlášť potom, čo nám odišla mama, akoby nás to stmelio. Hovoríme si aj veci, ktoré si bežne otcovia so synmi neovoria. “
„Dobre, takže vzťahovú otázku môžeme uzavrieť konštatovaním, že vážnu známosť nemal.“
„Nie.“
„Dostali sme sa k utorku.“
„Doobeda som mal voľno, cviká sa začali o dvanástej, trali do večera do siedmej.“
„Volali ste opakovane viackrát.“
„Stokrát! Nechápal som, čo sa deje. Ešte sa to nestalo.“
„Nejakému susedovi ste nevolali, aby sa išiel pozrieť, čo sa deje?“
„Nie, také kontakty so susedmi nemáme.“
„Dobre, v stredu ste vydržali v škole iba do obeda, potom ste prišli sem.“
„Správne.“
„V akom stave ste našli byt?“
„V stave...? V normálnom.“
„Nič prehádzané, nič rozbité, nejaké stopy zápasu, niečo premiestnené...“
„Nie. Na čo narážate?“
„Nenarážam, hľadám nejakú stopu, ktorá by ma navieda na logické vysvetlenie zmiznutia vášho otca.“
„Aha,“ odborné vysvetlenie naňho urobilo dojem. Aj fakt, že Krauz ani brvou nehol, k celej veci pristupoval mimoriadne vážne. 
„Keď ste otvárali dvere, boli zamknuté alebo iba zabuchnuté? Čo bránka?“
„Bránka?“ prekvapene mu poskočilo obočie. „Aj také blbosti som si mal všímať?“
„Veľa blbostí nám už pomohlo vyriešiť prípad.“
„Nevšimol som si, naozaj neviem. Automaticky som otváral kľúčom, ponáhľal som sa dnu, nepamätám sa, či som odomykal alebo iba otváral.“
„Volali ste niekam?“
„Ako to viete?“
„Dedukujem.“
„Najprv ujovi Zdenovi.“
„To je?“
„Otcov brat.“
„Máte v meste alebo okolí ešte nejakú rodinu?“
„Nie, iba uja Zdena.“
„A čo povedal?“
„Nič, nebol doma.“
„Potom?“
„Prebehol som celý dom, otca som nenašiel, ani žiadne podozrivé stopy, vedel som, že sám si nepomôžem. Volal som stopäťdesiatosmičku. Poradili mi, aby som išiel na najbližšie oddelenie a ohlásil nezvestnosť. Urobil som, ako mi radili. Celý večer som presedel pri telefóne, dúfal som, že policajti mi zavolajú, že ho našli. Vo štvrtok, včera, som presedel pri telefóne celý deň, večer som to už nevydržal a otvoril som si fľašu. Vidíte, ako vyzerám.“
„Chápem.“
„A teraz už konečne vy!“
„Dnes ráno vylovili z Dunaja utopeného muža. Na oddelení pátrania som si preveril všetky nezvestnosti za posledný mesiac. Jedno z hlásení bolo o vašom otcovi.“
„Utopenec?!“ zajasal. Prudko sa vystrel v kresle. Viditeľne sa mu uľavilo, zovretie na operadlách kresla povolilo. „To sa mi fakt uľavilo!“ vydýchol, aj sa pokúsil o úsmev. 
„Otec ani nevie plávať!“
„Nepovedal som, že sa bol kúpať. A keby aj, neznalosť plaveckého umenia by mu v takej situácii asi nepomohla.“
Zmrzol. 
„No dobre, s tým plávaním mi iba tak ubehlo, od úľavy. 
Prečo by to mal byť môj otec? Čo by robil uprostred zimy pri Dunaji? Ani len na ryby nechodí.“
„Neviem vám odpovedať ani na jednu otázku, snažím sa preveriť nález neznámej mŕtvoly.“
„Môžeme to vyriešiť veľmi jednoducho.“ Igor dostal nápad. „Máte fotografiu?“
„Nemám. Na mieste nálezu som bol bez technika, ešte sme ho ani nestihli odfotografovať, vidíte, akí sme rýchli. 
Čo nosí váš otec oblečené?“
Krauz si uvedomil, že je to dosť hlúpa otázka, každý deň mohol mať niečo iné a to, čo mal v nedeľu pri lúčení so synom, nemusel, vlastne určite nemal oblečené aj v pondelok poobede. 
„Každý deň niečo iné,“ mladý Brichta zvraštil čelo – čo si to o jeho otcovi myslí, že je nejaký humusák či čo?! 
„Rifle?“
„Tie nosí najradšej. Má jednu obľúbenú značku – Wildat z Tuzexu. V Brave som čítal, že sú určené pre baby, ale sedeli mu perfektne.“
„Obleky?“
„Samozrejme, že nosí aj obleky, príležitostne.“
„Košele, tričká?“
„Zásadne nosí košele. Trištvrte roka flanelové kockované, v lete plátenné, ale kockovaná musí byť.“
„Biele ponožky?“
„Kto dnes nenosí biele ponožky? Každý. A, samozrejme, mokasíny, tých má dva tucty.“
„Aj teraz v zime?“
„Aj. Veď všade chodí autom. Má aj zimné topánky, ale je hnilý, aby si ich šnuroval.“
„Vlasy?“
„Čierne, hust...“ prestalo ho to baviť. „Viete čo, počkajte, prinesiem vám fotografiu.“
Odbehol. Krauz vstal, prešiel sa po obývačke. Pozrel si pár obrazov, v rohu ho zaujali obrovské stojacie hodiny, na komode Fabergého vajce. Dúfal, že iba replika, inak by niečo podobné videl na vlastné oči prvý raz. Vedľa vajca stála čiera hlava z plastu, ženy si na plastové holohlavé busty odklaali parochne, Krauzov kamarát ju používal ako nosič na slúchadlá – príslušenstvo k hifi veži, chcel si to dať aj patentovať, vraj to bol jeho nápad. Táto nemala ani parochňu, ani slúchadlá, iba náhrdelník okolo krku. Biele kamienky museli byť zirkóny, inak by mal väčšiu hodnotu než celý dom. 
Krauz pochopil, usmial sa. Človek nemôže veriť všetému, čo vidí na vlastné oči. Interiér bol toho dôkazom, niektoré veci sa tvárili ako hogoogo, pritom mali návštevníka iba zmiasť, vytvoriť ilúziu blahobytu. Pasca pre širšiu rodinu a cudzie návštevy, aby závideli. Keď sa obzrel, na náprotivnej stene spoznal jeden z obrazov. Doteraz ho mal za chrbtom. Dáma s hranostajom. Nech mu nikto netvrdí, že je to osobný dar od majstra Leonarda. 
Podvedome položil ruku na temeno holej hlavy. Iba tak, aby sa mu pri obzeraní nezatočila hlava. 
„Pamiatka po mame,“ vystrašil ho syn majiteľa od chrbta. 
Krauza myklo, stiahol ruku, otočil sa, nechápavo zagánil na fotografiu v jeho rukách. 
„Nie toto, hento,“ bradou ukázal na hlavu. „Jej fotografie a ten náhrdelník. Rada ho nosila, nevynechala jedinú spoločenskú udalosť, aby ho nevyvetrala.“
„Aha,“ pochopil detektív. „Prepáčte mi zvedavosť, trochu som sa poobzeral.“
„Nevadí. Otec má rád návštevy, čo prejavia záujem. Cíti sa ako kastelán a sprievodca v jednej osobe. O exponátoch v našom dome dokáže vytrvalo prednášať, až... až všetkých znechutí a viac k nám neprídu.“
„Možno taktika.“
„Asi ťažko, on sa v návštevách vyžíva. Vždy mi hovorí: Chlapče, načo som to všetko vybudoval, keď mi to nemá kto závidieť?“
Sadli si, fotografiu podal detektívovi. Stačil jeden poľad a... 
„Stalo sa niečo?“ znepokojene sa spýtal. 
„Ehm,“ odkašľal si Krauz. „Aká je stará?“
„Fotka? Z jesene.“
„Ten opasok...“
„Som mu kúpil na narodeniny. Do riflí zásadne nosí široké kovbojské opasky s veľkou prackou. Čím väčšia, tým lepšia. Sedlácke, ale jemu je to jedno.“
„Ten chlap, čo sme ho ráno našli, má podobný. Aj rifle, kockovanú košeľu, bielu ponožku, topánky odplávali...“
„Čo tým chcete naznačiť?“
„Že je tu podoba, aj vo vlasoch, aj v tvári.“
Brichta opäť zovrel operadlá na kresle. Nepochyboval, že policajt to myslí vážne, žartovať na takú vážnu tému by si nedovolil, na to vyzeral príliš seriózne. 
„Podoba?“ vyjachtal syn. Mal pripravených tisíc otázok, no napadla mu iba táto hlúpa, mozog akoby sa zablokoval, asi od strachu, že by to mohol byť... 
Nechcel ani domyslieť. 
„Čo mám robiť?“ druhá hlúpa otázka. 
„Nič.“ Aká otázka, taká odpoveď. „Teda teraz nič, potom sa vám ozvem.“
„Potom? Kedy potom?“ mozog sa začal hýbať. „Kde je ten utopenec teraz?“
„V pitevni.“
„Idem tam!“
Fajn, tak to bolo posledné, čo Krauz potreboval – panicé, chaotické nápady poopičného výrastka. Ale mohol si za to sám, mal sedieť v kancelárii na zadku a čakať. 
„Nie, nie!“ protestoval, ale chlapec akoby ho ani nepočúval. „To nie je dobrý nápad. Aj tak nás k nemu teraz neustia, až keď skončia a potom...“
„Idem tam!“
„Pán Brichta...“
„Idem za ním!“
„A čo tam budete robiť? Do pitevného traktu je nepovoaným osobám vstup zakázaný. Kým neskončia a nepripraia ho na opoznávanie, nemáte tam čo robiť. Vydržte doma pri telefóne, ja vás zavolám.“
„Ak ma tam nezoberiete vy, pôjdem sám!“ znelo to veľmi odhodlane. 
„A čo opica, už vám nie je zle?“
„Dám si jeden na vyklinenie a idem! Nebudem tu len tak nečinne vysedávať!“ Zvýšil hlas, znervóznel. Krauzovi bolo jasné, že si nepomôže. 
„Tak dobre,“ súhlasil, ale nerád. 
Cestou nepreriekli ani slovo, Krauz premýšľal, ako to zahrá pred kolegami, chlapec mal tiež plnú hlavu starostí. 
V ústave súdneho lekárstva bola jedna miestnosť vyhradená pre návštevy, čakáreň s dvoma radmi nepohodlných plastových stoličiek. 
„Tu počkajte, idem zistiť, aká je situácia.“
Krauz si obliekol biely plášť, nasunul sa do hrubých guákov, v duchu sa pomodlil, vydýchol, vošiel do pitevne. 
„Čo sa stalo?“ privítal ho Hanzel. 
Burger aj s doktorom si práve prezerali pľúca. 
„Ehm,“ odkašľal si Krauz. „Ja som priviezol syna.“
„Máš dcéru...“
„Jeho syna,“ bradou ukázal na dutý trup na antikorovom stole a kopu orgánov na plastovej mise. „Asi. Podľa všetkého som ho ustálil.“
„Jeho syna? Si normálny? Nevieš, aký je postup? Najprv ho musíme vypočuť, potom odviezť k vyšetrovateľovi, on zariadi opoznávanie, spíše zápisnicu...“ žasol Hanzel. 
„Ja viem, ja viem. Situácia sa vyvinula tak, že som ho musel priviezť, inak by prišiel sám.“
„Sám? A načo si za ním vôbec lozil!?“
Burger skončil so skúmaním, zbadal kolegu. 
„Ty tu čo robíš!?“
„Ja...“
„Ten debil priviezol syna,“ natrel ho Hanzel. 
„Čieho syna?“
„Asi jeho,“ aj Hanzel kývol bradou k pitevnému stolu. 
„Rišo, a načo? Čo tu má čo robiť? O čo ide?“ nechápal Burger. „Môžeš mi to nejako vysvetliť?“
„Radšej som ho priviezol, vyhrážal sa, že ak nie, pôjde sám. Čo som mal robiť?“
„Čakať nás hore v kancli, taká bola dohoda.“
„Ja viem, ale...“
„Opoznávať aj tak nemôže, pozri, v akom je stave.“
Krauz videl, že sú iba v polovici, iba začali vážiť orgány. 
„Zober ho a vypadnite!“ rozhodol Burger. 
„Nepôjde....“
„Nie si náhodou policajt? Aké – nepôjde!? Mäkne ti mozog? Zober ho a vypadnite! Bez debaty!“ Burger začínal byť naštvaný. 
„Edo, je neoblomný, bude robiť cirkus. Je po opici a na cestu dokŕmil, aby vydržal. Ja by som radšej podobrotky.“
„Dokŕmil? No fasa, tak nielen syn, ale ožratý syn! Načisto ti jebe alebo...“
„Edko, nehnevaj sa, prosím ťa! Viem, ako to urovnáme, aby nám nezavadzal a aby aj on bol spokojný. Ukázal mi fotografiu otca, má na nej opasok s veľkou prackou. Presne takou, akú má tento náš. Pozná ten opasok, kúpil mu ho na narodeniny. Ukážem mu ho, aby bol spokojný, odveziem ho domov, po pitve ho normálne oficiálne odvezieme k vyšetrovateľovi a ďalej pôjde všetko podľa predpisov.“
Váhali. 
„Inak sa ho nezbavíme! Ostane sedieť v čakárni. To mu mám vykrútiť ruky, nasadiť putá a nasilu ho natlačiť do auta?“
Burger sa nadýchol, bezmocne vydýchol. 
„Daj si rukavice, zober opasok, ukáž mu ho a vypadnite! Už nech ťa nevidím!“
Krauz si natešene natiahol gumené rukavice, od technika vzal opasok, vyšiel na chodbu, otvoril dvere do čakárne. 
„Nech sa páči. Je to on?“
Syn vstal, prišiel bližšie, ešte bližšie, nahol sa... 
„Tak spoznávate ho, alebo... Héj! Stoj! Kam bežíš? Stoj!“ 
kričal Krauz, ale zbytočne. 
Chalan obehol detektíva, prebehol chodbou, podľa smradu na prvý pokus trafil do rozďavených dvojkrídlových dverí. Vbehol do pitevne, zorientoval sa, vyvalil oči. 
Na antikorovom stole zbadal otca, kúsok vedľa na tácke otcovo srdce, vedľa otcove pľúca, na miske váh práve vážili otcovu pečeň. 
„Kilo štyridsať,“ povedal asistent. 
Chlapec sa zapotácal, chytil sa za krk, druhú ruku vystrčil do priestoru, akoby sa chcel zachytiť vzduchu. Podlomili sa mu kolená, strácal vedomie, padal. Hlavou vrazil do stolíka s náradím, rozrazil si čelo, okamžite ho zaliala krv. Ležal bez pohnutia na dlažbe, prúžok krvi stekal po dlaždiciach do odtoku. 
Ešteže v pitevni nemajú koberce, aspoň nemusia nič čisiť, stačí hadica. 

„Ja to nechápem,“ priznal sa Burger. „Nemôžeš sa raz, asoň jeden jediný raz, správať disciplinovane a poslúchnuť rady starších? Na niečom sme sa dohodli, dostal si konkrétu úlohu, presné pokyny, tak prečo si musíš vždy spraviť po svojom!?“ Burger bol naozaj nahnevaný. „Vieš, čo sme mali robiť teraz? Teraz mal sedieť tu v kancelárii a my sme mu mali klásť jednu otázku za druhou, tisíce otázok! Kde bol jeho otec, s kým bol, kam išli, s kým sa stýkal, akých má nepriateľov, kto sa mu vyhrážal... tisíce! Tisíce otázok a tisíce odpovedí, o tie nám ide v prvom rade. O odpovede, o detaily, o podrobnosti! A čo máme? Hrubé hovno! 
Vďaka tebe!“
„Ja...“
„A čas beží! Najdrahocennejšie hodiny, prvé hodiny pátrania nám utekajú... utekajú... dolu vodou! V tomto prípade doslova! Rišo, najradšej by som ťa nakopal do riti!“
„Ja...“
„Čo ja!? Čo ja!?“
Burger soptil, Hanzel pozoroval ľudí dolu na chodníku, Krauz sa hral s gumou, ruky ďaleko natiahnuté na stole, hlava pokorne padnutá na prsia. 
Chlapca prebrali čpavkom, no krvácanie nie a nie zastaviť. Krauz ho musel odprevadiť na chirurgiu na šitie, potom na röntgen, či nie je prasknutá čelová kosť, až potom ho mohol odviezť domov. V nemocnici skončil až po koleoch na pitve. Čakali ho v kancelárii primerane vytočení. 
„Môžeš mi k tomu niečo povedať?“ syčal Burger. Zapálil si cigaretu, jedna mu ešte horela v popolníku. 
„Na pátraní som skončil, skôr ako som myslel. Mal som tri tipy, jeden sa mi celkom pozdával, tak som zavolal. Iba pre istotu, myslel som si, že nikto nezdvihne, veď okolo obeda sú všetci v robote. Nemohol som vedieť, že to zoberie na prvé brnknutie. Že sedí pri telefóne a čaká. Dali sme sa do reči, mal informácie, tak som za ním skočil, iba tak, predbežne si overiť pár faktov. Ukázal mi otcovu fotografiu, videl na mne, že som ho spoznal. Potom sa už nedal zastaviť. Aj tak by bol sadol do auta a išiel by za vami. Bol po opici, mohol havarovať, skončil by na áre...“
„Zato teraz sa cíti ako v bavlnke! Leží doma s otrasom mozgu! Fakt si ho zachránil od najhoršieho!“
Krauz prikývol, výčitky na svoju hlavu bral s pokorou, boli opodstatnené. Pohnojil to. 
Burger nechápavo krútil hlavou, nenachádzal slová. 
„Je príliš skoro skončiť s vyšetrovaním,“ Hanzel prestal pozorovať chodcov, odrazil sa od parapetu, sadol si na svoje miesto. „Myslím skončiť na dnešný deň. Je piatok poobede, môžeme to zabaliť a ísť domov, ale máme pár hodín po náleze, bežia nám najdôležitejšie hodiny, ako správne konštatoval Edo. Chlapca máme pod sedatívami, ale nevadí, Rišo aj tak získal nejaké informácie. Oficiálnu opoznávačku si vyšetrovateľ dorobí v pondelok, my predbežne vychádzajme z toho, že vieme totožnosť utopenca. 
Presnejšie, po pitve už vieme aj to, že nie je utopenec. Povieš mu to ty?“ obrátil sa na Burgera. Nemal chuť. „Dobre, tak ja. Richard, na pitve sme našli zaujímavé stopy. Našli sme tmavočervenú tekutú krv v cievach orgánov, malé krvné výrony v očných spojivkách, väčšie krvné výrony pod povrchom pľúc, pod popľúcnicou. Doktor konštatoval absenciu vodného rozdutia pľúc, teda v pľúcach nebola voda. Práve sa robí mikroskopické vyšetrenie na rozievky, ale výsledok nám už naznačili – nebudú prítomné ani v pľúcach, ani v pečeni, ani v obličkách. Príčina smrti je jasná – zadusenie prekrytím dýchacích otvorov. Neutopil sa, do vody ho hodili už mŕtveho, ani ho neškrtili, na krku sme nenašli strangulačné ryhy, jednoducho ho niečím zausili. Handra, dlaň, igelit, čokoľvek.“
„Uhm,“ pritakal Burger. „Ešte čelo a krk,“ napovedal kolegovi. 
„Na čele sme našli podliatinu, niečo ako úder tupým predmetom, koža ostala neporušená. Úder bol strednej intenzity, vedený priamo na hlavu. Poranenie vzniklo ešte za života.“
„Ešte krk,“ dobiedzal Burger. 
„Ten krk,“ chytil sa Hanzel, „ten nám dal! Niečo sme predsa len našli. Na boku má malú vertikálnu ranku, iba poušená koža, hĺbka nemerateľná, dĺžka dvanásť milimetrov. 
Koldokola krku sme na koži a v podkoží našli v šírke piatich centimetrov presne také isté defekty, ako mal na zápästí.“
„Igelitové vrecko utesnené na krku lepiacou páskou,“ 
dokončil Krauz. 
Hanzel prikývol. 
„Hnusná smrť,“ pokračoval Krauz. „Páchateľ ho chcel za niečo vytrestať alebo nechcel zanechať krvavé stopy.“
„Blbosť!“ osopil sa naňho Burger. „Už prestaň blbnúť a uvažuj!“
„Aha! Tie prsty, z nich muselo ísť krvi ako z prasaťa. Takže o krv nejde, išlo o to, aby mu spôsobil mučivú, pomalú smrť.“
Burger neprotestoval, čo za danej situácie mohlo znamenať súhlas. 
„A tá ranka?“ zaujímal sa Hanzel. 
„Pred hodením do vody mu vrecko dali dolu. Páska nechcela povoliť, museli ju narezať. Ostrá časť noža rezala pásku, tupá spôsobila oder na koži.“
„No konečne,“ vzdychol si Burger, „normálny Krauz. 
Takže keď ti už prestalo šibať, možno by ťa zaujímalo, pán samostatný, tvrdohlavý, najmúdrejší zo všetkých, že tie dierky sú vŕtané. Odpreparovali sme končeky prstov, prereli ich pod mikroskopom, našli sme stopy po závitoch. 
Žiadne šidlo ani ihla. Vrtáčik, priemer nula trojka.“
„Tri milimetre,“ spresnil Hanzel. 
„Mučili ho,“ uzavrel Krauz, hoci vedel, že Burger toto slovo v súvislosti s novým prípadom počuť nechce. 
Burger prikývol, hoci nerád. 
„Domov sa nejde,“ vydedukoval samostatný najmúdrejší detektív Krauz. 
„To jediné ti behá po rozume? Ešte si nám nepovedal, čo si od chlapca zistil,“ zahriakol ho stále naštvaný Burger. 
„Pekný dom, presnejšie, vila nad Hradom. Lukratíve pozemky, atraktívne miesto, luxusná vila. Zariadenie na prvý pohľad tiež, no odhalil som fintu, sú to všetko naodobeniny. Alebo nie všetko, techniku majú originál z Tuzexu. Syn sa volá Igor, súrodencov nemá, matka pred tromi rokmi zomrela, žijú sami dvaja. Otec Karol stálu známosť nemá, iba občasné, syn ich nepozná. Naposledy sa videli túto nedeľu poobede okolo piatej, syn odchádzal na internát do Žiliny, otec ho vyprevádzal. V pondelok spolu telefonovali okolo obeda, poobede okolo piatej už nebral telefón a nebral ho už vôbec, hoci chlapec telefonoval aj večer. 
V utorok volal celý deň, otec nebral. V stredu poobede sa zbalil a prišiel domov, otca nenašiel, volal strýkovi Zdenovi, to je otcov brat, ani ten nebral. Zavolal na políciu, poradili mu, aby podal oznámenie o nezvestnosti, čo aj urobil. Vo štvrtok čakal doma na telefonát, večer mu praskli nervy a ožral sa. Dnes bol po opici a... a ostatné už viete. 
Suma sumárum – posledný kontakt je telefonický v pondelok na obed.“
„Nejakí príbuzní?“
„Iba brat Zdeno, inak nikto.“
Viac otázok nemali, zavládlo ticho, uvažovali. Krauz pokračoval v hre s gumou, na kraji stola si všimol čmáranec, vygumoval ho, hranou malíčka zmietol gumovance, pokračoval v hre. 
„Sme chudobní na informácie,“ prerušil ticho Burger. 
„Hlavný zdroj má otras mozgu,“ zagánil na Krauza, „je nepoužiteľný. Ostali sme stáť. Za daných okolností nám neostáva iné, ako ísť za Majchránom, zreferovať doterajší priebeh vyšetrovania, zabaliť to a pokračovať v pondelok. 
Stratíme dva dni, ale nič sa nedá robiť.“
Krauz znova sklonil hlavu, aby sa vyhol očnému kontaktu. 
„Jediné, čo mi napadlo, je, že ho preženiem cez otéčku.“
„Posledná možnosť získať informácie,“ súhlasil Hanzel. 
„Takže sa znova rozdelíme...“
„Edo, chceš riskovať ďalší prúser?“
„Nie, Oto, už ho nespustíme z očí. Nepustíme ho z budovy, tu nemôže nič vyviesť.“
„Ďakujem vám za dôveru,“ ozval sa nesmelo Krauz. Už mu išli na nervy aj s večnými výčitkami, ako keby nikto nikdy nevyviedol hlúposť. 
„Kuš! Takže to spravíme takto: Rišo, na otéčke zistíš, čo sa dá. My s Otom ideme za šéfom, podáme hlásenie. Stretneme sa tu v kancelárii. Opakujem, aby bolo všetkým v tejto miestnosti jasné, stretneme sa tu! Potom sa rozhodneme ako ďalej. Rozumel každý!?“
Krauz prikývol. 
„Každý!?“
„Áno!“
„Tak rozchod!“
Krauz si vzal zápisník, ceruzku, netradične aj gumu, lebo sa mu s ňou dobre hralo, zamieril na koniec chodby na otéčku – operatívnoaktické evidenciu. Na tomto oddelení sa v plechových skriniach uchovávali kartičky s informáciami o všetkých páchateľoch, ktorí prešli rukami kriminálnej polície. Na mennej karte známych páchateľov bola prilepená trojdielna fotografia, dobre známa z detektívnych filmov. Každý vagabund sa na nej usmieval spredu, z profilu a zo štyridsaťpäťstupňového uhla. Alebo sa mračil – podľa toho, koľko rokov ho čakalo. Na zadnej strane kartičky bola vypísaná jeho trestná minulosť a všetky potrebné informácie o jeho osobe, o charaktere. Okrem toho sa na oddelení operatívnoaktickej evidencie dali zistiť aj iné informácie, napríklad o neobjasnených trestných činoch alebo o tetovaniach. Evidencia sa naozaj osvedčila, často sa stávalo, že kriminalisti zachytili iba informáciu, že ten a ten prepad spáchal chlapík asi tridsaťročný s výrazným tetovaním na krku v tvare náhrdelníka. Stačilo prezrieť všetky zadokumentované tetovania podobného tvaru a umiestenia, vyčleniť tých, ktorí mali okolo tridsať, a posledných troch, ktorí zodpovedali podmienkam, predviesť. Nasledovalo pár hodín intenzívneho výsluchu a jeden sa spraidla zlomil. 
Otéčka bola nevyčerpateľný zdroj dôležitých informácií pre každého operatívca, ktorý s ňou vedel robiť. 
„Dobrý deň, slečna.“
„Aj vám, dobrý človeče. Ak idete s robotou presahujúcou tridsať sekúnd, rovno sa zvrtnite na podpätku a vypadnite! Bude fajront! Tešíme sa na vás v pondelok ráno.“
„Janka, to by si mi nespravila...“
„Á, to si ty, dobrý človek Riško. Spravila!“
„Čo všetko?“
„Čo – čo všetko?“
„By si mi spravila...“
„Si ženatý, kašlem na teba!“
„Uvedom si láskavo, že otázka kvalitného sexu nijako nesúvisí s rodinným stavom.“
„U vás mužov nie, to som si všimla, my ženy sme z iného cesta.“
„Každé cesto treba občas pomakosiť.“
„Tridsať sekúnd ubehlo! Dovidenia v pondelok, dobrý človeče.“
„Počkaj, počkaj, iba jedno meno.“
„Tak švihom!“
„Karol Brichta, tu sú nacionálie a trvalý pobyt,“ podal jej lístoček. 
„Čo o ňom vieme?“
„To je práve to, že nič. Ak sa nemýlime, mal by byť mŕty, asi vražda. Oficiálne je nezvestný. Potreboval by som zistiť, či sa v minulosti nedopustil nejakej trestnej činnosti, ktorú by sme mali v evidencii.“
„Brichta, béčko. Tak poď vedľa, ty otrava, béčko mám vo vedľajšej miestnosti.“
Zaviedla ho vedľa, bez váhania popamäti siahla do reistračky, vytiahla zásuvku, prstami behala po horných hranách kartičiek. 
„Bé... bé... br... bra... bre... bri... brich... ta. Brichta Anton, Brichta Dušan, Brichta František, Brichta... Brichta Karol. 
Narodený...“ pozrela na lístoček. „Mám ho!“
„Mňa picne!“
„A odchod! Nadnešok končíme!“
„Neblázni, šak ja tú kartičku potrebujem!“
„Tak dohoda neznela! Chcel si vedieť, či ho máme v evidencii. Máme, úlohu som splnila, a tým končíme.“
„Janulka...“
„Čo za to?“
„Zamknem, ostaneme po pracovnom čase...“
„Tak na!“ rýchlo si to rozmyslela. 
Rozosmiali sa, obaja dobre vedeli, že Krauz kartičku potrebuje, no nedalo jej, aby ho nenaťahovala. 
„Odpíšem si...“
„Nič si nebudeš odpisovať, vezmi si ju, ako je, dám si sem žiadanku s tvojím menom, v pondelok mi ju vrátiš.“
„Perfektné!“
„Pohni, chcem zdrhnúť o niečo skôr, kým tu nie je šéfka. 
Idem večer na disku, potrebujem sa nahodiť, ide mi o každú minútu.“
„Na disku? So mnou?“
„Riško, teba rada presuniem na poradové číslo jeden, ale až keď mi ukážeš rozvodové papiere.“
„Rád, ale Sylvia bude soptiť.“
„Tak vieš čo, zober ju večer s nami.“
„A tým by sme mali otázku dnešného rande vybavenú.“
„Tiež si myslím. Padaj už!“
Pri dverách sa ešte otočil. 
„Počkaj, skočím za šéfom a poradím mu, aby sa na fajront zameral na kontrolu dodržiavania pracovného času...“
Ledva sa uhol, guma vystrelená z Jankinej ruky mu takmer pristála na čele. 

„Máme ho? To nemyslíš vážne!“ žasol Hanzel. 
Burger mu vytrhol kartičku z ruky, prezrel si fotografiu, otočil, začítal sa. 
„Pozrime sa, takže podielnictvo,“ zašomral si pod nos. 
Sadli si. Bolo treba rozhodnúť, či získaná informácia stačí na rozpracovanie, či sa jej treba venovať okamžite alebo vydrží do pondelka. 
„Dostal tri roky za podielnictvo, paragraf dvestopäťdesiatdva. Oto, podaj zákon!“
Hanzel zalovil pod stolom, kolegovi podal trestný zákon aj s komentárom. Burger zalistoval. 
„Tu to máme, deviata hlava, trestné činy proti majetku, paragraf dvestopäťdesiatdva. Takže úmysel mu nepreukázali, je to nedbanlivostný trestný čin.“
„Čo to znamená?“ zaujímal sa Krauz. 
„Prechovával vec pochádzajúcu z trestnej činnosti, poúsil sa ju predať alebo ju predal a získal za ňu väčšiu hotovosť, preto dostal tri roky. Keby to bola tretka za pár šupov, dostal by pol roka, ale bolo to drahé, preto až tri roky natvrdo. A nepreukázali mu, že vedel, že tá vec je kradnutá, preto len tri, inak by dostal až osem,“ vysvetľoval Burger z múdrej knihy. Usmial sa na Krauza, asi už bolo odpustené. „Dobrý úlovok, chlapče!“ Pochvala, teda je odpustené. 
„Čo s tým?“ zaujímal sa Hanzel. 
„Je to jediná stopa, čo máme, musíme sa po nej pustiť. 
Kedy to bolo? Počkajte, tu je dátum. Júl tisícdeväťstoosemesiatdva. Páni, máme tu chlapíka, ktorý sa takmer pred ôsmimi rokmi zúčastnil na nejakom špinavom kšefte, odsedel tri roky natvrdo a po ôsmich rokoch ho niekto unesie, mučí, zabije a hodí do rieky.“
„Je to osem rokov,“ namietol Hanzel. 
„Je, uznávam, je to dlho, nemusí to nijako súvisieť, ale nič lepšie zatiaľ nemáme. Pustíme sa po stope?“
„Ako si to predstavuješ – pustiť sa po stope?“
„Jednoducho. Je tu číslo vyšetrovacieho spisu. Zabehem za šéfom majetkovej kriminálky, pred chvíľou som ho videl na chodbe, ešte neodišiel. Podľa čísla nájdeme v archíve spis, preštudujeme si ho a uvidíme, kto boli jeho komplici. Pustíme sa po nich. Ak nič, aspoň vylúčime tento smer a v pondelok sa môžeme pustiť iným. Máte čas? Môžeme to rozbehnúť?“
Hanzel prikývol, aj Krauz. 
„Fajn. Ja idem za šéfom majetkovej...“
Krauz okamžite vstal. 
„... aj s Rišom, je to jeho objav. Oto, skoč za šéfom, vysvetli mu, že situácia sa operatívne mení, nech nám podpíše auto na víkend, budeme robiť. Poďme na to!“
Vedúci majetkovej kriminálky sa práve balil. 
„Ahoj. Potrebovali by sme pomoc.“
„Som tu od siedmej. Kde ste boli doteraz? Raz za uhorký rok môžem skončiť o pol štvrtej, a dokvitnete vy! Boha vášho vraždárskeho! Edo, o čo ide?“
„Potrebovali by sme vytiahnuť z archívu tento spis.“
„Ukáž,“ majetkár sa nahol k lístočku, ani ho nechcel chytiť do ruky, aby sa nekontaminoval nadčasovou prácou. „Osem rokov staré! Si normálny? Vieš, aký je v archíve bordel?“
„Ako v našom?“
„Ešte horší.“
„Ťažko.“
„Ľahko, ale ťažko sa v ňom hľadá. Kvetkáá! Kvetka!“
„No?“ z vedľajšej kancelárie nakukla hrdzavá hlava. Pekná hrdzavá hlava. 
„Ponáhľaš sa?“
„Nie.“
„Vraždári potrebujú otvoriť archív. Mňa dolu čaká žena, sľúbil som jej...“
„Viem, viem, chystáš sa už od obeda. Utekaj, vezmem ich.“
Ani Kvetka nebola nadšená, otravovať v piatok na fajront sa rovná trestnému činu otravovania, ktorý nie je opísaný v žiadnom zákone, jedine v nariadení o kolegialite a zdravom rozume, ktoré ministerstvo zabudlo vydať, no aj tak sa ctí a uznáva. 
„Prepáč,“ Burger sa pokúsil o zmier. 
„Kašli na to, mňa nikto nečaká,“ usmiala sa na Krauza. 
Ak to mal byť návrh, tak dnes nie, dnes sa bude pracovať, ale zapamätá si to. 
V majetkárskom archíve na konci chodby bol bordel presne ako v ich násilníckom. Rok 1982 našli na troch poliiach. 
„Prečo to máte takto rozložené?“
„Edko, netuším, chodím sem raz za rok. Vieš dobre, že archív nemá nikto pridelený. Kto končí spis, odnesie ho sem, hodí na policu – hádam sa nájde debil, čo to tu uprace. Ak sa nenájde, tak sa zahádže inými, Boh sa v tom potom vyzná.“
Brichtov spis z júla 1982 mal číslo stodvanásť. Našli stodesinu, viac ani brnk. Na druhej polici dvestoosem až po dvestopäťdesiat. 
„Takto sa nikam nedostaneme,“ vzdychla si Kvetka. 
„Viete čo, pokúsime sa nájsť protokol z toho roka, možno nám pomôže.“
Protokol je hrubá kniha, kde sa zapisujú jednotlivé prípady podľa poradia, podľa dátumu. V jednotlivých kolónkach protokolu sa dá vyčítať veľa informácií, napríklad komu bol spis pridelený, ktorý vyšetrovateľ na ňom robil a pod akým vyšetrovacím číslom, akým spôsobom bol spis ukončený, kedy bol ukončený, aká je doba skartovania a podobne. Lenže nájsť protokol je rovnaká drina ako nájsť spis. 
„Tu sú nejaké staré protokoly,“ listoval Krauz v rohu arhívu. „Mám!“ zavolal víťazne. „Mám osemdesiatdvojku!“ 
Protokol podal Kvetke. 
„No vidíš, aký si ty pátrač!“ pochválila ho, aj sa usmiala. 
„Júl... júl... júl,“ listovala. „Tu je júl. Aké číslo? Stodvanásť? 
Tu je stodvanástka... Máte smolu, chlapci. Je skartovaný.“
„To nemyslíš vážne!“
„Edko, na spis dali päťročnú skartovaciu lehotu. Pred tromi rokmi sme ho vyradili a spálili.“
„Doprdele! Tak s tým sme nerátali. Dúfali sme, tešili sme sa, no predčasne. Škoda.“
„Počkajte, možno by som vám vedela pomôcť...“ váhaa Kvetka. S jazykom rozkošne opretým o hornú peru štuovala staré záznamy v protokole. 
„Hovor!“ Burger už bol netrpezlivý. 
„Pozri, tu je meno spracovateľa. Spis mal pridelený Janko Adamík.“
„Janko!“ zajasal Burger. „Stará vojna!“
„A máte šťastie, ani ho nemusíte zháňať, má dnes poobednú, aj s Kramerom. Už sú v teréne, ale keď chcete, môžem ich stiahnuť vysielačkou.“
„Že či chceme! Ježiš, to by bolo fantastické! Poď sem, nech ťa vystískam!“
„Kašli na to, Edo, len čo ma zbytočne rozbabreš,“ pozrela na Krauza, asi to myslela vážne. Krauz sa tváril, že mu nič nedochádza, fakt mali dnes robotu. Škoda. 
Vrátili sa do kancelárie veliteľa majetkovej kriminality. 
Kvetka sa chopila vysielačky, na tretí pokus sa Janko ozval, nielen ozval, nemal nič súrne, takže sa môže vrátiť na základňu. 
„Pätnásť minút – a sme hore. Koniec!“ Janko ukončil spojenie. 
Pätnásť minút strávili iba tliachaním, ako sa majú, Kvetka každú odpoveď adresovala Krauzovi, aj kávičku ponúka a ten debo blonďavý natvrdlý stále nič! 
Konečne prišiel Adamík s Kramerom. Zvítali sa. Hoci robili na jednej chodbe, niekedy prešiel aj týždeň a nevideli sa. Logické, každý pracoval s inou problematikou. 
Krauz obdivoval Adamíka, jeho vitalitu, ako každého staršieho kolegu pár rokov pred dôchodkom. Už pokrivával, ale hlava mu fungovala vynikajúco. Starým detektívom stačilo nadhodiť meno a vedeli o každej známej fire neuveriteľné podrobnosti. Aj Krauz by chcel byť taký múdry, keď vyrastie. 
„Pozri...“ na konci vysvetľovania mu Burger podal kartičku známeho páchateľa. 
„Hm, hm...“ Adamík študoval fotografiu, potom zadnú stranu, potom zase fotografiu. Iba krútil hlavou – zlé znamenie, asi nefungovala úplne stopercentne. „Edo, je to osem rokov. Vieš, aké kvantá takýchto bezvýznamných trestných činov nám prešlo cez ruky? Nie, nespomínam si naňho.“
Burger si vzdychol. Vyzeralo to, že napokon predsa len skončia a pôjdu na víkend domov. 
„Ešte môžem urobiť jeden pokus,“ navrhol Adamík. „Odkladám si staré pracovné zošity. Ak bol tento prípad niečím zvláštny, nájdem o ňom zápis v mojich poznámkach.“
„Výborne!“
Rozlúčili sa s Kvetkou, Burgerovi muselo stačiť kývnuie, no s Krauzom sa vystískala, a zavesili sa na krk Adamíkovi s Kramerom. Janko musel vyložiť polovicu plechového nadstavca na skrini, no trpezlivosť sa oplatila. 
„Tu je, rok osemdesiat až osemdesiattri. Sadneme si, zaistujeme,“ radil sám sebe. 
Listoval, trpezlivo čakali, Krauz od nedočkavosti zlomil gumu na hranie. 
„No prosím!“ zajasal Adamík. „A vraj sa neoplatí robiť si vlastné poznámky! A ešte ako!“
Burger si vydýchol, Janko nesklamal. Na starých harcovníkov sa predsa len dalo spoľahnúť. 
„Karol Brichta. Spis číslo stodvanásť, stíhaný za paragraf dvestopäťdesiatdva. Mám tu dve strany, ale prečo dve? 
Pre takú blbosť dve strany? Počkajte, musím si oživiť spomienky.“
Začítal sa. Ani nehlesli. 
„Aha... Jáj... No jasné... Tak Štátna... Výborne...“ vyrážal s prestávkami, ako sa mu vracala pamäť. „Môžeme, Edko, som váš,“ dočítal, vydýchol si, ako po mimoriadne namáhavej práci. 
„Je to jednoduché. O čo išlo?“
„Na hraničnom priechode Berg do Rakúska kontrolovali colníci rakúskeho štátneho občana. Volal sa... Tu to máme,“ 
prstom našiel správny riadok a meno, „Wolfgang Bauer. 
Vyfilcovali mu auto a v skrýši pod klaksónom na volante našli kontraband. Prevážal zlatú brošňu vysádzanú rubíni. Ako sa ukázalo, nebol u nás na výlete prvý raz, sledovala ho Štátna bezpečnosť. Pamätám sa na poradu v kancelárii nášho šéfa, prišli, rozdali úlohy a odišli. Našou úlohou bolo naklepať ho, aby sa im ľahšie spracoval. Pochopil som, že ho chcú viazať, teda urobiť z neho donášača. My sme ho mali vystrašiť, tak sme sa doňho pustili. Preto mám zapísané dve strany poznámok, nebol to iba taký obyčajný prípad. Vysvetlili sme mu, že pôjde na desať rokov do basy za pašovanie a ohrozovanie socialistického hospodárstva. 
Buď to, alebo zaspieva.“
„Bol prítomný tlmočník?“ skočil mu do reči Burger, aj on si robil poznámky. 
„Nie, hovoril plynule po našom. Nepotreboval tlmočníka, dožadoval sa advokáta, tak sme mu vysvetlili, že nie je v Rakúsku, že u nás sa prideľujú obhajcovia podľa zásluh. 
Pochopil rýchlo, až príliš rýchlo, až som nadobudol podozrenie, že to nie je iba obyčajný pašerák zlata, ale zmrd, čo sa vyzná.“
„A bol?“
„Nikdy sme sa to nedozvedeli. Keď si ho po našom výsluchu prevzala Štátna bezpečnosť, viac sme ho nevideli.“
„Ale to sme preskočili, prepáč, pretrhol som ti niť.“
„Nevadí. Naším cieľom bolo, aby nám prezradil sieť, cez ktorú sa dostal k zlatu. Zaujímala nás naša sieť, sieť na našom území, tú za hranicami si už mali ustrážiť štátniari. 
Bránil sa, že nejde o žiadnu sieť, že tu bol na dovolenke, na staromládeneckej dovolenke, teda povymetať bary, vylopať more šampanského, vytrtkať čo najviac báb, zvlášť také, čo leteli na šilingy, užiť si. V bare stretol chlapíka, dali sa do reči, ponúkol mu na predaj brošňu. Bol ochotný ísť aj do zlatníctva a potrieť ju lúčavkou kráľovskou, pravosť overili, uzavreli obchod.“
„Karol Brichta?“
„Presne tak, priekupníkom bol Brichta. Wolfgang ho natrel bez mihnutia oka, dal nám aj poznávaciu značku auta, na ktorom jazdili. Akúkoľvek sieť poprel, aj dlhodobejšie kontakty u nás, aj pravidelnosť takýchto obchodov, stále tvrdil, že išlo o jednorazovú náhodnú akciu. Nehádali sme sa s ním, úlohu sme splnili, odovzdali sme ho na ďalšie spracovanie Štátnej. Ale Brichtu sme si vychutnali, skoro omdlel, keď sme mu ukázali brošňu. Aj on rýchlo pochopil, že zatĺkať nemá význam.“
„Potom prečo dostal iba tri roky? A ešte k tomu iba za podielnictvo? Za nedbanlivostný paragraf?“ nechápal Burger. 
„Lebo mal pripravenú geniálnu obranu. Brošňu kúpil od vodiča kamióna z Plzne. Počkaj, tu ho mám – Antonín Noák.“ Adamík našiel v poznámkach aj druhé meno. 
„Také meno? Novák? Veď už priezvisko Novák evokuje podozrenie, že si vymýšľa!“
„Nerozčuľuj sa, Edko, ani my nie sme na hlavu padnutí. 
Samozrejme, že sme do Plzne na kriminálku poslali žiadosť o spolupátranie, aby nám v ČSAD preverili také meno. Bueš sa čudovať, našli troch. Jeden otec so synom a tretí iný, bez rodinných väzieb. Ten tretí aj jazdil v čase, ktorý udal Brichta, sem k nám do mesta a späť. Pochopiteľne, akúkoľvek spojitosť s Brichtom a brošňou poprel.“
„A čo ste čakali? Vieš, ako sa vybavujú také žiadosti. Nebol to ich prípad, tak sa na to vybodli, predviedli ho, formálne vypočuli, Novák všetko poprel a bolo.“
„Presne takto namietal aj prokurátor, dostali sme presnú úlohu – vycestovať do Plzne a osobne Nováka vypočuť. Vybrali sme sa na výlet, samozrejme, aj s vyšetrovateľom. Nováka nám predviedli, vyšetrovateľ ho vypočul do zápisnice, nič nám to nepomohlo. Priniesol so sebou aj stazky, presne nám ukázal, kedy tu bol, kde vykladal, kde nakladal, ako dlho sa zdržal, kedy odchádzal. Vozil plzenké pivo do veľkoskladu, zdržal sa iba na vykladanie a naladanie tovaru. Ukázali sme mu fotografiu Brichtu, nikdy takého človeka nevidel, nepoznal ho. Keby boli komplici, museli by sa stretávať niekde na diaľnici na odpočívadle alebo niekde inde mimo mesta, lebo s kamiónom s prívesom by po meste veľa nenajazdil, nie nenápadne.“
„Vám to stačilo?“
„Ani nie, podozrenie zostalo, českú stopu sme nechceli podceniť, ale sudcovi to stačilo, aby na Brichtu zmenil názor. Použil zásadu in dubio pro reo – v pochybnosti v propech obžalovaného. Podľa sudcu sme nepreukázali, že Brichta vedel o pôvode brošne, že by bol priamo zainteresovaný na lúpeži, že by patril do nejakej siete priekupníkov, a neposudzoval ho ako zlodeja, ako člena organizovaej skupiny, iba ako priekupníka, teda nesúdil ho za lúpež, ale za podielnictvo.“
„No počkaj, prečo potom dostal tri roky? Prečo až tri? Je tam aj miernejšia sadzba.“
„Lebo sa skomplikoval odhad ceny. To som vám nepovedal?“
„Nie.“
„Problém nastal, keď sme začali hovoriť o cene. Wolfgang tvrdil, že za brošňu zaplatil pätnásťtisíc, Brichta tvrdil, že dostal päťtisíc. Samozrejme, znižoval hodnotu brošne, aby znížil aj trestnú sadzbu.“
„Päťtisíc? Len?“
„Šilingov.“
„Jáj...“
„Aby sme sa niekam pohli, prokurátor nariadil prizvať do prípadu znalca a vypracovať znalecký posudok. Skoro sme odpadli. Bolo to pravé šperkárske zlato a tie červené šutre boli ozajstné rubíny. Hodnota presahovala stotisíc koún. Hodnota dvoch škodoviek pripnutá na jedných dámkych šatách, chápete!? Tá baba si teda žila!“
„Takže pokusom o prepašovanie brošne za hranice hrozila škoda väčšieho rozsahu, sudca musel siahnuť k hornej hranici sadzobníka,“ doplnil Krauz. 
„Správne,“ súhlasil najstarší detektív s najmladším. 
„Počkaj, počkaj, Janko, povedal si tá baba? Že si žila? Vy ste našli aj majiteľku brošne?“ Pokračoval Burger. 
„To je samostatná kapitola v tom zaujímavom prípade. 
Veď preto mám popísané dve strany.“
„To si už hovoril. Skús niečo k tej babe,“ Burger bol neočkavý. 
Adamík sa začítal. 
„Hildu nám vlastne označil znalec z oblasti drahých kovov a kameňov.“
„Hildu?“
„U nás zriedkavé meno, Edko. Mohol som si ho zapamätať, no vidíš, ako starneme, už ani hlava nefunguje ako predtým.“
„Už ani tá budúcnosť nie je ako predtým,“ súhlasil Burger. 
„Hilda Dufeková bola...“
„Ako?“ zareagoval Burger. „Dufeková?“
„No, Dufeková.“ Adamík prestal čítať, prekvapene vzhliadol. 
„Počkaj! Dufeková, Dufeková...“ Burger im vztýčenou dlaňou naznačil, aby boli ticho, aby ho nerušili. „Dufeková,“ 
vraštil čelo, spomínal. „Vražda poslanca Dufeka!“ Zareval, akoby ho seklo. „Už to mám! Vražda poslanca Dufeka,“ zopakoval. „No počkaj, Janko, ako ste sa vy dostali k vražde?“
„A ty?“
„Nerobím na násilnej?“
„Robíš, ale ako si to pamätáš? Veď to bolo...“ odpoveď hľadal v poznámkach. 
„Dobrých desať rokov,“ skúsil Burger. 
„Jedenásť. Začiatok roka tisícdeväťstosedemdesiatdeväť. 
Prečo si ten prípad pamätáš?“
„Lebo ma obvinila, že som jej tie šperky ukradol ja.“
Krauz skoro spadol zo stoličky, aj kolegovia z majetkovej kriminálky neskrývali údiv. 
„Ty? Kto sa opovážil...?“
„Ona a jej vypečený poradca, pridelenec Fusek.“
„Ten drbo z ÚV, čo nevynechal jedinú stranícku schôdzu?“
„Ten. V deň lúpeže som mal výjazd, zobudili ma po polnoci, išiel som do domu, urobil som obhliadku. Pri lúpeži bol domáci pán, poslanec Dufek, zavraždený. To, že ide o lúpež, sme sa dozvedeli až o dva dni, keď prišla Hilda s Fusekom a priniesli fotoalbum ukradnutých šperkov. Dovtedy sme celú vec vyšetrovali iba ako vraždu. Predvolali ma do kancelárie náčelníka mesta, cítil som sa ako na pranieri.“
„Tam ťa obvinili z krádeže?“
„Naznačili takú možnosť, lebo ešte počas mojej obhliadky kolegovia z násilnej páchateľa vystopovali a zatkli. Pokiaľ si spomínam, figuroval tam nejaký náhodný strelec, ktorý páchateľa zranil, ale pri zatýkaní žiadne šperky nemal, a tak tieň podozrenia padol na mňa a technika, či sme si náhodou počas obhliadky trochu neprilepšili k platu.“
„Hajzli!“
„Iba Hilda s Fusekom sú hajzli, naši šéfovia sa ma zastali, a tak sklapol aj Fusek.“
„A vieš, ako to napokon zahrali?“
„Nie. Viem iba, že mali veľký problém s hodnotou šperkov a nejakou hotovosťou v markách, vraj keby sa také prachy spájali so smrťou poslanca, mohol by sa niekto zajímať, odkiaľ mal poslanec taký majetok. Mňa omilostili, z kancelárie šéfa som odišiel bez úhony. Viac som sa o ich prípad nestaral, lebo som ho nevyšetroval, ja som mal vtedy pridelenú inú vraždu. Ako som povedal, mal som iba smolu, že v deň vraždy som mal službu, musel som urobiť obhliadku miesta činu.“
„Ja viem aj viac,“ usmial sa Janko. „Súdny znalec z odboru drahých kovov nám vypracoval znalecký posudok na brošňu a upozornil nás, že brošňa sa nachádza v katalógu odcudzených vecí, po ktorých je vyhlásené celoštáte pátranie. Aj my sme ho mali, ale kolega, čo ho prezeral, nejakým nedopatrením brošňu nestotožnil, ušlo mu to. Znalcovi nie, aj oni dostávajú katalóg a pracujú s ním zodpovednejšie. Z katalógu sme vyčítali meno majiteľky, samozrejme, predvolali sme si ju a, samozrejme, že prišla v sprievode Fuseka.“
„Ten sa o ňu teda staral!“
„Ako o vlastnú, máš pravdu. Asi vedel prečo, zavetril prašule. Vymysleli to geniálne, v čase vraždy žiadnu škou nehlásili, aby sa taká závratná suma nespájala s menom poslanca, ale rok po vražde zahlásila Hilda krádež. Vymysela si príbeh, že bola na dovolenke a za ten čas jej vykradli dom, a fotoalbum odcudzených šperkov oficiálne predložila polícii. Preto sa šperky už legálne dostali do katalógu ukradnutých vecí a mohlo sa začať oficiálne vyšetrovanie. 
Pán poslanec, nech mu dá Pánboh večnú slávu, bol čistý.“
„Svinstvo!“
„Ale robilo sa to tak, Edko, vieš dobre, že pre dobré meno vládnucej elity sme museli prehltnúť nejedno horké sústo.“
Burger prikývol, vedel to dobre, jemu samému sa počas kariéry ušlo niekoľko nechutných súst. 
„Ako ste to celé ukončili?“ Burger chcel vedieť záver. 
„Normálne. Hilda si brošňu spoznala, cez protokol o vrátení veci pochádzajúcej z trestnej činnosti jej ako poškodenej bola oficiálne vrátená.“
„Urobili ste konfrontáciu s ňou a Brichtom?“
„Urobili, nespoznala ho. Ani nemohla, keby aj bol zainteresovaný v lúpeži, mám na mysli ozajstnú lúpež, pri ktorej zomrel jej manžel, ani by sa s ním nestretla, v tom čase bola na plese.“
„Ahá!“ spomenul si Burger. „Ples! Áno, máš pravdu, kolegovia, čo na tom robili, mi spomínali, že keby si pán poslanec dal o dve vody viac, mohol ešte žiť. On sa z plesu predčasne vrátil niečo skontrolovať, tuším mu tiekla voda alebo unikal plyn, niečo podobné, a vymákol páchateľa priamo v dome. Smola, bol v nesprávny čas na nesprávnom mieste.“
„To zas neviem ja, až tak do hĺbky sme nešli. My sme iba pre istotu urobili konfrontáciu, nevyšla nám, aj preto ho sudca nezaradil medzi páchateľov a dal mu nižší trest. 
Aj pre domové prehliadky.“
„Nič ste nenašli?“
„Brichtovi sme prehádzali byt aj stavbu. Býval v paneláku na sídlisku a mal rozrobenú stavbu.“
„Akú?“
„Nad Hradom staval dom, bol to ešte len holodom, bez zariadenia. Nič sa nenašlo, žiadne ďalšie šperky. Aj tento fakt využil na súde, tvrdil, že stavba domu a finančné problémy ho priviedli k náhodnému kšeftu s brošňou, inak by sa nedal zlákať. Robil zo seba baránka, sudca mu to zožral aj s navijakom.“
„Počas vyšetrovania ste naďabili na niečo, čo by mu pohoršilo, nejaké podozrenie...“
„Nie. Úprimne povedané, podozrivý bol, no nenašli sme nič.“
Burger si pošúchal strnisko, spomienky a súvislosť so starým prípadom v ňom vyvolali rozpačité pocity. Ešte sa chcel niečo dozvedieť, no nevedel čo. 
„Janko, a vrátilo sa Hilde ešte niečo z ukradnutých šperkov?“
„Či sa jej niečo vrátilo? Myslíš neskôr? To sme jej mali každého pol roka zavolať, ako sa má a či sa ešte niečo neašlo?“
„No...“
„Edko, páchateľa sme odovzdali súdu a tým sa to pre nás skončilo. Odvtedy som ju nevidel ani som s ňou nehovoril. Keby v Komárne alebo v Sobranciach zachytili nejaký jej náramok alebo prsteň, aj tak by sme sa to nedozvedeli, také hlásenia neexistujú, tak nespolupracujeme. Prípad bol uzavretý, archivovaný...“
„A skartovaný.“
„Áno.“
„Po piatich rokoch.“
„No a...? V spise neboli použité úkony, nebol založený kriminálny spis, nebolo v ňom nič utajované, obyčajný spis, dali sme naň najkratšiu skartovaciu lehotu, akú pripúšťa zákon. Presne podľa predpisov.“
„Ja viem, ja viem...“ ospravedlňoval sa Burger, nechcel provokovať ani nič vyčítať. „Vďakabohu za tvoj zošit,“ pochválil kolegove poznámky. 
„To je všetko?“
„Všetko. Janko, veľmi pekne ti ďakujeme.“
Stretnutie sa skončilo, podali si ruky, vrátili sa do kancelárie. 
„Kde ste, v kerej onej?“ rozčuľoval sa Hanzel. „Už som sa zľakol, že budem jazdiť sám,“ bradou ukázal na knihu od vozidla. „Jožo súhlasí, môžeme robiť aj cez víkend, tu je auto. Máme sa mu večer ozvať. Tak kde ste tak dlho?“
Povedali mu. Burger referoval precízne a podrobne, zároveň si v hlave robil konfrontáciu, koľko si z obdobia spred jedenástich rokov ešte pamätá. 
„Zaujímavé,“ zhodnotil nové informácie Hanzel. „Ale aj ty si píšeš osobné poznámky, aj ja, aj Rišo. Naučil si nás to. Pozri sa do starých zošitov, možno tam niečo nájdeš.“
Dobrý nápad, vlastne jediný, lebo teraz naozaj nevedeli, ktorým smerom sa vydať. Burger vyhádzal polovicu plechového nadstavca. 
„Kedy to mohlo byť?“ brblal si Burger sám pre seba. 
„V osemdesiatom druhom zavreli Brichtu, Hilda čakala rok po vražde s oficiálnym ohlásením fingovanej krádeže, takže sme niekde v roku tisícdeväťstosedemdesiatdeväť, možno osemdesiat...“ šomral a prehadzoval papiere v nadstavci. 
„Adamík povedal, že začiatok roka sedemdesiatdeväť,“ 
pripomenul Krauz. „Musí to byť tam!“
„Ak sa nepomýlil,“ spochybňoval Burger. 
„Musíš mať vo veciach taký bordel?“ žasol Hanzel. 
„Zavri si hu... Aha! Tu mám pracovný zošit sedemdesiatdeväť až osemdesiattri.“ Zliezol zo stoličky, sadol si, chalani si pritiahli svoje, netrpezlivo nazerali cez plece, ako listuje. 
„Pozrieme osemdesiaty... Bolo to niekedy začiatkom roka, frčala plesová sezóna.“ Dolistoval. „Nič. Pozrieme rok sedemdesiatdeväť. Aha! Tu je to! Adamík mal pravdu. 
Obhliadka miesta činu, poškodený Milan Dufek. Výborne, podľa dátumu nájdeme zošit s osobnými poznámkami.“
Zase vyliezol na stoličku, pracovný zošit vrátil na miesto, začala sa druhá fáza prehrabovania – pátranie po zošite s osobnými poznámkami. 
„Mám!“
Zase sa nahrnuli k nemu. Burger odhodlane listoval. 
„A nič. Ani ťuk. Varoval som vás, že som tam robil iba obhliadku miesta činu. Odovzdal som papiere a viac som sa nestaral. Prípad bol pridelený niekomu inému, dnes si už ani nepamätám komu.“ Burger ukončil bezvýsledné listovanie. 
„Škoda,“ sklamane vydýchol Hanzel. 
Zapálili si, sledovali Burgera, ako láduje veci späť do nadstavca. 
„Hlavne, že v tom máš prehľad,“ pochválil ho Hanzel. 
„Nechceš vidly?“
„Trhni si.“
Burger skončil, sadol si na miesto, pripojil sa k fajčiarom. 
„No dobre,“ Krauz sa snažil prejaviť iniciatívu. „Ale prečo by sme sa mali zaoberať vyše desať rokov starými záležitosťami? Máme tu zaduseného Brichtu, čerstvo zaduseného, jediná súvislosť s históriou je, že v osemdesiatom druhom sedel za machinácie s nejakou zlatou tretkou. Nič nedokazuje, že klamal, mohlo to byť tak, ako povedal. Staval dom, potreboval prachy, niečo kúpil, niečo predal, mal smolu, natreli ho. No a čo? Mali by sme sa zaoberať súčasnosťou, nie minulosťou.“
„Zabudol si na jeden malý, no nie nepodstatný detail,“ 
opravil ho Burger. 
„A to...?“
„Že tu nemáme iba zabitého Brichtu, ale mučeného a zabitého Brichtu. Tie prevŕtané prsty nemá iba tak, niekto od neho niečo chcel, niekto ho prehováral, aby niečo prezradil, alebo spravil, alebo zabránil niečomu, jednoducho ho do niečoho nútil, a dosť dôrazne.“
Krauz prikývol. Naozaj závažný detail. Nemohli ho ignorovať. 
„Uvažujme,“ navrhol Hanzel. 
„Dobrý nápad, počúvam,“ súhlasil Burger. 
„Ty uvažuj.“
„Mne stále vŕta v hlave tá Brichtova obrana, ako sa na súde hájil. Kamionista Novák z Plzne! Bože, také priehľadné!“
„Myslíš si, že v niečom išiel?“
„Podľa vás je to iba náhoda? Šperk z lúpeže spojenej s vraždou sa uňho nájde iba tak náhodou?“
„Ani nie uňho, ale u Rakúšana. Ale spravili mu domovu, dokonca dve, aj v rozostavanom dome, nič nenašli, žiadne ďalšie šperky, žiadnu súvislosť ani spojitosť,“ oponoval Hanzel. 
„Keby o to išlo, tak vrecko alebo škatuľka so šperkmi sa dajú schovať aj inde, nielen do zásuvky nočného stolíka.“
„Ale ani kontakty, spojitosť.“
„A ako ich preverovali? Nijako, stačilo im, že sa priznal a podhodil im vierohodnú, ale nepreveriteľnú legendu.“
„Ako ich preveríme my? Po toľkých rokoch! Navyše ho ani nemôžeme vypočuť. Edo, máš v rukách nejaký fakt, ktorý spája Brichtu so starými záležitosťami? Máš niečo, o čo by sme sa mohli oprieť?“
Burger musel uznať, že nemá. Pokrútil hlavou, odul pery. Znovu si zapálil. 
„Je tu iba jedno jediné spojivko,“ uvažoval nahlas. 
„Hilda?“ zareagoval Krauz. 
„No.“
„A čo sa jej spýtame?“ rýpal ďalej Hanzel. „Pravda, ak nám vôbec otvorí a bude ochotná s nami debatovať.“
„Otvoriť otvorí, veď dopredu nevie, kto sme, a aby sa s nami bavila, to závisí od našej šikovnosti. Musíme docieiť, aby spolupracovala, aby mala pocit, že je to predovšetým v jej záujme.“
„Oklameme ju? Nakukáme jej, že vyšetrujeme jej fingovanú krádež?“
„To ťažko, Oto, stretli sme sa, mohla by si ma pamätať.“
„Po vyše desiatich rokoch? Vieš, ako si zostarol? Ani vlastná mater by ťa nepoznala.“
„Zato ty mladneš do krásy, ty Belmondo krížený s Delonom!“
Krauz nemal chuť na špičkovanie, pozrel na hodinky. 
„Je pol piatej, chlapci. Piatok. Najlepší čas. Keď niekde robí, už by mala byť z práce doma. Ak sa večer niekam chystá, ešte by mala byť doma.“
Burger súhlasne prikývol, Hanzelovi sa tento smer vyšetrovania stále nepozdával. 
„Ale ako povedieme výsluch? Dohodnime si nejakú taktiku. Hlavne mi vysvetlite, čo je účelom našej návštevy.“
„Zistíme, či sa neobjavili ďalšie šperky. Ak nie, máme smolu, ak áno, zistíme od nej kde, v ktorom meste, v ktorom obvode. Nájdeme spis, zistíme nové kontakty, noých páchateľov, nových ľudí a budeme skúmať kontakty s Brichtom. Jeho vražda nebola náhoda, s niečím musí súvisieť!“
„Veľmi slabé,“ krútil hlavou Hanzel. 
„Máš niečo lepšie?“
Nemal. Počkali, kým Burger dofajčí, potom sa vybrali do terénu. 

Burger vystúpil, poobzeral sa. 
„Lieskovská ulica,“ vzdychol si. 
Od obhliadky miesta činu v Dufekovom dome bol v týchto miestach iba raz, možno dva razy, aj to pred mnohými rokmi. Všetko sa zmenilo, zarástlo. Pri bránke sa týčil strom, tuja. Keď tu bol na obhliadke, mala sotva pol metra, nechtiac do nej kopol, skoro ju vyvalil. Teraz tu rástol strom vyšší než dom, s kmeňom hrubším než mužská noha. Už by do nej nechcel zakopnúť ani omylom, ani náhodou, bolelo by to. 
Zazvonil. 
„Fakt som zvedavý, akú má pamäť, či ťa spozná,“ hádal Hanzel. 
Otvorili sa dvere. 
„Prosím? Kto je tam? Á, to ste vy, pán Burger. Počkajte, idem otvoriť.“
Skoro odpadli. 
„Dobrý deň,“ muž prebehol predzáhradkou, podal im ruku. 
„Dobrý, pán Fusek.“
Zvítali sa. 
„Ideme za...“ vykoktal Burger. 
„Počkajte, počkajte! Hádam sa nebudeme vybavovať tu na ulici! Čo sme cudzí? Veď sa poznáme! Nech sa páči za mnou.“
Uviedol ich do obývačky. 
„Kto je to?“ po schodoch schádzala domáca pani, iba tak v negližé. 
„Hilduška, to sú starí známi z kriminálky. Posadajte si.“
Zišla dolu, zahľadela sa na Burgera. 
„Vás poznám, vy ste...“
„Pán Burger, najlepší kriminalista v meste,“ predstavil ho bývalý pridelenec ÚV súdruh Fusek. 
„Trochu preháňate.“
„Trochu, ale nie veľmi.“
Predstavili sa aj ostatní. 
„Je piatok podvečer, dáte si niečo?“ ponúkol pán súdruh Fusek. 
„Sme v službe.“
„Veď práve. Hovorím, že sa poznáme.“
Burger radšej pokrútil hlavou. ÚV už skončilo, aj časy pridelencov sa pominuli, ale kontakty ostali. Keby chcel, mohol im narobiť problémy aj teraz, radšej budú postupovať podľa predpisov. 
„Ďakujeme, radšej nie, máme pred sebou dlhú noc.“
Pokrčil plecami, akože nič, vaša škoda. 
„Prišli sme za vami, pani Dufeková...“
„Fuseková, páni, už pani Fuseková!“
Tak je to teda! Súdruh Fusek mal na ÚV celkom slušný flek, ale čo by človek neurobil, aby si polepšil? Okrem toho ako pracovník ÚV, teda pracovník priamo pri informačnom zdroji, dobre vedel, že nič netrvá večne, že aj leáro na najvyššom politickom orgáne strany sa raz skončí, tak prečo sa nezabezpečiť na staré kolená? Pani Hilda bola určite dobrá partia. Šikovný, predvídavý chlapčisko tento Fusek. 
„Fuseková,“ Burgerovi poskočilo obočie. „Môžeme gratulovať?“
„Nie, nie, zle ste ma pochopili. Už osem rokov pani Fuseková, nič čerstvé. Ale gratulovať môžete, funguje nám to bezvadne, však miláčik?“
Usmiala sa, prisadla si k nim na diván. Nohy zložila šiko pod seba, Hanzel sa posunul, aby mala pohodlie. Župan sa jej posunul vyššie až nad kolená. Pekné nohy, pekná štyridsiatnička, skonštatoval Krauz. Mal lepší výhľad než Hanzel, sedel oproti nej. Všimla si, kam sa jej pozerá, záujem mladého detektíva ju potešil, usmiala sa, robilo jej to dobre ako každej žene. 
„Ja by som si dala šampanské, drahý. Chladené, s jednou jahodou,“ požiadala pani Fuseková. 
„Samozrejme, miláčik,“ obsluha sa okamžite zdvihla a odbehla do kuchyne. 
„Počkáme na pána manžela alebo...“ začal Burger. 
„Počujem! Môžete pokračovať,“ ozvalo sa z kuchyne. 
„Dobre. Takže vyšetrujeme jeden aktuálny prípad, zavraždili človeka, ktorý bol kedysi pred ôsmimi rokmi trestaný za majetkový trestný čin. Podieľal sa na pašovaní zlaej brošne s rubínmi.“ Burger sa rozhodol hrať otvorenú hru, nemalo význam zahmlievať, poznali ho až pridobre. 
„Mojej brošne? Pamätám sa na ten prípad.“
„Poznali ste aj páchateľa?“
„Nie. Robili so mnou konfrontáciu, ale nikdy som toho človeka nevidela. Ani meno si už nepamätám.“
„Brichta. Karol Brichta.“
„Nie, nič mi to nehovorí.“
Obsluha sa vrátila, pani Hilda si odpila, kývnutím pochválila teplotu nápoja aj rýchlosť obsluhy. Domáci pán chvíľu potál, či budú ešte nejaké požiadavky, keď nie, prisadol si. 
„Kedy ho zavraždili?“ zasiahol do vyšetrovania. 
„Je to čerstvé,“ vysvetľoval Burger. Kolegovia nechali vyšetrovanie naňho, aj poznámky nechali naňho, obmezili sa na pozorovanie aktérov. 
„Prečo si myslíte, že jeho aktuálna vražda nejako súvií so starým prípadom?“ Na druhej strane vyšetroval pán Fusek. 
„Hľadáme súvislosti. Je to zatiaľ jediná stopa, viem, hmlistá, ale jediná. Pamätáte sa na okolnosti lúpeže, bolo to vtedy také...“ zaváhal, „komplikované.“
„Pán Burger, narážate na naše podozrenie, že tie šperky ste...“ Fusek nedopovedal. 
Burger mávol rukou. 
„Ospravedlnil som sa vám.“
„Viem.“
„Pochopte, mali sme dôvod vás podozrievať. Páchateľ bol chytený prakticky okamžite, no šperky ani marky sa nenašli. Čo sme si mali myslieť? Ale všetko sa vysvetlilo a ospravedlnil som sa.“
„V poriadku, je to za nami. Keď som povedal, že to vtedy bolo komplikované, nemal som na mysli práve toto. Viete, ako to bolo s nahlásením škody...“
„Aha, narážate na to oneskorené nahlásenie? Ale veď viete, aké mohli vzniknúť komplikácie, boli ste na porade u náčelníka mesta. Taká suma sa nemohla spájať s menom poslanca, bola taká doba, politická situácia nedovoľovala...“
Burger ho zastavil natrčenou dlaňou. Fusek pochopil. 
„Dobre, dobre, nebudeme politizovať. Poradil som sa s vašimi nadriadenými, súhlasili s tým, že po roku Hilda nahlási krádež a zoznam šperkov a Milanov fotoalbum sa oficiálne dostanú do pátrania. Nič zlé sme nespravili, dokonca, ako sa ukázalo, spravili sme dobre. Keby ten súdny znalec nemal možnosť porovnať brošňu s fotografiami ukradnutých šperkov, polícia by nikdy skutočnú majiteľku nevypátrala.“
„A sme pri merite veci,“ skočil mu Burger pohotovo do reči. Poznal Fusekovu plechovú hubu, na straníckych schôdzach si jej užil ažž, nechcel mu nechať priestor, aby sa naplno prejavil. „V prípade rubínovej brošne sa fotoalbum osvedčil. Zopakovalo sa to? Vrátili sa vám aj iné šperky?“ otázku adresoval Hilde. 
„Bohužiaľ, nie. Bol to ojedinelý nález.“ Zahľadela sa na Burgera, niečo jej napadlo. „Vy ste niečo našli? V súvislosti s touto novou vraždou? Ten Bruner...“
„Brichta.“
„... Brichta mal toho viac?“
„Nie, pani Duf... ehm, pani Fuseková...“
„Tie mená! Však?“ zasmiala sa. 
„No, občas sa pletú. Takže nie, pani Fuseková, nič sme uňho nenašli.“
„Škoda,“ vzdychla si. Naozaj úprimný povzdych. 
Burger bol v koncoch, rozpačito zalistoval v poznámkach. Jedno jediné Hildino nie znamenalo, že merali zbytočnú cestu, nebudú žiadne nové mená, žiadne kontakty, žiadny nový smer vo vyšetrovaní. 
Fusek vstal, išiel na istotu do hornej zásuvky sekretára. 
Vrátil sa s fotoalbumom, poťažkal ho. 
„Z celého lupu Hilde ostala jedna jediná brošňa a toto,“ 
znova poťažkal album. „Milanov fotoalbum. Bol to jeho nápad. Odfotografoval každý šperk zvlášť a fotografie uložil do albumu. Vtedy určite netušil, že ho raz budú stáť život. 
Hilda si v ňom občas zalistuje, zaspomína. Všetky rodinné šperky...“
„Rodinný poklad troch generácii,“ doplnila manžela. 
„... šperky troch generácii sú nenávratne fuč.“ Album položil na konferenčný stolík pred Burgera. 
Detektíva pramálo zaujímali nejaké šperky, sústredil sa na poznámky. Krauz sa nahol, vzal si album, opatrne, stranu po strane listoval. 
„Ešte k tej vražde vášho manžela. Bývalého manžela,“ 
rýchlo sa opravil. „Pani Hilda, váš manžel sa vtedy vrátil z plesu niečo skontrolovať.“
„Všetko som uviedla do zápisnice.“
„Ja som ten prípad nemal pridelený, podrobnosti nepoznám.“
„Práve sme dostavali tento dom. Krátko pred odchodom na ples Milan zistil, že uniká plyn. Volal majstra, ktorý nám inštaloval kotol, dohodol sa s ním na oprave. Na plese ho žrali mrle, odišiel na kontrolu a to sa mu stalo osudným. 
Keby sa bol na to vykašľal, ako som mu radila... No nič, čo sa stalo, už sa neodstane.“
„Plynár bol ozbrojený,“ spomínal Burger. 
„Nie on, jeho syn, poľovník. Zranil páchateľa puškou, preto ste ho tak rýchlo našli.“
„Takže na mieste činu boli oni dvaja ako prví.“
„Boli.“
„Mená si už nepamätáte.“
„Nie, ale...“
„Ale?“
„Milan si všetko písal do zošita s hrubými čiernymi doskami. Mená, kontakty, všetkých, čo tu robili. Keď som sa mu smiala, hovoril mi, že keď sa niečo pokazí, kde budeme zháňať nových majstrov? Tak ich mal všetkých podhytených.“
„Múdro. Ten zošit...“
„Odložila som si ho na pamiatku. Počkajte.“
Vybehla hore schodmi. V starých veciach mala asi lepší poriadok než Adamík a Burger, vrátila sa v okamihu. 
„Nech sa páči.“
„Ja sa v ňom nevyznám. Môžete mi nájsť toho plynára?“
Zalistovala. 
„Plyn, pán Molnár. Emil Molnár, je tu aj adresa a telefónne číslo.“
Hanzel si zapísal aj adresu a telefónne číslo, hoci museli rátať s tým, že za vyše desať rokov sa mohli zmeniť. 
Domáci pán ho ticho pozoroval, premýšľal. 
„Našli ste nejaké spojivko medzi tým Brichtom a Milaovou vraždou?“
Burger musel uznať, že za tie roky, čo chodil otravovať príslušníkov na stranícke schôdze, sa od nich niečo naučil. 
„Logická poznámka,“ pochválil domáceho. „Nie, priau súvislosť nemáme, iba ju hľadáme.“
„Iba na základe tej brošne?“
„Iba.“
„Uvedomujete si, že je to dosť tenký ľad.“
„To áno.“
„Aj tak vám držím palce. Ste naša posledná nádej, pán Burger. Keď sa vyšetrovania chopí také kriminalistické eso, ako ste vy, je tu ešte nádej, že Hilda niečo z toho albumu uvidí aj v skutočnosti.“
„Ďakujem za dôveru. Tak, to by bolo asi všetko, už vás nebudeme zdržiavať,“ Burger si pleskol po stehnách. Chcel vstať, no Krauz sa nemal na odchod. 
„Pani Hilda, môžem si ten album požičať?“
Všetkých prekvapil, aj kolegov. 
„Ale to jediný exemplár, jediný dôkaz, pamiatka...“ habkala. 
„Načo?“ zaujímal sa Fusek. 
„Keby sme na niečo narazili.“
„Celý fotoalbum bol prefotený, vaši technici ho zapracoali do pátracieho bulletinu, vytlačili toho stovky a rozpolali po celej republike. Máte ho.“
„Pán Fusek, to bolo pred ôsmimi rokmi. Okrem toho my sme z násilnej kriminálky, nie z majetkovej, my po ukradnutých veciach nepátrame. Ak sa k nám aj dostal, je niekde dobre hlboko založený v archíve. Navyše ja som v tom čase ešte ani neslúžil...“
Hilda váhala. Návrh sympatického mladého detektíva sa jej vôbec nepáčil. 
„Aspoň na tento víkend, v pondelok vám ho vrátim,“ 
žobronil Krauz. 
Burger ho chcel zahriaknuť, aby neotravoval, no všimol si Krauzov pohľad. Nástojil, asi mal dôvod. 
„Osobne za album ručím,“ podržal kolegu. 
Až teraz súhlasili. 
„Tak dobre, do pondelka,“ rozhodla Hilda za oboch. 
„Už môžeme?“ spýtal sa Burger. Vstával, bol v podrepe. 
„Ešte jedna otázočka,“ dobiedzal Krauz. 
Zase si sadol. 
„Pani Hilda, majú vaše rodinné šperky nejaké poznávacie znamenie? Niečo skryté, nejakú značku, podľa ktorej by ste ich jednoznačne spoznali?“
„Majú. Aj to som uviedla do zápisnice. Ja viem, ja viem, vy ste vtedy ešte neslúžili. Niektoré náramky a náhrdelníky, ktoré majú zapínanie, majú na zadnej ploche uzáveru vygravírované písmená A a D. Veľké písmená, no znak je malý, nenápadný: AD. Ale autor zvláštne spojil písmená, takže značka vyzerá ako veľké A s bruškom na pravom boku. Kaligrafické písmo.“
„Aha,“ Krauz si značku v duchu predstavil. Aby nedošlo k omylu, načmáral ju Burgerovi do zošita. „Asi takto?“
„Presne!“
„Čo to znamená?“
„Iniciálky klenotníka Alberta Deichmanna z Bavorska. Zalobodna sa volám Schlosserová, korene mám v Nemecku.“
Až teraz bolo vyšetrovanie v rodine bývalého pridelenca ÚV skončené. Krauz vstal, slušne poďakoval. Na priedoí si podali ruky, ako ozajstní rodinní priatelia. Stisk pani Hildy bol o čosi silnejší, než by Krauz od dámy očakával, aj pohľad do očí bol hlbší. 
Čo keď mal práve dnes plné ruky roboty. 

„Pohli sme sa niekam?“ frflal Hanzel. „Nič sme sa nedozvedeli, žiadne šperky sa im nevrátili.“
Burger prikývol, táto časť plánu nevyšla. 
„Rišo, čo to malo znamenať?“
Krauz mal na volante otvorený album. Neštartoval, neistoval, už vnútri aj teraz študoval jednu a tú istú stranu, tú istú fotografiu. 
„Chlapci, asi mi nebudete veriť, ale ja mám taký nepríjemný pocit, že tento náhrdelník som už dnes videl,“ Burgerovi sediacemu na sedadle spolujazdca podal album. 
„Tento,“ ďobol do fotografie. 
„Kde?“
„U Brichtu v dome. Igor odbehol po fotografiu, tak som sa trochu poobzeral.“
„Kde presne bol?“
„Na komode zavesený na plastovej čiernej buste. Baby takú používajú na odkladanie parochní.“
„Môj syn má na takej slúchadlá od magneťáku,“ priznal Hanzel. 
„Aj on? Aj môj kamarát,“ potešil sa Krauz. 
„Kašlite na slúchadlá a magneťáky! Rišo, si si istý?“
„Nie. Kto sa má vyznať v toľkých kamienkoch a cingrátkach? Videl som ho iba raz, aj to letmo, nedržal som ho v rukách, o vygravírovanej značke som nevedel.“
„Nekecaj, máš cvičený postreh, rozoznáš detaily,“ duril sa Burger. 
„Vyrušil ma, priniesol fotografiu, tej sme sa venovali, nie detailom.“
Burger pozorne študoval fotografiu, záber robil odborník, prinajmenej niekto, kto sa v dokumentovaní šperkov vyznal. Náhrdelník mal tvar trojuholníka, bol rozprestreý na čiernom podklade, veľkosť sa dala presne určiť poľa priloženej papierovej mierky, striedajúce sa čiernoiele štvorčeky vymeriavali centimeter za centimetrom. Okrem prsteňov autor albumu použil mierku pri všetkých šperoch. Burger uznanlivo našpúlil pery, náhrdelník bol veľký, keby naň položil dlaň, určite by vytŕčal. Už cena použitého zlata musela byť závratná, nieto ešte kombinácia s drahými kameňmi. Ale zadnú stranu uzáveru nebolo vidieť. 
„Chlapci, nech už Rišo videl čokoľvek, túto informáciu neôžeme nechať iba tak. Musíme mať istotu. Ide sa k Igorovi!“
„Edo, je po operácii,“ namietol Hanzel. 
„Po operácii! Neblázni, zašili mu čelo, je tam toho.“
„A čo otras mozgu?“
„Nebudeme ho vypočúvať do zápisnice, žiadne procesné úkony s ním robiť nebudeme, iba sa presvedčíme. Otvoriť nám môže aj s otrasom mozgu, nie?“
„Ja neviem...“
„Oto, čo si odrazu taký polepený?“
„Nie som polepený, iba nechcem urobiť chybu, nejakú hovadinu, čo by sme potom ľutovali.“
„Rišo?“ Burger chcel mať požehnanie aspoň jedného z nich. 
„Nič mu nebolo,“ zľahčoval Krauz, „pár štichov. Mňa osobne ten náhrdelník zaujíma.“
„Rozhodnuté, ide sa!“
Išlo sa im dobre, horšie to bude pri zvončeku. Obávali sa, že chlapec pod sedatívami zaspí, čo horšie, mohol dorobiť rozpitú fľašu vodky a v tom prípade im nepomôže ani výstrel z dela. 
Krauz tu už bol, nechali ho zazvoniť. 
„Pro... sím,“ trhane sa ozvalo z reproduktora. 
„To som zase ja, detektív Krauz.“ Krauz sa nahol k reroduktoru, aby ho bolo lepšie počuť. Burger s Hanzelom odstúpili, Krauz už mal prvý kontakt s chlapcom za sebou, pravda, nie najvydarenejší, ale predsa, takže výsluch nechali naňho. 
„Kde, doboha, ste boli pred hodinou!?“ zastonal reproduktor, niečo cvaklo, ostal hluchý. 
„Čo je ho do toho, kde som bol pred hodinou? Zasran jeden.“ Krauz si s kolegami vymenil nechápavý pohľad. 
„Myslím, že to bude zaujímavá návšteva,“ prorokoval Burger. „Asi niečo zažijeme.“
Hanzel odhrnul bundu, skontroloval pažbu pištole, znova sa zapol, aby ju skryl. 
Igor prišiel otvoriť, po chodníku k bránke sa motkal z nohy na nohu, asi vodka. Už od dverí si všimli, že na ňom niečo nesedí. Bolo šero, nevideli mu do tváre, okolo hlavy svietil biely pás z obväzu. Keď prišiel k bránke, zistili, čo je to – k rane na čele pribudol tampón v nose. Improvizovaný tampón zo zrolovaného toaletného papiera alebo zo servítky. 
„Aj s posilou?“ Igor privítal starého známeho. „O to viac ma mrzí, že ste tu neboli pred hodinou.“
„Stalo sa vám niečo? Niekto vás prepadol?“ Krauz sa nahol bližšie – nos dostal riadny zásah. 
„Áále...“ zatiahol Igor, mykol hlavou, akože to nestoí za reč. „Rodinné záležitosti, nič pre vás. Prečo ste zase prišli?“
„Môžeme ísť dnu?“
„Dnu? Páni, pred pár hodinami som videl pečienku môjo otca na zasvinenej zakrvavenej mäsiarskej váhe! Fakt si myslíte, že mám chuť na policajné návštevy!?“ Bola v tom vodka, dodávala mu odvahu, inak by si nedovolil na konci zvýšiť hlas a bojovne zagániť. 
„Upokojte sa, prosím vás. Igor, váš otec je mŕtvy, je tu dôvodné podozrenie, že zomrel násilnou smrťou, niekto mu na druhý svet pomohol. Nehovorte mi, že vás nezaujíma, kto to spravil. Sme tu preto, aby ten hajzel neušiel spravodlivému trestu.“
Pekná reč na úvod, no Burger si nebol istý, či nájde ochotného poslucháča. 
„Kurva aj s tým! Poďte!“ Našiel. Igor odstúpil, aby im urobil miesto. 
Zamkol bránku, Burger si všimol, že vyzrel na ulicu, opatrne, takmer ustráchane sa poobzeral, až potom ich nasledoval po chodníku. Pred dverami zastali. 
„Len choďte, veď sa tu už vyznáte,“ posúril ich. 
Krauz viedol delegáciu dnu, iba on sa tu vyznal. Burger si zase všimol, že chlapec zamkol vchodové dvere na dva západy, vyskúšal kľučku, či držia. 
„Sadnite si,“ voviedol ich do obývačky, ukázal na dián a kreslá. 
Burger pozrel na Krauza, namiesto otázky mu poskočio obočie – kde je ten náhrdelník? 
Krauz stál ako obarený, busta bola nielen holohlavá, ale aj bez výzdoby, náhrdelník zmizol! 
Hanzel pozoroval pantomímu – hneď pochopil, že niečo nesedí. Krauz nebadane ukázal bradou na komodu, pokrčil plecami, že nechápe. 
Sadli si. Čo teraz? Ako začať? Igor začal sám. 
„Ešte ste v službe?“
„Prečo?“
„Či pijete.“
„Sme, nepijeme.“
„Ja nie som.“ Siahol za kreslo, vylovil fľašu ruskej vodky. Skoro plnú, takže načal druhú. Pohár mal na konferenčnom stolíku. 
Hanzel sa zohol, aj on úspešne zalovil, spod stolíka vytiahol druhý pohár. 
„Asi sa zakotúľal,“ vysvetľoval Igor. „Na vás,“ zodvihol pohár, no zháčil sa. „Vlastne nie, na môjho otca! Dnes pijem na môjho otca!“ Vyzunkol vodku na ex, ani nezapil. 
Čas sa im krátil, ak bude mladý pokračovať takýmto tempom, o hodinu s ním nebude rozumná reč. 
„Čo sa vám stalo?“ Krauz trval na otázke spred bránky. 
Prstom ukázal na Igorov nos. 
„Môj rozbitý nos s vraždou otca nesúvisí,“ chcel obrátiť list. 
„Aj tak,“ nechcel obracať Krauz. „Nechajte, aby sme súvislosti posudzovali my.“
„Do rodinných záležitostí vás zaťahovať nebudem!“ Posledné slovo, jeho rozhodnutie bolo neotrasiteľné. 
Burger nenápadne naznačil Krauzovi, aby ho nedráždil, aby netrval na odpovedi. 
„Tak dobre, pán Brichta, poviem vám, prečo sme prišli. Zaujíma nás náhrdelník, čo bol ešte dnes doobeda tam na tom krku,“ Krauz ukázal prstom na čiernu holohlavú bustu. 
„Aj vy!? Choďte mi už s tým náhrdelníkom... Viete kam! 
Čo ste sa dnes všetci zbláznili!?“ Igor sa chcel napiť, no pri slove náhrdelník sa mu ruka zasekla na polceste. Vzkypel, prudko gestikuloval, naozaj bol naštvaný, možno aj preto, lebo trochu vodky mu vyšplechlo rovno do rozkroku. 
Detektívi nechápali, Hanzel sa pre istotu v kresle posunul dopredu, váhu preniesol na nohy, aby v prípade potreby mohol okamžite reagovať. 
„Kto všetci?“ zaujímal sa Krauz. Pre istotu otázku skontroloval u Burgera. Prikývol, že týmto smerom by išiel aj on. 
„No všetci!“
„Kto ešte okrem nás?“
Igor zhlboka dýchal, váhal. Krauz sa rozhodol, že mu trochu pomôže. 
„Pozrite sa, ani nemusíte odpovedať, aj tak vieme, že ste mali návštevu. Pod konferenčným stolíkom bol zakotúľaný druhý pohár, tiež od vodky. A máte rozbitý nos, takže nie je ťažké vydedukovať, že ste sa pohádali, dokonca pobili. Pritom ste prevrhli pohár a niekto vám rozbil nos. Je to tak?“
Neochotne prikývol. 
„Kto to bol?“
„Strýko.“
„Zdeno?“
„Iného nemám!“ odvrkol Igor. 
„Len pokojne...“
„Ani mamu už nemám!“
„Pán Bri...“
„Ani otca už nemám...“ naberal obrátky, zvyšoval hlas. 
„Prosím vás, pokojne.“
„... ani babku už nemám,“ nedal sa zastaviť, „ani deda, ani som ich v živote nepoznal!“
„Pán Brichta...“
„Ani brata nemám, som zasratý jedináčik, jedináčik – 
sirota!“
„Pán Brichta, upokojte sa, prosím vás!“
„Iba strýka Zdena!“ Vzdychol, znelo to rezignovane, určite nie ako výhra. „On jediný prežil. Prečo? Prečo práve on?“ Igor sa rozplakal. 
Burger prikývol, ukázal Krauzovi, aby chvíľu počkal, a potom tvrdo doňho. Ak plače, je namäkko, keď Krauz zvolí vhodnú taktiku, dozvedia sa aj to, čo by im za normálnych okolností neprezradil. Podnapitý rozplakaný chalan má potrebu vyžalovať sa, a oni vedia byť pozorní poslucháči. 
Siahol po pohári. 
„Môžem vás poprosiť o láskavosť?“
„Tam v sekretári. Dajte poháre aj im. Nalejte si sami.“
„Nie, nemal som na mysli poháre. Iba ten váš, či by ste ho mohli na chvíľu nechať tak a sústrediť sa na moje otázky. 
Verte mi, ak sa budete potrebovať napiť, ale naozaj potrebovať, nechám vás, no iba tak naverímboha liať do seba čistú vodku nemá význam. Nič tým nevyriešite, iba sa o chvíľu odrovnáte a my sa nič nedozvieme. Zbytočne stratíme deň, lebo zajtra prikvitneme znova a budeme musieť ísť od začiatku.“
Vrátil pohár na konferenčný stolík, spakruky si utrel soeľ. Burger sa prekvapene oprel, nerátal s takým ľahkým víťazstvom. Nebol až taký opitý, zdravý rozum mu ešte fungoval, aspoň zvyšky. 
„Kedy prišiel?“ pokračoval Krauz. 
Igor vstal, zamieril k baru. Krauz si vzdychol, užž mal dojem, že sa dohodnú, no chlapec bol asi príliš tvrdohlavý. Otvoril bar, zašmátral, vrátil sa s novou fľašou – oranžovou, so zeleným nápisom Fanta. Uľavilo sa im, domáci dostal chuť na pomarančový nápoj. 
„Pred hodinou? Dvoma? Čo ja viem? Zobudil ma,“ nadviazal na otázku. 
„Prečo ste sa pohádali?“
„Ako vždy, chcel peniaze.“
„Ako vždy?“
„Ako vždy,“ prikývol. „Každá jeho návšteva sa končila hádkou. Večne sa s otcom hádali o peniaze, stále mu niečo vyčítal.“
„Čo?“
„No peniaze! Že otec ich má fúru, a on iba živorí. Kým žila mama, nechcela, aby nás navštevoval, ale on prikvitol aj tak. Na každé meniny, narodeniny, na otcove, na moje, na mamine, na Vianoce, hocikedy. Prišiel, úsmev od ucha k uchu, priniesol kvety, bonboniéru, fľašu, vybozkával nás, vypil dvari poháriky, a už sa to začalo. A furt dokola o tom istom. Občas ho otec musel normálne surovo vyhodiť. Mama plakala, prosila otca, aby ho už nepúšťal, aj sľúbil, aj sa zaprisahával, že už nikdy, ale po týždnivoch zabudol a pri najbližšej príležitosti sa všetko zopakovalo. 
A vždy s tým istým koncom.“
„Aj dnes išlo o peniaze?“
„No.“
„Ale prečo ich chcel od vás?“
„Že keď je už otec mŕtvy, aj on má nárok na nejaký podiel z dedičstva, že my dvaja sme jediní pokrvní príbuzní a musíme sa podeliť. Skoro som odpadol! Otec ešte ani nie je pod zemou, a on už delí dedičstvo, hajzel jeden! Chcel som ho vyhodiť, no nedal sa. Zdrapol náhrdelník, že kým si to rozmyslím, vezme si aspoň to. Mamin najobľúbenejší náhrdelník! Jediná pamiatka po mojej mame! A ten debil ho zdrapol ako kus hovna a rovno s ním do vrecka! Skočil som po ňom, ale...“ zadychčal sa, akoby so strýkom bojoval druhý raz. „Je silnejší, odrazil ma, rozbil mi nos.“
Krauz mu naznačil dlaňou, aby sa zastavil. 
„Vydýchajte sa, pán Brichta, dosť vás to rozrušilo.“
Poslúchol, aj sa napil, našťastie fanty. 
„Kedy ste mu volali?“
„Načo by som mu volal?“ zarazil sa Igor. 
„No...“ teraz sa zarazil Krauz. „Povedali ste, že strýko prišiel s tým, že otec je mŕtvy a chce sa uchádzať o dedičstvo.“
„No...?“
„Odkiaľ vedel, že otec nežije? Volali ste mu? Informovali ste ho?“
Igor si odpil, pohár umiestnil do rozkroku, dlaňami ho krútil raz jedným, raz druhým smerom. Zamyslene ho pozoroval. Konečne si naplno uvedomil, o čom ten mladý detektív hovorí. 
„Nie,“ privrel oči, skúmavo si ich radadom premeriaval. „Nie,“ zopakoval. Samému sa to zdalo podozrivé, no až teraz, keď ho na tento detail upozornili. 
„Povedal vám, že sa bol informovať v nemocnici? Na oddelení súdneho lekárstva?“
„Nie.“
„My o smrti vášho otca vieme sotva päť hodín, nikomu sme to ešte nehlásili, odkiaľ to vedel?“
Burger s Hanzelom nespúšťali z chlapca oči, nesmel im uniknúť ani najmenší pohyb v tvári, ani nenápadné mrknutie. 
„Neviem,“ nemrkol, nijako sa neprezradil, žeby klamal. 
„Čo robí strýko Zdeno?“
„Nič, čo by...?“
„Mám na mysli povolanie.“
„Aj ja. Nerobí nič, je invalid.“
„Odmalička?“
„Nie. Robili spolu s otcom vo fabrike, obaja so železom, ako zámočníci v štátnom podniku Montostav. Zdeno mal úraz, privalila ho železná koľajnica, zlomila mu chrbticu. 
Bol som ešte chlapec, keď sa to stalo, desať rokov dozadu, možno aj viac. Zreparovali ho, aj chodiť začal, no nič nenesie, ani vedro s vodou. Je na invalidnom dôchodku.“
„Kde býva? Čo rodina?“
„V centre mesta, v podnájme na Bottovej osem, prvé poschodie. Už má skoro štyridsať, no ešte sa neoženil, len lumpačí. Všetko, čo mu kedy otec dal, prepil a prehajdákal s kurvami a kamarátmi. Keď chytí slinu, stratí sa z povrchu zemského na týždeň, aj dva. Potom prikvitne, poháda sa, vyžobre nejaké prachy a kolotoč sa opakuje.“
„S kým býva?“
„Sám, je to jednoizbový byt, ale stará zástavba, veľká izba aj kuchyňa. Pani oproti mu perie, upratuje a občas aj navarí. Má také výstižné meno – pani Malá, ale je fakt malá, možno nemá ani meter päťdesiat. Ale aj do šírky.“
„Otec čo robí? Teda robil,“ opravil sa Krauz. 
„Taxikára.“
„Povedali ste, že robil vo fabrike so železom. Spolu s bratom.“
„No, ale...“ Igor zaváhal, vybral si tampón z nosa, prstami skúsil, či ešte tečie. Krv už zaschla, potiahol, vyfúkol, všetko v poriadku. „On mal taký problém... ehm...“
„Sedel,“ chápavo prikývol Krauz. 
„Aj to už viete?“
„Sme z kriminálky.“
„Veď to! Nezapriete sa. No sedel, a čo má byť?“
„Nič, aj to sa stáva. Viete prečo?“
„Mal som dvanásť, veľmi sa o tom v rodine nehovorilo. 
Mama mi povedala, že otca do niečoho namočili a obhajca to na súde posral, tak nás na rok opustí, ale potom bude všetko ako predtým. Bol preč rok a pol, ale nič už nebolo ako predtým. Do práce sa nevrátil, kúpil si staršieho forda a začal jazdiť – občas, keď mal chuť. Moc tomu nedal.“
„Odsúdili ho za priekupníctvo, predal ukradnutý šperk.“
„Viem, potom sme sa o tom rozprávali, povedal mi, ako to bolo. Ten smrad z Plzne všetko poprel, na polícii tvrdil, že mu nič nepredal, a otec v tom ostal sám. Nevinne.“
Krauz prikývol, mal svoje skúsenosti s nevinnými. Sú ich plné väznice, vlastne všetci, okrem pár výnimiek, ktorým priznanie znížilo aj tak istý trest. 
„Keď sa to stalo, už ste mali rozostavaný tento dom, nie?“
„Hej, bývali sme ešte v paneláku, ale už sme mali rozostavané. Dokončili sme ho sami – s mamou.“
„Otec pri tom železe tak dobre zarábal?“
„Neviem,“ chlapec odpovedal rýchlo, automaticky, neostrehol pascu. 
„Babku a deda z otcovej strany ste nepoznali.“
„Nie, zomreli pri autonehode tesne pred mojím narodením.“
„A z maminej strany?“
„Mama je Rusínka, ďaleký východ. Vyrastala na lazoch. 
Bol som tam raz na prázdninách, z donútenia, a raz už na strednej. Stačilo.“
„Mama dostala bohaté veno?“
„Veno? Je tam chudoba, pil som vodu zo studne a srával som do latríny. Aké veno?“
„Tak odkiaľ zobrala peniaze na dostavbu? Vyhrali ste v lotérii?“
Igor až teraz postrehol pascu. 
„Čo vlastne vyšetrujete? Vraždu môjho otca – alebo naše majetkové pomery? Čo sú to za otázky?“
„Vášho otca zavraždili, z praxe vieme, že najčastejšie sa opakujú dva motívy: finančný a sexuálny. O sexe sme sa bavili doobeda, teraz som chcel prebrať ten druhý. Nič zvláštne,“ klamal Krauz, „bežný postup.“
„Aha,“ dal sa uchlácholiť Igor. Alkohol pomáhal, klipali mu oči, strácal ostražitosť. „Bude to trvať ešte dlho?“ 
Bohužiaľ, aj trpezlivosť. 
„Ešte sa musíme vrátiť k tomu náhrdelníku, vlastne preto sme prišli.“
„Tak svižne, prosím vás, začína ma bolieť hlava.“
Výhovorka, ale Krauz ju musel vziať na vedomie. 
„Dobre, tak to urýchlime. Kedy ho otec mame kúpil? 
Aspoň približne.“
„Čo ja viem?“
„Ešte pred zavretím?“
„To áno, asi rok, možno dva. Určite pred, lebo keď bol vnútri, mama ho hladkala a plakala pri ňom. Spomínala a čakala na otca.“
Krauz bol na konci, spýtavým pohľadom hľadal pomoc u kolegov. Hanzel nebadane pokrútil hlavou, aj Burger. 
Krauz ich gesto považoval za súhlas s ukončením výsluchu. 
„Fajn, takže to by sme mali. Už vás nebudeme ďalej otravovať, dnešné stretnutie môžeme ukončiť. Náhrdelník sme nenašli, má ho váš strýko Zdeno. Preto vás navštívil, išlo mu o dedičstvo, teda o náhrdelník.“
„A o kľúče, ale ani tie som mu nechcel dať. Ani som mu ich nedal, odišiel, nenašiel ich.“
„O kľúče?“ Krauz už chcel vstať. 
„Od chaty.“
„Tie ste nespomínali,“ zase si sadol. 
„Nepýtali ste sa.“
„Od akej chaty?“ Krauz si vzdychol, práca s Igorom si vyžadovala veľkú dávku trpezlivosti. 
„Otec má chatku so záhradou, Zdeno chcel náhradné kľúče, otec mu vraj sľúbil, že chatku mu daruje. Ibaže to počul iba on a nikto iný.“
„Kde je tá chata?“
„V oblasti zvanej Devínske jazero. Nie je tam žiadne jazero, je to iba adresa záhradkárskej kolónie, ale sú tam aj rodinné domy, ľudia tam normálne bývajú.“
„Viem, poznám to tam.“ Krauz nemal chuť vysvetľovať, že kúsok odtiaľ býva a celú kolóniu má prejazdenú krížomrážom na bicykli. „Aj tú staval? Alebo kúpil hotovú?“
„Kúpil a pristavil takú väčšiu kôlňu.“
„Zdeno chcel kľúče?“
„Chcel.“
„Náhradné kľúče?“
„Náhradné.“
„On povedal, že náhradné? Alebo vy ste mali na mysli náhradné?“
„On povedal, že náhradné.“
„Určite to tak povedal?“
„Bože! Čo je na tom? Nie je to jedno, či normálne alebo náhradné?“
„Nie, nie je. Ak chcel náhradné, kde sú normálne, bežne používané?“
„No...“ Igor zaváhal. Už raz ho tento mladý detektív s prenikavým modrým pohľadom svojím postrehom prekvapil, žeby druhý raz? „Neviem.“
„Kde bývajú bežne?“
„V chodbe na vešiaku.“
„A sú tam?“
„Nie.“
„Kontrolovali ste ich?“
„Teraz, keď chcel náhradné, predtým nie.“
„A nevisia na vešiaku, však?“
„Nie.“
„Odkiaľ to mohol Zdeno vedieť? Prečo pýtal rovno náhradné?“
Igor prižmúril oči. Hanzel si odkašľal, Krauz sa musel v duchu usmiať – prekvapil aj jeho. 
„Keď vošiel, mohol si všimnúť, že kľúče nevisia na svojom mieste?“ pokračoval Krauz, kým bol rozbehnutý. 
„Nie, vždy bývajú v takom čiernom vrecku, aby sa nemiešali s ostatnými. Vrecko je tam, no prázdne.“
„Ale to na prvý pohľad nemohol vidieť.“
„To teda nie,“ súhlasil Igor. Prebral sa. Myšlienkové potupy vyšetrujúceho detektíva zaujali aj jeho. „Vy si myslíte, že strýko Zdeno...“
„Nie, nič si nemyslíme,“ zastavil ho Krauz uprostred otázky. „Najhoršie, čo sa vám v našej práci môže prihodiť, je, že myslíte príliš dopredu, vsugerujete si chybnú verziu a držíte sa jej ako kliešť. To, že idete nesprávnym smerom, zistíte až o pár dní a ten čas vám už nikto nevráti. Nie, nemyslíme si nič. Zatiaľ. Iba sa pýtame.“
Igor prikývol, vysvetleniu rozumel. 
„To je zvláštne,“ zamyslel sa. 
„Čo?“
„Viem toľko vecí, ale nevedel som, že ich viem.“
„Tomu sa hovorí umenie výsluchu, umenie klásť otázy tak, aby sa odpovede z obete len sypali,“ Krauz sa opäť zahral na lektora. 
„Ja som teraz obeť?“
„Metafora.“
„Jaj. Metaforická obeť, to je celkom zaujímavé.“
„Môžeme pokračovať?“
„Môžeme.“
„Chcete sa napiť?“
Igor zagánil na vodku. 
„Nie, teraz nie, začalo ma to zaujímať.“
„Výborne. Najlepšie urobíte, keď sa nad otázkami nebudete zamýšľať a odpoviete hneď, spontánne. Nešpekulujte, či sa vás snažím dobehnúť alebo nie, či vám chystám pascu alebo nie. Nechystám, nebojte sa. Len svižne odpovedajte, skrátime to, uvidíte.“
„Dobre.“
„Ako prebiehala Zdenova návšteva?“
„Ako mala prebiehať?“
„Zazvonil, prišiel, pustili ste ho, naliali ste. Pýtal najprv kľúče? Alebo peniaze?“
„Presne tak. Máte tu odpočúvacie zariadenie?“
„Nie, iba som improvizoval.“
„Celkom dobre. Zazvonil, zobudil ma, hneď pri bránke ma zdrbal, že kde som, že tam mrzne už polhodinu, potom sa zaujímal, čo to mám na hlave,“ Igor ukázal prstom na obväz. 
„Vtedy ste mu povedali, že ste boli na pitve – a videli ste otca!“
„Nie! Povedal som mu, aby sa nestaral,“ nemal som chuť na návštevy a nemal som chuť púšťať ho dnu, no vovalil sa ako lavína. Čo som mal robiť?“
„Určite ste mu o otcovi nič nepovedali? Spomeňte si, je to naozaj dôležité. Vysvetľovalo by to, odkiaľ vedel o otcovej smrti.“
„Určite nie. Keď prišiel, už o otcovi vedel, lebo sotva si nalial, začal s kľúčmi.“
„Kľúče boli prvé?“
„Áno. Bránil som sa...“
„Počkajte! Vtedy povedal náhradné kľúče?“
„Vtedy. Hneď povedal, že chce náhradné kľúče, aby som mu ich dal, že otec mu ich sľúbil a blalala. Odmietol som, vyhrážal sa mi súdom o dedičstvo a ešte niečo spomenul, že či mi je milšie vyhadzovať peniaze za advokátov, či by nebolo rozumnejšie, keby som mu ich rovno dal. 
Teda aj kľúče, aj peniaze. Vôbec mi nedocvaklo, že sa baíme o otcovej smrti a on by o nej vlastne nemal vedieť.“
„Pochopiteľne, veď ste zažili šok a boli ste pod sedatívami.“
„Aj pod vodkou, dal som si pár.“
„Nevadí, pokračujte.“
„Odmietol som, povedal som mu, že o takom sľube neviem, že kľúče mu nedám, tak prešiel na peniaze, chcel asoň pár stoviek, aj to som odmietol, tak chňapol po náhrdelníku. Chcel som mu ho vziať, ale vrazil mi takú, že som odletel. Zaliala ma krv, videl som všetkých svätých, kým našli cestu von, už bol preč.“
„Je invalid, vy ste v kondícii,“ namietal Krauz. 
„Ale je o tridsať kíl ťažší a využil moment prekvapenia.“
Krauz prikývol, aj jemu už tiekla krv z nosa a presne z toho istého dôvodu. Niekedy nezáleží na sile, ale na rýchosti, moment prekvapenia je pri bitke zákerný faktor. 
„Potom?“
„Umyl som sa, strčil som do nosa hajzlák a išiel som skontrolovať kľúče, či ich pri odchode neukradol. Tie normálne vo vrecku neboli, ani s ním nebolo hýbané, náhradné nenašiel, sú hore v nadstavci.“
„Presvedčili ste sa?“
„Áno, sú tam.“
„Kde sú normálne?“
„Neviem, sám som bol prekvapený. V zime otec na chatu nechodil, nebolo tam čo robiť. Na jeseň všetko poupratoval, zavrel vodu, vypol elektrinu a chatu zazimoval. Kľúče viseli celú zimu vo vrecku na vešiaku. Kde sú a kto ich zobral, netuším.“
„Škoda,“ Krauz vydýchol, Burger uznanlivo prikývol, palcom mu naznačil, že celkom slušný výkon. Aj Hanzel kvitoval zdvihnutým obočím. 
„Možno...“
Takže ani teraz nie je koniec? 
„... jedine, žeby s tým súvisela sobotňajšia návšteva toho pána. Ale ak chcel otec chatu predať, prečo mi o tom nepovedal?“ Igor zamyslene civel pod stolík, rozprával sa sám so sebou, na konci mu hlas zanikol. 
„Čože? Zopakujte ešte raz!“
„Aha,“ Igor sa prebral, uvedomil si, že hovoril nahlas. 
„Tá návšteva v sobotu.“
„Aká návšteva?“
„Ani o tej som vám nehovoril,“ priznal sa bez mučenia. „Netušil som, žeby to mohlo byť dôležité. Možno ani nie je.“
„Už som vás upozornil, aby ste hodnotenie faktov nechali na nás. Vy len hovorte!“
„V sobotu poobede k nám prišiel otcov priateľ...“
„Poznáte ho?“
„Nikdy som ho nevidel.“
„Ako sa volal?“
„Otec mu hovoril stará vojna, možno boli spolu na vojenčine.“
„Ako viete, že to bol priateľ?“
„Podľa zvítania. Ja som mu otváral, videl som, ako sa objali a poplieskali po chrbtoch. Pochopil som, že chcú byť sami, že budú spomínať, tak som išiel hore do svojej izby, aby som ich nerušil.“
„Ako vyzeral?“
„Otcov rovesník, štyridsiatnik, dobre stavaný, vyšporovaný.“
„Odkiaľ sa poznali? O čom hovorili?“
„Hovorím, že som ich nechal samých!“
„Potom odkiaľ viete, že išlo o chatu, že otec mu ju chcel predať?“
„Párkrát som zbehol dolu, do kuchyne, na záchod a tak. 
Zachytil som útržky rozhovoru. Ten pán hovoril niečo v tom zmysle, že k vyrovnaniu by malo dôjsť čo najskôr, že z jeho strany je všetko pripravené, otec mu na to povedal, že v poriadku, zajtra skočia na chatu... na chatu... Po
čkajte! Tá chata! Zajtra, teda v nedeľu, sa chystali na chatu!“ 
Igor si ich premeral, či aj ich nadchla spomienka na chatu. 
Nenadchla. „Vlastne máte pravdu, veď v pondelok som s otcom ešte na obed hovoril, takže na chate sa nemohlo nič stať. Je to blbosť, prepáčte.“
Nebola to blbosť, ale boli profesionáli, vedeli sa profesionálne pretvarovať. 
„Poďme si pozrieť tie kľúče,“ navrhol Krauz. 
Igor vstal, zaviedol ich do chodby. 
„Tu,“ ukázal prstom na nástenný vešiak, „pod týmto plášťom,“ odhrnul modrý pracovný plášť pre skladníkov, 
„v tomto vrecku viseli kľúče. Tie pravé.“
„Čo je to za plášť?“
„Otcov pracovný, keď potreboval niečo narýchlo upratať v garáži a nechcelo sa mu prezliekať do montérok. Visí tu stále, aspoň dobre maskuje vrecko.“
Hanzel sa načiahol, prehmatal čierne plátenné vrecko. 
Prikývol, bolo prázdne. 
„A náhradné?“
„Tam hore,“ Igor ukázal za seba na nadstavec vstavanej skrine. 
„Pozrieme sa.“
„Radšej ja, taburetka sa kníše, aby ste nespadli.“ Igor si prisunul taburetku, balansoval, akoby poskakovala na troch nohách. Z nadstavca zložil papierovú škatuľu, vybral plastovú škatuľku, zahrkal. Podal ju Krauzovi. 
„Štyri?“ Krauz vybral zväzok kľúčov. 
„Tento je od bránky, tento od dverí, tento od kôlne, tento od rozvodnej skrine.“ Igor vysvetľoval a ukazoval jednotlivé kľúče na kovovom krúžku. 
Krauz si zväzok párkrát pohodil v ruke, potom ich pevne zovrel. Vymenil si s kolegami pohľad, obaja nemo súhlasili. 
„Ak dovolíte, my sa tam predsa len radi pozrieme. Možno je to blbosť, ako hovoríte, ale presvedčíme sa.“
„Idem s vami!“ ožil Igor. 
„Dnes som vás už raz so sebou zobral, spomeňte si, ako to dopadlo. Máte chuť zase vysedávať na chirurgii?“
„Idem s vami!“
„Pred chvíľou vás bolela hlava.“
„Už ma nebolí, idem s vami!“
„Pochopte, nemáme radi, keď sa nám niekto mieša do vyšetrovania.“
„Idem s vami! Aj tak to nenájdete a okrem toho už je tma. Ak otec nechal otvorenú šachtu, spadnete do žumpy.“
Krauz kývol bradou na Burgera, nech rozhodne. 
„Tak dobre,“ rezignoval. Ani jemu sa nechcelo vysedávať v čakárni na chirurgii. Potme v cudzej záhrade, v cudzej chate – naozaj mohlo ísť o zdravie, možno aj o život. 
Igor na seba hodil bundu, skočil do tenisiek, vrátil sa do obývačky, zhasol. 
„Som pripravený.“
Bol pripravený skôr než profesionálni vojaci, keď im odískajú ostrý poplach. 

Pred bránou bolo miesto na zaparkovanie iba pre jedno auto. V lete by zastali na vykosenom trávniku, teraz tu bola iba zemina, mačina, minuloročná zmrznutá tráva. 
„Tam,“ ukázal Igor. 
Krauz zacúval, trafil na prvý pokus. 
„Páni moji,“ vzdychol si Hanzel, keď vystúpil. Vzhliadol hore. „Toľko hviezd som už dávno nevidel.“
Krauz sa usmial, kolega už dávno nebol v noci mimo mesta. Brichtova chata stála na konci chatovej oblasti, širokoaleko žiadne svetlo, obloha žiarila miliardami hviezd. 
„Krásny pohľad,“ lebedil si Hanzel. 
„Som zvedavý, kto z vás myslel na baterku,“ Burger mal k tme a hviezdam pragmatickejší prístup. 
„Neboj sa, všetko zvládam,“ pochválil sa Krauz. 
„Ak myslíš na baterku v kufri, tak ťa musím upozorniť, že všetky články sú vybité.“
„Myslím na baterku v kufri a musím ťa upozorniť, že minulý piatok som robil údržbu vozidla a baterky som vymenil. Lebo debil, čo ich vyšlahal, ich nevymenil, baterku vrátil do auta iba tak. Ako vždy! Že sa to tí chlapi nevedia naučiť!“
Krauz otvoril kufor na služobnom žiguláku, vybral baterku, šťukol vypínačom... 
„Buď svetlo,“ zazubil sa detektív. Baterka fungovala. 
„Môžem ja?“ spýtal sa Igor, natrčil k nemu dlaň. 
„Nech sa páči, otvorte,“ Krauz mu požičal jeho vlastné náhradné kľúče. 
Igor otvoril bránku. 
„Poďte vedľa mňa, svieťte, nech si vidíme pod nohy,“ 
vyzval ho Igor. 
Kráčali plece vedľa pleca, Igor ich viedol, Krauz svietil. 
„Tu pozor, žumpa je otvorená, ako som predpokladal,“ 
upozornil Igor. 
Poklop uprostred chodníka bol otvorený, kto by šiel potme a nepoznal nástrahu, určite by zahučal. 
„Otec hovoril, že aspoň jedného zlodeja odrovná už na chodníku, ostatných to možno odradí,“ vysvetľoval Igor. 
„Múdry tato,“ pochválil ho Krauz. 
„Kde je elektrorozvodňa?“ zaujímal sa Burger. 
„Tam vzadu, ale je vypnutá. Ja sa v poistkách nevyznám.“
„Ja áno,“ prihlásil sa Hanzel, „len ma tam zaveďte.“
V zadnom múre chaty boli zamurované plechové dvierka. 
„Máte kľúč?“
„Ten s bielou visačkou.“
„Ustúpte, Rišo, posvieť!“
Hanzel otvoril rozvodnú skriňu, prezrel ističe, pokrútil hlavou. 
„Páni, ale poistky sú hore, chata je pod prúdom,“ skonštatoval. 
Všetci pozreli na Igora. 
„To nie je možné,“ habkal Igor. „Otec by nikdy nenechal chatu pod prúdom bez dozoru. Bál sa požiaru, zlodejov, bál sa nepríjemných prekvapení...“ nedokončil, iba rozhoil rukami. „Ani keby chatu predával. Ukázal by ju záuemcovi, ale potom by všetko vypol. Nerozumiem tomu,“ 
priznal sa Igor. 
„Nič to, poďme dnu,“ rozhodol Burger. 
Obehli chatu, Igor otvoril, potme, popamäti siahol donútra, stlačil vypínač. 
„Fakt tomu nerozumiem,“ zúfal si Igor. Chata sa rozžiarila. 
„Pozrieme sa,“ nepýtal si dovolenie Burger. 
Rozliezli sa, každý si zobral jeden sektor, Burger spodok, Hanzel kuchynku, Krauz podkrovie. Zišli sa dolu v chodbe. 
„Nič,“ skonštatoval Krauz. 
„Nič,“ pritakal Hanzel. 
„Ani ja nič,“ potvrdil Burger. „Poďme vedľa do kôlne.“
Drevená kôlňa mala vlastné dvere, vlastnú zámku. Igor ju otvoril. Dvere sa neotvárali dovnútra, šúchali sa nabok. 
Igor zabral, Hanzel stál najbližšie, pomohol mu. 
„Svetlo!“ žiadal Burger. 
Igor vošiel, našmátral vypínač. 
„Zoberte ho von, ale rýchlo!“ zavelil Burger. 
„Nie!“ bránil sa Igor. 
Aj napriek odporu ho vyvliekli von. 
„Pán Brichta, dnes ste už raz odpadli, to by stačilo! Nechce sa mi znova vás viezť na pohotovosť. Okamžite von!“ 
ťahal ho Krauz. Hanzel mu rýchlo a rád pomohol. 
„Čo to bolo!?“ Igor sa znova dostával do šoku. „Preboha, čo to bolo!?“ obzeral sa cez plece. 
„Do auta, Oto, ostaň s ním,“ vymedzil mu bezpečné miesto Burger. „Rišo, pomôž mu, potom okamžite späť!“
Igora posadili do auta, už cestou plakal. Zlomil sa, dnes toho bolo naňho priveľa. Hanzel ostal s ním, Krauz sa vrátil. 
Rozhliadli sa. 
Normálna drevená kôlňa, dosť veľká, aby sa do nej pohodlne zmestili dve osobné autá. Riadne zaprášená, po stenách z dosiek rozvešané rekvizity, železné reťaze, konské postroje, kosy, staré vidly, všetky možné rustikálne rárohy. 
V rohu ponk, dielenský pracovný stôl so zverákom, nad ním na drevenom paneli náradie, kladivá, skrutkovače, kliešte. 
Klasická dedinská drevená kôlňa s náradím. Ale niečo sem nepatrilo... 
Vošli dnu, najprv si pozreli pod nohy, aby nezničili trasologické stopy. Nemohli ich zničiť, žiadne tam neboli, dlážka bola z drevených dosiek, dlho nepršalo, neboli na nej žiadne odtlačky podrážok. Po prieskume dlážky sa zamerali na objekt v strede kôlne, na to, čo sem nepatrilo. 
Drevené kreslo uprostred kôlne. 
A kábel. Elektrický kábel, predlžovačka. Dlhá predlžoačka, od zásuvky v rohu až po kreslo. Na konci predlžoačky zapojená vŕtačka. Vŕtačka bez vrtáka, ležala iba tak pod kreslom. Na operadlách kresla ovísali zvyšky lepiacej pásky na koberce. Sivá textilná lepiaca páska, široká, silná páska by ako nič udržala aj zvíjajúceho sa chlapa. Aj chlapa zvíjajúceho sa v smrteľnej agónii. 
Na podlahe pod kreslom krv. Aj na operadlách kresla krv. Aj na koženom sedadle kresla krv, veľa krvi. Kto v ňom sedel, musel si vytrpieť ukrutnú bolesť, kým prezradil tajomstvo, pre ktoré ho doň uviazali. 
„Pôjdeme k tomu?“ Krauz ukázal na kreslo. 
„Načo? To je práca pre technikov, čokoľvek by sme tam robili, iba zničíme stopy. Riško, nie, nejdeme ďalej, necháme to chlapcom z výjazdu. Stačí, že sme našli miesto činu. 
Dobre sa rozhliadni, všímaj si detaily, fixuj ich, odfotografuj každú maličkosť. Choď kúsok dnu, ale nie veľmi.“
Krauz vošiel, rozhliadol sa. Rozhliadal sa dlho. Vrátil sa k dverám. 
„Mám,“ ukončil obhliadku. 
„Ideme k autu.“
Vrátili sa. Igor na zadnom sedadle sa knísal ako malé decko v hojdačke. Drmolil stále dokola slová prečo, otec, prečo, otec, otec, prečo, prečo, otec, prečo... 
„Je v šoku,“ vysvetlil Hanzel. Zbytočne, poznali takéto stavy. 
„Chudák, dnes si užil,“ poľutoval ho Burger. „Ale my musíme pracovať. Chlapci, našli sme miesto činu, piatokepiatok, večerevečer, ideme na to! Oto...“
„No?“
„Ostaneš tu, postrážiš nález. Rišo...“
„No?“
„Vyhodíš ma na najbližšom oddelení, budem telefonovať. Zvolám výjazd, poinformujem Majchrána, zvoláme tím, začneme tvrdo robiť. Keď ma vysadíš, odvezieš mladého domov.“
„Edo, nemal by ostať sám,“ namietol Krauz. „Nie v takom stave.“
„Vieš o nejakej opatrovateľskej službe pre vysokoškoákov?“
„No...“
„Tak vidíš! To, že v meste nemá žiadnu rodinu, je jeho problém. Strýka Zdena by asi vidieť nechcel, tak čo s ním? Odvezieš ho domov, otvor mu ďalšiu fľašu vodky, nech sa odrovná, a to je asi všetko, čo preňho môžeme urobiť. Strážiť ho nemôžeme, musíme sa venovať tomuto tu,“ palcom ukázal za plece. 
Krauz prikývol, na oddelení vrážd občas museli urobiť aj kruté rozhodnutia. 
Hanzel ostal na stráži, Burger telefonicky organizoval ďalšiu činnosť, Krauzovi zostal čierny Peter. Odviezol ho domov, odviedol ho až do obývačky. 
„Aspoň chvíľu,“ zaprosil Igor. „Iba chvíľu ostaňte...“
„Ale iba chvíľu,“ súhlasil Krauz. Čo mal robiť. 
„... so mnou,“ dodal plačlivo Igor. 
Nalial si. Aj do druhého pohára. 
„Prosím vás,“ druhý pohár podal Krauzovi. 
Vzal si. Vypili. Na zdravie si neštrngli. Na čie zdravie? 
Na otca už dnes Igor pil – a ako to dopadlo. 
„Pán Krauz, to, čo sme našli, je...“ nedopovedal. Nevedel, ako sa to volá. 
„Miesto činu,“ pomohol mu Krauz. 
„Prečo tam bola vŕtačka? Prečo toľko krvi? Čo sa stalo otcovi? Čo s ním robili?“
Ruky zvierali pohár v lone, aj napriek stabilizovanej polohe sa mu triasli, až vodka žblnkala. Dostával triašku. 
„Igor...“ Krauz vstal, kľakol si ku kreslu, zovrel mu ruky s pohárom. „Igor! Počúvaj ma!“ Už mu nevykal, nebol dôvod. 
Neodpovedal, civel kamsi do rohu obývačky. 
„Igor, dnes si toho zažil a videl až príliš. Normálny človek nie je na taký nápor zvyknutý, si pod tlakom. Vypi si, ožer sa, rob, čo môžeš, ale nepodliehaj panike. Si dospelý rozumný muž, musíš sa vzchopiť.“
Igor vypil ďalšiu dávku z vodového pohára. 
„Dnes sa ožer, zajtra sa vyspi, ale počítaj s tým, že v pondelok ráno ťa budeme potrebovať. Budeš vypovedať...“
„Prečo tam bola vŕtačka? Čo robili otcovi?“ Jasné, že Krauza nepočúval. 
„Igor! Počúvaš ma!?“ Drgol mu do brady. Nič. Dal mu facku. 
Stretli sa im pohľady, konečne zareagoval. 
„Igor!“
„No...?“
„Registruješ ma?“
„No.“
„Si tu, konečne?“
„No.“
Krauz počkal, kým sa mu vyčistil zrak. Chlapec sa strhol, prebral sa. 
„Vypi si, koľko chceš. Chystáš sa niekam von?“
„Von?“
„Mimo mesta. Alebo, poviem ti to inak, nesmieš opustiť mesto, teraz si dôležitý svedok pre vyšetrovanie. Chápeš?“
„No.“
„Ostaň doma.“
„Budem doma.“
„V pondelok ťa vyzdvihneme.“
„Dobre.“
„Máš nejakú frajerku? Niekoho, kto by k tebe dnes prišiel?“
„Frajerku? Nie. Bývam na izbe s Borisom, Boris je môj priateľ, je fajn, my spolu...“
„Dobre, dobre,“ Krauz ho zastavil zdvihnutou dlaňou. 
„Toto teraz fakt nemusíme rozoberať. Ak chceš, zavolaj si Boriska, ak nie, je to na tebe, ale v pondelok do školy neôjdeš. Chápeš?“
„No.“
„V pondelok si po teba prídeme a budeš vypovedať do zápisnice.“
„Viem. Chápem. Čo sa stalo otcovi?“
„Igor! Ty si fakt tvrdohlavec! Vidíš, že to vyšetrujeme!“ 
Krauz musel zvýšiť hlas. „V pondelok budeme mať predbežné výsledky z pitvy, vyšetrovateľ ťa bude informovať, všetko sa dozvieš.“
Chvíľu si hľadeli do očí. 
„Pán Krauz,“ povedal zlomeným hlasom, „môjho otca mučili?“
Krauz si s ním dal ešte jeden, viac nechcel, bol rád, že mohol vypadnúť. 

Trio Burger, Hanzel, Krauz preklínali všetci policajti. Všeti zainteresovaní na vražde Karola Brichtu. 
Piatok večer – každý normálny človek sa v piatok večer uvoľní, venuje sa rodine, ide na pivo, na disko, niekam s babou, kamkoľvek. 
Tí traja blázni by iba pracovali. 
Burger z miestneho oddelenia polície zavolal operačnému dôstojníkovi, informoval ho o novej situácii. Potom volal Majchrána, musel podať hlásenie aj nadriadenému. 
Vyšetrovateľ v piatkovom výjazde zúril. Od rána robil obhliadku na brehu rieky, v sychravom hnusnom počasí, v marazme, vo vetre, potom si odskákal pitvu, ešte nemal ani všetko spísané, už mu volal operačný, že tí traja z kriminálky našli miesto činu! Doriti aj s takou kriminálkou! 
Čo v piatok večer neslopú pivo ako všetci normálni policajti! Čo sa flákajú po vonku? 
Pri kôlni ostali iba chvíľu, načo zavadzať odborníkom. 
Technici prišli dvaja, vedeli, čo majú robiť. Burger, Hanzel a Krauz sa naposledy rozhliadli, kolegom zaželali veľa šťastia pri vyhľadávaní stôp a odišli. 
Zamierili domov, teda do kancelárie. Posadali si, no neozvalili sa, dobre vedeli, že dnes ešte nekončia, že Burger ich sem vzal iba preto, aby sa mohli poradiť, analyzovať zistené fakty, rozhodnúť sa ako ďalej. 
„Jedenásť! Kam teraz?“ nadhodil Burger. 
Hanzel dal pohľadom prednosť Krauzovi. 
„Pre mňa je najzaujímavejší ujo Zdeno.“
„Pokračuj, Rišo.“
„Prikvitol k Igorovi a hneď zhurta išiel deliť dedičstvo. 
Zaujímalo by ma, ako vysvetlí informáciu o bratovej smrti. Kde sa k nej dostal.“
„Môže mať vysvetlenie,“ oponoval Burger. 
„Môže, ale potom ma bude zaujímať, prečo pýtal rovno náhradné kľúče. Ako vedel, že normálne nevisia v pytli?“
„Súhlasím, druhá nezrovnalosť, ale čo ak aj tú vysvetlí?“
„Potom sa musíme zamerať na náhrdelník.“
„To už znie lepšie. Pokračuj.“
„Akosi sa mi to prestáva páčiť,“ priznal Krauz. „Stále nás to vracia k jedenásť rokov starej lúpeži a vražde. Akoby sme sa pohybovali v kruhu, ibaže nám chýbajú dôležié ohnivká, ktoré by kruh spojili a uzavreli.“
„Aké kružnicové výseky máš na mysli?“
„Lúpež a vražda, kradnuté šperky. Nasleduje medzera. Tri roky po lúpeži Brichta predá brošňu, má perfektnú legendu, niečo si odsedí, život ide ďalej. Pauza, kruh má druhú medzeru, odrazu je Brichta v rieke aj s prevŕtanými prstami. Čo zistíme? Že doma mal aj náhrdelník z lúpeže.“
„Pozor, aby si nepodľahol predčasným záverom! Poznáš staré slovenské príslovie: Čo sa babe chcelo, to sa babe prinilo. Nemáme potvrdené, že náhrdelník pochádza z lúpeže,“ Hanzel sa snažil kolegu pribrzdiť. 
„Ale predpokladajme, že ho u Zdena nájdeme a budú tam písmená AD. A zase nám chýba časť kruhu, ktorá by sa zvrtla, otočila a vrátila nás na začiatok, do čias pred vyše desiatimi rokmi.“
Burger prikývol, Hanzel sa pridal. 
„Navyše tu máme ďalšiu časť kruhu, ktorá zatiaľ nikam nepatrí,“ pokračoval Krauz. 
„Tá návšteva zo soboty?“ hádal Hanzel. 
„Iste, Oto, tá návšteva. Hádam si nemyslíte, že ide o náhodného kupca chaty, ako ho vykreslil Igor.“
„Nemohlo ísť o náhodného, veď Brichta ho privítal ako starú vojnu, potľapkali sa po chrbtoch, nejaké väzby tam byť musia,“ spomínal Burger. „Je to zaujímavé,“ pripustil najstarší v kancelárii, zapálil si, pošúchal si bradu. „Stále nás to vracia dozadu,“ pripustil. 
„Tak sa vráťme, nebráňme sa tomu!“ navrhol Krauz, akoby objavil Ameriku. „Máme dvoch svedkov, ktorí to zažili, dokonca pri lúpeži zasiahli. Otec a syn Molnárovci, tí plynári.“
Burger cmukol perami. 
„Myslel som už na nich. Oto, ty si si písal poznámky u pani Hildy.“
„Písal.“
„Pozri ich číslo.“
Hanzel zalistoval v poznámkach. 
„Myslíš, že bude ešte platné? Po toľkých rokoch?“
„Vyskúšame,“ nedal sa Burger. „Za skúšku nič nedáme.“
„Je jedenásť...“
„Jedenásť v piatok. Kto chodí spať v piatok o jedenástej?“
Telefón vyzváňal. 
„Funguje!“ ožil Burger. 
„Irena Molnárová, prosím,“ ozvalo sa zo slúchadla. 
„Dobrý večer, tu je polícia, kapitán Burger. Prepáčte, že otravujem tak neskoro večer...“
„To nič, to nič, asi budete chcieť syna.“
„Alebo manžela.“
„Máte šťastie, práve prišli. Tak ktorého?“
„Manžela.“
„Ale veliteľa jednotky pomocnej stráže robí syn. Obaja sú Emilovia, nepomýlili ste sa?“
Burgerovi ovisli kútiky úst. Tak veliteľ jednotky! Pozrime sa na chalana! 
„Tak dobre, môže byť syn,“ kapituloval Burger, len aby nepoložila. 
„Molnár,“ ženský hlas vystriedal mužský. 
„Dobrý večer, tu je kapitán Burger, kriminálna polícia.“
„Dobrý večer, súdr... ehm, pán kolega.“
Burger sa musel v duchu usmiať, nielen im robila zmena v oslovení problémy, a že ho nazval kolegom... No čo už, netreba byť zbytočne ješitný, hoci medzi veliteľom jednotky PS VB a detektívom z oddelenia vrážd je predsa len nenápadný rozdiel. 
„Potreboval by som sa s vami a s otcom porozprávať o starom prípade. Vražda a lúpež poslanca Dufeka.“
„Dufeka? Ale to je prípad starý najmenej desať rokov!“
„Necelých jedenásť, ale nedá nám spať, niečo sa z minulosti vynára a otravuje nás aj dnes.“
„Aj dnes?“ hlas prezrádzal nefalšované prekvapenie. 
„Tak prosím, počúvam.“
„To nie je na telefón, radi by sme vás navštívili.“
„Kedy?“
„Myslel som teraz.“
„Ale...“ zaváhal, zrejme sa mimovoľne pozrel na hodinky. „Je už naozaj neskoro a, viete, práve sme s otcom prišli domov z montáže. Ešte musíme nabiť batérie do prístroov a pripraviť si materiál nazajtra. O deviatej zase vyrážame...“
„Dobre, chápem. Keď nie dnes, tak zajtra ráno.“
„Ale to by ste museli stihnúť do deviatej.“
„Stíhame, v pohode, nebojte sa. Len si potvrdíme adresu...“ Burger mu prečítal starú adresu. 
„Správne, stále tam bývame. Teda otec, ale ráno tu budem aj ja.“
„Výborne, nie, aby ste nám ušli, budeme sa ponáhľať. Je to naozaj dôležité.“
„Budeme vás čakať, aj ja som zvedavý, čo také sa môže vynárať z minulosti.“
Rozlúčili sa, Burger s víťazným úsmevom položil. 
„Žijú, obaja, ráno nás budú čakať. Ak si dobre spomínam, večne lietali po fuškách, myslím, že ich to ešte neprešlo.“
Jeden problém bol vyriešený, druhý ani nenačali. 
„Páni, rozhodnite sa, ideme si poňho – alebo to necháme nazajtra?“
Krauz s Hanzelom si kývli, boli za. 
„Aj ja som za. Skontrolujte si zbrane, ideme navštíviť strýka Zdena!“
„Berieme si aj vesty?“
„Rišo! Traja na jedného – ty by si si bral vestu?“
Burger zľahčoval, Krauzovi sa jeho prístup nepáčil, tušil, že Zdeno by mohol byť tvrdý oriešok. 

Bottova ulica bola v centre mesta, no nestáli tu žiadne staré plesnivé barabizne. Do čísla osem investoval národný výbor prednedávnom – svietila tu nová fasáda. 
„Som si istý, že nejaký stranícky potentát si tu vyhliadol byt, inak by dom takto nevyzeral,“ Hanzel ukázal na fasádu. „Aj lampy svietia, dokonca všetky na ulici. To v tejto štvrti nebýva zvykom.“
„Neviem, či je to pre nás dobre alebo zle,“ aj Burger si všimol prebytok umelého svetla. 
Brána otvorená, ešte sa tak nekradlo, nájomníci sa nebáli, nezamykali sa pred okolitým svetom. Na prvé vybehli po schodoch, aj tak tu neboli výťahy. 
„Tu,“ ukázal Krauz, „Irma Malá.“
Byt oproti bol bez menovky. 
„Takže tu býva, pre istotu bez menovky.“
Byt bez menovky o ničom nesvedčil, ale dôveryhodnosi ujovi Zdenovi nepridal. 
„Ste niekto zorientovaný? Kam má okná?“
Dobrá otázka, no Burgerovi nevedel odpovedať ani jeden. Krauz sa musel vrátiť ku schodom, uvedomiť si, ako sa točia, kde je hlavný vchod, potom prešiel chodbou až k dverám do bytov. 
„Malá má okná do ulice, on do dvora.“
„Ide sa na dvor!“
Zbehli do prízemia, vzadu za schodmi našli dvere na dvor. Dom okolo dvora bol stavaný do tvaru písmena U, otvorená strana z druhej ulice slúžila ako príjazdoá cesta pre autá. Zopár parkovacích miest bolo vyasfaltoaných, inak dvor zarastal burinou a náletovými kríkmi. 
Na dvoch miestach si všimli pod oknami minizáhradky ohradené nízkym plôtikom po kolená. 
„Prvé,“ ukázal Krauz na prvý rad okien, „tam je okno zo schodiska, takže prvý byt budú tie dve okná vpravo. 
Potom je nosný múr a tri ďalšie, to už bude nový byt. Tie dve prvé sú jeho.“
„Tma. Ani televízor nebliká,“ Hanzel urobil objav. 
„Bohovský postreh,“ pochválil ho Burger. „Ako to spravíme? Vykopávať dvere nemôžeme, je skoro polnoc, zbuntošíme celý dom a ani sme si nie istí, či je tam.“
„Nemáme veľa možností,“ súhlasil Hanzel. 
„Fajn, tak poďme zvoniť ako na Tri krále,“ vzdychol si Krauz. „Traja králi z kriminálky,“ usmial sa, lebo aj počet sedel. 
Zazvonili. 
Krauz pritlačil ucho k dverám. Po treťom zazvonení sa dvere otvorili. 
„Nie je trochu neskoro na návštevy, páni?“
Až nadskočili od prekvapenia, s útokom z tyla nerátai. Pani Malá stála vo dverách s rukami v bok, natáčky vo vlasoch ani župan jej neubrali zo sebaistoty. Stála na prahu ako ozajstná neohrozená domáca pani. 
„Prepáčte, my...“ Burger radšej ukázal odznak. 
„Aha. Tak čo zase vyviedol ten chytrák? Sľúbil mi, že nájomné vyrovná.“
„My nevymáhame nájomné, ale keď ste to už spomenui... Koľko vám dlhuje?“
„Mne nič, majiteľovi bytu. Za štyri mesiace. Majiteľ sa tu zastaví iba občas, no vždy zazvoní aj mne.“
„Je doma?“
„Hovorím vám, že sa tu zastaví iba občas.“
„Nie majiteľ, Zdeno!“
„Naňho je ešte skoro. Príďte tak o tretej nadránom, keď dovtedy vydržíte, zrazíte sa na schodoch.“
„Zrážať sa nechceme, potrebujeme sa ho na niečo opýtať.“
„Môžete, ale ako hovorím, od tretej do ôsmej. Do ôsmej večer, vtedy väčšinou vyráža do ulíc.“
„Aha,“ Burger chápavo prikývol, „tak nič, nebudeme otravovať. Ďakujeme za pomoc.“
Poberali sa. 
„A nepoviete mi, čo vyviedol?“
„Nič. Presnejšie nevieme, chceli sme sa ho iba niečo opýtať. Dobrú noc.“
„To vám tak verím,“ zašomrala, no až keď zbehli po schodoch. 
Do kancelárie sa už nevrátili, Burger urobil krátku poradu priamo v aute. 
„Páni, mám návrh. Molnára máme na programe ráno o deviatej, Zdeno prikvitne domov tiež až zajtra nadránom, obhliadku garáže budú robiť minimálne do rána...“
„Som za,“ predčasne súhlasil Hanzel. 
„Takže to spravíme takto: Ota vysadíme v garáži, aby im pomohol vyhľadávať stopy, a my dvaja s Rišom sa ideme domov vyspať.“
„Oto, načo predčasne otváraš hubu?“ vyprskol Krauz do smiechu, lebo Burger ho pobavil. 
„Choďte do...“ zazíval Hanzel. 
„No dobre,“ zívlo sa aj Burgerovi, „dnes sa nad tebou zľutujeme. Riško, rozvez nás. Budík si nastav tak, aby sme o ôsmej boli v aute.“
„Ako povieš,“ zívlo sa aj Krauzovi, lebo zívanie je nákazlivejšie než chrípka. 

Krauz mal dobrý budík. Bola to druhá vec po telefóne, ktorú Sylvia zo srdca nenávidela. Zvlášť v sobotu ráno. 
„Kam zas utekáš?“ mumlala, pretierala si oči. „Veď je len...“
„Pol ôsmej,“ pomohol jej manžel, lebo cez karpavé oči nedovidela. 
„Pol ôsmej! Sobota! Ty si sa zbláznil!“
„Musím! Ak budeme mať šťastie, včerajšiu vraždu dnes rozlúskneme.“
„Ale prečo musíš budiť aj mňa!? Nemôžeš lúskať sám? Neôžeš si kúpiť osobný budík, čo by budil špeciálne iba teba?“
„Zavri oči a spi ďalej, miláčik. Keď ho niekde uvidíš, kúp mi dva, na každé ucho jeden. Dva, aj keby stáli stovku!“
„Vtipný detektív – hotová sobotňajšia pohroma,“ frflaa, balila sa do paplóna, prevracala sa na druhý, nevyspaý bok. 
„Pá,“ od dverí jej poslal vzdušný bozk a už bol zase v práci. 
Otec a syn Molnárovci dodržali slovo, čakali, raňajkovai, neponáhľali sa, veď bolo sotva trištvrte na deväť. Troch detektívov privítal syn. Podali si ruky, pozval ich ďalej, predstavil otca a matku, ponúkol raňajky. 
„Nie, ďakujeme,“ hrdinsky odmietol Burger, hladný ako vlk. 
„Vy ste vyšetrovali ten starý prípad?“ syn si ho podozrievavo premeral. Nepamätám sa...“ rozpačito si hladil fičúrske fúziky. 
„Ani nemôžete, v prípade poslanca Dufeka som robil iba obhliadku miesta činu. Keď som prišiel na scénu, vy ste už boli na oddelení a vypovedali ste. Ani potom sme sa nestretli lebo prípad pridelili kolegovi.“
„Aha,“ pochopil syn. „Ako vám môžeme pomôcť?“
„Ako to bolo s tým vaším príchodom na miesto činu? 
Pamätáte sa na niečo?“
„Že či sa pamätám! Rozprával som to toľkokrát, že môžem spustiť aj o polnoci.“
„Emilko, nezdržuj ich,“ otec napomenul syna. 
„Stačilo by o deviatej ráno, no podrobne, ide nám o detaily,“ prízvukoval Burger. 
„Porozprávam vám všetko, aj súvislosti, ktoré som sa dozvedel počas vyšetrovania od policajtov. To bolo tak...“
„Tati, nie je už neskoro? Jedna po polnoci!“
„Emilko, sľúbil som, čo mám robiť? Keby som nesľúbil, tak ho kašlem, ale nástojil. Vieš sám, že s plynom sa neoplatí zahrávať, a sám si neporadí.“
„Ja viem, ja len, že dve noci som poriadne nespal...“
„A nestrelil si ani tchora!“
„Tati, ale ten dvanástorák!“
„Som rád, že si nestrieľal. Také sa nestrieľajú. Ak bol naozaj taký, ako hovoríš, urobil si správne, bola by ho škoda. 
Bude lepší na semeno než na guláš.“
„Niečo si ma naučil.“
„Na to som hrdý! Emilko, tam! Už sme tu, zaparkuj tam pri tom bielom plote.“
„Tatko...“
„No?“
„Hovoril si, že išli na ples, ale dolu sa svieti.“
Emilko zaparkoval, vypol motor. Molnár sa nahol, aby lepšie videl cez predné sklo. 
„Máš pravdu, svieti sa. Buď sa vrátili, alebo vôbec nešli. Tak či tak dobre, že sme prišli, aspoň uvidia našu ochotu a serióznosť.“
„Serióznosť o jednej v noci...“ frflal mladý Molnár. 
„Kušuj už! Keď mi pomôžeš, za hodinku sme hotoví a celú nedeľu môžeš dospávať.“
„Radšej si ma mal vyložiť doma.“
„Ďalšia zachádzka, ďalšia hodina zdržania. Kedy by som sem prišiel a kedy by som sa dostal do postele ja? A zajtra musím dorobiť tie Malacky, tak nefrfli už!“
„Už som ticho. Ako ti mám pomôcť?“
„Nič, brašnu si odnesiem aj sám.“
„Mám zobrať pušku?“
„Načo, v takej nóbl štvrti sa nekradne. Poriadne zamkni auto, za hodinku sa nemôže nič stať.“
„Ako myslíš.“
Otec a syn, plynári, vystúpili z auta, otec si vzal z kufra montérsku brašnu, drgol do bránky. Podľa dohovoru 
– otvorená. Po schodoch vyšli k vstupným dverám. Molnár sa zohol, kľúč pod kvetináčom nenašiel. Skúsil kľučku. 
„Sú doma, je otvorené.“
Vošli. Z domu k nim doliehal podozrivý lomoz. 
„Ste doma, súdruh Dufek? Svieti sa, tak sme vošli! Pán domáci!“ zavolal plynár z chodby. 
„Molnár!! Pomó...!“
Plynári sa zháčili. 
„Počul si?“ zašepkal otec synovi. „Akoby niekto volal o pomoc.“
„Prečo šepkáš?“
„Ani neviem. Išlo to odtiaľ, zozadu, za obývačkou.“
„Tak poďme. A nešepkaj, tati.“
„Ty šepkáš!“
„Ja len kvôli tebe. Ty si začal.“
„Tak už nebudem.“
Vošli do obývačky, potom do chodby za obývačkou. 
„Pán domáácíí!!“ kričal plynár cestou. „Ste do...“ nedopovedal. 
Domáci pán sa váľal v kaluži krvi, bez pohnutia, bez známok života. 
„Emilko, vybehni do auta po pušku!“ zhrozene zasyčal plynár Molnár na syna po pravici. 
Syn vybehol ako namydlený blesk, okamžite sa prebral, ožil, už sa mu odnechcelo spať. Dobehol k autu, trhol kľučkou – skoro si zlomil prst. Samozrejme, zamkol, veď dnu nechal pušku! Nahmatal kľúče, otvoril kufor. Pušku nevyeral, bola vo futráli, zle sa s ňou manipulovalo. Radšej ju nechal na dne kufra, rozzipsoval futrál, vybral zbraň. Keď zabuchol kufor, všimol si druhé auto – stálo krížom cez ulicu sotva dvadsať metrov. Bolo tu, aj keď prišli – alebo sa zjailo až teraz? Nevedel si spomenúť. Tak či tak, čo tu robí? 
Práve tu a práve teraz, keď sa dnu dejú také veci. 
Vykročil, prikrčil sa, prižmúril oči. Až teraz ich zbadal, doteraz sa mu predné sklo lesklo. V aute sedeli dvaja muži, vodič a prísediaci. Auto sa zaknísalo, rozprávali sa, nie, hádali sa! Gestikulovali, až sa zaknísalo auto. Pôjde k nim a opýta sa... 
Nie! Vnútri ostal otec, je tam sám, prenasleduje páchateľa, možno s ním už zápasí a čaká na jeho pomoc! Nemôže sa zdržiavať, musí sa ponáhľať otcovi na pomoc! 
Emil Molnár mladší sa zvrtol a ako rýchlo vybehol, tak rýchlo sa vrátil do domu, mužov v aute nechal svojmu osudu. Škoda... 
Otec začul dupot z poschodia, vybehol po schodoch, nazrel do prvých otvorených dverí. Práve včas, aby v okne zbadal čierny kabát. Kabát sa odrazil a z čierneho štvorca zmizol. 
„Emilko! Sem hore! Emil! Rýchlo!“
Hoci bežal k autu aj celou cestou na poschodie, chvíľu to trvalo. 
„Sem! Emil! Tam beží!“ ukazoval plynár von oknom do tmy. 
„Vidím, ale... Otec, môžem strieľať? Na človeka?“
„Emilko, páľ! Na moju zodpovednosť! Na dvanástoráka nikdy, ale na takúto sviňu vždy!“
Mladý poľovník zamieril, oko pritlačil na optiku, zadržal dych, stlačil spúšť. 
Prominentnou štvrťou sa pár minút po jednej v noci ozval výstrel ako z dela. 
„Tak to bolo, páni. Tento príbeh som zopakoval toľkokrát, že ho naozaj ovládam naspamäť aj pospiatky.“
Detektívi si vypočuli napínavý príbeh osobnej statočnosti plynárovho syna a otca, ktorí nestratili duchaprítomnosť ani vo vypätej situácii. Teraz ho museli stráviť, každý po svojom: Burger prižmúril oči, Hanzel si masíroval bradu, Krauz si nespoločensky zašiel nechtom medzi zuby. 
„Hovorili ste to niekomu? O tom aute?“
„Akože niekomu! Do zápisnice!“
„Na kriminálke?“
„Nie, vzali ma rovno k vyšetrovateľovi.“
„Ale tie ich zlátaniny nikto nečíta!“ Burger sa plesol po stehnách. „Tam bude pes zakopaný!“
„Opakoval som to aj vašim kolegom z kriminálky, asi na druhý deň, možno na tretí, ale už to nikoho nezaujímalo.“
„Samozrejme, veď páchateľa chytili ešte počas mojej obhliadky. Koho by to zaujímalo, keď je páchateľ za mrežai? Prípad je vyriešený, rozdáme si odmeny a život ide ďalej. Škoda.“
„Asi,“ pritakal syn, lebo štýlu ich práce nerozumel a hádať sa nechcel. 
„Teraz zaútočím na vašu pamäť z inej strany,“ zastrájal sa Burger. „Toto všetko ste mali nacvičené, mnohonásobným opakovaním sa vám príbeh vryl do pamäti, ale spoeniete si aj na typ toho auta?“
„Tak vidíš,“ syn prstom prepichol vzduch pred otcom, 
„pravdu som mal ja! Predsa len to niekoho z polície zaujíma! Vyhral som!“
„Po toľkých rokoch? Komu to už pomôže? Stávka už dávno neplatí!“ bránil sa otec. 
„Nám by to teda pomohlo,“ priznal sa Burger. 
„Často sme sa o tom aute hádali,“ vysvetľoval syn. „Tvrdil som, že to auto nestálo na ulici iba tak, že raz sa k tomu policajti vrátia. Otec tvrdil, že prípad je vyriešený, uzavretý, nikoho moje postrehy a dojmy zaujímať nebudú. Aj sme sa stavili o päťstovku...“
„O stovku! O stovku, nepridávaj! O stovku, navyše dealvovanú desiatimi rokmi, takže dostaneš trt makový!“
„Tak o stovku, to je jedno, aj tak som vyhral.“
„K tomu autu...“ Burger nesmelo prerušil ich prekáranie. 
„Takže k tomu autu,“ nadviazal syn, „vám neviem povedať vôbec nič.“
„Nič?“ hlesol Hanzel sklamane. „Ale chystali ste sa, akoby ste si pamätali aj poznávaciu značku, aj priezvisko vodiča!“ Mal chuť zdrapnúť milého plynára pod krk a stisnúť. 
„Bohužiaľ, nič. Bola tma, obďaleč svietila lampa, ale svetlo sa lomilo, odrážalo, ani farbu som nerozoznal. Dokonca som si spomenul, že zo začiatku som nevidel ani tých chlapov v aute, až keď som pokročil a zmenil sa uhol dopadu.“
„Ale boli dvaja, áno?“
„Určite. Jeden za volantom, druhý vedľa neho.“
„Niekto mohol sedieť aj vzadu.“
„Nie, sedieť nie, jedine ležať na zadných sedadlách, lebo lampa bola za autom a jasne som videl aj cez predné, aj cez zadné sklo. Vzadu netrčala žiadna hlava, to viem nabetón!“
„Hádali sa.“
„Tak mi to pripadalo. Kým som k nim nevykročil, iba sedeli, urobil som dvari kroky a auto sa rozhojdalo. Vtedy som si všimol, že rozhadzujú rukami, buď sa hádali, alebo bili...“
„Bili? Videli ste údery?“
„Nie, to nie, tak sa iba hádali, ale temperamentne.“
Nebolo veľa, na čo by sa ešte mohli opýtať, boli mu vďační, že si po vyše desiatich rokoch spomenul aspoň na pár detailov. 
„Ďakujeme vám, zachovali ste sa ako hrdinovia. Bez vášho presného zásahu by sme ho len ťažko chytili.“
„To mi je jasné,“ slovo si vzal otec. Konečne prišiel rad aj naňho. „Veď syna za to zobrali do Pomocnej stráže Verejnej bezpečnosti! Za desať rokov sa vypracoval na veliteľa jednotky!“ vypol hruď, na synovu kariéru bol hrdý. 
Burger vedel, ako a prečo prijali jeho syna k PS VB, ale nechcel mu kaziť radosť. 
„Ozaj, čo bude teraz s Verejnou bezpečnosťou a s pomocou strážou, keď sa všade dejú také zmeny? Čo bude so synom?“
„Verejná bezpečnosť bola zrušená, už máme políciu, a pomocná stráž bude zrušená hneď nato.“
„Vážne!?“ otec vyvalil oči. „To akože sa už nebude kradnúť?“
„Tak si to niektorí ľudia predstavujú,“ prikývol Burger. 
„Zrušená...“ zamyslel sa otec. Chvíľu mu trvalo, kým vymyslel, čo so synom. „A, počúvajte, nemohli by ste ho zobrať k vám na kriminálku? Veď už jednu vraždu vyriešil! 
Sami ste povedali, že nebyť jeho presného zásahu, ťažko by ste si s prípadom poradili.“
Rozlúčili sa a rýchlo vypadli. 







37
„Takže máme o dvoch chlapcov na mieste činu viac,“ vzdychol Burger v aute. 
„O dvoch chlapov – a jedno auto,“ doplnil Hanzel. 
„Ale to neustálime,“ doplnil ho Krauz. „Nevšimol si ani farbu.“
„Nevadí, vykašleme sa na auto, sústredíme sa na ľudí. Nič sa nedá robiť, strýko Zdeno sa stáva kľúčovou postavou v celom prípade. Už žiadne serepetičky, ide sa poňho, a basta!“
V sobotu ráno im to myslelo svižnejšie než v piatok večer. 
„Vy dvaja pod okná, ja zabúcham. Ak je taká sviňa, ako si myslím, skočí nám rovno do pasce. Ticho, už ani slovo, aby sme ho nevyplašili.“
Burger zazvonil, počkal, či sa neotvoria aspoň dvere oproti. Neotvorili, pani Malá bola na sobotňajších nákuoch alebo tichučko ako myška špehovala cez priezor. Zazvonil znova, zabúchal a na plné hrdlo, na celú chodbu sa predstavil: „Polícia! V mene zákona otvorte!“
Priložil ucho k dverám – nič. Zabúchal znova, znova sa predstavil. 
Z dvora sa ozvalo hvízdanie. Burger zbehol po schodoch, zadnými dverami vyšiel na dvor. Pod oknami na tráve ležal na bruchu sotva štyridsaťročný muž, Krauz mu kľačal na chrbte, vykrúcal mu ruky, nasadzoval mu putá. 
Hanzel stál nad nimi, mieril pištoľou raz na vagabunda, raz na policajta, podľa toho, ako sa obeť zvíjala na zemi. 
„Dovoľ, aby som ti predstavil parašutistu Zdena Brichtu, zaslúžilého majstra športu. Padák sa neotvoril, drbol si hlavu, až to zadunelo,“ komentoval celú situáciu, pritom sa snažil jednou nohou prišliapnuť parašutistovi členok a zároveň trafiť pištoľou do puzdra. 
„A je to!“ vydýchol si Krauz. „Ani to nebolelo,“ vstal, oprášil si ruky ako po dobre vykonanej práci. 
„Au,“ vzdychol Brichta, keď ho zodvihli. 
„Kľúče!“ ignoroval jeho vzdychy Burger. 
„Kto ste, doboha!?“
„Počuli ste cez dvere, nie? Polícia. Aha,“ ukázal mu odznak. „Tie kľúče!“
„Nemám, ostali znútra vo dverách.“
Burger pozrel na Krauza, bradou mykol k Brichtovi. 
Krauz ho začal prehliadať. 
„Na to nemáte právo!“
„Pán kolega,“ Burger sa prihovoril Hanzelovi, „mýlii ste sa, toto nie je parašutista, ale právnik. Vie všetko.“
„Nevie,“ oponoval Krauz, keď zaštrngal kľúčmi. „Ani netuší, kde má kľúče od bytu.“
„A ešte niečo nevie. Nevie, ako radi prijímame jeho pozvanie na návštevu.“
„Nie! Nikam vás nepozývam! Kurva, kam ma vlečiete!?“
Odvliekli ho domov. S prekvapením museli konštatovať, že Krauz sa mýlil, strýko Zdeno vedel, kde má kľúče od bytu – boli znútra vo dverách. Dvere zamknuté, kľúč znúta kolmo, nie vodorovne, aby sa dal zvonka vytlačiť. Pán Brichta zjavne nepoužil fintu s oknom prvý raz, táto úniková trasa sa mu už osvedčila pri úhybnom manévri pred policajtmi, veriteľmi, dotieravými ženami, pred každým, kto sa zjavil bez pozvania pred dverami a nedal sa odbiť. 
„Takže toto sú náhradné kľúče,“ Krauz si pohodil v ruke zväzok, ktorý našiel v Brichtových nohaviciach. „No nič, o náhradných kľúčoch ešte bude reč, teraz sa zameriame na náhrdelník.“
„Aký náhrdelník?“
„Vašej švagrinej.“
„Veď zomrela.“
„Ale jeden pekný náhrdelník po sebe zanechala. Visel na krku čiernej plastovej busty na komode.“
„Nič o ňom neviem.“
„Igor áno.“
„Synovec? Toho som nevidel, ani nepamätám!“
„Jeho nos si vás, pán Brichta, pamätá dobre. Dosť bolo komédie, vydáte nám náhrdelník dobrovoľne, alebo... “
„Nič nemám!“
„Takže alebo, ako chcete. Sem si sadnite! Chlapci, zoberieme to tam od toho rohu.“
V rohu bola skriňa, trvalo asi päť sekúnd a obývačkou lietala bielizeň, staré noviny, kufor, cestovné tašky, topány... 
„Hovädá! Ale na toto naozaj nemáte právo!“
„Chlapci, teraz ten sekretár.“
V sekretári boli taniere, šálky, tanieriky, obedová súprava, príbor... 
„Nie! Počkajte! Nie! Tam je...“
Náhrdelník bol v polievkovej mise, zabalený v novinách. Krauz ho rozbalil, zašiel k oknu na svetlo. Otočil ho, na zadnej strane uzáveru boli vygravírované malé veľké písmenká AD. 

Keď išlo o Brichtove kľúče, Krauz sa mýlil, vedel, kde sú, no v odhade, že to bude asi tvrdý oriešok, v tom sa nemýlil. 
Zdeno Brichta bol pouličný povaľač, ulica sa na ňom podpísala – polície sa nebál, ničoho sa nebál. 
„Nič nepriznám, na to vás upozorňujem už dopredu. 
Nič! Všetko mi budete musieť dokázať!“ zastrájal sa na stoličke uprostred kancelárie. 
Burger sa iba usmieval. Varil kávu, odkrajoval z lepenáka, čo mu nabalila manželka namiesto sobotňajšieho obeda, lebedil si. Zlatá kancelária, cítil sa tu ako doma. Vonku zima, mráz, vietor, dnu teplučko, pohodička, kamaráti a jeden chlapík, čo ani netuší, s kým má do činenia. Bude zábava! 
Burger dovaril kávu, jednu šálku postavil na kraj stola pred Brichtu. Kývol Krauzovi, putá mu prehodili zozadu dopredu. Museli mu ich nechať, bola sobota, oddelenie bolo prázdne. Sú traja na jedného, to áno, ale nemohli riskovať, že predvedená osoba využije moment prekvapenia a niečo vyvedie. Čo keby sa napríklad rozhodol znova vykúšať padák? Pre taký prípad si Hanzel sadol za Brichtu do rohu do kresla, pripravil si pištoľ, odhodlaný prederaiť mu stehno pri najmenšom podozrivom pohybe. Burger s Krauzom sa chopili výsluchu. 
„Nech sa páči, kávička,“ ponúkol Burger s úsmevom. 
Brichta podozrievavo zagánil, vzal si šálku, privoňal... 
Váhal. 
„Ach tak,“ pochopil Burger. Odpil si zo svojej. „Nie je otrávená, ani sme vám do nej nedali zázračnú pilulku pravdy. Niežeby sme na vás šetrili, to nie, no taká neexistuje, sviňa, inak by sme jej na tomto oddelení spotrebovali tony.“
Brichta si odpil, vystrúhal grimasu. 
„Bez cukru!?“ zhrozil sa. 
„Prepáčte,“ vyskočil Burger, divadielko ho bavilo. „Jednu, dve?“ podával mu dózu s kockovým cukrom. 
„Štyri!“
„Štyri! Samozrejme, štyri! Z erárneho štyri, prečo nie?“
Žblnkli štyri kocky, Burger pomiešal, Brichta si odpil. Teraz bolo všetko v poriadku. 
„Všetko v poriadku?“
Prikývol. 
„Môžeme začať?“
„S čím?“
„Na začiatok trochu histórie. Pán Brichta, máte rád históriu?“
„Seriem vám na Kleopatru aj na Napoleona!“
„Až tak ďaleko nepôjdeme, nebojte sa, nám by stačilo tak jedenásť rokov dozadu. Necelých jedenásť. Písal sa rok tisícdeväťsto sedemdesiatdeväť, začiatok roka, plesová seóna...“
„Čo?!“ Brichta vyvalil oči, skoro mu vypadli do šálky. 
„Plesová sezóna. To je, keď sa manželský pár vyberie na ples a nechá rodinný dom bez dozoru.“
Brichta spozornel, zabudol sa napiť. 
„Jeden taký stál na Lieskovskej ulici. O polnoci zo soboty na nedeľu ste pred ním parkovali aj s bratom Karolom.“
„Vy ste sa zbláznili!“
„Ó, nie! U lekára som bol minulý týždeň, mám čerstvý papier, že v tomto smere je všetko v poriadku. V dome práve lašoval váš komplic, jeho meno je...“ Burger sa odmlčal. 
Brichta mu visel na perách, aj Krauza zaujímalo, ako z toho kolega vybŕdne. „Je... No! Nechytíte sa?“
Brichta sa vystrel, usmial sa, naklonil hlavu. 
„No schválne, či ho viete,“ dal prednosť detektívovi. 
Pekná sviňa ten Brichta, toho nachytať nebude také ľahké! 
„Nevadí, zatiaľ si jeho meno necháme v talóne. Budem pokračovať...“
„Nie, počkajte,“ Brichta zavetril štrbinu, „len dopovedzte. No! Nie? Veď vy ho neviete!“ zajasal. „Vy blufujete!“ 
uľavilo sa mu. 
„Myslíte? Tak počúvajte. Váš komplic lašoval, vy dvaja ste strážili. Odrazu sa niečo pokašlalo, dokonale vymyslený plán sa začal rúcať. Presne vtedy, keď sa na scéne zjavil domáci pán, mimochodom, nie hocijaký, ale sám poslanec Dufek. S ním ste nerátali, mal hopsať na bále a nalievať sa vodkou, ale on, chudák jeden, sa vrátil skontrolovať unikajúci plyn. To sa mu stalo osudným, stretol sa s páchateľom, došlo k bitke a Dufek to odskákal. Ale to nie je koniec, prúser pokračuje. V tom momente prišli plynári, zaplietli sa do bitky a vášho kamaráta na úteku postrelili. Jeden z nich bol totiž ten víkend na poľovačke a v aute mal pušku. 
A teraz pozor, teraz to príde!“ Burger sa odmlčal, vychutnával si napätý výraz v Brichtovej tvári. Sedel v predklone ako v kine na Hitchcockovom filme. „Strelec sa musel vrátiť po pušku do auta a vtedy vás s bratom vymákol. Máme očitého svedka, videl vás v aute, ako sa hádate, ale kašlal na vás, utekal otcovi na pomoc. Tak čo vy na to, pán Brichta, ešte stále blufujem?“
Brichta sa oprel, pomaly, akoby cestu na operadlo chcel využiť na premyslenie obrany. 
„Pripusťme, ale iba čisto teoreticky, že máte pravdu. Ako mi to chcete dokázať? Veď ste povedali, že bolo po polnoci, zima, tma jak v prdeli, aj keby ten plynár ešte žil, aj tak vám rekognícia nevyjde. Nemôže ma spoznať, každý druhotriedny advokátik vám obžalobu rozbije už pri prvej konfrontácii.“
„Musím uznať, že sa vyznáte. Logika perfektná, termiológia ako od profesionála, znalosť policajných postupov na jednotku. Hovoríte, že rekognícia nám nevyjde, no dobre, tak sa zameriame na iné dôkazy. Tri roky po vražde váš brat Karol predáva brošňu s rubínmi, zákazník, nejaký Rakúšan, ho natrie, brat ide do lochu. Hádajte, odkiaľ bola tá brošňa?“
„To viem náhodou celkom presne! Z Plzne!“
„Hovno! Z toho domu, patrila pani Dufekovej! Váš brat si zvolil dokonalú obranu, dostal iba tri roky za podielnictvo, ale iba preto, lebo sudca nevedel to, čo vieme my.“
„Nie, čo viete, čo si vybásnite!“
„A ako sme si vybásnili toto?“ Burger ukázal bradou na náhrdelník na stole. 
„Tiež z Plzne – od kamionistu.“
„Nie, ten náhrdelník je tiež z lúpeže v dome Dufekovov a váš brat ho dal manželke asi rok po vražde, keď ešte žiadny kamionista neexistoval. Igor to dosvedčí, pamätá si, že keď otec išiel do lochu, mama nad náhrdelníkom plakávala, hladkala ho a trpezlivo na otca čakala!“
„Kurva, to je debil!“ zašepkal Brichta. 
„Počul som. Ale ani to ešte nie je všetko. V čase lúpeže ste obaja robili ako zámočníci v Montostave. Nie je problém zistiť, koľko ste zarábali. Od Igora vieme, že v športke ste nevyhrali, nezdedili ste ani fuka, tak ako je možné, že Karolovi sa začalo tak zázračne dariť? V čase predaja brošne už mal rozostavaný dom a počas jeho výkonu trestu ho švagriná s malým Igorom v pohode dostavali, ešte si kúpili aj chatu so záhradou a forda. Karol prestal robiť vo fabrike, začal jazdiť taxíkom, ale iba akože, iba naoko, aby mal v občianskom pečiatku, veľa toho nenajazdil, no v prachoch sa váľal. To viete lepšie ako ja, roky ho vyberáte, roky si užívae za jeho. Alebo nie za jeho? To vám iba po častiach dáva váš podiel? Alebo nie? Nevyplatil vás? Alebo ste celý svoj podiel stihli preliať dolu gágorom?“
„Nedokázateľné. Samé jalové otázky,“ usmial sa Brichta, no nebol to úprimný úsmev, chýbala mu istota. 
„Dobre, históriu môžeme nechať históriou, vráťme sa do reality. Včera večer ste navštívili Igora, chceli ste zase prachy, keď odmietol, vzali ste si náhrdelník a rozbili ste mu nos.“
„Nemá svedkov, všetko popriem.“
„Ak ste ho nevzali, sudcovi budete musieť vysvetliť, ako ste naučili náhrdelník lietať. Ako preletel iba tak z ich domu do vášho bytu.“
Teraz nenamietal. 
„Lietajúci náhrdelník by som ešte zožral, ale jedno mi nejde do hlavy. Pán Brichta, odkiaľ ste už včera večer vedeli, že Karol je mŕtvy?“
„Nevedel som!“
„Vedeli, veď ste prišli riešiť dedičstvo! Presne to slovo ste použili – dedičstvo, Igor nám to dosvedčí. Za ten rozbitý nos a roky vydierania to dosvedčí rád, a ešte ako!“
„Ja...“
„Druhá vec – prečo ste od Igora pýtali náhradné kľúče od chaty?“
„Prečo nie? Chcel som sa ísť vyvetrať.“
„To je v poriadku, na čerstvý vzduch máte nárok ako každý iný, ale prečo náhradné?“
„Náhradné, nenáhradné, čo na tom záleží...“
„Záleží. Náhradné kľúče môže pýtať iba človek, ktorý vie, že normálne nie sú na svojom mieste, a vie, kde vlastne sú. Pán Brichta, kde sú normálne kľúče od Karolovej chaty?“
„Netuším!“
„Nie? Tak dobre, položím vám ešte jednu otázku: V sobotu mal Karol návštevu, nejaký starý známy. Určite vám o nej povedal. Kto ho navštívil? Kto sa oňho zaujímal pár dní pred smrťou?“
„Neviem. Prečo by ma o tom mal informovať?“
„Lebo u Dufeka ste boli traja, dvaja v aute, jeden vnútri, a pár dní pred Karolovou smrťou ste zase traja, vy s bratom a záhadný návštevník. Trio zase pokope. Nehovorte mi, že vás tentoraz vynechali.“
„Asi áno, nič o návšteve neviem.“
„Ale o ranách na vašich rukách asi niečo viete, však? Nemohli sme si nevšimnúť, čo máte na zápästí. Predpažte!“
Brichta neochotne predpažil. Na zápästiach mal koldoola zodranú kožu dočervena. 
„Čo sú to za rany? Od čoho?“
„Neviem, asi vyrážka.“
„Alebo stopy od špagáta. Pán Brichta, vás niekto zviazal?“
„Neviem. Nič neviem! A už zo mňa nedostanete ani slovo! Môžete ma aj zmlátiť, znesiem to, len smelo do toho!“
„V tejto kancelárii invalidov nemlátime. Ste invalidný dôchodca, nie?“
„Som.“
„Nikto sa vás ani nedotkne, nebojte sa. My vás zlynčujeme inými zbraňami...“
Otvorili sa dvere. Majchrán začul akurát slovo zlynčujeme, poskočilo mu obočie – niektoré sobotné pracovné meódy sa mu celkom páčili, niečo ako sobotňajší socialistický záväzok. 
Burger vstal, bez slova vyšiel von. Bolo mu jasné, že bude nasledovať krátka porada, lebo šéf sa unúval do práce aj v sobotu. Na chodbe už čakali kolegovia z výjazdu, práve skončili obhliadku miesta činu – strhané, nevyspaté tváre hovorili za všetko. 
„Všetci ku mne!“ zavelil Majchrán. 
Posadali si, Burger podal ruku dvom kolegom z vedľajšej kancelárie, Majchrán zariadil, aby prišli posily. 
„Páni, najprv výjazd. Potrebujem informácie, o pol dvanástej idem na koberec k riaditeľovi. Edo, zbuntošili ste pol oddelenia, operačného aj riaditeľa, dúfam, že niečo máte! 
Ale najprv výjazd!“
Vyšetrovateľ podal stručné hlásenie, zaistili celú kopu daktyloskopických odtlačkov, biológie bolo všade plno, zaistili aj vecné stopy, lepiacu pásku na koberce, vŕtačku... 
„Máme celkom slušnú zbierku stôp, v labákoch budú mať čo robiť. Veď sme tam onanovali až doteraz! Trasológiu sme nebrali, v kôlni nič nebolo, pred bránou boli nejaké stopy po pneumatikách, ale zem je ešte zamrznutá, drobilo sa to, technik by nič neodlial, okrem toho tie pravé sme asi prekryli našimi autami, bolo by to zmätočné.“
„Nevadí,“ zhodnotil ich činnosť Majchrán, „nejako sme sa ku chate dostať museli. Aj tak ste si zamakali, chlapci, ďakujem vám. Edo, teraz ty.“
„Máme podozrenie, že vražda a mučenie Karola Brichtu súvisí s jedenásť rokov starým prípadom vraždy poslanca Dufeka. Brichtovi prešli cez ruky dva šperky pochádzajúce z lúpeže v Dufekovom dome. Lúpež a vraždu nevykoal páchateľ sám, mal dvoch komplicov vonku, máme podozrenie, že to boli bratia Brichtovci. Karol je mŕtvy, Zdeno je v našej kancelárii. Tvrdá hus na šklbanie, musí zmäknúť, potrebuje čas. Zatiaľ si myslí, že naňho nemáme. V tejto fáze výsluchu by sme potrebovali helfnúť.“
„Ako?“
„Šéfe, načo si stiahol do roboty Fera s Vladom?“
„Na piknik?“
„Myslím to tak, či máš pre nich konkrétne úlohy.“
„Nie, majú pomáhať vám.“
„Výborne, takže by mohli hneď začať. Feri, zoberte si Zdena k sebe. Potrebujeme, aby ste s ním hovorili, aby ste ho rozptýlili, aby si nemohol usporiadať myšlienky, aby si nemohol v pokoji premyslieť ďalšiu obranu. No, o prípade toho veľa neviete, takže cielený výsluch robiť nemôžete, ale nám stačí, keď ho zabavíte a rozptýlite. Kým by sme vám vysvetlili všetky podrobnosti, na ktorých ho budeme chytať, prešli by hodiny, a toľko času nemáme, takže stačí, ak ho budete otravovať.“
Nové posily pozreli na šéfa, prikývol. Vstali, bez rozlúčenia odišli. 
„A pošlite sem Ota s Rišom!“ zakričal za nimi Burger. 
„V poriadku, môžete ísť aj vy,“ Majchrán prepustil ľudí z výjazdu, aby si išli oddýchnuť a prepísať obhliadku miesta činu. 
„Neprekombinovali ste to?“ zvážnel Majchrán, keď osameli. „Edo, vyše desať rokov starý prípad? Nezohráva v tejto verzii hlavnú rolu Krauzova fantázia?“
„Nie, všetci traja sme sa zhodli...“
Bez zaklopania vošli Hanzel s Krauzom. 
„Edo, oni nám ho vzali!“ žaloval na kolegov Krauz. 
„To je v poriadku, Riško, len si sadnite.“
„Ale máme ho rozrobeného, ideme pritlačiť!“ nechápal Krauz. 
„Len sa pri tom tlačení neposer! Sadaj!“
Počkali, kým si sadli. Slova sa ujal Burger. 
„Chlapci, od Zdena žiadnu pomoc čakať nemôžeme, viíte, aký postoj zaujal, ale preštíme ho, máme aj inú možnosť, ako sa dozvedieť meno komplica. Toho hlavného, čo bol v dome. Veď sme ho vtedy chytili, je odstíhaný, sedí za vraždu. V starom spise musí byť uznesenie o začatí trestného stíhania s jeho menom. Stačí nájsť v archíve starý spis k vražde poslanca Dufeka, a je to!“
„Až také jednoduché?“ pochyboval Hanzel. „Čo ak tam spis nebude?“
„Musí byť, veď na vraždy dávame pätnásťročnú skartovaciu lehotu, ešte musí byť v archíve. Keď nie je, nevadí, aj na to som myslel, máme riešenie. Poznám kolegu, čo išiel pred piatimi rokmi do penzie, bol najstarší na oddelení, všetko si pamätá. Skočíme za ním, buď si bude pamätať meno páchateľa, alebo nám aspoň povie, kto prípad vyšetroval, a pôjdeme za ním. Niekto zo starých kolegov si musí spomenúť, kto zabil poslanca Dufeka.“
„No a? Čo keď si spomenie, čo nám to pomôže? Ak zabil Dufeka, tak sedí za vraždu, nie?“ Hanzel nedal pokoj. 
„Ste si istí?“ Burger sa zatváril tajomne. 
Neboli si istí. 
„Amnestia?“ pochopil Krauz. 
Burger sa usmial. 
„Nájdeme starých kolegov, ale až potom, keď nám to nevyjde v archíve, teraz by som išiel jednoduchšou cestou.“
„Jednoduchšou?“ Majchránovi od prekvapenia poskočio obočie. „Edo, kedy si bol naposledy v našom archíve?“
„Ja viem, je tam bordel, ale musíme to vyskúšať!“
„Tak na!“ šéf prehľadal zásuvku, podal mu kľúče. „Ja tam nejdem!“ Majchrán sa zatváril, akoby archív bol zaorený radiáciou. 

Trojici detektívov by neprekážala ani radiácia, už boli rozhodnutí, odhodlaní. 
„No zbohom!“ pozdravil Hanzel staré spisy. 
V archíve majetkovej kriminálky bol neporiadok, no na to, čo bolo v ich archíve, zatiaľ v slovníku slušných slov ani nie je pomenovanie. 
„Hľadáme rok tisícdeväťsto sedemdesiatdeväť,“ pripomenul Burger. 
„Tu je osemdesiattrojka,“ hlásil Krauz z rohu. 
„Tu rok osemdesiatštyri,“ hlásil Hanzel z druhého rohu. 
Čo na tom, že z opačného? Podľa zdravého rozumu by mali byť vedľa seba. 
„Hľadajte nižšie ročníky,“ radil Burger. 
„A v ktorom rohu, nevieš? Múdry!“
„Mám sedemdesiattri.“
„To je blbosť, Oto, už mal byť dávno skartovaný.“
„Ale je tu, v poličke s rokom 1980.“
„Ja sa na to...“
Nijaký systém sa použiť nedal, postupnosť v ročníkoch nefungovala, prácne prehľadávali poličku za poličkou. 
Dlane mali vysušené od nánosov prachu, spisy z horných políc museli skladať opatrne, inak stratili päť minút kýchaním. 
„Poďte sem!“ zavolal Krauz. „Edo, čo je toto?“ prstom ukazoval na spis položený naplocho cez ostatné. 
„Dufek!“ zreval Burger. „ Trestný čin vraždy podľa paragrafu 219 trestného zákona, poškodený Milan Dufek!  Riško, natrč pysky, normálne ti dám pusu!“
„Ja blbec, že som ho nezašil ešte hlbšie,“ odťahoval sa Krauz, lebo Burger to s bozkávaním myslel vážne. 
„Berieme, balíme, odchádzame, zamykáme,“ tešil sa Hanzel. Keď zamykal, ešte na chvíľu pootvoril dvere, vopchal hlavu, rozhliadol sa, nechápavo ňou pokrútil a rýchlo zamkol. 
Do kancelárie prebehli ako po žeravých uhlíkoch. Krauz si spomenul na obľúbený román od Jaroslava Foglara Záhaa hlavolamu, keď chlapci z klubu Rýchlych šípov našli v Kosole svätého Jakuba Tleskačov denník, v ktorom malo byť skryté veľké tajomstvo o výrobe lietajúceho bicykla. Aj oni ho niesli do klubovne ako posvätnú relikviu a v brušnej oblasti mali také čudné šteklenie ako oni teraz. 
Burger položil spis na stôl, zapálil si, otvoril prvú stranu. 
Obaja kolegovia nad ním, cez plece sledovali prsty, zdalo sa im, že sú príliš lenivé, že Burger ich naschvál naťahue. Spis nebol dobre zviazaný, fotodokumentácia vypadla. 
Burger ju otvoril, s úsmevom prevracal strany, spomínal si na jednotlivé zábery, na starú prácu, ktorú odviedol pred vyše desiatimi rokmi. 
„Tu, táto váza,“ ďobol do fotografie. „Skoro som ju pri fotografovaní rozbil, technik zúril...“
„Edo, kašli na fotografie, nájdi nejaké uznesenie!“ súril ho Hanzel. 
Burger sa vrátil na začiatok. Prvé strany mali nadpis Obsah spisu. 
„Tu,“ ukázal na riadok štyri. „ Uznesenie o začatí trestného stíhania, strana osem. Toto hľadáme!“
Nalistoval stranu osem. 
„ Uznesenie. Podľa paragrafu...“ Burger čítal pomaly, draaticky podfarbeným hlasom, „ trestného poriadku vznášam obvinenie pre trestný čin vraždy podľa paragrafu 219 trestného zákona osobe...“ Burger sa hodil na operadlo. „Chlapci, mňa asi drbne!“
„Ukáž!“ odsunul ho Hanzel. „Osobe... osobe... To nie je možné!“
„Doriti, uhnite!“ odsunul ich Krauz. „Kde to je? Osobe...“
Krauz obišiel stoly, sadol si, zapálil si cigaretu, nechápao pokrútil hlavou. 

„Gregor Martinka,“ povedal Burger zbytočne, meno si už prečítali. „Kam sme sa to dostali?“
„Je to vôbec on?“
„Oto, krstné meno Gregor je dosť zriedkavé, v kombinácii s Martinkom sa okruh užívateľov ešte zužuje. Tu v spise má...“ Burger odčítaval roky, „tridsať rokov, teraz má štyridsať. Má štyridsať, videli ste ho na vlastné oči.“
„Adresa trvalého pobytu?“ Hanzel chcel mať istotu. 
„Dudvážska ulica.“
„Potom je to naozaj on, omyl je vylúčený! Chlapci, chcete mi nakecať, že sme mali riešenie celý čas pod nosom? Jeho meno sme mali napísané v uznesení, a my nič?“ rozohnil sa Hanzel. 
„Oto,“ chlácholil ho Burger, „akože nič? Veď iba včera ráno vytiahli mŕtvolu Karola z Dunaja, iba včera ráno sme s ním začali pracovať, a to sme ani nepoznali totožnosť, ani sme nevedeli, z ktorej krajiny priplával. Spomeň si, do večera sme sa nezastavili, stále sme mali čo robiť. Dnes je iba druhý deň po náleze mŕtvoly, a práve teraz dozrel správy čas na prezretie archívu. Neflákali sme sa.“
„Ja viem, ja viem,“ upokojil sa Hanzel, „ja len, že ma to meno tak prekvapilo.“
Krauz si brnkal palcom po spodnej pere. Popol mu odpadol na stôl, ani si to nevšimol. Premýšľal. 
„Je tam zápis o zamestnaní?“
„Zamestnaný v štátnom podniku Montostav vo funkcii zámočník. Riško, koľko ohniviek ti ešte chýba, aby sa kruh uzavrel?“
„Myslím si, že toto je posledné. Kolo, kolo mlynské, za štyri rýnske... Viac osôb by som už do kola nebral, už sa nám nehodia. Všetko je jasné.“
„No skús.“
„Gregor Martinka a bratia Brichtovci robili v jednej fabrike, na jednom pracovisku, v rovnakej funkcii. Odtiaľ sa poznali. Dufeka si vytipovali... si vytipovali...“ Krauz sa zasekol. „Chýba nám kontakt na Dufeka.“
„Počkaj, hneď ti ho nájdem! Oto, nalistuj mi v poznámkach číslo na pani Hildu.“
Burger vytočil číslo. 
„Fusek, prosím.“
„Dobrý deň, pán Fusek, tu je Burger...“
„Áá, pán Burger!“
„Prepáčte, že otravujem ešte aj v sobotu...“
„To nič, to nič, vy neotravujete. Ako vám môžem pomôcť?“
„Je doma pani Hilda?“
„Je, ale je hore. Zavolám ju?“
„Alebo nám môžete pomôcť aj vy. Máte poruke ten čierny magický zošit pána Dufeka, kam si písal čísla a mená majstrov, čo mu stavali dom?“
„Ten opatruje Hilda hore. Takže ju predsa len zavolám. 
Počkajte...“
Burger počul, ako Fusek huláka manželkino meno, a aby priniesla dolu ten notes po Milanovi. 
„Čo – načo!?“ kričal Fusek. „Volá Burger z polície, asi niečo potrebuje, tak si švihni, trvalú si kvôli tomu robiť nemusíš, je to len telefonáát!!“
Hodnú chvíľu čakali, pani Hilda určite stihla trvalú aj komplet manikúru. 
„Fuseková,“ ozvalo sa konečne. 
„Burger, dobrý deň.“
„Dobrý...“
„Prepáčte, že otravujem aj v sobotu, ale je to dôležité.“
„Nech sa páči, neotravujete.“
„Prosím vás, mohli by ste zalistovať v Dufekovom zošie a pod písmenom m nájsť meno Martinka?“
„Vydržte...“
Burger držal, počul šuchotanie papiera. 
„Také meno tu nie je.“
„Nie je!?“
Krauz pohoršene zodvihol obočie, ako keby prichytil kolegu pri klamstve. 
„A pod písmenom z, ako zámočník?“
„Zet... z... povolanie zámočník tu ani nemá poznačené.“
„Nemá,“ Burger netušil, kde sa stala chyba. „Pozerali ste pozorne?“
„Ani pod m ani pod z nie je veľa mien. Štyri a tri.“
„Ešte pozrite gé.“
„ Gé... dve mená, Gálik tesár a Gabriš elektro.“
„Tak som otravoval zbytočne, prepáčte.“
Sklamaný Burger už chcel položiť. 
„Počkajte! Ako ste to hovorili? Martinka?“
Burger sa vzpriamil na stoličke: „Presne tak!“
„Tu je, úplne vzadu, ale nie v zošite normálne na papieri, len na zadných doskách znútra. Gregor Martinka, pomlčka, trezor. Gregor... Gregor... Počkajte! Nie je to ten chlap, čo mi zavraždil manžela!?“
„Je.“
„To meno nikdy nezabudnem, do smrti si ho budem paätať. Spomínam si, že vaši kolegovia mi pri výsluchu povedali, že ten smrad bol u nás niečo montovať, ale v tom čase som bola s nervami tak zle, že som tomu ani nevenoala pozornosť.“
„Tak teraz venujte a ten zošit opatrujte ako oko v hlave.“
„A čo si myslíte, čo som s ním robila doteraz?“
„Ale teraz ešte zodpovednejšie, je to totiž dôležitý dôkaz v ďalšej vražde.“
„V ďalšej? Aj tú spáchal on? Nie, nie je možné, veď sedí!“
„Už nie, minulý týždeň ho prepustili na amnestiu.“
„To nemyslíte vážne! Ktorý idiot môže pustiť na slobodu takú zgerbu, čo zabíja ľudí!?“
„No...“
„A kto amnestuje môjho manžela? Kto ho pustí von z hrobu?“
„Pani Hilda...“
„Ja viem, ja viem, vy za to nemôžete. Prepáčte, že som sa rozčúlila.“
„Neospravedlňujte sa, nie ste jediná, ktorá bude na tento nezmyselný akt nedomysleného ľudomilstva ťažko spomínať. Ostanú vdovy, ktoré budú na tom ešte horšie, verte mi. Ďakujem vám za pomoc a dovidenia.“
„Majte sa.“
Burger položil, víťazne sa zazubil. 
„Riško, je v zošite, kontakt máš, montoval mu trezor, pokračuj.“
„Takže všetci traja sa poznali z roboty, Dufeka si vytipoval Martinka, keď mu montoval trezor. Vystihli vhodný moment, keď domáci neboli doma, a vybrali im trezor, na odchode sa všetko pokašlalo, čo sa stalo, už vieme. Ako odovzdal Martinka lup Brichtovcom v aute, to nevieme, ale dozvieme sa. Podstatné je, že Martinka išiel do lochu a Karol si začal užívať. Prečo ho chodil Zdeno vyberať a stále drankal peniaze, to nevieme, ale dozvieme sa. Prišla amnestia, Martinka sa minulý piatok dostal von, zažil rodinnú tragédiu, ale to mu neprekážalo, aby v sobotu navštívil Karola a uchádzal sa o svoj podiel. Ako skončili na chate, zatiaľ nevieme, ale dozvieme sa, fakt je, že Karol vzdoroal, a tak mu Martinka pomohol vŕtačkou. Či sa prevŕtal až k pokladu, nevieme, ale dozvieme sa, pre nás je dôležié, že Karola zabil a hodil do rieky.“
„V podstate by som aj súhlasil,“ prikývol Burger. 
„Ostáva nám už iba jedno. Posledný akt.“
„Tak poďme za Majchránom, nech nám dá požehnanie.“

„Nie! Ani bohovi! Čo ste sa zbláznili!?“ zreval šéf, dlaňami nasrdene tresol do stola. „Už ste zabudli na pušku v posteli? Čo ak má doma schované aj pištole alebo samopal? Sami určite nie, to je práca pre zásahovku!“
Ani nečakal na ich protesty, okamžite chňapol po telefóne. 
Iba čo podaromnici strácali čas. Už ho mohli dávno mať, cítili sa na to aj traja, ale šéf bol zásadne proti. Snažil sa im vysvetliť, že zodpovednosť za ich životy a za celé oddelenie leží na jeho pleciach, a keď si oni sami nevážia zdravie a život, musí myslieť aj za nich. 
Čakali dlho, lebo Majchrán zorganizoval prepadovku ako z dobrodružného filmu. Päť kukláčov a šesť kolegov z oddelenia. Napodiv nikto nefrflal, sobotňajšie služby už prestali byť zadarmo v rámci socialistického záväzku, poícia začala preplácať nadčasy – každá hodina dobrá. 
„Aké tam rozdelenie, aké plánovanie?“ ohradil sa Burger, keď mu Majchrán dal slovo, aby oboznámil prítomných s plánom akcie. „Býva v paneláku na štvrtom, útek cez okno vylučujem, jediná úniková trasa je cez vchodové dvere a tie obsadíme my. Zvoniť nebudeme, vyrazíme dvere, prví pôjdu chlapci zo zásahovky, my sa vovalíme za nimi. Upozorňujem všetkých, že ho potrebujeme živého, takže žiadna kovbojčina, strieľame až druhí, v sebaobrane, inak si ustrážte ukazováky na spúšti. Všetkým jasné? 
Nejaké otázky? Nikto nič? Odchod!“
„Edo, naši nech si zoberú vesty!“ kričal za nimi Majchrán. 
Autá nechali za rohom. K bráne prebehli po odkvapoom chodníku popri stene paneláka. Postupovali rýchlo, všimla si ich jedna pani s kočíkom a nejaký dedko s nákupom. Výťah bol v pohybe, vybehli po schodoch. 
„Pst,“ Burger zodvihol prst. „Vy dvaja sem, ty tam, vy dozadu, vy dvaja na schody. Ticho! Vydýchať!“
Zaujali postavenie. Dýchali, potrebovali znížiť tep, upokojiť roztrasené svalstvo. Burger čakal, tep ostatných posudzoval podľa svojho – ešte cválal. Ešte chvíľu... 
„Môžeme?“ zašepkal. 
Prvý pri dverách so železným baranidlom prikývol. Aj ostatní. Namierili zbrane, prikrčili sa. Prvý sa rozohnal... 
Prišiel výťah, najprv vybehol Bobino, potom pani Vidová. 
„Ježišukriste, ochraňuj!“ pozdravila celkom nebabičkovským štýlom. 
„Pani Vidová...“
„Á, to ste vy!?“ uľavilo sa jej, v záplave čiernych kukiel konečne spoznala známu tvár. „Nejaké cvičenie?“
„Nie. A nekričte tak!“
„Prečo?“
„Nechceme vyplašiť vášho suseda.“
„Gregora? Môžete si aj zaspievať, vyplašiť ho nemôžete, až na Horniaky vás počuť určite nebude.“
„Na Horniaky?“
„Išiel za sestrou, byt je prázdny.“
„Určite?“
„Asi viem, nie? Veď mi dal kľúče, aby som polievala kvety.“
„Kedy odišiel?“
„Vo štvrtok po pohrebe.“
Burger kývol rukou, prvá kukla sklonila baranidlo, všety samopaly sa sklonili, muži sa vystreli. 
„Môžete priniesť kľúče?“
„Môžem, ale...“
„Nebojte sa, všetko je legálne.“
O legálnosti vstupu do bytu suseda mala isté pochybnosti, ale na jednu babku s polovičným psom ich bolo veľa, radšej poslúchla. Prezreli byt, narýchlo, iba tak, aby sa presvedčili, že je prázdny. Nič neprehľadávali, veď ani nič neľadali, išlo im o Gregora. Domáci v byte evidentne nebol. 
„Odchod,“ zavelil Burger. „Môžeme na chvíľu?“ prstom ukázal na dvere jej bytu. 
„Nech sa páči.“
Ostali v chodbe, no dvere zavreli. 
„Nie, ďakujeme, nejdeme ďalej. Iba vás chceme poprosiť o pomoc. O spoluprácu.“
„Rada, len von s tým.“
„Potrebujeme sa porozprávať s vaším susedom.“
Naklonila hlavu nabok, neverila mu ani slovo. Kvôli neinnej debate si nikto so sebou neprivlečie armádu kukláčov so samopalmi. 
„Tak dobre, poviem vám pravdu. Váš sused sa do niečoho zamotal.“
„Už zase!? Veď je vonku sotva týždeň!“
„Vidíte, niekomu to stačí. Ale pravda je, že sa s ním potrebujeme porozprávať, či tu, či u nás, to je jedno.“
„A čo mám s tým ja?“
„Kedy sa má vrátiť?“
„Nepovedal.“
„Ani nenaznačil?“
„Nie. Ale dal mi kľúče...“ nedopovedala, malo im byť jasné, že plánuje dlhší výlet do rodného kraja. 
„Nevadí. Keby sa objavil, keby si prišiel po kľúče, zavoláte mi?“
„Vám?“
„Mne alebo na operačné stredisko, oni ma vyrozumejú.“
„Ja neviem...“ nepáčilo sa jej byť policajnou agentkou, donášačkou na vlastného suseda. 
„Ja viem, nie je príjemné bonzovať na vlastného suseda, ale verte mi, je to pre dobrú vec. Pán Martinka má vážne problémy, ak nezasiahneme, môžu zomrieť ďalší ľudia.“
„Ježišu! Až také vážne?“
„Až také. Nebojte sa, vám nič nehrozí, vás sa to netýka. 
Pán Martinka si vybavuje staré hriechy, staré resty.“
„Aha,“ uľavilo sa jej. 
„Niečo vám dám.“
„Pištoľ nechcem!“
„Ani ja – a vidíte, musím ju nosiť, taká robota. Ale nemaje strach, pre vás pištoľ nemáme, to naozaj nehrozí. Myslel som na niečo iné. Budete v strehu, možno až do noci, budete sa musieť posilniť, niečo na jedenie, niečo na pitie, niečo pre psíka, aby strážil. Jednoducho budete mať s našou úlohou výdavky a my vieme nepredvídateľné výdavky našim spolupracovníkom uhradiť. Niečo ako kondičné príplatky, stravné. Nech sa páči,“ Burger vybral služobný preukaz, vylovil z neho stovku. „To je na úhradu nákladov.“
„Myslíte?“ v očiach jej zaihrali iskričky. 
„Len smelo.“
„Tak teda dobre.“ Nasilu si bankovku vzala, ale museli ju prehovárať, môžu jej to dosvedčiť! 
Burger jej napísal číslo do kancelárie, na operačné stredisko, po krátkom zaváhaní aj k sebe domov. 
„Kedykoľvek, v sobotu, v nedeľu, o polnoci, to je jedno. 
Rozumiete? Kedykoľvek!“
Rozlúčili sa, zavrela za nimi dvere, oprela sa o ne. Chvíľu civela na bankovku, potom ju s úsmevom zložila napoly a schovala do vrecka. 
„Asi im na tom galganovi naozaj záleží,“ šomrala si cestou do obývačky. „Mohli dať aj dve, však je to zo štátneho, čo ty na to, Bobino?“

Majchrán nebol nadšený, no s problémami musel rátať, bolo by to priveľmi jednoduché, keby im vbehol rovno do náručia. 
„Nevadí, pokračujeme podľa zaužívaného scenára. Edo, zoberiete si Zdena, trochu pritlačíte. Musí začať spievať. Už som hovoril so šéfom vyšetrovačky, posiela jedného vyšetrovateľa, Igora treba vypočuť zápisnične a pohnúť so stopami z miesta činu, v pondelok musia ísť do labákov. Dvaja napíšu ďalekopis, žiadosť o celoštátne pátranie po Martinkovi – a rozpošleme ju do všetkých krajov. Idem zavolať kolegom na Horniaky, aby preverili tú jeho sestru, či je tam naozaj. Buďte pripravení, keby ho zatkli, ideme si poňho!“
Úlohy boli jasné, vrhli sa do práce. 
Nedarilo sa. Zdeno zatĺkal, nebola s ním rozumná reč, čakal na dôkazy, sám od seba nebol ochotný spolupracovať. Kolegovia preverili Martinkovu sestru, odpoveď telefonovali, načo sa zdržiavať písaním. 
„Chlapci, je to nahovno!“ referoval Majchrán. „Býva na samote, všade naokolo lesy, aj keď tam je, nikto ho neájde. Ani Nemci si v tých lesoch nepomohli s partizánmi, čo môžeme čakať od našich? Sľúbili, že sa tam ešte prevezú, ale nedávajú tomu veľkú nádej.“
Počkali do noci, ani druhý telefonát nebol veselší. 
„Balíme!“ rozhodol šéf. „Nemajú ho a dnes tam už neôjdu. Zdena dáme do cely predbežného zadržania, nech má čas na premýšľanie, ostatní domov. Zajtra ráno pokračujú Burger, Hanzel a Krauz so Zdenom. Prídu aj Fero s Vladom na prestriedanie, ostatní na telefóne, budem vás sťahovať podľa potreby.“
Nič iné sa v sobotu robiť nedalo. 

V nedeľu na obed sa problém vyriešil sám – zavolala suseda Vidová. Burger bol rád, od rána sa mordovali so Zdenom, ale bol ešte tupší než včera. Taká robota nikoho nebaví. 
„Vidová.“
„Dobrý deň, pani Vidová! To som ja, Burger.“
„Pán Burger, povedali ste, že môžem zavolať aj v nedeľu.“
„Samozrejme!“
„Tak ja volám.“
„My sme si asi nerozumeli, pani Vidová, ja som mal na mysli, že zavoláte, keď sa objaví sused, a nielen tak, lebo je nedeľa.“
„Však ja volám, lebo sa objavil!“
„Čo... že? Ako...?“ Burger vyskočil zo stoličky. 
„No teraz si bol po kľúče, že už si poleje sám.“
„A... kedy, vlastne... počkajte chvíľu,“ Burger položil slúchadlo na stôl, musel sa spamätať, nebol schopný reagovať. „Zoberte ho vedľa!“ Pokyn patril Zdenovi, Burger netál o to, aby načúval. 
Krauz odviedol tvrdohlavca do vedľajšej kancelárie, nech sa s ním chvíľu otravujú kolegovia. 
„Už som tu, pani Vidová,“ Burger pokračoval s telefónom na uchu, „hovoríte, že pred chvíľou prišiel?“
„Teraz, je to päť minút.“
„A čo chcel?“
„Čo by chcel, kľúče! Však jak sa má dostať domov, keď ich mám ja?“
„Dobre, dobre, akú má náladu?“
„Normálnu.“
„Nie je opitý?“
„Nie.“
„Iba si vzal kľúče a išiel domov?“
„A ešte mi dal syr od sestry, vraj údený špeciálne pre mňa. A husičku. Takú som ešte nevidela. Pozvala som ho, na budúci týždeň v nedeľu budú hody.“
„A on?“
„Iba sa smutno usmial a zaželal mi dobrú chuť. Že asi nepríde, že bude mať prácu. Sedavé zamestnanie. Čo tým myslel?“
„Povedal sedavé zamestnanie?“ Burgerovi poskočilo obočie. 
„Presne tak to povedal. A ešte niečo...“
„Čo?“
„Že už môžem volať.“
„Čo volať, kam volať?“
„Neviem, povedal, že už môžem volať, otočil sa a išiel domov.“
Burger mlčal. 
„Ste tam?“
„Tu, iba som sa zamyslel. Ďakujem vám za pomoc, pani Vidová.“
„To je všetko? Už ho nemusím sledovať?“
„Nie, už si ho preberieme my.“
„Ale tá stovka mi ostáva, aj keď prišiel tak rýchlo, nie? 
Nemusím vám vydať!“
„Samozrejme, je vaša, celá. Nemusíte nič vydávať.“
Položil, vyjavene civel na kolegov. 
„Je doma, čaká nás,“ oznámil im. 
„Čaká? Akože čaká? Ako vieš, že čaká?“ Hanzel nechápal. 
„Lebo nie je idiot. Martinka vôbec nie je idiot, vie si zrátať, koľko je tri a tri. Vidovej povedal, že nám môže zavolať. Je doma a čaká nás.“
„Ja som z toho jeleň!“ priznal Hanzel, Krauz mal podobný pocit, len namiesto parožia mu rástli dlhé uši. 
„Čo budeme robiť? Voláme Majchránovi?“
„Rišo, keď mu zavoláme, budeme tri hodiny čakať, kým zase zorganizuje prepadovku, a keď tam prídeme s kukláčmi, budeme vyzerať ako banda hlupákov.“
„Chceš to risknúť? Na vlastné triko?“
„Nič nebudeme riskovať, hovorím vám, čaká nás!“
„Ja neviem,“ váhal Hanzel. 
„Ja viem,“ bol si istý Burger. 
„Ale vesty si berieme, nie?“
„Kto chce, nech si berie, ja nie.“
Vesty si nevzali, Burgerova istota ich zneistila. 
Napokon dobre, že si ich nevzali, naozaj ich nepotreboali. Normálne zaparkovali pod balkónmi, normálne sa vyiezli výťahom, normálne zazvonili, normálne im otvoril. 
„Dobrý deň, páni. Toto potrebovať nebudete,“ prstom ukázal na pištoľ. 
Hanzel jediný mu mieril na hruď. 
„Poďte ďalej,“ odstúpil od dverí, aby im uvoľnil priechod. „Prejdite do obývačky, veď to tu poznáte.“
V obývačke zastali, prekvapene zazerali na konferenčný stolík. Namiesto chlebíčkov a fľaše s pohármi ich vítal zväzok kľúčov a vrták do železa. Zväzok kľúčov ležal úhľade zarovnaný s hranou stola na krycom skle, vrták si hovel na servítke. Aj vrták, aj servítka boli od krvi. 
„Nech sa páči, sadnite si. S občerstvením sa asi zdržiaať nebudeme.“
Sadli si, Burger pokrútil hlavou. 
„Nie, prišli ste pre niečo iné, viem. Aj vy už viete, došlo mi to, keď ste k sestre poslali policajtov. Bol som vzadu v senníku, ale nemohli ma nájsť, statok je veľký a lesy za ním ešte väčšie. Dúfal som, že mi dáte pár dní, aby som sa rozlúčil s rodným krajom, pomohol sestre, ale podcenil som vás, postupovali ste oveľa rýchlejšie. Prišiel by som sám, o týždeň, o dva, ale sestra nemá rada policajtov, nechcel som jej robiť zle, lozili by za mnou každý deň, tak sme sa radšej rozlúčili a prišiel som. Chceli by ste počuť môj príbeh, čo? Ale kde začať?“
„Asi v noci zo soboty na nedeľu. Nie minulú. Tú pred jedenástimi rokmi,“ napovedal Burger. 
„Áno, tam sa to všetko začalo...“
„Gregor, koľko je?“
„Pol jednej.“
„Stačilo, viac nečakáme.“
„Karol, mali by sme aspoň do jednej.“
„Gregor, chceš riskovať, že panička sa pripije, začne blinať a zatúži buvinkať vo vlastnej postieľke?“ naschvál požil zdrobneniny, aby komplicov rozosmial. 
Zdeno vyprskol, Gregor ostal vážny. Nebolo mu do smiechu. Bola to jeho akcia, všetko dopodrobna premyslel, nalánoval, pripravil sa na všetky možnosti, všetky náhody a prekvapenia – nechcel nič unáhliť. 
„Ja neviem...“ váhal Gregor. 
„Gregor, Karol má asi pravdu,“ podržal brata Zdeno. 
„Fakt riskujeme, že sa predčasne vrátia. Okrem toho ani nemusia predčasne, vieme, akú majú výdrž? Možno chodia z plesov o jednej normálne. Ja by som neriskoval, poľa mňa je najvyšší čas.“
Gregor sa zhlboka nadýchol, prikývol, boli v presile. 
„Padáme, ale bleskovo!“
Vyskočili z auta, Gregor niesol čiernu koženú tašku s náradím. Zdeno podobnú, prázdnu, Karol mal voľné ruky. 
Šikovne prebehli cez cestu, preskočili nízky plot do predzáhradky. Stromy a kríky sadili iba nedávno, nekryli ich, museli pracovať rýchlo. 
„Pohni, Gregor, otvor tie dvere!“
Gregor otvoril tašku. 
„Počkajte,“ zastavil ho Zdeno, „možno nebude treba. 
Pozrite, nechali otvorenú vetračku v kuchyni.“
„Čo sa zbláznili? Alebo... Počkajte! Čo keď je to pasca?“ 
obával sa Karol. 
„Neblázni, nemôžu vedieť, že ich ideme vykradnúť! Nikto to nevie! Teda, jedine žeby...“ Gregor zagánil na Zdena. 
„Nie! Prisahám! Nikomu som ani slovo!“ dušoval sa Zdeno. 
„Tak rýchlo, prestrč ruku, vyháčkuj pánt!“
Zdeno uvoľnil pánt, okno opatrne položil na dosku kuchynskej linky. Cesta bola voľná. S ľahkosťou cvičených gymnastov naskákali cez úzke okno do kuchyne. Gregor ostal stáť pri linke, prezeral si ulicu. Boli rýchli, nevidel ich nikto, ulica bola prázdna, žiadny podozrivý pohyb. 
„Kde je?“ šepol Zdeno. 
„Hore, vo vstavanej skrini za kabátmi.“
Vybehli hore, išli na istotu rovno do spálne, rovno do vstavanej skrine. Gregor zvesil kabáty, podal ich Karolovi, Karol Zdenovi, Zdeno ich položil na posteľ. 
„No, tak sa predveď, majsterko,“ vyzval Karol Gregora. „Je tvoj!“
Karol pri pohľade na dvierka trezora zapochyboval, niečo také ešte nevidel. Gregor sa usmial, ani jeden z bratov nič podobné ešte nevidel, no on už mal svoje skúsenosti. 
„Stopuj! Teraz!“
Gregor sa pustil do práce, Karol sledoval hodinky na zápästí. 
„Prekristoverany!“ zaúpel Zdeno, keď sa otvorili dvierka. 
„Dve štrnásť,“ ohlásil Karol. 
„Slabé, ešte mám čo doháňať,“ nebol spokojný Gregor. 
„Nakladajte!“
Zdena ich preteky nezaujímali, zaujímal ho jedine obsah trezora. Otvoril koženú tašku, držal, Karol nakladal. 
„Boha! Tých mariek! Ja sa poseriem! A kuknite, ten náhrdelník, to je bomba! A prsteň! Je to možné!?“
„Držte huby, hovädá, nechcete od radosti spustiť ohňostroj? Ticho! Šepkajte!“
Tašku naládovali skoro plnú. Zdeno ju položil bokom vedľa Gregorovej s náradím. 
„Čo ešte?“
„Už nič, má tu už iba umelecké diela, nejaké obrazy a sošky, na to nemám priekupníka, takže nič.“
„Gregor, nebolo by lepšie vziať aj to, niekam to uložiť, zakonzervovať a pomaly hľadať odbyt? Pomaly, roky...“
„Nie! Každý obraz, každá soška má niečo ako podpis majiteľa, sú evidované, dajú sa vystopovať, je to riskantné.“
„Aj šperky, nie?“
„Nerozumieš, že na šperky mám priekupníka, na umenie nie? Ako ti to mám povedať, že obrazy sú rizikom! 
Uhnite, zatváram! Zdeno, tašky, Karol, prieskum ulice – 
a padáme!“
Gregor zabuchol dvierka, potočil mechanizmom zámy, zavesil kabáty, zavrel skriňu. Zdržal sa, už ho čakali v kuchyni. 
„Kde si toľko?“
„Vešal som kabáty, aj za vás. Kam sa tak ponáhľate, muíme po sebe poupratovať! Každý deň, ktorý získame, sa nám môže hodiť, nesmú na to prísť hneď.“
„Dobre, dobre, lezieme,“ poháňal ich Karol. 
Vyliezli von, Zdeno privrel vyklápacie okno, prebehli predzáhradkou... 
„Kurva! Zdeno! Prečo máš iba jednu tašku!?“
„Lebo si nechcel vziať viac, iba šperky.“
„Hovorím o mojom vercajgu! Kde je moja taška!?“
„Tvoja? Viem ja... ja mám šperky.“
„Mal si zobrať obidve!“
„Jednu.“
„Dve, ty idiot!“
„To sa budete dohadovať uprostred ulice!?“ okríkol ich Karol. „Nedrbe vám dvom?“
„Bežte do auta, zavezte sa na koniec ulice a pomaly sa vracajte. Nestojte na jednom mieste, mohol by si vás niekto všimnúť. Musím sa vrátiť, moja taška ostala v spálni. 
Čakajte, švihnem si!“ rozhodol Gregor. 
Nasadli, tašku so šperkmi hodil Zdeno na zadné sedadlá, riadil Karol. Pomaly, vychádzkovým krokom sa zaiezol na koniec ulice, pomaly sa otočil, pomaly sa blížil k domu... 
„Nie! Toto nie!“ zaúpel Karol. „Zdeno, povedz, že sa mi to iba sníva!“
„Nezdá, ten blbec sa vrátil. Gregor je ešte vnútri! Karči, čo budeme robiť?“
Pred domom parkovalo auto, v kuchyni sa svietilo. 
„Prichádza ďalšie auto,“ upozornil Karol. 
„Cúvni! Nemáme stáť na jednom mieste. Nezapaľuj svetlá a cúvni, nech nás nevidia,“ radil Zdeno. 
Aj druhé auto zastalo pred domom. Vystúpili dvaja muži. 
„Idú dnu!“ zbytočne ziapal Karol, videl ich aj Zdeno, až príliš jasne. „Traja na jedného, to nemôže zvládnuť. Zdeno, ideme za ním!“
„Hovno! Ti jebe?! Chceš nás dostať do basy? Gregor im zdrhne, nie je malý!“
„Idem aspoň bližšie, keby vybehol, aby mohol naskočiť.“
„Poď bližšie, ale dnu nejdem!“
Sotva zastali pri dome, Karol zreval znovu: „Kurva! Jeden sa vracia!“
„Drž hubu, nejde k nám, ide do auta.“
Muž otvoril kufor, niečo v ňom hľadal. 
„Tak teraz tu chýba už iba protilietadlový kanón! Karol, veď on má pušku!“
Muž si ich všimol, lebo stáli na jednom mieste. 
„Ide sem! Karol, štartuj, padáme!“ Zdeno chňapol po volante. 
„Nedrž mi volant, keď neriadiš!“ Karol udrel brata po ruke. 
„Štartuj a upaľujme!“ Zdeno mu to vrátil. 
„Au, ti hrabe! Nemláť ma po rukách! Posuň sa, chcem naštartovať!“
Drgali sa, až rozhojdali auto. 
„Prestaň!“ zavelil Karol. „Vracia sa, nejde sem. Zdeno, tak už prestaň panikáriť, pozri, už je preč.“
„Nie je preč, vošiel do domu aj s puškou. Štartuj, padáme!“
„A čo Gregor?“
„Musí si poradiť sám.“
„Nie, nenechám parťáka v svrabe.“
„Karol, chceš byť hrdina za každú cenu?“
„Nie, ale bez Gregora nejdem, bez neho...“
Nočnou ulicou sa ozval výstrel ako z dela. 
Karol naštartoval a na plný plyn vyrazil, už ho nemusel nikto poháňať. 
„Tá kožená taška, čo videl Molnár, to neboli šperky,“ pochopil Burger. 
„Nie, bol to môj vercajg. Zbavil som sa ho pri prvej zaastenej záhrade,“ vysvetľoval Gregor. „Kto tašku našiel, určite si ju nechal, neodovzdal ju, inak by mi ju policajti na prvom výsluchu obúchali o hlavu. Nič také sa nestalo. Počas celého vyšetrovania sa ma vaši kolegovia vypytovali na šperky, chceli vedieť, kam som ich schoval, u koho som sa cestou zastavil, pritom ja som ich vôbec nemal. Dokonca za mnou prišiel aj nejaký politický funkcionár, vraj mi vybaví polovičný trest a že nebudem stíhaný za vraždu, ale za niečo miernejšie, len aby som prezradil, kde sú šperky. 
Celý čas boli u Karola.“
„Boli ste ranený. Ako sa vám podarilo ujsť?“
„Do lýtka, nebolo to vážne, kosť ostala celá, no krvácal som. Na konci záhrad som sa obviazal, použil som vlastnú košeľu. Ranu som musel stiahnuť, inak by som vykrvácal v polovici cesty. Mal som šťastie, chytil som taxík, aj som prestúpil do autobusu, no nepomohlo, aj tak ma zbalili.“
„Vzali ste to na seba, komplicov ste nepodrazili.“
„Nepodrazil, na rozdiel od nich. Viete, v base sa dozviete všetko, čo sa deje vonku, stále prichádzajú nové správy aj s ich nositeľmi. Občas dobré, ako napríklad s touto amnestiou, občas zlé, ako o Karolovi. Nemal kontakt na priekupníkov, začal rozpredávať šperky za zlomok ceny, celé podsvetie sa mu smialo, no ten hlupák len predával a predával. Poslal som mu znútra výstrahu, vážnu výstrahu, mala meter deväťdesiat a stodesať kíl. Vyliečil sa, no nepochopil. Vtedy ho zavreli, mal šťastie, vymyslel si slušnú obranu, odsedel iba rok a pol. No tentoraz už zmúdrel, v base zmúdrie každý, inak neprežije. Našiel si tam nové kontakty a v kombinácii s peniazmi môže vzniknúť nebezpečná siuácia. Pre mňa vznikla, pokúsil sa ma odstrániť. Dvakrát. 
Prvý raz, keď som mu poslal výstrahu, druhý raz – teraz nedávno, keď sa situácia vonku začala meniť a hrozilo, že nás budú púšťať. Za žiadnu cenu nechcel, aby som sa dostal von. Zachránil ma Dušan.“
„Dosť krutá záchrana.“
„Veľmi krutá. Už som tisíckrát obanoval, že som ho vôbec oslovil, že som si ho pustil tak blízko k telu, že som mu dôveroval.“
„Ale dostali ste sa von.“
„Dostal.“
„V piatok minulý týždeň...“
„Áno, ten piatok, keď ste tu boli na návšteve. Viem, čakal som vás, vedel som, že prídete a budete sa snažiť udržať situáciu pod kontrolou. Báli ste sa, že zo žiaľu začnem vyádzať. Chcel som vám urobiť radosť, tak som predstieral, že okrem pivovej fľaše ma v najbližšom čase nič iné zaujímať nebude. V skutočnosti som si z nej odpil iba dva hlty, aj to iba pred vami. Keď ste odišli, vyrazil som do ulíc, presvedčil som sa, či ste mi na chvost nezavesili odrazky, ale nie, bol som čistý, nikto ma nesledoval. Preveril som si, či Karol býva na novej adrese v rodinnom dome, a na druhý deň som ho navštívil...“
Otvoril nejaký chlapec. 
„Ahoj, pán domáci je doma?“
Chlapec ustúpil. V chodbe sa zjavil Karol Brichta. 
„No nazdár, stará vojna!“ Objali sa, poplieskali sa po chrbtoch. „Poď ďalej!“
Syn vybehol hore do svojej izby, nechcel rušiť. 
„Vieš, prečo som prišiel.“
„Viem. Dáme si niečo?“ domáci otvoril bohato zásobeý bar. 
„Nie, odvykol som. Prejdime k veci.“
„Viem, chceš svoj podiel.“
„Svoj podiel a odškodné za jedenásť stratených rokov,“ 
spresnila návšteva. 
„Gregor, veci sa trochu skomplikovali...“
„Rozpredal si, čo sa dalo, ty debil! Za bagateľ! Keď som ti poslal výstrahu, namiesto aby si sa spamätal, začal si intrigovať.“
„Nie! To nie, ja...“
„Prestaň! Tvoje rozprávky ma nezaujímajú, viem svoje. 
Chcem svoj podiel!“
„Dobre, dobre, len pokojne.“
„Ja som pokojný.“
„Dostaneš svoj podiel. Pravda, niečo som rozpredal, no na tvoj podiel sme nesiahli. Ale...“
„Ale?“
„Ale nemám to tu. Tu v dome.“
„A kde?“
„Na chate. Tvoj podiel som zakopal u mňa na chate.“
„Je to ďaleko?“
„Na opačnom konci mesta.“
„Tak poďme.“
„Nie, teraz nie, chlapec by sa vypytoval, kam ideme, chcel by ísť s nami, celé leto je na chate, má to tam rád. Radšej zajtra. Okolo piatej odchádza na internát, budeme sami, môžeme to vybaviť. Príď niečo po piatej a ideme.“
„V poriadku, zajtra po piatej. Pôjdeme na chatu a vyrovnáme staré dlhy.“
„Vyrovnáme!“
„Karol, upozorňujem ťa, žiadne podrazy! Pôjdeme na chatu a vyrovnáme sa! Jasné?“
„Jasné!“
„Ale niečo potrebujem teraz, hneď, som švorc.“
„Samozrejme!“ Karol vyskočil ako pružina, prešiel k sekretáru, vybral balík bankoviek, pár z nich odrátal, zamyslel sa, pár vrátil, zavrel bar, sadol si. „Na, tri litre, na začiatok ti stačia, ostatné zajtra.“
Gregor vzal bankovky, schoval ich do bundy. Vstal, chystal sa na odchod. V chodbe ho Karol zastavil. 
„Gregor,“ položil mu ruku na plece, úprimne sa mu zaľadel do očí, „viem, čo si pre mňa... pre nás s bratom urobil. Viem, že posledných desať rokov som si mohol užívať iba vďaka tvojmu kamarátstvu. Nepodrazil si nás, mlčal si. 
V mojich očiach si hrdina. Ďakujem ti za všetko, aj za svojho brata.“
Gregor mu zložil ruku z pleca. 
„Hlavne si rýchlo spomeň, kam si to zakopal, nerád by som v tejto zime prechladol.“
Odišiel bez podania rúk. 
V nedeľu prišiel o štvrť na šesť, už bola tma. Viezli sa nočným mestom. 
„Kde je Zdeno?“ spýtal sa, aby reč nestála. 
„S tým je amen. Preslopal sa. Všetky prachy preslopal, minul s kurvami, rozhádzal. Bohvie, v ktorom pajzli slope teraz. Občas mi trvá aj týždeň, kým ho nájdem, radšej ho ani nehľadám. Prečo, chýba ti?“
„Nie, ja len, že som ho dlho nevidel.“
Karol sa schuti zasmial, bral to ako fór. 
Prišli k chate. Všade tma, hustá, ničím neriedená tma. 
„Dobrý večer, pán Brichta!“ pozdravil bicyklista, sotva vystúpili z auta. 
„Dobrý, pán sused!“
Starší pán zastal pred bráničkou o dve chaty ďalej, asi náhodná kontrola, ako záhradka zimuje. 
Karol odomkol, vošli do záhrady. 
„Tam, k tým šúchacím dverám, tam je kôlňa. Pozor na poklop, aby si nespadol do žumpy.“
Karol sa zaprel, dvere uhli nabok, vošiel. 
„Poď, vypínač je kúsok vedľa, nepotkni sa.“
Gregor nič nevidel, pre istotu sa pozrel pod nohy... 
Keď sa prebral, ležal na hlinenej dlážke, bolela ho hlava, tiekla mu z nej krv. Ruky aj nohy mal zviazané. 
„Už sa preberá!“ zvýskol Zdeno. „Už je medzi nami!“ 
Postavil sa tak, aby sa ležiacemu Gregorovi dostal do zorného poľa. Aj sa zohol, aby mal lepší výhľad. 
„Servus, starý priateľ! Vitaj, dlho sme sa nevideli,“ vyškieral sa Zdeno. V ruke držal kladivo, kovovou časťou si rytmicky búchal do dlane. „Tak ako? Bolí ťa hlava? No, vieš, toto je tvrdý nástroj,“ natrčil pred neho koniec kladiva. 
„Tvrdý, ale spoľahlivý. Krvi sa nemusíš báť, je to iba škrabutie. Tam vnútri si zažil určite aj horšie veci. Ozaj, prečo si tam neostal? Načo si sa jebal von? Nebolo ti tam lepšie? Ja viem, viem, prišiel si si po peniaze, po svoj podiel. Naivka! 
Hádam si si nemyslel, že tu máš nejaký podiel. Je to od teba drzosť, iba tak prikvitnúť po rokoch a pýtať od nás peniaze. 
Naše peniaze, naše prašule! Chceš nás okradnúť? A myslíš si, že my sa iba tak dáme, že padneme pred tebou na riť a vycálujeme ti na drevo nejaké prachy? Nie, zabudni.“
„Prestaň,“ zahriakol ho Karol. 
„Čo prestaň? Nechaj, nech si ho vychutnám!“ rozbehol sa a z celej sily kopol Gregora do brucha. „Počúvaj, ty sviňa, nikdy si ma nemal rád, vždy si sa nado mňa povyšoval, vozil si sa po mne, urážal si ma, kedy len bola príležitosť, ponižoval si ma pred bratom aj pred chalanmi! Za všetky neúspechy si vinil iba mňa! Aj vtedy v tom dome, jasne si povedal, aby som zobral tašku, nie tašky. Svoju tašku so šperkmi, nie aj tvoju s náradím, o tú si sa mal postarať sám, ale nie, tam vonku na ulici si za všetko vinil mňa! Sám si sa dostal do problémov, za všetko, čo sa stalo, môžeš iba ty! Vraj by sme ti mali byť vďačný, že si nás nepodrazil, že si si to hrdinsky odsedel... Hovno! Nie som ti za nič vďačný, zaplatil si za svoju blbosť a ešte aj zaplatíš. Za druhú blbosť, že si sem lozil...“
„Tak to by stačilo! Zdeno, drž už hubu!“ uťal ich debatu Karol. 
Zohol sa ku Gregorovi, prekontroloval povrazy. 
„Padáme!“
„Nechápem, prečo ho neodrovnáme hneď teraz.“
„Lebo ma videl sused Lalík, skurvený zvedavý starec! 
Nemôžeme vzbudiť pozornosť, mohol by sem prísť, ako vždy, na kus reči a pohárik. Videl prichádzať dvoch, musí vidieť dvoch aj odchádzať, a rýchlo. Zajtra sa vrátime a dorobíme ho. Jasné?“
„Jasné,“ sklamane súhlasil Zdeno. „Musíme byť nenápadní, tichučko. Preto si mu zalepil papuľu, čo?“
Karol sa žmurknutím rozlúčil s kamarátom, zhasol, bez slova zabuchol dvere, zamkol. Hučanie motora pomaly zaikalo v diaľke... 
Obklopila ho tma. Ležal bez pohnutia, uvažoval, do akej šlamastiky sa zase dostal. Ako im mohol tak hlúpo skočiť na lep? Na toho kripla zasraného úplne zabudol, uspokojil sa s klamstvom, že leží ožratý niekde pod stolom. Najradšej by sa nevidel! Veď sa ani nevidí, tma je tu ako... 
Tma zredla, až teraz zbadal okno. Mraky sa na chvíľu rozostúpili, do kôlne preniklo trochu mesačného svitu. Trochu svetla v úplnej tme má efekt ako stowattová žiarovka. 
Rozhliadol sa. Všade po stenách rozvešané náradie – jeho záchrana. Posadil sa, začal rozmýšľať. 
Ruky aj nohy mal zviazané špagátom, aby nemohol požívať prsty, ruky mu zviazali za chrbtom, aby sa nemohol ani plaziť, nohy mu priviazali o pracovný stôl. Ruky mal zviazané zle, debili, nevedia človeka ani poriadne spútať. 
Keby mu spojili dlane, a tak zviazali, bol by bezmocný, ale oni mu najprv omotali zápästia, až potom ich k sebe priviazali, takže mohol pohybovať prstami. Nahol sa k uzlu, ktorý ho pútal k nohe pracovného stola. Jednoduchý uzol. Chrbtom sa oprel o stôl, nahmatal uzol, striedavo myksľoval a ťahal. Myksľoval a ťahal, minúty nerátal, ale trvalo to dlho. 
Minúty sa spojili do hodín. Uzol povolil. Napriek zime sa spotil, nebolo to jednoduché v takej skrčenej polohe. Ležal, dychčal, oddychoval. Gúľal sa po dlážke, dogúľal sa pod zavesenú kosu. Postaviť sa nedokázal, urobil sviečku – nohy dohora, trup dohora, ležal iba na lopatkách. Chodidlami dočiahol na kosu. Teraz musel zvážiť, ako na to, opatrne, lebo kosa ho mohla prepichnúť. Vykopol a rýchlo sa zvrtol, kosa cvengla o zem. Uhol sa, no aj tak ho štrajchla do pleca. Nič vážne, iba natrhla bundu. Zvalil sa na kosu, ostrie si upravil tak, aby ho mohol zovrieť do dlaní. Potom už iba pidlial, hore, dolu, hore, dolu... Povraz mu rozodieral zápästia, no musel vydržať, jedine tak sa môže dostať na slobodu. 
Trvalo to aj s prestávkami pár hodín. Keď sa konečne postavil, bol mokrý ako po kúpeli. Lačno sa napil z minerály na stole, sadol si do kresla uprostred kôlne, uvoľnil sa, natiahol si nohy, zaujal trpezlivú polohu. Bude sedieť dlho, sedieť a čakať, ale nič, vydržal sedieť roky, tých pár hodín bude preňho hračka. 
Pred kôlňou sa ozvali hlasy, šúchacie dvere zarachotili. 
„Zdeno, skoč do chaty po igelit a plachty,“ prikázal Karol. Poslúchol, vkročil do kôlne, niečo tvrdé mu vrazilo do čela, omdlel. 
Keď sa prebral, sedel prilepený v kresle, jeho brat sa váľal v rohu zviazaný ako zámotok priadky morušovej. Gregor vedel viazať lepšie než oni. Obaja mali zalepené ústa. 
Vŕŕ, vŕŕ... Niekto za jeho chrbtom skúšal vŕtačku. Nevidel ho, snažil sa obzrieť, no nevidel ho. 
„Tu som, kamarát môj,“ Gregor predstúpil, znova vykúšal vŕtačku. „Dávaj pozor, spýtam sa iba raz: Kde sú šperky?“
„Hmm, hmm,“ Karol vyvalil oči, snažil sa niečo povedať, ale cez pásku vychádzalo iba nezrozumiteľné mumanie. 
„Tak ty takto! Ty si nevážiš vľúdne slovo! No dobre, vykúšame inú metódu.“
Gregor priložil hrot vrtáka na necht, netlačil, stačila váha vŕtačky. Stlačil spúšť, vŕtačka nastavená na najpomalšie obátky začala pracovať. Kôlňou sa šíril smrad spálených vlasov, ako keď kulma spáli frizúru nepozornej fiflene. Tentoraz nehoreli vlasy, pálil sa necht, iba smrad bol rovnaký. 
Karol zareval, páska všetko tlmila. Vyliezli mu oči, napol sa ako struna, ešteže bol omotaný páskou na koberce, inak by z kresla vypadol. 
Prvý prst bol prederavený za pár minút, Gregor netlačil, neponáhľal sa, dal kamarátovi možnosť, aby si procedúru vychutnal čo najdlhšie. Hneď ako vytiahol vrták, vyvalila sa krv, veľa krvi, končeky prstov sú mimoriadne dobre zásobované sieťou hustých vlásočníc. 
„Tá istá otázka,“ pokračoval Gregor. 
„Hmm, hmm,“ pokúšal sa Karol. 
„A tá istá odpoveď. Ako myslíš...“
Pri druhom prste sa Karol pomočil. Od bolesti a od vnútorného napätia mu v očiach popraskali cievky, beľmo zružovelo. Extrémna bolesť vyvolávala extrémne reakcie. 
Po druhom prste sa Gregor vrátil k prvému, dierka sa mu zdala malá. Karol omdlel. 
„Héj, héj, toto mi nerob!“ začul Karol z diaľky. Facky pomohli, vrátil sa do reality. „Nespi, načo sa tu namáham? Tak do tretice, povieš mi, kde sú šperky, alebo budeš zatĺkať.“
Karol prikývol. 
„Tak ty budeš zatĺkať!“
Karol rýchlo pokrútil hlavou. 
„Tak ty mi nepovieš, kde sú!“
Gregor priložil vrták k tretiemu nechtu, Karol vyvalil oči, behali mu sem a tam, snažil sa komunikovať, mumlal, hmkal... Vŕtačka sa rozbehla tretí raz. 
Na konci procedúry Karol dychčal z posledných síl, trýzniteľ mu rozlepil ústa. Logal vzduch mocnými nádychmi, zápasil s mdlobami. 
„Mám sa spýtať aj štvrtý raz?“
„Hore v podkroví je v podlahe v pravom zadnom rohu povolená doska...“
Keď sa Gregor vrátil do kôlne, usmieval sa. 
„Čo chceš robiť s tou igelitkou?“ zhrozil sa Karol. 
Gregor mu ju natiahol na hlavu, okolo krku omotal zvyšky pásky na koberce. Zdeno v rohu sa začal zvíjať. Na páse na ústach skoro navrela bublina, tak reval. 
„Vydrž, aj na teba príde,“ uistil ho Gregor. 
Stál, pozoroval kamaráta v kresle. Začal sa vzpínať, mocné nádychy a výdychy striedavo napínali a krčili igelit. Vzpínanie prešlo do kŕčov, kŕče strácali intenzitu, telo ochabovalo, až ochablo úplne. 
Karol zomrel. 
Gregor vzal nôž, zohol sa k Zdenovi, oslobodil mu ústa. 
„Nie, prosím ťa, nie. Ja som to včera tak nemyslel! Prosím ťa, mňa nemusíš...“
„Drž hubu! Nezabijem ťa, s tebou sa vyrovnám inak.“ 
Rozrezal mu povraz na nohách, zvesil kosu, hodil ju do stredu kôlne. „Si slobodný, ale slobodu si musíš zaslúžiť. 
Ja som to mal ťažšie, kosa visela na stene a nohy ste mi nechali spútané. Idem, ešte sa uvidíme...“
Krauz neveriacky pokrútil hlavou, niečo také ešte nepočul. 
„Predpažte ruky,“ požiadal Burger. 
Gregor predpažil, na zápästiach mal také isté červené rany ako Zdeno. 
„V poriadku,“ uveril detektív. 
„Toto sú normálne kľúče od Karolovej chaty, toto je vrák s priemerom tri milimetre. Rozmer sa zhoduje s dierkai na Karolových prstoch, krvná skupina bude tiež sedieť. 
Našli ste ich u mňa pri domovej prehliadke,“ rekvizity prisunul pred Burgera. „Čo by vás ešte zaujímalo?“
„Vo štvrtok po pohrebe ste išli za sestrou.“
„Správne, suseda to dosvedčí.“
„Mám tomu rozumieť tak, že ani teraz, presne ako pred jedenástimi rokmi, nemá význam sa vás pýtať, kde sú šperky?“
Martinka si vzdychol. 
„Moja sestra to nemá v živote ľahké. Od detstva drie na statku ako chlap, vlastne za dvoch, lebo ja som utiekol do mesta. Ona to odskákala aj za mňa, otec na tom trval. 
Ani muža si nenašla, nemá deti, celý život obetovala tomu nenávidenému gruntu. Aspoň na sklonku života si zaslúži trochu úľavy. Je to tak spravodlivé.“
„Spravodlivé by bolo, keby sa vrátili majiteľke, pani Hilde.“
„To je Dufekova manželka? No pozrite sa, pani Hilda prežila bez šperkov jedenásť rokov, myslím si, že už to bez nich nejako doklepe. Veď sa nemá až tak zle.“
„Zvláštne chápanie spravodlivosti, len čo je pravda. Ale vysvetlite mi, načo budú vašej sestre na lazoch šperky?“
„Už som vám povedal, že poznám priekupníkov. Poučil som ju, všetko som jej vysvetlil, odovzdal som jej kontakty, vie, čo má robiť. Šperky sú nanič, no peniaze za ne sa vždy zídu. Ale toto sa v zápisnici neobjaví, inak ju nepodpíšem.“
Prikývli. 
„Prečo ste nezabili aj Zdena? O akom treste preňho ste hovorili?“
„Potreboval som ho ako spojku, aby vás naviedol na stopu. Keby som ich zabil oboch, mohli tam hniť do jari. Dal som mu možnosť utiecť, aby s vami spolupracoval.“
„Ale on nespolupracuje, na žiadnu stopu nás nenavieol.“
„Tak potom ste šikovnejší, než som predpokladal. Zdeno ma sklamal a vy ste nezlyhali, našli ste ma.“
„A trest preňho?“
„Bude hniť v base, ako som hnil ja. Budem proti nemu svedčiť, aj v starom prípade lúpeže šperkov, aj v príprave mojej vraždy, ktorú zosnoval s bratom.“
Aj tomu sa dalo rozumieť. 
„Ale jednému nerozumiem. Keď ste chceli, aby sme Karola našli, prečo ste ho hodili do Dunaja?“
„Prosím?“
„Do Dunaja,“ zopakoval Krauz. 
„Nikam som ho nehodil, nechal som ho spútaného v kôli.“ Gregorov údiv bol nefalšovaný. 
V tomto bode Gregorovej výpovede zatiaľ tápali, rozlúštenie záhady plávajúceho Karola ich ešte len čakalo. 
„Prečo ste ho vlastne zabili? Veď šperky ste už mali.“
„Dostal sa im spravodlivý trest za všetko, čo mi vyviedi. Nechali ma v dome bez pomoci, utiekli, kvôli nim som stratil jedenásť rokov života a vlastne kvôli nim zomrela moja žena a dcéra.“
O Martinkovom chápaní spravodlivosti mali pochybnosti, ale rozvádzať debatu na túto tému sa im nechcelo. 
„Tak,“ Burger sa vystrel, „pán Martinka, v mene zákona vás zatýkam, pôjdeme.“
Vstali. 
„Ruky...“
„Prosím vás, musí to byť? Veď som sa vzdal dobrovoľne.“
„Musí. Po prvé, je to predpis, a po druhé, pochopte aj nás, zatýkanie bez želiez je ako... ako...“ Burger mal na mysli niečo ako lízanie medu cez sklo, no oveľa neslušnejšie. 
„Chápem. Urobte mi aspoň láskavosť, nech ma suseda nevidí v železách. Potom vo výťahu, prosím, ale teraz nie.“
„V poriadku,“ súhlasil dôverčivý Burger. 
Dvere na susedkinom byte sa otvorili okamžite po zazvonení, isto celý čas striehla za dverami, len aby jej niečo neušlo. 
„Dobrý deň, pani suseda,“ usmial sa Martinka, „prišiel som sa s vami rozlúčiť. Tu sú kľúče, prosím vás, aj ďalej polievajte kvety a občas vyvetrajte. O pár dní sa vám ozve sestra a povie vám, čo bude ďalej s bytom. To je všeto... Vlastne ešte som sa vám chcel poďakovať za pozvanie na nedeľňajšiu husacinu, ale asi neprídem. Ako som už povedal, budem zaneprázdnený a vychádzky tak skoro nedostanem, takže nie. Ale ste milá, že ste na mňa mysleli. Zbohom, pani Vidová.“ Objal ju, od prekvapenia zabudla aj odzdraviť. 
Potom už nasledovali iba putá vo výťahu. 







44
Aj Zdeno sa rozhovoril, ale najprv mu museli ukázať Gregora, že ho naozaj majú, inak by neveril. Iba otvorili dvere, pustili ho po prah, nechceli, aby sa k sebe priblížili. 
„Zdeno, obzri sa,“ zavelil Burger. 
„Ahoj, hyena,“ kývol mu Gregor. „Prajem ti príjemný pobyt za mrežami, priprav si ritku, pupuš! Postarám sa, aby si hnil v diere čo najdlhšie.“
To bolo všetko, aj tak to stačilo. Zdeno pochopil, že prehral, konečne si dal vysvetliť, že jedine spolupráca a otvorené priznanie mu zabezpečí aspoň jednu poľahčujúcu okolnosť na súde. 
„Musel som ho hodiť do vody, zavadzal mi tam,“ vysvetľoval nevysvetliteľné. „Karol mi už dávno sľúbil, že tú chatu mi dá. Boli v tom slušné prachy, mohol som ju výhodne streliť, ale nie s mŕtvolou v kôlni, kde sa vraždilo, kde bolo plno krvi. Musel som sa Karola zbaviť, tak som ho hodil do Moravy. Rátal som s tým, že odpláva čo najďalej.“
„No moment, moment,“ neveril Burger, „veď bolo všeto pozamkýnané. Ako si sa dostal von?“
„Trvalo mi hodiny, kým som prerezal povraz, ale nemusel som utekať, nemal som sa kam ponáhľať, Gregor povedal, že ma nezabije, nemusel som sa báť. Najhoršie bolo dostať telo cez okno, potom to už bolo jednoduché. Bola tma, nikto ma nevidel, je zima, rybári nelovia, záhradkári sedia doma, nikde ani živej duše.“
„To je blbosť,“ neveril ani Krauz. „Od chaty na breh Moravy je to aspoň dvesto metrov. Chceš mi povedať, že invalidný dôchodca s chorou chrbticou odnesie metrák taký kus?“
„Nemusel som nič vláčiť, za kôlňou je kára s nafukoacími kolesami, pohodlne sa dá tlačiť aj cez lúku. Karola som uložil, prikryl starým kobercom a už sme fujazdili!“
„Zase blbosť! Veď aj bránka bola zamknutá! To mi chceš nakukať, že dokážeš prehodiť káru aj s mŕtvolou cez dvojetrový plot?“
„Nie, nič som neprehadzoval, vzadu za chatou je jeden diel plotu zavesený iba na dva háky. Preto, aby sme sa dostali s károu za plot a mohli vynášať zelený odpad do poľa. 
Odvoz stojí strašné prachy a takto ho družstevníci zaorú a je pokoj. Odhačkol som plot, vytlačil som káru a o chvíľu som bol na brehu. Teda, pre jedného to bola fuška, ale čo som mal robiť? Kto by mi pomohol?“
Nad Zdenovou tuposťou a aroganciou iba neveriacky krútili hlavami. 
„Chcel som ísť aj poupratovať, poumývať krv, ale Igor mi nechcel požičať náhradné kľúče, originály mal Gregor, nedostal som sa do chaty. Škoda, že si Igor neuhájil aj ten náhrdelník, ten mi zlomil väzy. Nemal som ho brať, keby ste ho u mňa nenašli, nič mi nedokážete.“
Stratili s ním dosť času, jeho výpoveď bola podrobná, pre trestné stíhanie dôležitá, korunná. 
„Zdeno, to si naozaj tak strašne potreboval peniaze?“
„Večne som bol na vedľajšej koľaji. Karol sa so mnou nechcel podeliť, on si užíval, predával zlato a mňa iba vyeľoval. Musel som žobrať o každú stovku. Stále iba opakoval, že by som všetko prepil a prehajdákal. Niekedy som mal pocit, že mu robí radosť, ako ma ponižuje. A konečne mi svitla nádej, tá chata bola pre mňa zlatá baňa!“
„Ale Karol bol tvoj brat! Ako si ho mohol iba tak hodiť do vody?“
„No a? Však už bolo po ňom. Ja som ho nezabil, to mi neprišijete. Gregor ho zabil, dúfam, že sa priznal, vrah jeden hnusný...“

Šéf násilnej kriminálky sa vystrel, rukami sa zaprel o hranu stola, premeral si prítomných. Vypol hruď, usmial sa. 
„Páni, som na vás hrdý. To, čo ste dokázali za posledné dva týždne, je vrcholný výkon. Minulý týždeň dvojnásobná vražda objasnená za deň, teraz vražda vybavená za víkend, nemám slov! Ráno som bol u riaditeľa, zase nám uvoľnil peniaze na odmeny, môžete rátať s balíčkom na prilepšenie.“
„Plus nadčasy,“ ozval sa niekto z pléna. 
„Plus nadčasy, správne! Ako vidím, práca na kriminále vás začína baviť.“
„Keď platia.“
„Správne, človek má hneď iný elán do práce, keď vie, že zarobí. Kým si napíšeme aktuálnu robotu na pondelok, ešte by som sa vrátil k tým starým prípadom. Jeden amnestovaný bol na slobode deň, druhý týždeň, neviem, čo bude ďalej, ale pripravte sa, že v najbližších dňoch strávite v práci viac času než zvyčajne. Pripravte na to aj manželky. 
Ďakujem za pochopenie, tým, čo boli cez víkend v robote, ďakujem za odvedený výkon, a teraz k aktuálnej situácii...“
Zazvonil telefón. 
„Majchrán, počúvam... píšem si... dobre... posielam celé oddelenie... rozumel som, koniec.“
„A je to tu,“ vzdychol Burger, zavrel zošit. Nielen jemu, všetkým bolo jasné, že nech dnes mali v pláne čokoľvek, nič z toho sa neuskutoční. 
„V treťom obvode zastrelil amnestovaný ženu, svokru aj svokra, zabarikádoval sa v nejakej stodole za domom, drží rukojemníka. Vesty, pištole, čo má nohy a ruky zdravé, do akcie!“

Prešlo pol druha roka, prišlo leto, Burger bol na liečení, Hanzel na dovolenke, Krauz osirel. 
Majchrán si ho zavolal k sebe. 
„Šéfe...?“
„Sadni si. Počúvaj ma, ty ideš zajtra do Ilavy.“
„No. Nejakému nešťastníkovi sa nepáči, koľko mu vyerali, rozhodol sa znížiť si trest tým, že zaspieva. Idem si ho vypočuť, vraj má nejaké cenné informácie k starému prípadu.“
„Výborne! Mohol by si pre mňa niečo urobiť?“
„Samozrejme.“
„Riaditeľ väznice je môj bývalý spolužiak z gympla. Neávno sme mali stretávku, niečo sme vypili, pokecali, zdôveril sa mi, že má takého zvláštneho koníčka, zbiera staré žehličky.“
„Žehličky?“
„Čo sa čuduješ? Každý sme nejaký!“
„Ja nič...“
„V slabej chvíli som sa mu priznal, že aj ja mám doma jednu a je mi nanič. Sľúbil som mu ju. Odvtedy mi volal už trikrát, stále otravuje, ale kedy sa ja dostanem do Ilavy? 
Zobral by si mu ju?“
Majchrán zalovil pod stolom, vybral žehličku. 
„Kus hrdzavého železa?“ Krauz nad cennosťou ohrnul nos. 
„Pre niekoho železo, pre iného vzácnosť. Na, ber, nech sa toho zbavím!“
Krauz vycestoval aj so vzácnou hrdzavou žehličkou, išiel sám, jednak nemal parťákov, jednak takú robotu vedel vybaviť aj sám. 
Chlapík toho veľa nenarozprával, všeobecné informácie, nič konkrétne, ozval sa skôr zo zúfalstva než preto, žeby bol extra informovaný. Krauz ho vybavil razva. 
Potom sa dal ohlásiť u riaditeľa, čakal ho, Majchrán už volal. 
„Kristepane!“ zalomil rukami. „Taký kúsok,“ híkal nad hrdzavou haraburdou. 
Bol dobre naladený, Krauz sa rozhodol, že to využije – 
požiadal ho o láskavosť. Riaditeľ zvážnel, našpúlil pery, Krauzov návrh sa mu nepáčil. 
„Prečo v cele? Prečo nie v návštevnej miestnosti?“
„Je tam plno ľudí, iba to rozptyľuje. Aj tak som chcel vidieť, ako to u vás vyzerá. Po leopoldovskej vzbure vám všetkých doživotných previezli sem, tak som si myslel, že ho navštívim.“
„No dobre, že ste to vy! A že ste mi priviezli taký poklad!“
Odrazu stál v cele pre najťažších zločincov. Martinka od prekvapenia stratil reč. 
„Som za dverami, stačí zabúchať,“ dozorca strčil Krauza dnu a zabuchol. 
Ostali sami. 
„Tak tomu sa hovorí prekvapko,“ konečne vydýchol Gregor. „Aj mi podáte ruku?“
„Bez problémov.“
Podali si ruky. 
„Čo si dáte? Máme tu kaviár, ale iba oranžový, z jesetera bol v ponuke včera, potom francúzsky koňak, ale teplý...“
„Pivo,“ Krauz prijal hru s humorom. 
„Pivo došlo, vaša smola, mohli ste mať koňak, takto nedostanete nič.“
Gregor si sadol na posteľ pod okno, Krauz na drevenú stoličku bez operadla. 
„Idem okolo, reku, zastavím sa...“
„Pekné od vás.“
Krauz si odkašľal do zovretej päste, humoru by na úvod stačilo. 
„Pán Martinka...“
„Gregor, tu nie sú páni.“
„Gregor, dosť často na vás myslím.“
„Priznám sa, že aj ja. Strávili sme spolu pekných pár dní pri spisovaní zápisnice. Páčite sa mi, váš štýl práce, ako premýšľate. Máte dobrý postreh, niektoré vaše otázky ma fakt zaskočili. Bavilo ma to s vami.“
„Mňa menej, ale taká je už moja robota. Máte chuť na jednu otázku? Máte chuť mi odpovedať? Už nie do zápisnice, už iba tak, medzi nami, medzi štyrmi očami.“
„Prečo nie.“
„Stále dokola si kladiem tú istú otázku: Prečo musel Karol zomrieť?“
„Už som vám to vysvetlil, ublížil mi ako nikto v živote, dávam mu za vinu aj smrť mojej ženy a dcéry. Keby ma nezavreli, stál by som pri nich a chránil ich. Alebo inak, keby ma nezavreli, nebolo by ich pred čím chrániť.“
„Nie, to nie je pravý dôvod. Vražda Karola Brichtu nebol cieľ, bol to iba prostriedok na dosiahnutie iného cieľa. 
Vy ste sa nevzdali nádeje na pomstu, na tú ozajstnú, zaeranú na toho pravého, kto vám najviac ublížil. Poviem vám pravdu, nejdem okolo iba náhodou, sám som sa prihlásil na výsluch do basy, dúfal som, že sa stretneme, že sa ešte raz porozprávame. Musím to vedieť, musím poznať pravdu!“
Väzeň Gregor Martinka sa načiahol, odlomil si z kôrky suchého chleba, žul, premýšľal. 
„Úprimnosť za úprimnosť,“ konečne sa rozhodol. „Máte pravdu. Mohol som ho nechať žiť, ale to by nič nevyriešilo. 
Mal by som iba peniaze, nič viac.“
„A slobodu! To je málo?“
„Nepotrebujem slobodu, neviem ju využiť. Veľa času som prežil v base, vonku na mňa nikto nečaká, nemám tam nikoho, iba sestru a o tú som sa postaral. Vonku som nikto, neznamenám nič, tu vnútri mám svoje postavenie – 
a teraz, keď ma odsúdili na doživotie, ešte stúpnem. Tam som nula, tu som niekto. Musel som sa sem dostať, jedine odtiaľto dokážem zabiť Dušana Kobzu. Sestre som dal boatstvo, veľa peňazí, viac než si dokážete predstaviť. S jej pomocou, s pomocou peňazí zvonka a s mojimi kontakti tu vnútri dokážem Dušana zabiť. To je moje posledné poslanie, zvyšok života obetujem pomste a potom nech sa deje, čo sa má diať.“
„To sa vám nemôže podariť!“
„Nie? Viete, čo je na našich väzniciach najlepšie?“
„Nič.“
„To je svätá pravda, ale niečo predsa len zaručene funguje – peniaze. Za peniaze si tu kúpite všetko, a pomsta ani všetko nepotrebuje, stačia dve veci: trpezlivosť a peniaze. 
Mám oboje a navyše odhodlanie.“
„Mne sa to nepozdáva, je to príliš... príliš fantazijné!“
„Možno, keby ste môj plán chceli realizovať za rok, za dva, ale my obaja sme tu na doživotie. Budem tu, kúsok vedľa neho, a budem dávať pozor, kedy sa pomýli a priblíži sa na dosah. Budeme mať dosť času, aby sme k sebe našli cestu. Možno to bude trvať päť rokov, možno desať, to je jedno, ale raz príde deň, keď sa stretneme zočioči, vtedy ho zabijem a pomstím svoju ženu a dcéru. Predpokladám, že sa o tom dozviete, možno si na tento rozhovor aj spoeniete, možno sa usmejete, vzdychnete si, ale to je asi tak všetko, čo s tým môžete urobiť. Vedzte, že budem v strehu, budem trpezlivý, viem byť veľmi trpezlivý, už som si to raz v base vyskúšal, viem, čo ma čaká.“
Krauza prekvapilo, že nie je prekvapený. Práve sa mu priznal k príprave vraždy, ale ním to ani nehlo. Vlastne s tým rátal, dobre vedel, čo sa dnes dozvie. 
„Prečo ste mi to všetko porozprávali? Prečo ste sa prinali? Uvedomujete si, že vám môžem urobiť škrt cez rozpočet? Stačí, aby som sadol za stroj, napísal hlásenie a preložia vás do iného bloku, do inej väznice. Nikdy sa s ním nestretnete.“
„Nespravíte to.“
„To myslíte vážne? Ste si taký istý?“
„Som. Vy ste policajt so zmyslom pre spravodlivosť. 
Máte to napísané v očiach a ja viem čítať v očiach, viem odhadnúť človeka, bez toho sa v base nedá žiť. Nespravíte to, lebo aj vy podvedome cítite, že doživotie pre takého hajzla nie je spravodlivý trest.“
„Ak ide o život, na oči by som sa nespoliehal.“
„Nie? Tak mi odpovedzte, ale úprimne, na jednu otázu. Neviem, či ste ženatý a máte deti, ani mi to nemusíte prezradiť. Nie sme kamaráti, nemusíte. Iba si predstavte, ale naozaj predstavte, tak naozaj, až vás zamrazí, žeby ste jedného dňa prišli zo služby domov a našli by ste svoju ženu a dcéru váľať sa v kuchyni vo vlastnej krvi. Žena znásilnená, dobodaná, dcérka podrezaná, zohavená. Viete si to vôbec predstaviť? Už vás mrazí? A teraz mi povedzte, koľko by ste dali vrahovi za taký beštiálny čin, keby sa týkal vás? Sto rokov, dvesto rokov, doživotie? Koľko rokov je dosť za vyvraždenie celej rodiny? Alebo cítite aj vy, že ani celé štvrtohory by nestačili, že nejde o roky? Že spravodlivosť sa skrýva niekde inde, nie v kalendári? Cítite to aj vy?“
Krauz si to naozaj predstavil, vstal, zvrtol sa k dverám. 
„Neodpovedali ste mi, pán Krauz. Nevadí, odpovedzte aspoň sám sebe. Urobte, čo musíte.“
Krauz sa od dverí obzrel. Gregor Martinka už nesedel na posteli, stál uprostred kobky, kde strávi zvyšok života. 
S detektívom, čo ho sem dostal, sa lúčil tvrdým pohľadom skúseného basistu. 
Krauz si až teraz všimol písmená za jeho chrbtom. Nejaký zúfalec do omietky pod oknom vyškrabal výstižný nápis: ZÁHROBIE. 

